
strojevi za sve računske radove. 
Niske cijene za gotovo i na otplatu. 


Specijalna mehanička radionica za obnovu svih vrsta uredskih strojeva. 

GODINA XI BROJ 12 MCMXX XVIII 
-—-——————>——— mmen e ani ramena 


Au. čijem si se zahvalila 
tašta ljudska oholosti ? 

Sve što više stereš krila, 
sve ćeš paka niže pasti! 


Vjekovite 1 bez svrhe - 
nije pod suncem krepke stvari, 
a u visocijeh gora vrhe 
najprije ognjen trijes udari. 


Bez pomoći višnje s nebi 
svijeta je stavnost svijem bjeguća: 
satiru se sama u sebi s 
silna carstva i moguća. 


Kolo od sreće uokoli < 
vrteći se ne pristaje: = 
tko bi gori, eto je doli, 

a tko doli, gore ustaje. 


Sad vrh sablje kruna visi, — 
sad vrh krune sablja pada, 
sad na carstvo rob se uzvisi, 
a tko car bi, rob je sada. 


Proz nesreće sreća iznosi, 
iz krvi se kruna crpe, 
a oni kijeh se boje mnozi 
strah od mnozijeh i oni trpe. 


(Osman, 1, 1-24) ' ; DŽIVO GUNDULIĆ 


DŽIVO FRANOV GUNDULIĆ 


Život Gundulićev 


.. Dosada se mnogo nastojalo oko toga, da dobijemo što više sigurnih i pouzdanih 
Vijesti o životu velikog dubrovačkog pjesnika-prvaka: Dživa Franova Gundulića. ' 

Život njegov osvijetliše kroz zadnjih pet decenija novijim podacima: prof. Josip 
Gelcich, arhivar državnog arhiva dubrovačkog, Alfred Jensen, poznati slavista, dr. 
Karlo Kovač, nasljednik Gelcichev u arhivu dubrovačkom, prof. Đuro Korbler, prof. 
Milan Rešetar, dr. Petar Kolendić, dr. Miroslav Vanino, dn. Pavo Pavlić, i pisac 
ovih redaka. 

O Gunduliću i o njegovu rodu nađen je priličan broj važnih i zanimljivih vijesti 
u knjigama državnog arhiva dubrovačkog, u maticama dubrovačkog župnog ureda, 
u rukopisnim knjigama starog arhiva negdašnje dubrovačke nadbiskupije, pa i u 
knjigama registrima ukopa mrtvaca u crkvi Male Braće u Dubrovniku. Kod ove 
građe, koja je dospjela do nas, ima, možemo slobodno kazati, ima još nade, da bi se 
život i rad Gundulićev mogao još potpunijom biografijom osvijetliti. 

Za K&6rblerovom studijom: »Dživo Frana Gundulića — 1. Život i rad Gundu- 
lićev« (Stari pisci hrvatski, knj. IX?, Djela Dživa Frana Gundulića, II. izd. Jugosl. 
akad. zn. i umjetn., Zagreb, 1919., str. I—XIV.) posegnuo je dobrim dijelom i pisac 
ovih redaka sada prigodom spomena tristogodišnjice Gundulićeve smrti. 

Dživo Franov Gundulić, kako se pjesnik sam naziva u djelima, što ih je štam- 
pao, bio je član porodice Gundulića (lat.-tal. Gundula, Gondula, Gondola) jedne od 
najstarijih i najuglednijih porodica plemstva dubrovačkoga, koja je zavičaju dala 
čitav niz valjanih ljudi svake vrste zvanja. Mnogi su članovi te porodice počev od 
14. stoljeća pripadali staroj dubrovačkoj bratovštini »Antonin&«, pa su bili njezinim 
bratimima 1588. god., kako proističe iz dosada nam sačuvanih knjiga te bratovštine, 
Frano (zvat i Franata, kako ćemo kasnije vidjeti) Dživov Gundulić, otac našega 
pjesnika, i Frano Franov Gundulić, poznati državnik i zastupnik svoga zavičaja u 
Rimu, međusobno drugobratučedi. 

Frano Dživov Gundulić oženio se Dživom, kćerju Mata Jera Gradića i Marije 
(mlađe) kćeri Marina Luke Sorkočevića. U vezi s ovim podacima jasno i lako se 
rješava i pitanje, u kojem su rodbinskom odnošaju bili naši pjesnici: Dživo Franov 
Gundulić i Džono Džore Palmotića. Bili su međusobno (po svojim materama) drugo- 
bratučedi; Dživa, naime, mati Gundulićeva, i Ora, mati Palmotićeva, bijahu kćeri 
dvojice braće Gradića: Pava i Mihajla. 

Dan i godinu Gundulićeva rođenja prvi je zabilježio poznati literarni historičar 
O. Frano Marija Appendini u predgovoru Jakšićevu talijanskom prijevodu »Osmana« 
(> Versione libera dell'Osmanide«, Dubrovnik, 1827, str. 2); prema vijesti, koju ima 
O. Sebastijan Slade (Dolci) u poznatom popisu dubrovačkih književnika (Fasti litte- 
rario — Ragusini, str. 33), da je Gundulić umro god. 1658. u dobi od 50 godina, izra- 
čuna Appendini sasvim lako, da se naš pjesnik rodio god. 1588., a tomu doda i dan 
njegova rođenja, 8. januara, s nepouzdanim dodatkom »come leggesi presso qualche 
scrittore«. Ta vijest o godini i danu Gundulićeva rođenja, kao da je ona posve za- 
jamčena, prešla je kasnije u sve književne povijesti i u mnoge rasprave o našem 
pjesniku, pa se i sada 8. januara svake godine svetkuje spomen njegova rođenja; ali 

ona nije samo nepouzdana, nego i neispravna za nj, koji se, vjerojatno je, rodio 8. ja- 
nuara god. 1589. Tako možemo da zaključimo na temelju knjige »Lo Specchio«, po 
kojoj znamo, da je Gundulić postao članom Velikog Vijeća 28. maja 1608., a od 
mladih se plemića dubrovačkih, da postanu članovi rečenoga Vijeća, tražio, po ta- 
dašnjem dubrovačkom zakonu, dokaz o navršenoj dobi »annorum viginti numeran- 
dorum a conceptione« (prema tome mogao je biti i neko 9 mjeseca mlađi od navr- 
šenih 20 godina života od rođenja). U drugu ruku, u zborniku dubrovačkog arhiva 
»Diversa Notariae« za god. 1591. i d. fo. 75) čitamo, da je 3. aprila god. 1592. došao 
k tadašnjem notaru »S(er) Franciscus Jo. de Gondula«, otac našega Dživa, koji 
»sponte emancipavit a se, et a nexibus paternis liberavit S(er) Joannem filium suum 
licet in aetate trium annorum constitutum«; u toj dobi je tada mogao biti jedino, 
ako se rodio poslije 3. aprila 1588. god. Što je mladoga tada još oca nagnalo, da se 
odreče očinske vlasti nad trogodišnjim sinom i da dalju brigu za njega povjeri skrb- 
nicima, nije nam poznato (Dr. Karlo Kovač: »Ein Beitrag zur Biographie des Gio- 
vanni Francesco di Gondola«, u Jagićevu Archivu f. slav. Philol. XXXIV). 

Roditeljska kuća našega pjesnika gdje je bila? — Pisac ovih redaka, uočivši 
nekoje isprave državnog arhiva dubrovačkog u knjigama »Vendite di Cancellaria« i 
»Diversa Cancellariae«, bio je god. 1925. u stanju da dokaže, da je to bila kuća u 
starom dijelu »Ulice Lučarice« (sa zapadne joj strane), i ta kuća posta žrtvom kata- 
strofe od 6. aprila 1667., a bila je na prostoru jednog dijela današnjeg »Hotela de la 
Ville«, palače sagrađene šezdesetih godina XVIII. vijeka (D. Niko Gjivanović: »Du- 
brovačka »Ulica Lučarica« nekada i sada«, u 1. »Novo Doba«, Split, br. 314, 1925). 
Nije pak to bila, kako se do tada držalo, druga jedna kuća porodice Gundulića, 
koja je postojala do u najnovije doba na uglu ulica »Između bačvara« (sada »Ulica 
Kraljice Marije«) i »Sv. Barbare«. 

Dživo Gundulić nije bio jedinac; osim njega imali su njegovi roditelji još djece: 
sina Mateja, kćer Mariju, a valjda i još jednoga sina (Jera?). Matej bijaše od prilike 
tri godine mlađi, jer je došao u Veliko Vijeće 1612. god., rodio se dakle prema tome 
negdje god. 1592. On je bio živ u god. 1627. dneva 6. februara, kad mu je majka 
Dživa učinila svoju oporuku; a i 24. jula one godine (Consilium Minus, knj. 70, 
fo 99/a). Sestra mu Marija udala se je 1619. god. za Frana Petrova Lukarevića 
(Luccari). Za prćiju ove svoje kćeri otac je njezin isplatio 2400 dukata i 450 talira, 
no da sastavi tu svotu, morao je on prodati posjede u Topolom, Štedrici, Konavlima 
i založiti prihod nekih kuća u dubrov. »Ulici među crevljare«. U različnim ispra- 
vama o porodici Gundulića pominje se još jedan brat našega pjesnika: Jero, no ne 
nalazi se da je postao članom Velikog Vijeća, pa se za nj drugo ne zna. 

Dana 11. junija 1619. preuze Dživo po drugi put službu kneza u Konavlima, za 
koju je bio izabran još 29. aprila iste godine. Otkako je naime postao članom Veli- 
koga Vijeća, i njega dopadoše različne službe u zavičaju, isprva dakako tek niže, no 
već 18. maja 1615. posta prvi put knezom u Konavlima, a kad se vratio odande po 
drugi put, od godine 1621. unaprijed često bi vršio takove službe, za koje se tražila 
osobita stručna sprema, napose dobro poznavanje prava dubrovačkog. Od 1621. god. 
pa do smrti svake bi ga godine zapala takova koja služba, što kod malenoga broja 
odraslih plemića u ono doba nije dakako nikakvo čudo, pa je na pr. četiri puta bio 

»avvocato del proprio«, osam puta »console delle cause civili«, da se i ne pomene na: 
pose još nekoliko drugih, ponajviše pravničkih služba, što ih je do smrti vršio. 1 
senatorom postade on 1656. god., a dvije godine kasnije članom Maloga Vijeća, pa, 
da je doživio za ono vrijeme propisanu dob od 50 godina, bio bi dakako i on kojiput 
izabran za jednomjesečnog kneza republike dubrovačke. 

Već dugi popis različnih služba, što ih je vršio u zavičaju, napose takovih, za 
koje se tražilo osobito pravničko obrazovanje (taj je popis priopćio po Gelcichu i 
Jensen, str. 95. i d.), upućuje nas na to, da je i naš Dživo poput ostalih plemića 
dubrovačkih morao imati izobila prilike, da se prema zahtjevima svoga zavičaja i 
staleža kako treba obrazuje. Takovo pak obrazovanje stjecali bi mladići dubrovački 
već odavno u školi svoga zavičaja, kojoj bi se svagda priklanjala osobita briga, a 
svaki ju je mladi Dubrovčanin, pogotovo ako je bio plemićkoga roda, morao polaziti. 
(Vidi o tome Jirečekov članak: »Der ragusanische Dichter Šiško Menčetić« u Jagi- 
ćevu Archivu f. slav. Philol. XIX. str. 34. i d. s dodacima u istom časopisu, XXI. 
sir. 447; uz to i raspravljanje prof. Đura Korblera o školskim prilikama u Dubrov- 
niku 16. v. i o pitanju Gundulićevih učitelja, u >Radu«, knj. 205. i 212., te članak 
dra. Miroslava Vanina: »Da li je Ivan Gundulić bio isusovački đak«, u »Obzoru« 
1938. br. 187. i 188., gdje je dr. Vanino popunio, dotično ispravio ono malo što su o __ 
tome predmetu pisali Korbler i drugi). U doba Gundulićeve mladosti škola je du- 
brovačka imala nekoliko vrsnih nastavnika, koji su se bavili obrazovanjem dubro- 
vačke mladeži, a to su bili: ugledni književnik Kamilo Camilli, dugogodišnji ravna- 
telj dubrovačke latinske škole, Isusovci vrsni poznavaoci talijanske književnosti: O. 
Silvestar Muzio i O. Rudolf Ricasoli, uz ove Isusovac O. Bartul Kašić i dubrovački 
svećenici, dobri poznavaoci materinskog jezika: Petar Palikuća, Marin Cupan, Pa- 
vao Andrijin, Frano Nikolin. 

Talijanski jezik nije Gundulić znao ni bolje ni gore od drugih svojih sugrađana. 
Bar jedini zasada poznati njegov autograf, pismo što ga je kao knez u Konavlima 
19. junija 1619. pisao senatu dubrovačkom, tužeći se na kriomčarenje vinom (sliku 
njegovu s prijepisom priopćio je dr. Karlo Kovač, u Archivu f. slav. Philol., XXXIV., 
str. 244 i d.), taj autograf potvrđuje najbolje, da mu talijanski jezik nije bio mate- 
rinski, nego ga je tek u školi morao naučiti. Čini se uopće, da on nije poput drugih 
nekih svojih drugova pošao na više nauke u Italiju, nego sve obrazovanje da je sebi 
pribavio samo u Dubrovniku i u školi dubrovačkoj. 

Bogobojazan život, očito je, bio je upravo osobina roditeljske njegove kuće. A 
s pravom se uzima kao stvar vrlo vjerojatna, gotovo sigurna, da su Isusovci utjecali 
i na Gundulićev. vjerski razvoj. Prijatelji Isusovaca bili su Gundulići, od kojih su 
dva stupila u isusovački red: O. Marin (r. 1595.), osnivač dubrovačkog kolegija, i 
O. Frano (r. 1621.), zaslužni rektor istog kolegija. A i u pretežnijem dijelu Gunduli- 
ćeva pjesničkog obilnog rada vide se plodovi njegova snažnog pjesničkog kršćan- 
skog duha. 

Frano (»Franata«) Dživov Gundulić, otac našeg pjesnika, umro je 1624. god. u 
aprilu, između dana 15. i 27., pošto je dotle bio pet puta knez republike dubrovačke, 
ali ne ostavi oporuke. 

Pjesnikova majka Dživa preživje svoga muža za tri godine i umrije negdje pot- 
kraj (11. decembra?) god. 1627., a svoju oporuku »vernaculo sermone illyrico« napi- 
sala je još 6. februara te godine. Tu je oporuku priopćio prvom A. Jensen kao oso- 
bito znatan prilog za poznavanje pjesnikova života (u djelu: Gundulić und sein 
»Osman«, Gčteborg, 1900.), a zatim prof. Antun Vučetić (u dubrov. »Srđu« I. br., 
1907.). Po toj oporuci doznajemo, da braća Dživo i Matej u doba materine smrti 
nijesu još bili oženjeni, a da je udata sestra njihova Marija tada imala dvoje djece. 
Treći pjesnikov brat Jero u toj se oporuci uopće ne pominje, zacijelo je dakle umro 
Prije toga. Spominje oporučiteljica i određuje i neke pobožne zapise za mise pokoj- 
ničke. Pri tom ima za nas važnosti njen zapis, da se >u Malu Braću govore mise na 
- otar gdje se kopamo«, gdje se je, dakle, pokapala porodica Gundulića iz pjesnikove 
loze. U ovom predmetu o grobu pjesnikovu bit će još dalje govora. Oporučiteljica 
spominje i zapis za mise »u Predikature«, u dominikanskoj crkvi »prid otar od sve- 
toga Jerolima«, gdje se pokapahu članovi porodice Gradić4, a među njima poči- 
vahu: otac, majka i brat valjane te žene. 


Iza smrti majčine naš se pjesnik naskoro oženio (dosta kasno, kad je već bio 
nadomak 40-te godine!), i to Nikom, kćerju Šiška Petra Sorkočevića i supruge mu 
Made. Osobiti kakav imutak nije ga, čini se, ni po ženi zapao, kaošto mu ni ro- 
ditelji nijesu ostavili ne znam koliko blago. : 


O porodičnom životu Gundulićevu, te o njegovim daljim, bližim i najbližim 
srodnicima imamo znamenitih biografskih vijesti. I ja sam god. 1925. imao prilike, 
da ih nađem u onoj bogatoj našoj riznici: dubrovačkom državnom arhivu. I do tada 
smo štogod znali za muške članove pjesnikove porodice i njegove srodnike, a to su: 
Nikola Gundulić, pjesnikov prašukundjed, Dživo Nikole Gundulića, pjesnikov pra- 
pradjed (oženjen s Margaritom), Jerolim Dž. Gundulića, pjesnikov pradjed (oženjen 
s Marušom Bobaljevićevom), Dživo Jer. Gundulića, pjesnikov djed (oženjen s Ani- 
com Džamanjićevom), Frano Dž. Gundulića, pjesnikov otac (oženjen s Dživom 
Gradićevom), Jerolim Dž. Gundulića, pjesnikov stric (oženjen s Perom Gučetiće- 
vom). Matej i Jerolim, pjesnikova braća, te Frano, Šiško i Matej, pjesnikovi sinovi. 
Znali smo i za ove ženske članove iz pjesnikove porodice i njegova srodstva: osim 
pei gore pomenutih lica, za sestru mu Mariju (udatu god. 1619., za Frana Petra 
Lukarevića (preminulu negdje između 6. februara god. 1627. i 27. januara g. 1631.), 
i za suprugu mu Niku, kćer Šiška Petra Sorkočevića i Made Bobaljevićeve (premi- 
nulu dne 30. septembra god. 1644.). 

Od djece, što je pjesniku rodila žena mu Nika, tri sina odrastoše. Najstariji od 
njih Frano posta članom Velikoga Vijeća 28. septembra 1650., rođen 10. jula 1650. 
god. God. 1674. nahodimo ga već kao pukovnika u austrijskoj vojsci. Car Leopold 
imenovao ga je zapovjednikom oklopničke neke pukovnije i komornikom. Oženio 
se je u Beču s uglednom groficom Strozzi, i više se je puta na molbu opata Stjepana 
Gradića, svoga rođaka, zauzeo za Dubrovnik preko moćnih svojih rođaka po ženi i 
znanaca, među kojima bijaše i bailo mletački Morosini, kojega je riječ u Carigradu 
mnogo vrijedila. Umro je Frano Gundulić kao ugledni general austrijski u Beču 
1700. god., i to, čini se, bez potomaka. 

Drugi pjesnikov sin Šiško, rođen 14. oktobra godine 1635., dođe: u Veliko 
Vijeće 25. oktobra 1655., a preminu (kako je zabilježeno u knjigama registrima ukopa 
mrtvih u crkvi Male Braće!) na 22. septembra 1682. god. Sav svoj život osta u Du- 
brovniku baveći se u dokolici pjesništvom, pa je kao pjesnik i on nešto vrijedio. 
Dosta kasno, pošto je već prevalio 30. godinu, oženi se 14. novembra 1666. Marijom, 
kćerju Marina Crijevića (Cerva), ali taj brak potraja tek nekoliko mjeseci, jer Ma- 
rija umrije; može biti da je i ona bila žrtva potresa od 6. aprila 1667. Po drugi se 
put Šiško oženio 16. decembra 1668. god. Katom, kćerju Jera Nalješkovića (Nale), 
koji posta u ono vrijeme plemićem dubrovačkim. Taj je brak bio bogat djecom, jer 
se Šišku i Kati rodilo osmero djece: tri kćeri i pet sinova, dok se u nekim ispravama 
o rodu Gundulića pominje još i sin prvijenac Dživo, koji se rodio 1669. god. Ostala 
djeca su mu ova: Jero, Dživo, Jero, Šiško, Dživo Frano »Frano«, Nika, Mara, Dživa. 
Treći mu sin Dživo, koji se rodio 13. februara 1678., poznati je potonji plodni pjes- 
nik, po kojem ime Gundulića zasja još jednom na Parnasu dubrovačkom. Najmlađi 
pak sin Šiško, koji se rodio 3. decembra 1682., preminu dne 22. septembra 1682. kao 
knez grada Dubrovnika. 

Nika, najstarija kći Šiškova, koja se rodila 28. januara 1671., udala se mjeseca 
februara 1697. za Petra Frana Sorkočevića, i uz drugu mu djecu, 30. septembra 
1706. rodila je sina Dživa-Frana (Franaticu), plodna pjesnika i okretna prevodioca 
Molierovih i Goldonijevih komedija, pa i nekih talijanskih tragedija. Umrla je Nika 
20. augusta 1712. Ovaj Franatica Sorkočević oženio se _Jelom, kćerju Petra Džama- 
njića (Zamagna), sestrom uglednog opata Brnje Džamanjića, i rodi s njom 1. junija 
1749. sina Petra-Injacija, s kojim se sretamo ogledajući dopune i izdanja Gunduli- 
ćeva »Osmana«. ' 

Život Mateja Dž. Gundulića slabo nam je poznat. Ovaj najmlađi sin Gundulićev 
rođen je 6. februara 1636. god., primljen je u Veliko Vijeće 7. februara 1656. god., 
a preminuo kao knez republike dubrovačke i ukopan je u crkvi Male Braće 28. 
aprila 1684. (ovaj zadnji datum je prema bilješci u knjigama registrima ukopa mr- 
tvaca u crkvi Male Braće!). O porodici i rodu njegovu ne znamo do sada već vrlo 
malo. Oženio se u god. 1680. za Miru, kćer Dživa Petra Pauli. O. Appendini (u 
svojim »Notizie istorico-critiche«, II, str. 310) naziva ga čovjekom umnim i učenim, 
pominjući, da je O. Anselm Bandur njemu dosudio neku, dosad nepoznatu »Ras- 
pravu o kršćanstvu u turskoj državi«. O mladenačkom njegovom odgoju u vezi sa 
cijelim porodičnim životom kršćanskih katoličkih mu roditelja, katoličkih odgoji- 
telja djece svoje, potanjih nam vijesti daje jedan zapisnik zajedno s posvjedo- 
čenjem nadbiskupske kurije dubrovačke u rukop. knjizi pod naslovom: »F(ides) 
B(aptismales) ann. 1669—1745.« Ovaj zapisnik od 27. augusta 1690. god. s posvje- 
dočenjem od 2. septembra 1680. potpisao je dubrovački nadbiskup Petar de Torres, 
a zapisao ga je nadbiskupov kancelar svećenik Vlaho Skvadrović (Squadri), po- 
znati nam pjesnik s otoka Koločepa. 

Dok nijesmo znali, da je naš pjesnik imao još i kćeri, imao sam godine 1995, 
prilike da u dubrovačkom državnom arhivu nađem o tome arhivskih podataka, za 
koje se prije nije znalo. (Gradiva su mi dale ove rkp. knjige: »Consilium Maius«, 
knj. za god. 1642—1645, fo. 14, »Diversa Cancellariae<«, knj. za god. 1650—1659, 

fo. 153, »Consilium Maius«, knj. za god. 1653—1657, fo. 287, »Consilium Minus«, knj. 
za god. 1659—1663, fo. 51, »Consilium Rogatorum«, knj. za god. 1660—1662, fo. 38],, 
»Diversa Cancellariae«, knj. za god. 1659, fo. 54 i d.) Obadvije pjesnikove kćeri 
nijesu se udale, i postale su koludrice: starija »Sor Frančeska« bila je koludrica u 
benediktinskom manastiru Sv. Šimuna u Dubrovniku, dok je mlađa >5or Agata« 
(svjetovno joj ime: Mada) bila koludrica u manastiru franjevaka >Klarisa« u Du- 
brovniku. Jedan spis podjele posjeda porodice Gundulića dana 22. maja gud. 1660. 
nam je, do sada, posljednji arhivski trag o njima. Jesu li one obje doživjele i veliki 
potres dana 6. aprila 1667.? Moguće je da jesu, a prije je moguće i to, da ga pre- 
živjele nijesu. Znamo svakako, da u onoj groznoj katastrofi svih osam koludričkih 
manastira propadoše, jer se što srušiše što izgorješe, poklopivši ili zadušivši ništa 
manje do šezdeset koludrica. 
* 


Kad je umro i gdje je pokopan naš pjesnik? — U doba, kad se slavila tristota 
godišnjica Gundulićeva rođenja, godine 1888. nije se još znalo, gdje je on pokopan 
i kad je umro. Zato mu se tada postavila spomen-ploča s latinskim natpisom u Do- 
minikanskoj crkvi u Dubrovniku. Istom se je kasnije doznalo, da je i on poput 
ostalih članova svoje porodice bio sahranjen u Franjevačkoj crkvi u Dubrovniku, 
pa se je poprimio i datum, da je bio sahranjen dana 10. decembra 1638. god. U du- 
brovačkom se gradskom župnom arhivu našla (našao ju je zaslužni gradski pod- 
župnik Mp. Pavao Pavlić) knjiga, najstarija sačuvana, mrtvih iz onoga doba, a u 
njoj bilješka na talijanskom jeziku, koju su s napomenama priopćili: 1. prof. 
G(iuseppe)  G(elcich) u članku: >»Per la biografia del poeta Gundulić (u zadar. 
»Smotri Dalmatinskoj« br. 46, od 10. juna 1895.); 2. -a-: u članku >Izvadak iz ma- 
tice mrtvih o smrti Ivana Gundulića« (u »Vijencu«<, Zagreb, br. 24, od 17. juna 1993. 
str. 387.); 3. Pavo Pop Pavlić u članku: »Svjedodžba smrti Dživa Frana: Gundulića< 
(u »Spomeniku, XXV. Kralj. srp. Akademije«, Beograd, 1805., str. 43—46,): 4. Alfred 
Jensen u knjizi »Gundulić und sein »Osman«, Goteborg, 1900.,. str: 96. 

Vrlo važna ova bilješka izgleda i glasi doslovce ovako: 


PAD=Gino Adi 10 di Xbre del 1038. 274 S(er) Gio: Fran. di Gondola 
as dora morij di Febre stete amalato_ &2i 14 d'eta d'anni 41 incirca _hebbe 


[tutti i Sac.i Fu sepelito a s.t F ran. T Grande. 


: Bilješka < o smrti i ukopu Dživa Franova Gundulića (iz Matice mrtvih, knj. I., str. 15/a, br. 24, u 
Dubrovačkom gradskom župnom Arhivu), 

Nakon kratke dakle bolesti od jedva 14 dana umrije naš pjesnik. M j 
morao biti dosta krepak i snažan, jer župnik Stjepan Lučić (Lučin), koji ga Je 
sahranio, a krstio mu je pred dvije godine i sina Mateja, procijeni tada dob njegovu 
na 41 (ne 42, kako su netočno pročitali i objavili pomenuti prof. G. Gelcich 1 Dn. 
Pavao Pavlić!) godinu otprilike, premda je bio 8—9 godina stariji. Ovaj župnik za- 
pisao je, da je pjesnik umro »di Febre«, ali to njegovo određenje slabo je pouzdano, 
jer »febre« kao povod smrti čitamo odviše često u njegovim »dijagnozama«. Po dr 
gim vijestima umro je Dživo od upale porebrice (pleuritis), a to bi moglo biti isprav- 
nije. Pa ni dan njegove smrti i ukopa nije nam na temelju ove bilješke točno poznat. 
Gelcich i Jensen uvjereni su bili, da je gornji datum 10. decembra datum ukopa, a 
da je pjesnik preminuo valjda dva dana prije, na 8. decembra, kako je do tada 
bilo općenito poznato. No prof. Kčrbler nije bio zadovoljan takovom oznakom, 
s pravom opažajući ovo: »Ali često sam dosada imao prilike obaznati, da se pojedini 
Dubrovčanin pokopao istoga dana, kojega je umro, ili odmah sjutradan iza smrti. 
Ta istoga dana, kojega preminu, sahranjena je i Nika, žena našega pjesnika.< 

Ovo važno pitanje može da nam točnije riješi druga jedna rkp. knjiga s bilje- 
škom o smrti i ukopu našega pjesnika. To je prva od prije pomenutih triju sačuvani 
rkp. knjiga registara ukopa mrtvaca u crkvi Male Braće u Dubrovniku. 

Za bolju orijentaciju u ovom predmetu ima važnosti serija članaka dra. Nikole 
Španjola pod naslovom: >Može li se lokalizirati Gundulićev grob u crkvi Male 
Braće<« (u dubrov. listu »Narodna Svijest« brojevi 34-35-56. god. 1958.). 

Vrlo važna bilješka u toj rkp. knjizi na talijanskom jeziku izgleda i glasi do- 
slovce ovako: 

1638 Gio di Fra.*nata Gondola fu sepolto, innazi d'Altare Mag": ali 8. Decebre 


Bilješka o smrti i ukopu Dživa Franova Gundulića (iz Knjige registra ukopa mrtvaca -u_erkvi 
Male Braće u Dubrovniku, knj. I, str. 22, u Arhivu Franjevačkog Samostana Dubrovačkog). 


Iz ove bilješke jasno izlazi, da je naš pjesnik bio pokopan dana 8. decembra 
1638. god. Dakle to nije bilo dana 10. decembra 1638., kako su tumačili prof. G. 
Gelcich i Alfred Jensen datum na čelu one bilješke, što je u dubrovačkom gradskom. 
župnom arhivu. Ispoređujući bilješke o osobama preminulim u XVII. vijeku prije 
velikog potresa, pokopanim u crkvi Male Braće, osobama zabilježenim (a malo sam 
tih osoba našao!) u objema ovim rkp. knjigama, došao sam do ovoga vrlo vjero- 
jatnog zaključka: Datumi ukopA zabilježeni u knjigama registrima u arhivu Male 
Braće posve su pouzdani (osim kojega rijetkoga »lapsusa calamil), dok datumi za- 
bilježeni u prvom dijelu matice mrtvih dubrov. gradskog župnog arhiva nijesu po- 
uzdani kao datumi ukopa, jer je, kako sam mogao steći uvjerenje, župnik zabilježio 

u toj knjizi taj datum kadšto odmah na dan ukopa, kadšto sutradan, a kadšto, vrlo 
rijetko, i dva dana kasnije. Izgleda mi dakle, da je dobri župnik Stjepan Lučić za- 
pisao onu bilješku mjesto 8. decembra, dana ukopa, dva dana kasnije, 10. decembra, 
dok je pjesnik Gundulić preminuo i bio je ukopan dana 8. decembra 1638. 

Za onu drugu od ove dvije arhivske bilješke treba ovdje jedna napomena. Pjes- 
nikov otac tu je zabilježen ovako: Fra.s*nata Gondola. Time je naznačeno ime nje- 
govo: Fra(nces)co a i pridjevak kojim su ga zvali, a to je bilo Franata. Taj njegov 
pridjevak nalazi se u oporuci Džore Vita Getaldića učinjenoj 15. aprila 1624. (»e da 
S(er) Franc." Gio. di Gondola detto Franata.. .<) (u » Testamenta Notariae«, knj. 58. 
fo. 50/a). ' 

Ovdje možemo da spomenemo još jednu zanimljivu vijest o jednom drugom 
nadimku. Dok je star i poznat bio običaj Dubrovčana, da rado dijele nadimke jedni 
drugima, takav je nadimak »Mačica« imao i naš pjesnik, kako je prvi našao i priopćio 
prof. Milan Rešetar (u Archivu f. slav. Philol. XXIII, str. 634 i d.). Po tom je nadimku, 
kojega je povod dakako nepoznat, morao svatko u Dubrovniku poznavati našega 
pjesnika, jer se i sin njegov Šiško trideset godina nakon očeve smrti nazivao još »Šiško 
Mačičin«, i = | 

Ona vrlo važna bilješka daje nam još i odgovor siguran i jasan na ono važno 
otvoreno pitanje, gdie je u dubrovačkoj crkvi Male Braće pokopan naš pjesnik. 
Dobro je poznato bilo i do sada, da su u crkvi Male Braće bila dva groba porodica 
Gundulića. Jedan se i danas vidi u velikoj sakristiji te crkve, i to baš u malenoj 
kapelici »Presv. Trojice«, »kapelici Gundulića«, a drugi je grob u toj crkvi negdje 
pred velikim oltarom (»innanzi d'Altare Maggiore«). Dok je u sakristiji kapelica 
s grobom Gundulić& i danas pristupačna, do onoga drugog groba, što je u crkvi 
»pred velikim oltarom«, do groba gdje je bio pokopan veliki dubrovački pjesnik | 
Dživo Franov Gundulić, nije moguće doći, dok se, što je vjerojatno, taj grob ne nađe, 
za što svijesnim istraživanjem. radi Dubrovački Pododbor Matice Hrvatske sa 

svojim istraživaocima. 

Gundulićevo vlastoručno pismo s potpisom. (Priopćio K. Kovač u Archivu fiir sl. Philol, XXXIV, 245) 

Gundulić nije bio jedini daroviti pjesnik među našim starijim književnicima, 
ali je u jednom bio pred svima: u njegovu je pjesničkom djelu bilo toliko žive snage, 
da je joši u devetnaestom stoljeću moglo oplodno djelovati na hrvatsku književnost, 
ne izgubivši se u nekorisnoj gomili hvaljenih a nečitanih književnih tvorevina. Ako 
se to djelovanje i ne može po širini i značenju mjeriti s jakim utjecajem, što su ga 
još poslije više stoljeća vršili pojedini veliki pjesnici, kao Shakespeare ili Cervantes 
u doba romantike, opet je i ono imalo nekih sličnih crta, a u našim je razmjerima 
bilo značajno i plodno. 


Mnogošta je u Gundulićevim djelima, i bez obzira na čistoću pojedinih umjet- 
ničkih ostvarenja i na ponos zbog takva pjesnika u vlastitoj prošlosti, bilo blisko 
generaciji od prije sto godina, dorasloj do pera kad je stari hrvatski grad Bihać bio 
još u turskoj carevini, kad je riječ »sloboda« bila ako ne najjasnije, a ono svakako 
najmagičnije geslo, i kad je »slovinstvo« bilo jedna od onih neodređenih čežnja svoj- 
stvenih svim pokretima, koji se još ražlijevaju preko ruba ne našavši svoje pravo 
korito. Istina je, i svi to znamo: Gundulić nije bio ni prvi ni jedini pjesnik oslobo- 
đenja od Turaka i slobode uopće; još od Marulićeve »Molitve suprotiva Turkom«, 
satiričnoelegičnih političkih »pjesanca« dum Mavra Vetranića, Zoranićevih »Pla- 
nina« i Krnarutićeva »Vazetja Sigeta grada« turska je poplava duboko uzbuđivala 
naše pjesnike, sve do Antuna Sasina, koji je za Gundulićeva djetinjstva u svojim 
»Razbojima od Turaka« na prvom mjestu opjevao bitku kod Siška, »na Kupi, na 
polju Turovu«, gdje Hasanpaši 

de > Nadaždin isiječe 
s malo tisuć Hrvat svu vojsku u peče. 


Pa ipak je Gundulićevo doba u tu staru i čemernu temu unijelo novog života i 
novih varijacija: obnovljeni katolicizam morao je po prirodi stvari u poticanju na 
oslobađanje kršćana od Turaka gledati jednu od svojih velikih historijskih zadaća. 
Jedan od prvih radnika tog pokreta među Hrvatima, Šime Budinić Zadranin, po- 
svjedočio nam je to gdje ne bismo ni očekivali: u svojem u mnogom pogledu za- 
nimljivom prepjevu psalama, književnom poslu toliko puta pokušavanom u svim 
katoličkim književnostima onoga doba, pa i u našoj. U tonu starozavjetnog pjesnika 
on na nekim mjestima pjeva jade svoje i svoga naroda: psalam >Deus, venerunt 
gentes« kod njega je topla molba Bogu, da se smiluje narodu izmučenom od Turaka, 
a »Cantemus Domino« plamena himna pobjedi nad Turcima. On je, kako reče Fran 
Kurelac, išao za tim, da mu David bude »bogomoljac onakov kakov on put Hrvatom 
trebovaše, te neka mu on plače kako je vrijeme i prilika, i osvetu zove na onoga što 
mu igo nametao.« Gundulićev nešto stariji suvremenik Ivan Tomko Mrnavić, čudna 
mješavina vjerske revnosti, rodoljublja i tadašnje snobističke težnje za plemićkim 
naslovima, spojio je također u svojem »Životu Magdalene od plemena Budrišića« na 
vrlo značajan način slavljenje asketskog života sa suvremenim protivuturskim pa- 
triotizmom; njegova junakinja, posvetivši na kraju svoj život Bogu u tvrdim zidi- 
nama samostana na otoku Rabu, u isto je vrijeme i hrvatska plemkinja koja opla- 
kuje zator svoga roda i rasap svoje zemlje. Nije potrebno naročito isticati sličnost 

teme u drami »Osmanščici« istoga pisca i u Guundulićevu »Osmanu«, jer je i odviše 
poznata, ali nije bez zanimljivosti zbog razumijevanja Gundulićeva vremena pro- 
čitati, što je pisca potaklo, da napiše tu dramu: »Mimošastna lita (1624—1626) du- 
gujući dugovanja gospodska po krajinah hrvatskih i bosanskih, i slišah i dobar dil 
gledah čudne zgode prikonaravske koje se zgodiše u to doba po turačkih državah 
velikim strahom i smetenjem svega puka njihova, a navlaš kada po razmirju i raz- 
boju med Lehi i Turci ovi sminošću igdare slišanome meu njima smaknuše svojega 
sultana Osmana.« Poljaci se i inače pojavljuju u mišljenjima naših ljudi onoga doba 
kao slavna »slovinska« grana; što pored Dubrovnika, koji ima »svog jezika go- 
spodu«, i oni imaju vladare svoje krvi, »imamo se što veoma podičiti«, misli 1617. 
Splićanin Matija Alberti. Ali i samo naše »slovinstvo« sedamnaestog vijeka mnogo 
je više u vezi s katoličkom obnovom no što se obično misli. Katolički su se revnici če- 
stoi u mašti i u misijama zalijetali u široke slavenske pokrajine sa zamamnom mišlju 
crkvene unije, a u tom su poslu neobično važnu ulogu imali naši Tempesice, Komulo- 
vići, Mrnavići, Kašići, Levakovići i drugi, pri čem je Dubrovnik često bio polazna to- 
čka. želja poljepšava svoj predmet, i naše tadašnje »slovinstvo« u velikoj je mjeri ka- 
tolički Wunschbild, kao što je naše novovjeko slovinstvo nacionalni. Prvi je, čini se, 
ovu vezu jasno formulirao F. Šišić, premda samo kod Mrnavića, ali »slavna narodna 
slavenska prošlost u čisto katoličkoj slavi« nije lebdjela pred očima samo Mrnaviću, 
već je i inače svojstvo naše katoličke obnove, »dass sie die slawische Vergangenheit 
im Lichte des Katholizismus verklirt«, kako je Šišićevu misao uopćio M. Murko. Još 
prije nego što ga i spomenemo, čitalac će zacijelo pomisliti na Križanića, a možda i 
na Širosmajera, koji su obojica bez uspjeha gorjeli za isti ideal. I Gundulić, »krstja- 
nin spjevalac«, bio je iz tog roda naših duhova, tipičnih predstavnika jedne polovine 
hrvatskoga bića, one koja sebe idealistički projicira u šire svjetskohistorijske kru- 
gove. Sve ove veze, koje bi se mogle osvijetliti s još više primjera, — mali često bolje 
odrazuju svoje doba nego veliki, baš zato što su kao slabiji individualiteti potpuno 
utopljeni u nj — nisu prije sto godina bile ovako jasne, a i temelj »slavjanstvovanja« 
naših preporoditelja bio je drugi, ali su se tendencije ipak dodirivale, a njihov je 
glasnik iz prošlosti bio u prvom redu Ivan Gundulić, koji ih je dao u umjetničkom 
obliku, i koji je širinom koncepcije, poletom fantazije i izraznom snagom, važnom 
za generaciju zaokupljenu stvaranjem novog književnog stila, natkriljivao svoje 
suvremenike i zato bio najpodesniji da djeluje vremenski na daleko. 

Pored ovih sličnosti u različnim vremenima bilo je i drugih duhovnih predispo- 
zicija, koje su ljudima prije sto godina pomagale, da osjete srodnosti u dalekim epo- 
hama. Svi su oni bili ako ne romantici u najužem smislu riječi, recimo u smislu 
jednog Tiecka ili Novalisa, a ono ipak sinovi evropske romantike, koja je svojim 
novim shvaćanjem umjetnosti i svojom univerzalnošću bila izvanredan vodič u sva 
vremena, osobito u vlastitu prošlost. Je li čudo, da je doba Weltschmerza, bolovanja 
od nesklada između ideala i stvarnosti, jako osjetilo i Gundulićeva ljubimca Tassa i 
u njegovu sladostrasno-bolećivom i patetičnom lirizmu otkrilo jedan od davnih iz- 
raza vlastitih podvojenosti? Zato su mu se i približili najveći: Goethe (Goethe 
Sturm- und Dranga) i Byron; naročito ga je prvi odabrao za nosioca mnogih gorčina 
svojih vlastitih životnih sukoba, ali ne zaboravimo, da ga je i Mažuranić počeo pre- 

voditi. A zar nešto od melanholije vremena, pozlaćene posljednjim odbljescima gone 
sansnog sjaja, ne živi i u našem Gunduliću s njegovom meditativnom liričnošću 1 
s njegovim jakim osjećanjem prolaznosti i neumitne kobi, a da pored toga 1 ne spo- 
minjemo viteške, romaneskne elemente, tako bliske romantici, u talijanskim epope- 
jama i u »Osmanu«? 

Od onih, koji su četrdesetih godina prošloga vijeka stvarali osnove novije hr- 
vatske poezije, osobito je jedan osjetio Gundulića, ali je taj jedan bio prvi. Zaista, 
nitko nije bio podesniji da poveže novi Zagreb i stari Dubrovnik od Ivana Mažura- 
nića. koji je s osmercem iz novljanskoga kola i s Kačićevim desetercem u uhu spajao 
klasično-romansku kulturu i osjećaj za melodičnost talijansko- dubrovačkog stiha, a 
kao sjeverni Primorac nosio u sebi hrvatski sjever i jug. »Objektivni«, historijsko- 
tradicijski materijal, što ga je Mažuranić salio u svoje pjesničko djelo, dali su izra- 
đeni stilovi narodne pjesme i Ivana Gundulića, omogućujući tako brzo sazrijevanje 
novijeg hrvatskog stiha (od uvođenja štokavštine do »Smail-age« prošlo je samo 
devet godina), dok je proza zbog nedostatka sličnih preduvjeta imala znatno sporiji 
rast. Bilo bi suvišno nizati ovdje sve Gundulićeve odzvuke u »Smail-agi«, — kojega, 
razumije se, nisu stvorili književni utjecaji, već pjesnički talenat Mažuranićev — 
ali nije suvišno sjetiti se prigodom Gundulićeve tristogodišnjice, u času kad Marin 
Držić nasmijava zagrebačku publiku kao što je nasmijavao dubrovačku 1550., ovih 
tako prirodnih veza. Prirodnih i zato, jer su već i prije Mažuranića svi hrvatski knji- 
ževni putovi vodili u Dubrovnik, ne samo s Lucićeva Hvara, s Vitaljićeva Visa i iz 
Kavanjinova Splita, već i iz predilirskog Zagreba, na koji se neupućeni Kopitar na 
poznati način tužio Dobrovskomu zbog njegove sklonosti prema jeziku dubrovačkih 
pisaca. : sei, 

Ovako je, evo, Gundulić, izrastavši duhovno kao historijska pojava iz hrvatske 
kulturne i književne situacije na prijelazu iz šesnaestog u sedamnaesti vijek, uskrs- 
nao u novoj svjetlosti i u novijoj hrvatskoj književnosti, obasjan prije ljubavlju 
pjesnika nego poštovanjem historika književnosti. Dajući potomcima od svoga duha 
i od svoga jezika i stila, oplođujući im najznatnijeg pjesnika i kumujući njegovu 
najvećem pjesničkom djelu, Gundulić je s hrvatskom književnošću srastao orga- 
nično i potpuno, postavši po drugi put jednim od njezinih stupova. 


M. KOMBOL 

Kada svojim duševnim očima gledamo na tisućdvjestogodišnji život jednoga 
malog političkog organizma, koji u doba najvećega opsega nije imao više od 
2.500 km* sa 60.000 stanovnika, nameće se pitanje, koje su to bile spoljašnje i unu- 
tarnje sile, koje su uzročile tako dug život te male državice, da u trajanju nije za- 
ostala ni za velikom rimskom državom. 

Da se na to pitanje odgovori, treba proučiti oba činioca, koji ravnaju postanjem 
i razvojem svake države, i svakoga grada, a to su prostor u vezi sa zemljom, i 
elničke osobine stanovnika. Stoga treba i za Dubrovnik proučiti, barem letimice, 
oba ta činioca, da možemo uzreti u genetičke sile, koje su kod njega djelovale. To 
Je prijeko nužno, jer kada bi se propustili navesti momenti prirode i zemlje, s kojom 
je čovjek sa tisuću niti vezan, nikada ne bi mogla shvatiti povijest i razvoj jednoga 
naroda ili države. Ali opet s druge strane sama fizička sredina ne može nikada objas- 
niti stvaranje i razvoj naroda i države, ako se ne uzmu u obzir i rasne, odnosno bio- 
loške osobine stanovništva. Bez tih obaju činilaca ostale bi nam sakrite pokretne sile, 
koje su određivale to povijesno zbivanje i razvijanje. Posve je potom jasno, da je 
prostor, koji ocrtava razvojnu liniju jednoga naroda u poglavitim značajkama, od- 
lučan činilac u razvoju naroda i u stvaranju državi; ali se ipak ne smije uzeti taj 
spoljašnji utjecaj prostora i sredine kao slijepi udes čovjeka, kojemu se on ne može 
ukloniti. Ma koliko bile jake prirodne sile, ipak snaga volje, odvažnost, sposobnost 
i valjanost čovjekova mogu daleko više, te ne mora čovjek tim prirodnim silama 
zemlje slijepo podleći. Tako je na pr. more, osobito zatvoreno more, uvijek djelovalo 
kao uzgojno sredstvo na postanje pomorstva; ali netom se uoči činjenica, da je bilo 
plemena uz razvite morske obale a da nisu postala pomorcima, slijedi posve logično, 
da je uzgojna snaga mora odabirna, odnosno da je pomagala i pogodovala one, kod 
kojih su duševne sile bile tome sklone, te su postali pomorcima, dok su se druga ple- 
mena u istim prirodnim prilikama plašila mora i nisu se usudila ploviti po njemu. 

Iz ovoga slijedi zakon, da je duh onaj koji gradi tijelo i koji konačno o svemu 
odlučuje. 

Prostor i smještaj, odnosno geopolitičke sile kadre su da djeluju na postanje ne- 
koga političkog organizma. Kada je ovdje riječ o postanju Dubrovnika, treba ka- 
zati, da je uzgojni momenat mora bio za njegovo postanje vrlo važan faktor, ali uza 
sve to taj momenat ne bi mogao protumačiti snagu, pravac i biće njegova razvoja 
bez drugoga, važnijega faktora, a to su etničke osobine stanovništva i njegove du- 
bovne i moralne snage. Činjenica je, da nisu nigdje ravne, krasne i plodne obale, 
kao na pr. u starom Egiptu i Mezopotamiji, povukle tamošnje narode na pomorstvo, 

premda ih je blizina mora vabila na to, jer su svoje potrebe podmirivali kod kuće, 
dok su stanovnici siromašnih primorskih krajeva tražili more, da na njemu ribo- 
lovom i trgovinom osiguraju svoj opstanak. A iz te pojedinačne nužde stvorila se i 
druga kolektivna nužda — politička organizacija u obliku države. Zato je more iz- 
među mnogih geopolitičkih činilaca jedan od najvažnijih za stvaranje država, pa je 
ono bilo uvijek i izvor narodnog blagostanja i poticaj za državnu organizaciju i 
osnovica za državnu i narodnu veličinu. 

Stoga povijest, ako hoće da ispravno protumači djela pojedinih naroda, treba 
da prikaže, koliko su njihova djela bila pogodovana prirodom i smještajem, a ko- 

liko su narodi ulagali svojih napora i koliko imaju da zahvale svojim nastojanjima, 
što su te uspjehe u povijesti postigli. Može se pače dogoditi, a od česti se to kod Du- 
brovnika i dogodilo, da je katkad njegov politički i kulturni život stao u Opreci sa 
zaleđem, prema tome u suprotnosti s geopolitičkim prilikama svoje sredine, a ipak 
je poput oaze uspijevao i tu razvio svoja politička, gospodarska i kulturna nasto- 
janja, jer je duh bio jači od zapreka, pa je našao načina, da te suprotnosti nadvlada. 
Najveće divljenje zaslužuju narodi, koje priroda nije pomagala, već im je stavljala 
zapreke, sprečavajući izvršenje nužnih zadataka, a oni su ipak usprkos svega toga 
izvršili velika djela. Baš kao na primjer za ovo možemo ukazati na Dubrovnik, gdje 
su energija, pamet i poduzetnost stanovnika bili prvotni uzroci njegove veličine. 

Sada treba oba činioca, prirodu i ljude, analizirati, da se može točno utvrditi 
utjecaj jednih i drugih momenata. 


Geopolitički momenti 


Balkanski poluotok iskazuje u svojoj građi dva različita tipa, zapadni, mari- 
timni, i istočni, kontinentalni. Na zapadu idu Dinarske planine od sjeverozapada 
prema jugoistoku naporedo s obalom, a prema raspoređaju pojedinih lanaca nastale 
su pokrajine, od kojih su neke kao države izvršile u povijesti svoju misiju. U okviru 
tih planinskih lanaca organizirale su se ove geografsko-političke cjeline: Bosna i 
Hercegovina, Dalmacija i Crna Gora. Kako se te zemlje poput klinova suzuju prema 
jugoistoku i na neki način traže izlaz na Jadransko more, to je njihova sfera djelo- 
vanja okrenuta prema morskoj strani. Na istoku poluotoka udaraju planine Balkana 
i Stranča okomito na Crno more, pa su i zemlje između tih planina: sjeverna i 
srednja Bugarska, Tracija i Turska horizontalno složene jedna do druge i svaka 
jednom katetom graniči s Crnim morem. Pritisak svih tih česti nije u jednoj točki 
upućen prema morskoj obali. Srbija stoji na prijelazu obaju tih sistema, istočnoga 
i zapadnoga, i udara pravcem svojih rijeka Morava— Vardar prema Egejskom bazenu. 

Na prostoru, gdje se klinovi t. zv. zapadnoga maritimnog tipa spleću i probijaju 
na more, nastao je Dubrovnik, baštinik Epidaura, prijašnjega grčkog naselja. On je 
također prema utjecajima sredine i prostora ondje nastao, a da sami osnivači nisu 
bili u početku svijesni tih općih i dalekih geopolitičkih zakona, već su kod osnivanja 
bili potaknuti jedino povoljnim prilikama mjesta i rodnošću okolice. 

Da je ta bliža okolica bila dovoljno jaka, te je mogla pomagati osnivanje jednoga 
naselja, svjedoči činjenica, da je i poslije njegova razorenja, u doba seobe naroda, 
nastalo kasnije, na istom mjestu, novo naselje, koje je opet bilo od Saracena razo- 
reno; ali da je snaga položaja i pored tih pogibija ostala i dalje, dokaz je najbolji 
činjenica, da je ondje nastalo i treće naselje Cavtat (— Civitas), u nazivu kojega je 
ostalo upečaćeno ime grada. 

Na u onoj prvoj lomljavi u doba seobe naroda, te pred nasrtajem divljih barbar. 
skih gomila Epidaura nestaje, a njegovo stanovništvo bježi nedaleko od njega na 
male hridi, gdje divlje gomile nije vabila ni rodnost zemlje ni bogatstvo mjesta, a 
prebjeglice je branila s mora i s kopna nepristupačna priroda. ' 

To je početak grada Lauzia (lau = hrid) = Rauzia — Ragusiuma. 

Što je grad očuvao dva imena, Ragusium i Dubrovnik, jedno latinskogrčkih sta- 
rinika, a drugo slavenskih došljaka, utvrđuje mišljenje, da su se slavenski došljaci 
odmah u početku smjestili na kopnu, s druge strane uzanog kanala, gdje je bila du- 
brava, i ondje, do nje, osnovali svoje novo naselje pod imenom Dubrovnik. Razdvoj- 
nog kanala po sredini brzo je nestalo, jer je bio zasut i na njemu izgrađen »Stradun«, 
ulica, kao spojnica obaju prvotnih naselja. Mala razlika u vremenu od osnivanja 
obaju naselja tumači postanje i održanje obaju povijesnih imena. U Dubrovniku do- 
lazi ovako do izražaja u malome ono isto, što se u Engleskoj dogodilo u velikom, — 
penetracija novih elemenata uz konserviranje starih, njihovo međusobno sljublji- 
vanje i stapanje, kao jednakopravnih činilaca, a sve se to jasno odražava u povijes- 
nom i kulturnom razvoju grada i u karakteru njegova stanovništva. Polet, fantazija 
i mekoća ćudi došle su od slavenskih primjesa, a spoljašnja forma i istančanost u 
općenju s ljudima, te diplomatska vještina baština su romanogrčkih starinika. 

Kod drugih dalmatinskih gradova očuvala su se stara grčko-latinska imena i 
kod došljaka. Tako su i Hrvati primili stara imena za Split, Kotor, Zadar, Trogir, 
Hvar, Vis, Krk, Rab, Nin, Knin, Senj i Trsat (Rijeka), jer su se došljaci zaustavili 
pred njima a da nisu stvorili svoja ekvivalentna gradska naselja u njihovu susjed- 
stvu, pa su romanski gradovi stajali ne samo po kulturi, već i kao politički faktor 
kroz dugo vrijeme u antitezi s hrvatskom državom i s novim došljacima. Kada je 
primanjem kršćanstva nastala izvjesna kulturna romanizacija Hrvata, ublažuje se 
ona prvotna antiteza među jednima i drugima, pa kada su još primorski romanski 
gradovi ušli u sklop hrvatske države, pospješuje se pretapanje romanskih starinika, 
i u tom procesu, koji je dugo trajao, Hrvati, oni u Primorju, prislanjajući se na gra- 
dove, preuzimaju i njihovu kulturu, iako odabirnim načinom, i romansko-grčka 
imena njihovih starih gradova. : 

Da su ispočetka prevagu političku i kulturnu u Dubrovniku imali romanski 
starosjedioci, vidi se najbolje po tome, što se u njemu stari istočno-romanski dija- 
lekat očuvao do XVI. vijeka. Da je pak kulturnu prevagu održao još i dulje, vidi se 
odatle, što je ostao uvijek u okviru zapadnog universalizma, vjerskog i kulturnog, 
pa i onda, kad su dubrovački pjesnici pjevali na hrvatskom jeziku. No i pored toga, 
i pored kasnijih talijanskih uzora i utjecaja, nisu pohrvaćeni Dubrovčani izgubili 
svoje hrvatsko obilježje, štoviše, ono se novim prilivom svježe krvi iz zaleđa poste- 
peno jačalo. Tako je taj universalizam, modificiran i nakalamljen na naše duhovne 
osobine, bio preobražavan i dobivao što izlučenjem odvojnih, a što asimilacijom 
sličnih elemenata naše narodno obilježje, i u tome leži najveće djelo Dubrovnika. 

. Mjesna svojstva dubrovačkog prostora mogla bi protumačiti postanje jednoga 
mjesta lokalnog značenja, ali nikada postanje jednoga doduše prostorom ograničenog 
političkog organizma, no trajanjem, gospodarskim i kulturnim stvaranjima grada ve- 
likog značenja. Zato je nužno zahvatiti i u dalje prostore kopnene i morske, da se 
protumači njegovo veliko značenje. 

Daleko zaleđe Dubrovnika jest unutrašnjost Balkana, dok ga more na drugoj 
strani upućuje na Jadran, a zatim na istočno i zapadno Sredozemno more, gdje se 
onda odvijao svjetski promet i trgovina, Dubrovnik je imao razmjerno mnogo udjela 
u svim međunarodnim pitanjima onoga doba na Sredozemnom moru, kao na pr. u 

sukobima Bizanta s Mlecima, u pitanjima krstaških vojna, a kasnije u pitanjima 
sukoba zapadnih vlasti s Turcima, bila ona potaknuta od Španjolske, Mletačke ili 
Francuske. Svagdje uzima Dubrovnik neko učešće, ili se u diplomatskim kombina- 
cijama njime računa. Pače se na Zapadu pomišljalo, da bi mogao dubrovački prostor 
biti osnovica za ofenzivni nastup protiv Turaka; no u tome je Dubrovnik iz svojih 
valjanih političkih razloga i zbog vlastitoga opstanka, bio vanredno oprezan da se 
opredijeli. 

Dinarski sistem ispetošću i povezanošću glavnoga bila i strmim padinama prema 
moru odvaja primorje od zaleđa i vidljivo oteščava pristup k njemu. Tako se sje- 
vernodalmatinski i srednjodalmatinski prostor na neki način individualizirao za 
sebe. Samo na nekoliko mjesta omogućuju veze sa zaleđem niske prevale u plani- 
nama ili dvostruki tok rijeka: Neretva—Bosna, Bojana—Drim. Na obalnom pro- 
storu, a na razmeđu tih riječnih ušća moralo je nastati neko jače trgovačko naselje, 
gdje bi se vršila izmjena dobara između dvaju različitih produkcionih područja. 
Tako je još prije Dubrovnika na sredini toga prostora nastao Epidaur, a kada je on 
u vihoru barbarskih nasilja bio porušen, preuzima Dubrovnik njegovu ulogu i uje- 
dinjuje u sebi sve povoljne prilike bližega i daljega zaleđa. 

S morske je strane trostruki red srednjodalmatinskih otoka, kojih prema jugu 
ima sve manje, još se samo iza Korčule pomiče po koji od njih, dok i njih na pogledu 
Dubrovnika ne nestane. Ostaje jedini Lokrum, mali školjić pred Dubrovnikom, ne- 
podesan zbog malog prostora za naseljivanje, ali vrlo važan za obranu od morskih 
valova, koji su ondje radi otvorenosti mora osobito jaki. ' 

Dubrovnik je morao nastati u vezi mora i kopna; stoga nije mogao nastati na 
Lokrumu, jer bi mu, ma kako daljina bila neznatna, bio oteščan promet s kopnom; 
nije mogao nastati ni na kopnu podalje od mora, jer mu je more bilo glavna žila 
kucavica političkog i ekonomskog života. Oba ta mjesna činioca u vezi s dalekim 
zaleđem stjecali su se najbolje ondje, gdje je grad izgrađen, odakle su mu bili prema 
zaleđu otvoreni putovi, bliži i dalji; bliži prema Konavlima, Župi i Pelješcu, a dalji 
prema Bosni i Srbiji, pa sve tamo do Bugarske. Ti su putovi bili ovi: 

1. Bosanski put (via de Bosnia) preko Ledenice, Trebinja na Gacko, a odatle na 
Foču i Plevlje, pa dalje preko Ibra na Niš; 

2. Zetski put (via di Zeta) sa Bojane na Prizren; 

3. Neretvanski put (Porta Narenti) na Fojnicu, Kreševo i t. d. 

Ta tri glavna puta, s mnogo manjih odvojaka na pojedine krajeve u unutraš- 
njosti Bosne i Srbije pa sve do Bugarske, vezivala su Dubrovnik s njegovim zale- 
đem. Odanle je Dubrovnik dobivao robu: rude, stoku, žito, drvo i druge sirovine; 
a onamo je šiljao sol, tkanine, svilu i drugu robu uvezenu s mora. Tu izmjenu vršio 
je Dubrovnik u doba nezavisnih balkanskih država, i kasnije u vrijeme Turaka, 
premda su tada longitudinalni balkanski putovi iz Carigrada prema zapadu došli 
do većega značenja, pa je tada u Dubrovniku prevladala pomorska trgovina nad 
kopnenom. 

Tako je Dubrovnik nastao na morskom rubu Dinarskog sistema, na ishodištu 
transversalnih balkanskih putova, kao rezultat geopolitičkih zakona, etničkih mje- 
šavina i žarišta ljudskoga rada, te baštinik dalekoga iskustva prošlih naraštaja. 


| 


Dživo Franov Gundulić 

Gradovi na moru uopće nigdje ne predstavljaju sami sebe, pa onako, kako su riječna 
ušća izgrađena naplavinama dalekog rada tih rijeka, tako su i primorski gradovi 
rezultat gospodarskog stvaranja u zaleđu, te se u njima odrazuju prisiljeni valovi 
gospodarskih, političkih i kulturnih pokreta u oba pravca, i s mora i s kopna. 

Dubrovnik je pak svojim smještajem izvan obruča dalmatinskih otoka mogao 
izbjeći jačem nadzoru Mletaka, koji su kao gospodari dalmatinskih otoka vršili nad- 
zor nad prometom i trgovinom svih dalmatinskih gradova i mogli ih po miloj volji 
sprečavati u razvoju. Mlečani su nastojali oteščavati i razvoj Dubrovnika i spreča- 
vati njegov gospodarski procvat, no Dubrovnik se tome otimao, kako je znao i mo- 
gao, poglavito priznavanjem protektorata kakve druge države, jače od Mletaka. 
Jedino to nije mogao učiniti u četvrtoj križarskoj vojni, kad su Mleci osvojili Cari- 
grad, te nije bilo druge jake države u blizini, na koju bi se mogli Dubrovčani oslo- 
niti protiv mletačkoga gospodstva, pa su morali primati knezove poslane im iz Mle- 
taka. 

Drugi je momenat, isto tako važan, što je dubrovački prostor na onom uglu Ja- 
drana jače kontinentalan i izložen neposrednijem utjecaju iz zaleđa, pa nije imao 
onakovih omanjih prostornih cjelina, kao što su imali dalmatinski gradovi, gdje su 
mletački feudalci s kopna nešto zaštićivali primorske gradove. Mleci bi potom 
morali za očuvanje Dubrovnika voditi u tom odsjeku kontinentalnu politiku, kojoj 
su oni bili uvijek protivni, i ulagati u to velike energije, a teško da bi imali ekviva- 
lent ekonomskih koristi iz te svoje politike. U drugom redu nije Dubrovnik imao u 
vidu imperijalističku politiku, te nije ugrožavao ni gospodarsku ni političku ekspan- 
ziju Mletaka na Jadranu i prema Levantu poput Genove, s kojom su Mleci vodili 
duge i teške borbe o prvenstvo i prevlast. . 

Uz ove uzroke dolazi kao najvažniji diplomatska vještina Dubrovčana, koja ni 
u čemu nije zaostajala za mletačkom, jer je i jednima i drugima bila škola u Bi- 
zantu. Dubrovčani u toj vještini nesamo da nisu stajali iza Mlečana, nego su ih što- 
više u nekom pogledu i natkriljivali. : 


= Etnički momenti 


Nigdje se kod nas kao u Dubrovniku ne utvrđuje istina poznata iz života i po- 
vijesti, da mješavine boljih etničkih elemenata stvaraju jaču i otporniju skupinu 
ljudi. Dokaz za te mješavine u Dubrovniku gotovo je nepotreban, ako se uzme, da 
je jezik starosjedilaca u Dubrovniku bio romanski i da je kroz dugo vrijeme takav i 
ostao, a istom kasnije da se javlja i hrvatski jezik. To je dokaz za postojanje dviju 
različitih etničkih skupina u sklopu njegova stanovništva. Stapanje i miješanje bilo 
je progresivno i trajno, pa se u Dubrovniku izvršilo u malome ono isto, što se izvr- 
šilo u većoj mjeri u Mlecima, u Francuskoj i Engleskoj, gdje je neprestano uselji- 
vanje i stapanje različitih etničkih skupina stvaralo nužnim biološkim procesom i 
odabirom borbenije i otpornije stanovništvo, koje je davalo na državnom, kultur- 
nom i gospodarskom polju velikih i trajnih rezultata, ' a. 

Premda se još nije s antropološkog gledišta nitko bavio rasnim ispitivanjem du- 
brovačkog stanovništva, ni u prošlosti ni u sadašnjosti, da bi se po njemu mogle 

objasniti i istražiti komponente tih mješavina i naći u njima rasna dominanta, ipak 
taj nedostatak mogu nadoknaditi povijesne činjenice. , : 

Stanovnici starog Epidaura uselili su se tamo iz Korinta, u doba grčke koloni- 
zacije, i osnovali svoje naselje. Premda su se čuvali miješanja s ilirskim starosjedio- 
cima, ipak je to bilo neizbježivo, pače su konačno Iliri osvojili i sam grad, te mu na- 
metnuli svoju vlast. Rimljani su zahvatom u te krajeve osvojili i to mjesto i potisnuli 
grčku riječ, ali ne posvema, i grčki živalj. Grad dobiva postepeno latinsko obilježje. 
Tu se još prije osvojenja klasične Grčke sa strane Rima vezuje na našim obalama 
realizam rimski s idealizmom grčkim, pojam lijepa i pojam hladne energije, — sve 
komponente, koje su se kasnije kod stanovništva grada jasno očitovale. Jednu i 
drugu osobinu, koju su stapanjem primili, stanovnici preniješe iza razorenja staroga 
grada u novi, gdje nakon useljenja Slavena dolazi još i treća komponenta, neistro- 
šena biološka snaga, barbarski individualizam, te slavenska mekoćutnost i osjećaj- 
nost. Iz svih tih etničkih komponenata izgrađuje se novo stanovništvo, psihički i 
fizički, a u vezi s utjecajem prirodne sredine. Dubrovnik je naime izložen, kao ni 
jedan drugi grad u Dalmaciji, bijesnom udaru morskih valova, koji razaraju i pod- 
lokavaju obalu u tolikoj mjeri, da tu ima mjesta, gdje se obale osovno dižu do 80 m 
visine. Tu, na takovim obalama bila je neizbježiva borba s prirodom i jačanje duha 
traženjem načina obrane, a tijela i živaca suzbijanjem prirodnih sila. Baš tu, na 
liticama otoka, a na pogled beskrajnog horizonta, iz kojega su stanovnici crpli da- 
leke poglede za svoje pothvate i osnove, nastaje Dubrovnik iz simbioze starinika i 
novih došljaka, što slavenskih, što neslavenskih. ' 

Iz popisa starijih obitelji i njihovih imena vidi se, da su mnoge od njih bile 
grčkoga podrijetla, druge su bile podrijetla latinskoga, treće vlaškoga (mlađi ro- - 
manski pastirski živalj, raspršen u zaleđu), a četvrte slavenskoga. Iz Mletaka dolaze - 
poslije četvrte križarske vojne i nametnutoga protektorata, knezovi i po koja druga 
osoba na upravu grada; iz Firence poradi tamošnjih domaćih borba sele u Dubrov- 
nik neke izbjeglice, a i sam Machiavelli bavio se mišlju, da bi se tamo uselio, — to- 
liko je Dubrovnik bio poznat na Zapadu kao utočište. U zaleđu Dubrovnika spo- 
minju se kasnije i naselja Sasa (Germana), pa i oni dolaze u grad. Bjegunci iz Fi- 
rence donesoše vuneni obrt (Razzi: Storia di Ragusa, str. 186), a židovski bjegunci 
iz Italije i Španjolske svileni obrt i bankovno iskustvo. Iz mnogih talijanskih gra- 
dova dolaze umjetnici, kao Onofrije de la Cava, Michelozzi, učenik Donatella, Fra 
Stefano, Raffalloni, Bianchi i t. d. Iz rukopisa Platea o sia registro del monastero 
di Lacroma, 1685., gdje se nalazi popis dubrovačkih obitelji, živih i umrlih (Medini: 
Starine 91), vidi se, koliko je izmjena ljudi u Dubrovniku bila velika, pa su tamo 
dolazili ljudi iz bliže i dalje okolice, čak i iz Španjolske, Barcelone, Italije, Engleske, 
Francuske, Njemačke, te gotovo iz svih drugih evropskih krajeva. G. 1558. — piše 
Razzi — bilo je od tadašnjih 29 vlasteoskih obitelji 9 talijanskoga podrijetla, 6 iz za- 
leđa, 4 iz Epidaura, 4 iz Kotora, 2 iz Albanije, 1 iz Njemačke, 1 iz Zadra. 

Kada bismo imali za druge povijesne periode takav popis obitelji, vidjelo bi se 
još jasnije, kako se dubrovačko stanovništvo obnavljalo i popunjavalo postepenim 
etničkim mješavinama sa svih strana. Sama obitelj Gundulić, vrlo vjerojatno, nije 
slavenskoga podrijetla, već i ona vuče lozu od latinskih starinika. 

Ako se sada postavi pitanje na osnovi etničkih osobina, narodnog osjećanja, 
unutarnjeg karaktera stanovništva, a u vezi s dubrovačkim kulturnim stvaranjem, 
dakle na osnovi objektivnih i subjektivnih momenata, koje su narodnosti bili stari 
Dubrovčani i da li su oni bili Hrvati ili Srbi, — jer i jedni i drugi ih prisvajaju za 
sebe — onda se na to može odgovoriti istom onda, kada se ispitaju momenti, koji su 
za narodnost odlučni. 


Svaki narod ima svoje subjektivne i objektivne značajke, koje ga čine posebnim 
socijalnim bićem među drugim narodima. Sve kada bi neke značajke bile slične kod 
više socijalnih skupina, ne moraju biti identične, pa se na osnovu tih sličnosti ne 
može stvoriti zaključak, da se radi o jednom socijalnom individuumu. Dovoljna je 
samo jedna važna odvojna značajka, da ona postane dominantna i da bude krista- 
lizaciona jezgra za stvaranje posebnog naroda. Takvih odvojnih činilaca između Hr- 
vata i Srba ima nekoliko, te radi toga oni nisu mogli postati jedna moralna ličnost, 
jedna duša i jedan duhovni princip. 


Vjerske, kulturne, a i etničke razlike između Srba i Dubrovnika tako su očite, 
da ih je ispravno zapazio i Stefan Dušan (g. 1349.), srpski vladar, malo decenija 
prije propasti srpske države, pa naziva Dubrovčane Latinima, a Dubrovnik latin- 
skim gradom. U tom kulturno-etničkom obilježju grada očituje se ona prvotna du- 
hovna snaga, koja je odvajala Srbe od Dubrovčana. Ona se očituje i u činjenici, da 
Dubrovčani nisu pravoslavcima dopuštali ni prenoćiti unutar gradskih zidina, već 
je pri zapadu sunca zvonilo na vratima Pila zvonce, koje i danas ondje stoji, i opo- 

. minjalo pravoslavce, da se iz grada udalje. Pače ni sam car Dušan Silni, koji je inače 
davao Dubrovčanima trgovačke povlastice u svojoj državi, nije smio prenoćiti u Du- 
brovniku. To udaljivanje pravoslavaca iz grada još je značajnije, kada se pomisli, 
da je židovima i muslimanima bio dopušten boravak u gradu. Iz toga se vidi, da nije 
bio samo vjerski momenat, koji je kod Dubrovčana pobuđivao nepovjerenje, već 
nešto drugo, jače i presudnije od toga: razdvojnost psihičkih osobina, neshvatljivih 
i tajnovitih, koje po sebi isključuju svako unutarnje stapanje ili stvaranje narodne 
zajednice. Bizantinski i zapadni duh se tu sukobljuje i odvaja. Te iste unutarnjo- 
psihičke opreke između Zapada i Istoka bile su odlučne i pri predaji Dubrovnika 
francuskim četama g. 1806., i nitko nam ne bi to klasičnije ocrtao nego što je to 
učinio Ivo Vojnović u svojoj »Dubrovačkoj trilogiji«. Nisu francuske čete uopće 
osvojile Dubrovnik, već je veliko vijeće zaključilo, da im se grad preda, a u vijeću 
su se čuli glasovi, da vole Francuze nego divlje Kozake, i da su bolji Francuzi 
nego Vlasi. 

Ma koliko se s vremenom mijenjao kulturni sadržaj, ostali su ipak u svim po- 
vijesnim izmjenama neki stari osnovni motivi i osnovne norme strukturne prirode, 
koje se dadu kao spojna nit utvrditi kroz sva vremena i koje se zapažaju u svim 
kulturnim tvorevinama. Istina je, da se povijest ispunja novim smislom i novim 
sadržajem, pa da svaki vijek ima svoje životne napetosti i svoju t. zv. savršenost, 
ali je s druge strane nesumnjiva istina, da svaki narod stvara u okviru svoga na- 
rodnog duha, pa je zato i njegovo stvaranje na neki način nadvremeno i bez- 
Vremeno. 

Teže je odgovoriti na subjektivne momente, narodnu svijest i osjećaje, jer oni 
nisu bili ne samo kod nas, već nigdje u to doba izgrađeni niti djelatni u stvaranju 
naroda. a. 

Problem socijalnog života u duhu nacionalnom iznikao je mnogo kasnije. Prije 
svega trebalo je da se pojavi i učvrsti individualna svijest pojedinaca, a to je došlo 
s renesansom; onda je morala doći individualna svijest cijeloga naroda, što je došlo 
istom s francuskom revolucijom. Prije toga posvuda je na Zapadu stajao socijalni 
život u okviru universalnih ideja, a samo su gradovi u feudalnim državama imali 
Privilegijem vladara svoju samoupravu, dok su slobodni gradovi, kao u Italiji, bili 
nezavisni kao gradovi-države sa svojim malim teritorijem. Za međusobne odnose 
među takvim slobodnim gradovima nije bio odlučan nacionalni princip, već dr- 
žavni interesi, pa su se talijanske republike tukle i nadbijale među sobom i skla- 
pale saveze jedna protiv druge, čak i sa samim netalijanskim državama, jer nacio- 
nalni princip nije bio vrhovni princip za njihove međusobne odnose. To isto je bilo 
i s Dubrovnikom. I kod njega kao grada-države bila je dominantna ideja neza- 
visnosti, bilo protiv koga. Dubrovčani u ono doba ne poznaju druge državne težnje 
osim te, da budu slobodni, niti drugih interesa osim gospodarskih. Ali, i u tom uskom 
okviru svoga državnog života Dubrovnik je gojio i stvarao, i bez promisli na nacio- 
nalnu cjelovitost, takva djela, koja su, objektivno uzeta, uklopljena u hrvatsku kul- 
turnu cjelinu. ge : 

Da se može utvrditi pripadnost jednomu narodu kao živom organizmu, treba 
prije svega naći u njemu sve objektivne i subjektivne momente, koje ga čine po- 
sebnim narodom u društvu drugih naroda. Uglavnom su za to odlučna tri momenta: 

1. Narod je u prvom redu krvna zajednica, odnosno jedan etnobiološki tip. Kako 
je rečeno, svi narodi, u prvom redu kulturni, iskazuju veliko krvno miješanje, ali se 
i pored toga to miješanje vjekovima sljubljivalo, te se izgrađivala prema najjačoj 
komponenti izvjesna rasna dominanta, pa je stoga i krvno srodstvo među članovima 
jednoga naroda daleko veće, nego se uopće misli. Kada pak te krvne dominante ne 
bi bilo u jednom narodu uopće, neminovno bi narod s vremenom propao. 

2, Druga značajka naroda je kulturna srodnost među njegovim članovima, koja 
dolazi od istoga narodnog duha. Među značajkama kulture uzima jezik svakako 
prvo mjesto, jer se samo po jeziku mogu članovi naroda sporazumijevati i izgrađivati 
zajedničku socijalnu skupinu. Ali i s istim jezikom može biti više naroda, ako se 
članovi odvajaju drugim značajkama, kao vjerom, državnom organizacijom i kul- 
turom. Ovaj drugi, kulturni momenat važan je za izgrađivanje naroda isto tako 
kao i prvi, a čini se pače i važniji. 

5, Treći momenat za određivanje narodne pripadnosti čini zajednički život, za- 
jedničko proživljavanje, uspomene prošlosti, pa tako po njima krvna i kulturna 
zajednica postaje udesnom zajednicom. Udesna zajednica postaje aktivnom, kada 
ulazi u borbu za postignuće izvjesnog cilja i ideala, jer tada svaki član zajednice 
vidi u zajedničkom cilju i svoj vlastiti cilj. ; 

S ovim trećim momentom utvrđivanja nacionalnosti prelazi se od objektivnih 
na subjektivne momente, odnosno ovime se javlja narodna svijest pod vidom volje 


i osjećaja. 

A sada da se vidi, koje su objektivne i subjektivne značajke bile razvite kod 
Dubrovčana, da se može iz njih zaključiti, kojemu su narodu na jugu oni bliži, Hr- 
vatima ili Srbima, i u koju narodnu skupinu oni spadaju. 

Već je prije kazano, da je biološka osnovnica starih Dubrovčana bio grčko- 
latinski elemenat, no da je on postepeno bio pojačavan mješavinama iz bližega za- 
leđa, dalmatinskog primorja i iz mnogih drugih krajeva u Evropi. Zaleđe Dubrov- 
nika bila je stara oblast Crvena Hrvatska, kojoj se još i danas ime očuvalo u imenu 
Crna (== Crvena).Gora. Da za manje oblasti u zaleđu Dubrovnika, Zahumlje i Tra- 
vunju, — dijelove Crvene Hrvatske — nije lako utrditi ondašnje etničko obilježje 
stanovnika, svjedoči činjenica, da i prof. Hauptmann u kratkom razmaku od šest 
godina postavlja obrnute tvrdnje; dok su mu to bile prije hrvatske oblasti s hrvat- 
skim stanovništvom, kasnije ih nazivlje srpskim, a sve to bez novih argumenata i 
obrazloženja, što umanjuje naučnu vrijednost njegova razlaganja. Iz toga se vidi, 
kako su povijesni prinosi za ono doba vrlo slabi i labilni, da bi se po njima moglo 
utvrditi etničko obilježje ondašnjeg stanovništva, a to tim manje, što u srednjem 
vijeku često govore dokumenti o političkoj i državnoj pripadnosti, ne uzimajući 
uvijek u obzir i nacionalno obilježje stanovništva. Narod se naime u to doba nije 
pitao za njegovo nacionalno mišljenje, jer je država kao takva bila vrhovni princip. 
Kada se na pr. u srednjem vijeku spominje ugarska država, ne izražava se time i 
nacionalni sklop stanovništva u njoj, jer su Hrvati na pr. stajali u personalnoj uniji 
preko kraljeve osobe, a kralja su pače oni koji put nametali cijeloj zajednici. To 
isto može biti i sa Zahumljem i Travunjom u ono doba. Ako je dakle neka oblast 
dolazila osobom vladara u sklop ove ili one države, time se još ne izražava etnička 
pripadnost stanovništva. 

Međutim pobjedom nacionalnoga principa u najnovije doba bio je i narod u 
zaleđu Dubrovnika pitan za nacionalno mišljenje, onako isto, kao što je pitan i 
Dubrovnik sa svojim teritorijem. Današnje zaleđe Dubrovnika je Hercegovina, a 
njezino se stanovništvo u nekoliko navrata izjavilo za Hrvate, premda su se iza 
provale Turaka iselile mnoge skupine stanovništva iz tih krajeva u Dalmaciju, Liku 
i Vojvodinu (Bunjevci). Što se pak tiče samoga Dubrovnika i njegova stanovništva, 
i ono se posljednjih decenija izjavilo plebiscitarno, da su Hrvati i da hrvatskoj za- 
jednici hoće da ostanu vjerni. Prema tome, kada je nacionalni princip pobijedio te 
kada je stanovništvo bilo pozvano, da se opredijeli, ono se opredijelilo onako, kaka 
bi se opredijelilo u prošlosti, da je na osnovu nacionalnoga principa bilo pitano. 

Drugi objektivni momenat za obilježje naroda jest jezik, jer bez jezika nema 
svijesti o vlastitoj narodnoj posebnosti. Taj se momenat zajedničkoga književnog 
jezika kod nas najviše ističe kao dokaz narodnog jedinstva, premda je utvrđeno, 
da više od jezika daju obilježje narodu njegove psihične osobine u vezi s kulturnim 
stvaranjem. Međutim više od književnoga jezika vrijedi za značenje narodnoga 
duha govoreni jezik, pa je vrijedno znati, kojim su jezikom govorili i pisali stari 
Dubrovčani. U starom dubrovačkom jeziku ima izraza i riječi, osobito talijanskih, 
koje su zajedničke svim stanovnicima Jadrana. Zajednički su im i sami čakavski 
izrazi i oblici, koje susrećemo i kod dubrovačkih pjesnika, a čakavština, po mišljenju 
Svih filologa, isključivo je dijalekat zastupan kod Hrvata, Kušalo se sa strane 

nosti. U tom se naime preuzimanju očituje zajedničko proživljavanje i utvrđuju 
unutarnje duhovne veze među njima, a to je samo onda moguće, ako je jedne i 
druge nadahnjivao isti narodni duh, pa su dubrovački pjesnici u djelima dalmatin- 
skih pisaca vidjeli organsku cjelinu, u koju su i oni ulazili, i to u takvoj mjeri, da 
su njihove izraze i dijalektološke oblike uzimali kao svoje. 

Drugi je momenat indirektan, ali također vrlo važan, naime — jedinstvo dal- 
matinskog arhipelaga i cjelovitost mora. Preko mnoštva otoka, kao stupovlja jedin- 
stvenog mosta, bila je neizbježiva integracija kulturno-narodna i kulturno-jezična 
među stanovništvom, a to nam dokazuje i leksikalni momenat, t. j. dijalektološko 
blago dubrovačkog jezika, koje je zajedničko u mnogom pogledu, kako filolozi ističu, 
cijelom stanovništvu od Kotora do Istre. 

Posve se jednako dogodilo i u najnovije doba našega kulturnog razvoja, u doba 
hrvatskog preporoda u prošlome vijeku. Tomu je pokretu bilo središte u Zagrebu. 
koji je smješten u drugoj dijalektološkoj sredini. Ali to nije smetalo hrvatske pisce 
u Zagrebu, da su posegnuli za dubrovačkim piscima, smatrajući ih organskim pre- 
tečama svoga vlastitog stvaranja. U tome se baš očitovalo hrvatsko narodno jedin- 
stvo, koje prelazi preko jezičnih razlika u prostoru i vremenu. Zato je mogao samo 
jedan Hrvat, u ovom slučaju Ivan Mažuranić, tako proniknuti u staro dubrovačko 
stvaranje i tako ući u duh pjesnika Gundulića, jer im je taj duh bio zajednički, — 
i upotpuniti njegova »Osmana« tako, da i pored individualnih osobina nema među. 
njima bitnih razlika. Samo čovjek izrastao iz iste biološke osnovice i proniknut 
istim narodnim duhom kao i Gundulić, mogao je izvesti tako veliko djelo. Iz etno- 
bioloških komponenata razabira se, da se dubrovačko stanovništvo rasno odvaja u 
mnogom pogledu od stanovništva u središtu Balkana, jer u ovome posljednjemu 
nema rasnih sastavaka starolatinskih, a isto tako je tu manje i ilirskih pretopljenika, 
a više Tračana i Dačana prebačenih preko Dunava u vrijeme seobe naroda. 

Jadranski veliki prostor, koji su ispunili Hrvati, čini i u tom pravcu među sta- 
novništvom neko krvno srodstvo, koje nije bitno poremećeno ni kasnije, u vrijeme 
Turaka, u doba t. zv. dinarskih migracija. Cvijić te Dinarce naziva srpskom rasom, 
premda nema nigdje nacionalnih rasa, već rasnih tipova, u koje može ući više na- 
roda. Ali Cvijić kod te tvrdnje pregledava jednu stvar, iz koje bi se mogao izvesti 
obrnut zaključak, kada bi vrijedio princip nacionalnih rasa. Švicarski učenjak 
Piittard proučavajući rasni raspoređaj stanovništva na Balkanu našao je, da se 
jezgra dinarske rase nalazi ondje, gdje su danas pretežno naseljeni Hrvati koji go- 
vore ikavski, pa potome otpada svaki zaključak o srpskoj dinarskoj rasi. 

Prema tim stvarnostima dalmatinski veliki prostor predstavlja i etnobiološku 
zajednicu, u kojoj se s vremenom izgradila i duhovna zajednica, što se očitovalo u 
jednakom ili sličnom stvaranju, u povijesnom razvoju, i u opredjeljenju stanovništva 

xa Zapad. Kada je nacionalni princip postao kasnije kazalom unutarnjeg raspolo- 
ženja, u Dubrovniku odmah spontano progovara narodna duša u tolikoj mjeri i di- 
namici, kao nigdje među hrvatskim gradovima Dalmacije, a pogotovo mnogo jače 
nego među nekim mjestima u Hrvatskom Primorju, gdje su materijalni interesi za- 
mračili narodnu svijest. Nacionalna se svijest pak probija u Dubrovniku uz najveće 
žrtve, jer je Dubrovnik zbog svoga hrvatskog uvjerenja zapostavljan i oštećivan, ako 
ne u drugome, a ono u tome, što je upravno podložen mjestu, gdje su čobani još pasli 
ovce onda, kad je slavna zastava sv. Vlaha lepršala po svim lukama Sredozemnoga 
mora, pa i dalje, sve do Londona i Amsterdama, te kada se ime toga grada spomi- 
njalo na svim evropskim dvorovima i nalazilo u diplomatskim aktima. Kod Dubrov- 
čana dolazi do punog izražaja dinamika nacionalnoga principa, koja se očituje u 
pozitivnom smislu: da hoće da očuvaju svoje značajke i svoj duh, i u negativnom 
smislu: da ne će da budu ono, što nisu prije bili, što nisu sada, i što ne će ni u bu- 
duće da budu. U tom se sastoji nacionalnost Dubrovčana, živa i dinamična, nepro- 
računana, već organska i spontana. U onom skladnom i otmjenom ritmu dubrovačkog 
života nije njihova nacionalnost bučna i izazovna, već uporna, dosljedna i požr- 
tvovna. 

No, da se ne bi reklo, da se hrvatstvo Dubrovnika ovim izvodi iz unutarnjih psi- 
hičkih momenata i iz etnobiološke srodnosti, ili, premda su i ti momenti vrlo jaki, 
da je to bilo i ostalo latentno, te da se nije nigdje u toku povijesti očitovalo niti spo- 
minjalo, mi zato donosimo ovdje samo nekoliko svjedočanstva, domaćih i stranih, da 
se vidi, kako je hrvatstvo u Dubrovniku bilo osjećano i proživljavano, a i zapaženo 
kod kuće i vani. 

Dubrovčanin Mavro Vetranić piše Hektoroviću, da će mu slava ići »po svijetu 
daleče, a navlaš kud jezik hrvatski prohodi«. Na drugome mjestu iste poslanice go- 
vori o »vjekuštem zrcalu jezika našega«, a na trećemu kaže, da će »proslaviti slo- 
vinski jezik vas«. Sve ovo jasno dokazuje, da je Vetranić hrvatski jezik zvao svojim, 
a da mu je i slovinski bio samo sinonim hrvatskoga. 

Nikola Stjep. Nalješković piše Iv. Vidalu, vlastelinu Krkarskom, 1554. poslanicu, 
u kojoj se nalaze ovi stihovi: Bed 

Tim narod Hrvata vapije i viče ' 
Da s kruna od zlata, kojom se svi diče. 


Vidali na tu poslanicu ovako odgovara: 


Čast izabrana Niko i hvala velika 
Hrvatskoga dika i slava jezika. 


Od stranih svjedočanstva značajno je ono ruskoga pisca P. A, Tolstoja, koji je 
putovao koncem XVII. vijeka po Jadranu i ostavio opis Dubrovnika, gdje među 
ostalim piše, da su »Dubrovčani pomorci i da govore slavenskim jezikom, a nazivaju 
se Hrvatima«. Isti pisac Tolstoj opisujući Boku Kotorsku veli, da je njezino primorje 
naseljeno Hrvatima, dok za Srbe kaže, da stanuju u planinama i da su nedavno bje- 
žeći pred Turcima tamo došli. 

Drugo je svjedočanstvo ruskog pisca, učenjaka Petrovskoga, koji je napisao 
znamenito i dokumentirano djelo o Hektoroviću pod naslovom »Sočinjenija Petra 
Hektorovića« (Kazan, 1901.), i tu u uvodu naveo razloge, zašto je on uzeo hrvatsku 
literaturu kao posebnu i odijeljenu od srpske. Kako je pak svaka kultura izraz po- 
sebne narodne duše, jer narod i nije drugo nego duhovni princip i jedna duhovna 
obitelj, rođena iz žrtava, uspomena, boli i veselja u prošlosti te želja, da živi zajed- 
nički u sadašnjosti, to već ta hrvatska posebna kultura stvara od Hrvata poseban 
narod. Do toga logičnog zaključka, istina, Petrovskij nije došao, no i pored. toga 
njegovo odjeljivanje hrvatske literature od srpske nužno vodi k tome. Evo njegovih 
riječi u prijevodu: >Priznajući jedinstvo jezika uza sve dijalektološke razlike, mi 
ne možemo priznati jedinstvo njihovih literatura (srpske i hrvatske). Ovdje, kao i 
u svemu, historijski odgoj proveo je između Srba i Hrvata oštru granicu; u ono 
vrijeme, dok su se prvi (Srbi) nalazili pod utjecajem Bizanta, drugi su crpli svoje 
ideale na Zapadu, djelomično pisci Dalmacije iz Italije u vrijeme renesanse. Prema 
tome bi bilo neispravno nazivati Gundulića srpskim pjesnikom, kao što bi bilo ne- 
ispravno priznavati Obradovića hrvatskim piscem. Međutim takve tvrdnje nalaze se 
tu i tamo, nažalost veoma često.« ke 

Takovo mišljenje ruskog učenjaka pokriva se posvema s onim, što je ovdje 
prije kazano, da je dubrovačka literatura dio hrvatske literature. 


Povijesno-kulturni momenti 


Na Balkanskom poluotoku stvorilo se u toku vjekova, što samoniklim radom 
samoga stanovništva a što stranim utjecajima, nekoliko kulturnih tipova, odnosno. 
kulturnih pojasa. Puštajući sve po strani, što se ne odnosi na Dubrovnik i na veliki 
jadranski prostor, naseljen hrvatskim narodom, treba istaknuti, da je dolaskom 
Hrvata taj prostor dobio novo etničko obilježje i pored postojalosti latinskih stari- 
nika na moru i poromanjenih Ilira po brdinama u zaleđu. Proces međusobnog sta- 
panja i etničke unifikacije bio je trajan ali spor, jer nije bilo državne organizacije, 
koja bi to pospješivala. Državnu organizaciju izazove franačka strana vlast zahva- 
tom u naše krajeve, pri čemu je nastalo ubrzano gibanje i trvenje, te potreba čvršće 
organizacije. U tom procesu stvara se hrvatska država. No Francima ne uspije po- 
kolebati bizantinsku vlast na moru, koja se tu održi i poslije formiranja hrvatske dr- 
žave. Rezultat tih sukoba svršio se tako, da se stvorilo novo ravnovjesje na moru 
između hrvatske države i bizantinske vlasti. Bizantinci su zadržali nekoliko gradova, 
među njima i Dubrovnik, a sve ostalo došlo je u okvir hrvatske države. Dubrovnik, 
prema tomu, nije izišao iz toga sukoba slobodan, no slobodu je sam izgrađivao po- 
stepeno slabljenjem Bizanta i preuzimanjem faktičkih državnih funkcija, dok je 
formalno dugo ostao u bizantinskoj zavisnosti do god. 1204. 

Jezik dubrovački ne bijaše grčki, već istočnoromanski domaći dijalekat, koji se 
tu očuvao sve do XVI. vijeka. Vlast Bizanta nije ostala bez dubokih utjecaja na 
unutarnje prilike grada, jer se u Bizantu nalazila u ono doba prvorazredna diplo- 
matska škola, te su Dubrovčani, kao i Mlečani, ondje naučili diplomaciju. U drugom 
redu Bizant je tada predstavljao prvu pomorsku silu na Sredozemnom moru i bio 


ei 


ZAŠTO JE DUBROVNIK BIO VELIK 617 


najvažniji trgovački grad u ono doba, a to je sve djelovalo na Dubrovčane kao po- 
ticaj i primjer za dizanje svoje materijalne kulture. 

Kada su u četvrtoj križarskoj vojni Mlečani osvojili Bizant, došao je Dubrovnik 
pod njihovu vlast, i on prima iz Mletaka svoje knezove i neke više činovnike. Time 
se izmijenio ritam jadranskoga života u toliko, što mjesto da bude Jadran pitanje 
ravnovjesja između Bizanta i Franaka, kao u ranijoj dobi, postade on problemom 
hrvaisko-mletačkim, odnosno kasnije hrvatsko-talijanskim. Za nas je vrlo važno 
istaknuti, da je hrvatskim prodiranjem i stapanjem starije i nove kulture stvoren na 
cijelom" velikom prostoru istočnoga Jadrana jadransko-hrvatski kulturni pojas, koji 
se odvaja od talijanskoga na zapadu — ma koliko imao s njime nekih zajedničkih 
kulturnih nota —, i čisto patrijarhalni u zaleđu, s kojim je vezan jačim biološkim 
srodstvom i od njega pomlađivan samoniklim kulturnim prinosima. 

Dubrovnik je u svemu tome imao nekog udjela, ali je on imao svoj posebni poli- 
tički razvoj, kojim se luči od drugih gradova u Primorju. 

Mlečani su od četvrte križarske vojne vršili nadzor nad njim sve do g. 1358., 
kada su hrvatsko-ugarski vladari, ali kao predstavnici hrvatskog državnog prostora, 
istisli Mlečane sa cijeloga područja istočnoga Jadrana i uspostavili svoju vlast na 
njemu. Ovo treće doba dubrovačke povijesti, koje je trajalo do Mohačke bitke 1526., 
bilo je za Dubrovnik najsretnije i najsjajnije, jer je i pored nekih sukoba sa zale- 
đem i pored trzavica kod kuće došao iada do vrhunca svoga cvata na ekonomskom 
i kulturnom polju, pa je stvorio najljepše građevine, koje se još i danas ponosno 
ističu. U ovom trećem razdoblju Dubrovnik postaje zapravo po prvi put nezavisnom 
republikom, jer onaj mali prinos (500 dukata na godinu), što su ga plaćali vlada- 
rima, bio je više dar za zajamčenu mu neutralnost i sigurnost protiv svake druge 
države, nego pravi danak. 

Analizirajući pak pojam dubrovačkih protektorata vidimo, da su s njima Du- 
brovčani pokazali vanrednu diplomatsku vještinu i sposobnost, jer su predviđajući 
nove događaje i pojave novih sila, znali već unaprijed izbjegavati sukobe s njima, 
a izborom zaštitnika obraniti se od svake tuđe prevlasti i odbijati presizanje i na- 
silja drugih država. 

Time, što je Dubrovnik znao na neki način ući u nominalnu zavisnost jače dr- 
žave, da može u njezinu okviru iskoristiti sve prednosti svoga prostora, očuvati fak- 
tičnu slobodu i razvijati gospodarstvo i u drugim prostorima, pokazao je Dubrovnik 
genijalnu sposobnost. To je štitništvo bilo neka vrsta ondašnje neutralnosti, ali za- 
štićeno samo jednom jačom državom. 

Dubrovnik je u međunarodnoj igri interesa nastojao, da se njegovo ime što 
manje spominje, posebice je pazio, da ne bi njegovi diplomati u inozemstvu razvijali 
kakav sjaj i tako izazivali pobudu i zavist jačih sila, pa su im nalagali, da sklapaju 
u inozemstvu zajmove za svoje uzdržavanje, koje bi kasnije sama država isplaći- 
vala, — samo da ne izazovu utisak o svojem ekonomskom blagostanju. Ništa naime 
nije opasnije za male države, već izazivati zavist jakih, koji se onda sporazumijevaju 
na račun malih, a za tu političku mudrost znao je Dubrovnik već onda i prema njoj 
je udešavao svoje djelovanje. 

Diplomatska vještina Dubrovčana u izbjegavanju sukoba traženjem jakih po- 
krovitelja tako je bila postala poslovičnom, da se za nj govorilo, da je to grad sedam 
zastava (la citta di sette bandiere). : 

No nije Dubrovnik čuvao samo diplomatskom vještinom svoju nezavisnost 1 
branio slobodu, već, kada je bilo nužno, i najvećim herojstvom. Tako, — da se samo 
nešto od toga spomene, — izdržao je u IX. v. kroz petnaest mjeseci podsjedanje Sa- 
racena, a više puta se morao braniti protiv napadaja iz zaleđa od bosanskih i srp- 
skih vladara. Pojedinačna pak herojstva Dubrovčana bezbrojna su, no jedno se ne 
može pustiti nespomenuto. Kada je Dubrovnik ležao u ruševinama prigodom veli- 
koga potresa (g. 1667.), pri čemu je poginulo 5.000 ljudi, tu katastrofu njegovu htjela 
je iskoristiti susjedna turska vlast, da stegne njegovu nezavisnost. Dubrovčani ni u 
toj zgodi ne htjedoše popustiti sili. Uputiše svoje poslanstvo pod vodstvom Nikolice - 
Bunića u Silistriju Kara Mustafi, da se na te zahtjeve potuže. No iz početka je taj 
korak bio bez uspjeha. Bunić, bačen u vodenu tamnicu, poručuje Dubrovčanima, da 
bez obzira na njegov život ne popuste turskim zahtjevima. I tako, dok je sve naokolo 
bilo u turskoj vlasti, nije se na zidinama Dubrovnika nikada vijala turska zastava. 

Dubrovnik je u drugom redu bio čuven zbog svoje uredne uprave, humanih i 
socijalnih uredaba, pa premda je on po uzoru talijanskih republika bio aristokratska 
država, vodio je najveću brigu o svim slojevima i staležima. Mi se i danas upravo 
divimo čistoći i urednosti seljaka u bivšoj dubrovačkoj republici, posebice u Župi i 
Konavlima, koji u tom pogledu ne zaostaju ni za kojim krajem u Evropi. Sve je to 
posljedica uredne uprave i dobra primjera gospara na seljake. Dubrovnik je imao 
uredno sudovanje, kodeks njegovih zakona potječe iz g. 1282. Vrijedno je istaknuti 
i to, da, premda je Dubrovnik bio poznat zbog religioznog života svojih gradana, — 
bit će da su i to bili glavniji uzroci njegove humanosti i obrazovanosti —, ne htjede 
ipak dopustiti djelovanje inkvizicije na svome području. 

Dubrovnik je već davno imao uboški dom za neopskrbljene (1300.), bolnicu za 
bolesnike, sirotište za sirote, nahodište za odbačenu djecu (1432.) i sklonište za 
strance (1425.). Kako je vodio brigu o zdravstvenim prilikama, vidi se najbolje, da 
je u Dubrovniku bila otvorena i apoteka u samostanu franjevaca već g. 1307., pa je 
potom ona jedna od najstarijih u Evropi, a već god. 1784. uvodi se obveza cijepljenja. 

Dubrovnik je podigao i javnu štedionicu (1650.). Jedno pak od njegovih najljepših 
humanih djela, po kojemu stoji među prvim evropskim narodima, jest ukinuće trgo- 
vanja robovima, koje je tada cvalo po cijelom Balkanu. Dubrovnik je ukinuo tu 
trgovinu već g. 1416., dok su je zapadne sile ukinule oko četiri vijeka kasnije. En- 
gleska stvara zakon o ukinuću trgovanja robovima istom g. 1807., ali se faktički ješ 
kroz neko vrijeme trgovalo i dalje. 

Ukidanje trgovanja robovima svakako je veliko djelo, jedinstveno u ono doba u 
ali ono iskače još više po motivima, koji su Dubrovčane potakli na to djelo. 
Jirečeku nekoliko rečenica iz zaključka velikoga vijeća o tome: »Con- 
cantiam esse turpem, nefariam, et abominabilem et contra 


svijetu, 
Evo ovdje po 


siderantes talem mer 
omnem humanitatem ... videlicet quod humana species facta ad imaginem et simili- 


tudinem creatoris nostri et vendatur, si essent animalia bruta (== promišljajući da je 
takova trgovina sramotna i opaka, odvratna i protivna svakoj čovječnosti... t. j. da 

se ljudski stvorovi, stvoreni na sliku i priliku našega Stvoritelja, prodavaju poput 
divljih životinja). 

No pored tih odlika u upravi, zakonodavstvu, humanosti i uređajima, Dubrov- 
nik diže iznad svega njegovo kulturno stvaranje, kojim stoji prvi među hrvatskim 
gradovima. U Dubrovniku je cvala umjetnost, posebice graditeljstvo. Nije u ono 
doba bilo evropskoga, napose zapadnoga stila, od bizantinskih početaka, pa dalje 
preko romanike, renesanse i baroka, koji nije ostao upečaćen u kojoj njegovoj gra- 
đevini. Naročito je u njemu zastupan barokni stil. Kako je u doba razorenja Du- 
brovnika bio barokni stil u cvatu, tako se je grad kasnije i obnovio najviše građe- 
vinama u tom stilu. Ali pored graditeljstva, koje je njegova svojina i odlika, jer je 
io ostalo u njegovu okviru, ima Dubrovnik obilje i drugih duhovnih tvorevina, koje 
su prešle njegov prostor i postale svojinom cijeloga hrvatskog naroda, štoviše i svo- 
jinom, makar i u ograničenom obujmu, cijeloga kulturnog svijeta. Po svojim lite- 
rarnim, pjesničkim i naučnim tvorevinama dobio je Dubrovnik i naslov hrvatske 
Atene. Nije svrha ovoga članka, da se sve nabroji i iznese, ali dva velika imena mo- 
raju se spomenuti. To su Gundulić, najveći dubrovački pjesnik, kojemu spominjemo 
300. godišnjicu smrti, i Ruđer Bošković, jedan od prvih učenjaka tadanje Evrope. U 
dalekom razmaku spominjemo još jedno ime samo zato, jer je kod nas slabo poznato: 
Beno Kotruljić, ministar na napuljskom dvoru, već je u XVII. v. napisao prvo djelo 
o knjigovodstvu. 

Nešto posebno veže Maticu Hrvatsku s Dubrovnikom, a to je činjenica, da su 
još prije osnutka Matice Ilirske, koja je preteča Matice Hrvatske, osnivači te institu- 
cije posvetili glavnu pažnju dubrovačkom stvaranju kao izvoru našega novog pre- 
poroda. Netom se pak osnovala Matica Ilirska, izjavljuje njezin prvi predsjednik 
grof Janko Drašković (1842.), da je Matici poglavita svrha izdavanje dubrovačkih 
pjesnika i klasika naših. »Naša je najpoglavitija svrha, — govori on, — rasprostra- 
njivati nauku i književnost, a za to mi imademo mnogo starih i glasovitih djela iz 
XVI. v. — kad još njemačka literatura u zipci bijaše — Ranjinu, Zlatarića, Gundu- 
lića, Palmotića i t. d. Ova organičkim pravopisom preštampati, želja je naša.« I 
zaista, prvo djelo, što ga je izdala Matica Ilirska, bijaše Gundulićev »Osman« (1844.). 

Kako se iz svega ovoga vidi, uvijek se kod Hrvata smatralo dubrovačko stva- 
ranje kao dio organske zajedničke cjeline. To je stvaranje bilo zajedničko svim Hr- 
vatima u prošlosti i sadašnjosti, pa je zato i Dubrovnik najveći osnivač i ostvaratelj 
hrvatskoga narodnog i kulturnog jedinstva. Ono, što mi osjećamo danas, to su osje- 
ćali naši stariji i u prošlosti, i u tom smislu Vidali, dalmatinski pjesnik, pjeva ove 
stihove: 


Dubrovnik — grad svitli i slavan za dosti 
Svake Bog udili obilne milosti. 

Gospodom ga uresi, zakonmi i pravdom, 
Razlicim uzvisi imanjem i blagom. 

Svuda ga jest puna slava, svud on slove, 
Hrvatskijeh ter s' kruna gradova svih zove. 


F. LUKAS 


O GUNDULIĆEVIM »SUZAMA SINA RAZMETNOGA« 


Jedinu znatniju radnju o Gundulićevim »Suzama sina razmetnoga« napisao je 
do sada M. Šrepel (Rad 127). Radnja je vrlo karakteristična za shvaćanja Šrepelova 
vremena; u njoj se slijedi metoda traženja izvora. lako se ta metoda još i danas po- 
katkada upotrebljava, ona je sasvim nepouzdana, jer, ne poznajući pravu prirodu 
poezije kao konkretno-intimnog izraza pjesnikova duševnog života, polazi s vanjskih 
karakteristika umjetnina i s njihovih intelektualnih momenata. 


Šrepel nalazi izvore Gundulićevih »Suz&« u Tansillovim »Lagrime di San 
Pietro«, u Ovidijevim pjesmama (»Ars amatoria« i »Remedia amoris«), u Horaciju, 
u Tassu (>Le sette giornate del mondo creato<). U čemu vidi Šrepel izvore? Gundu- 
lićev proemij sličan je Tansillovu proemiju: »Iza toga subjektivnoga početka dolazi 
u Gundulića kao i u Tansilla zaziv, da bi im bog bio u pomoć: Tansillo moli il, lume 
de Vardore', a Gundulić, duha prisvetoga. Tansillo ne prelazi odmah k Petru, nego 
prije još kazuje govor Isusov apostolima; tako i Gundulić, prije nego će opisati sa- 
moga razmetnika, upliće refleksiju o koristi kajanja, te preporučuje grješniku, da 
se uteče bogu, jer je veće božje smiljenje, nego ljudsko sagriješenje«. Šrepel tvrdi, 
da nije puki slučaj, što i Gundulić naziva svoja pjevanja »plačima« kao i Tansillo. 
Prema Šrepelu, srodno je naricanje Gundulićeva razmetnog sina i Tansillova Sv. 
Petra. 

Gundulić — kaže Šrepel — povodio se i za Ovidijem. Njegov razmetni sin dugo 
se trudio, da osvoji ljubavnicu, i napokon mu pođe to za rukom s pomoću zlata; zato 
nam se »nehotice nadaje misao, da je bio u školi staroga Ovidija, koji je spjevao 
upute o ljubavnom umijeću (»Ars amatoria«) i lijekove od ljubavi (»Remedia amo- 
ris«). Rimski pjesnik daje potanko upute muškarcima, kako će s ustrajnošću osvojiti 
ljubovcu; razmetni sin kao da se drži tih pravila: neprestano slijedi ljubljenu dje- 
vojku, šalje joj pisma, oblači se u lijepa odijela, dok je na posljetku ne osvoji zlatom. 
Razmetnikova ljubavnica vještakinja je u kićenju; i Ovidij upućuje žene, kako će 
kićenjem osvojiti muškarce. 

Osobito se zaustavlja Šrepel na Gundulićevim mislima, poređujući ih s mislima 
drugih pjesnika. Gundulić često govori o životu i smrti kao i Horacij, od kojega se 
samo razlikuje kršćanskim shvaćanjem. Tako na primjer dubrovački pjesnik spo- 
minje, kako smrt ruši jednako i kraljevske palače i siromašne kućarice, upravo kao 
i rimski pjesnik. »Po prirodi samih refleksija — piše Šrepel — u trećem plaču lako 
se može razabrati, da se je ovdje Gundulić mogao najobilatije poslužiti mislima, koje 
nahodimo u Tansilla, a još više u Tassa. Čovjek u ovom pjevanju razmišlja o neza- 
hvalnosti svojoj prema bogu i opet o velikom milosrđu božjem.« Za Šrepela je dakle 
misao kao misao pjesnički važna. To vidimo osobito iz ovih njegovih tvrdnja: 
>»... kad Tasso dođe do toga, da spomene psa, onda se zaustavlja, da izvede antitezu 
između vjernosti u psa i nestalnosti u čovjeka (p. 664). Gledajući ovakove primjere 
u samih životinja, morali bi se ljudi opametiti. Tako umuje i Gundulićev grješnik 
u strofi 54.« »Osobito obilato razvija Tasso misao, da je bog čovjeku podao sve, što 
je stvorio... U Gundulića nahodimo ovu misao razvitu u strofama 45—52.« 

Ako se uzme u obzir, da je poezija »slika osjećaja«, da je ona osjećajno-imagi- 
nativni stvaralački akt, Šrepelova otkrića izvora nemaju nikakve važnosti za kva- 

litet Gundulićeva spjeva.) Poeziju ne sačinjavaju ni mehanički elementi ni refleksije 
uzete apstraktno, nego je poezija u intimnom izrazu pjesnikova srca. Metoda, koju 
je slijedio Šrepel, polazi s gledišta, da je umjetnički produkt objektivna stvar, »dan« 
predmet, kao mineralogu ruda ili botaničaru biljka, i da se on spoznaje analizom 
sastavina. Ali poezija je tvorevina ljudske duše, duše, koja nije ni mrtvi fotografski 
aparat, koji pasivno prima sliku predmeta pred sobom, ni gramofon, koji mehanički 
ponavlja tuđe riječi, nego je živa aktivnost, u čijoj dinamici vanjski utisci i vanjske 
sugestije primaju nove oblike. Vanjski i mehanički značaj Šrepelovih konstatacija 
očit je iz primjera, koje sam gore naveo. Nije, s pjesničkoga gledišta, važno pitanje, 
da li je Gundulićev proemij sličan Tansillovu, nego je važno pitanje, da li je Gun- 
dulićev proemij, mimo svu vanjsku sličnost, ili bolje, usprkos te sličnosti, ipak poe- 
zija, to jest, da li je prožet individualnom Gundulićevom intonacijom. Ukoliko može 
biti pjesnički važno, da Gundulić ne prilazi odmah k razmetniku, kao ni Tansillo 
k Petru, nego prije upleće refleksije o kajanju, kao i njegov »uzor«, kod kojega prije 
Isus upravlja riječ apostolima? Od kolike je važnosti Šrepelova tvrdnja, da nije 
puki slučaj, što Gundulić naziva svoja pjevanja »plačima« kao i Tansillo ili da je 
srodno naricanje Gundulićeva razmetnog sina s naricanjem Tansillova Sv. Petra? 
Pa i sve da je nesumnjiva veza između Ovidijevih naputaka u ljubavnoj vještini 
i udvaranja Gundulićeva razmetnog sina (o čemu ni sam Šrepel nije potpuno uvje- 
ren). koliko bi nam ona koristila, da objasnimo lično Gundulićevo doživljavanje? 
Isto vrijedi i za sve druge Šrepelove izvore. Sve su to pitanja, koja se ne dotiču 
najbitnijega i najvažnijega, što nas može zanimati u jednom pjesničkom djelu: duše 
pjesnikove i njenih najintimnijih doživljaja. Njih nam ne mogu oikriti ni izvori 
pjesnikovih refleksivnih elemenata, jer pjesnički karakter misli ne određuje njena 
apstraktnost, to jest njen bezlični momenat, nego joj, naprotiv, daje pjesnički značaj 
lični način njena primanja i njena doživljavanja, njena individualna konkretizacija. 

Nije onda čudo, da je estetski kriterij Šrepelov nesiguran i protivurječan. On 
kaže: »Znajući za atmosferu, u kojoj je Gundulić živio, lakše ćemo razumjeti, što je 


1) Još uvijek neki u nas smatraju razlikovanje kvaliteta, u ovom slučaju razlikovanje poe- 
zije od nepoezije, ekstravagantnošću i jednostranošću. Ta predrasuda dolazi iz pozitivističkog rela- 
tivizma, koji ne priznaje kvalitete. Odatle i Šrepelov »ukus onoga vremena«; o kojemu ću kasnije 
govoriti. Relativizam ima svoj izvor u miješanju empirijsko-praktičke metode sa spoznajnim po- 
stupkom. Empirijskoj metodi nije potrebna distinkcija kvaliteta, jer je distinkcija akt svojstven 
spoznajnom postupku; i zato oni, koji empiriju drže spoznajnom metodom, ne priznaju i ne 
mogu priznati kvalitativne vrijednosti. Međutim razlikovanje istinske realizacije jednog osje- 
ćajno-imaginativnog doživljaja od lažne pjesničke realizacije, razlikovanje igre, deklamacije i 
hladne virtuoznosti od svježih utisaka i nadahnutog pjesničkog izraza, — prvenstven je zahtjev 
svake ozbiljne kritike. Sečentistički stihovi, kao što je stih: Sudate, o fuochi, a preparar metalli« 
(Znojite se, vatre, da kujete kovine) ili stih, kojim je »pjesnik« opisivao nebo: »Biada di eter- 
nita, stalla di stelle« (Zob vječnosti, štala zvijezda), u kojima je barokna ingenioznost dostigla svoj 
vrhunac, isprazna su igrarija, koju nikakav relativizam ne može opravdati, te je potpuno prirodno, 
da ih moramo razlikovati od istinske poezije. To su u ostalom već radili i suvremenici ovih »pjes- 
nika«, što je dokaz, da je »ukus onoga vremena« bio naprosto — neukus, 

pjesnik morao platiti kao porez modi. Estetička ocjena njegovih uza bit će pra- 
vednija, ako se osvrne na vrijeme, kad je ova pjesan nastala, i na ukus, ira im 
se u ono doba klanjali. To je i uzrokom, da u ,Suzama! nalazimo na više 7. 
retoriku mjesto poezije, duhovitu frazu mjesto iskrena osjećaja.« Nešto dalje tvr : 
Šrepel: >No u opće govoreći Gundulić je u jagmi ovakovih antiteza umio sačuvani 
mjeru, pa se pojedine partije odlikuju pravim pjesničkim poletom. A osobitu cijenu 
podaje ,Suzama' zgodna simetrija pojedinih česti prema cjelini.« 

Atmosfera, u kojoj je pjesnik živio i ukus izvjesnog vremena ne mogu m 
pjesničkom djelu — pjesnički karakter; retorika je retorika, dakle negacija poezije, 
— što i sam Šrepel uviđa, — te je nikakav ukus vremena ne može opravdati. Svi 
ozbiljni historičari talijanskog sečenta proglasuju ovo razdoblje, bar u glavnom, 
dekadentnim i nepjesničkim. Tako isto ni mjera u upotrebljavanju antiteza nije 
uzrok, što se pojedine partije u »Suzama« odlikuju pjesničkim poletom, a još manje 
»podaje cijenu« ovom spjevu »zgodna simetrija pojedinih česti prema cjelini« (ovdje 
se Šrepel povodi za estetskim pogledima F. Markovića), jer kad bi »Suze« bile pjes- 
nički mrtvo djelo, djelo bez intimne inspiracije, ne bi mu mogla dati pjesničku vri- 
jednost nikakva vanjska, geometrijska simetrija. 

Kad bi Šrepelova gledišta bila ispravna, mi bismo morali proglasiti Gundulićeve 
»Suze« nepjesničkim djelom. Jer, ponavljam, ako nalazimo na »više mjesta retoriku 
mjesto poezije, duhovitu frazu mjesto iskrena osjećaja«, ako je »mnogorječnost obi- 
lježje cijele pjesni«, kako može biti »pravednija estetična ocjena«,y kad se uzme u 
obzir »ukus, kojemu su se onda klanjali«? a ' ' 

Mi smo danas sposobniji, uslijed napretka estetske nauke, da adekvatnije 
osvijetlimo pjesnička mjesta u »Suzama«, nego što je to bilo moguće Šrepelu s on- 
dašnjim vanjskim kriterijima. Istina je, u ovom Gundulićevu spjevu, kao i u drugim 
njegovim djelima, vrlo je jak barokni utjecaj, sa svim značajkama ovoga pravca, 
s ingenioznošću, s dekorativnom deskriptivnošću, s vanjskom sonornošću, s antite- 
zama, s trpanjem metafora, s igrom riječi itd. Pa i sam predmet »Suz&«, gledan iz- 
vana, pomodan je, jer u baroknom periodu talijanske književnosti spjevalo se je 
veliko mnoštvo »pobožnih« spjevova; čak i osnivač ove škole, puteni Marino, spjevao 
je svoju Mariju Magdalenu. 

Ali u Gundulićevim »Suzama«, mimo svu baroknu maniru, ima ipak dobar broj 
mjesta, koja, svojim ličnim akcentom i svojom intimnom intonacijom očituju neiz- 
vještačen pjesnički doživljaj. To su osobito mjesta, u kojima pjesnik govori o pro- 
laznosti svijeta i o varavosti njegovih užitaka. (Ista se misao javlja često i u 
»Osmanu«.) U ovom religioznom osjećaju ispoljuju se najintimniji i najličniji pjes- 
nikovi doživljaji. Nije to misao naučena i mehanički ponovljena, nego ona u dubro- 
vačkom pjesniku postaje živo uvjerenje, koje ga svega prožima, uvjerenje stečeno 
gorkim životnim iskustvom. Lične patnje i lična razočaranja ogadili su mu Svijet, 
te se on prenosi duhom u krajeve vječnosti, koje mu obećava religija, u krajeve ne- 
pomućenog blaženstva i beskrajne sreće, odakle se sve ljepote i raskoši ovoga svijeta 
pričinjaju isprazne i lažne utvare. Ne radi se dakle u »Suzama« o literarnoj igri 
s jednom pomodnom temom, nego se radi o ozbiljnom duševnom doživljaju, radi se 
o Gundulićevoj dubokoj religioznosti, koja traži oduška u ovom spjevu, kao što ga 

O >»SUZAMA SINA RAZMETNOG A« 625 
—....——.........——— o _oeoeetenenja Ooo 


ooo 


je tražila u »Pjesnima pokornim kralja Davida«, u pjesmi »Od veličanstva božijeh«, 
a mjestimično i u »Osmanu«<. Pa i ona mjesta u njegovim pobožnim djelima, a oso- 
bito u »Suzama«, koja su odviše retorički intonirana, nijesu očitovanja frivolne lite- 
rarne igre, nego imaju ozbiljan didaskalički značaj. 

Lična doživljenost, koja jednu opću sentencu, jedno »opće mjesto«, pretvara u 
poeziju, najočitija je u onim Gundulićevim stihovima, u kojima je izričito naglašena: 


Eto život moj svjedoči, 
kakav svit je, i što daje: 
kad se smije, plač uzroči, 
a kad blazni, tad izdaje; 
u uresnu lijepu sudu 
zdrži nalip i smrt hudu. | 


Celovom te slacijem truje, 
grleći te smrtno ubija; 
u hvalah te istijeh psuje, . 
a u krepčinah svijeh privija... 


Ovo su, doduše. riječi razmetnoga sina, ali izjava ima bez sumnje lični pjes- 
nikov značaj. Naglašavanje lične doživljenosti očito je u prvom stihu: »Eto život | 
moj svjedoči«, i zato ritam na jednom gubi prijašnju ukočenost i postaje življi i ela- 
stičniji, jer njim struji intimnost osobnog iskustva, puna životnog ogorčenja, ali i 
vjerske rezignacije. lako Gundulić upotrebljava po svom običaju antiteze, one gube 
ovdje svoju shematičnu maniriranost, razrješujući se u zbiljskom osjećaju. | 


Ovaj lični ton dolazi do najljepše realizacije u ovim stihovima: | 
Ah, sad imam pamet hitru, - 
sve je, što svijet gleda i dvori, 
na ognju vosak, dim na vitru, 
snijeg na suncu, san o zori, =a 
trenutje oka, strila iz luka, 
kijem potegne snažna ruka. 


Kao i u gornjem citatu, i ovdje stih »Ah, sad imam pamet hitru« izražava mo- 
menat ličnog iskustva, po kojem jedna opća formula postaje duboko uvjerenje. Gun- 
dulić je htio reći: »Sada tek shvaćam istinitost nazor& o ništetnosti svijeta i taštini 
njegovih dobara, koje sam čuo bezbroj puta, ali u koje nijesam vjerovao, dok se 
nijesam uvjerio o njihovoj istinitosti svojim ličnim iskustvom.« Ovdje osmerac do- 
biva još iskreniji prizvuk, još ličniji naglasak još intimnije vibriranje nego u gor- 
njem primjeru; i ova svježina osjećaja pretvara Gundulićeve metafore i antiteze, često 
barokno konvencionalne i samovoljne, u prave pjesničke slike. Stihovi »na ognju 
vosak, dim na vitru, snijeg na suncu, san o zori« nijesu više sečentistički frivolni 
>concetti«, nego, zahvaćeni onim specifičnim, uzbuđeno zagrcanim drhtajem ritma, 

postaju slike pjesnikova osjećaja. Koliko god one ne bile originalne u sebi, plesni 
kova ganuta fantazija obnavlja ih i osvježuje novim zvukovima i novim kojama, 
pretvarajući ih u istinske simbole prolaznosti i nepostojanosti zemaljskih stvari. 
Osobito onaj »san o zori«, u onoj i onakovoj ustreptalosti ritma, izražava vanredno 
sugestivno efemernost ljudskog života i njegovih tlapnja. 2. 

Svježina nadahnuća očituje se i u daljim strofama. Svijest o neizbježivosti i si- 
gurnosti smrti daje njihovoj ritmici muklu, tjeskobnu kadencu, ali u isto VrJAme 1 
smirenu skrušenost vjernika, koji, odričući se svijeta, podiže s pouzdanjem oči prema 
svijetu vječnosti: 


Ah, nije život ljucki drugo, = Bježi, kud znaš, što hoć' čini; 
neg* smućeno jedno more, | - zapad i istok vas ophodi, 

neg plav jedna, ki u dugo. i beskrajnoj po pučini 

biju vali kako gore; . svijet kružeći Indije brodi; 

i sred ovijeh netom tmina krij se u jame gorskijeh hridi: 


čoek se rodi, mrijet' počina. smrt svuda te slidom slidi. 


Smrt ne gleda ničije lice, 
jednako se od nje tlače 
siromaške kućarice 
i kraljevske tej polače; - 
ona upored meće i valja 
stara i mlada, roba i kralja. 


Bez sumnje, ove refleksije nijesu Gundulićeve, one imaju svoje <izvore<; ali, 
što je najvažnije, one su postale lična Gundulićeva svojina, one su se zagrijale na 
plamenu njegova čuvstvovanja, i to, i samo to, ih diže na plan poezije. Tako Šrepel 
nalazi izvor posljednjoj kitici u Horaciju; ali potpuno je vanjska, materijalna veza 
između Gundulićevih stihova i stihova rimskoga pjesnika: 


Pallida mors aequo pulsat pede pauperum tabernas 
Regumque turris. O beate Sesti, 

Vitae summa brevis spem nos vetat incohare longam. 
lIam te premet nox fabulaeque Manes. 


Šrepel ističe razliku između Horacijevih i Gundulićevih stihova: »dok poganski 
pjesnik... preporučuje Sestiju, da uživa, kršćanskom se pjesniku zanosi misao u 
drugi svijet, dolazi mu na um opreka između raja i pakla, Pa nas svjetuje, da idemo 
putem kreposti«. Ali Šrepelova je razlika intelektualne prirode, te potpuno ostavlja 
po strani pjesnički problem; ona nije razlika individualnog doživljavanja, iz koje 
izvire individualni pjesnički izraz. Ovaj je nesumnjiv kod oba pjesnika: Horacijeva 
je smrt personifikacija (pallida mors aequo pulsat pede = blijeda smrt jednako udara 

nogom), dakle njegov izraz naginje više prema slikovitosti, dok je Gundulićevo pjes- 
ničko iživljavanje više muzikalno-ritmičke prirode. 

Mogao bih nabrojiti još priličan broj mjesta u »Suzama«, gdje Gundulić, zahva- 
ćen istinskim pjesničkim ganućem, zaboravlja »ukus onoga vremena«, kojim Šrepel 
opravdava njegovu baroknu maniru, te se nesmetano prepušta inspiraciji; u tome 
slučaju, kako smo vidjeli, i sami barokni elementi, pod magijom poezije, postaju 
pjesnički. Dakle ne mjera u upotrebljavanju antiteza, kako misli Šrepel, nego nji- 
hovo razrješavanje na plamenu čuvstva daje Gundulićevu spjevu pjesničku vrijed- 
nost. I ovo je još jedan dokaz, ako uopće treba još dokaza, da je pjesništvo unu- 
trašnja, duhovna kreacija, koja ne može biti adekvatno objašnjena vanjskom inte- 
lektualističko-empirijskom analizom. 

Ako se Gundulićevi stihovi, koje sam do sada navodio, porede sa stihovima, koje 
Šrepel s pravom citira kao primjer »neukusnih obrata« u Gundulićevim »Suzama«, 
odskočit će još jasniji njihov pjesnički značaj: 


Ti li, izrode, ime od sina Ja sam dobar i pravedan, 
dostojan si nosit moga? đ ti hud i opak u životu; 
Gdje izlazi noćna tmina i vrh naredbe ja naredan 
iz obraza sunčanoga? > resim sobom svu lipotu; 
Bijeli golub sred kih strana “< ti od smeće smeten gore, 


roditelj je crna vrana? M tobom crniš tve prikore. 


Od čistoće ja vir živi, 

ti od gnusobe mrtvo blato; 
svijetu i Bogu ti sakrivi, 

ja prav sudac bit ću na to; “<. 
razum, mudros, znanje u meni, 
slijepa nesvijes tebe obsjeni. 


Pjesnikov osjećaj ovdje šuti, što očito izbija iz antiteza (osobito iz antiteza ja-ti 
u drugoj i trećoj kitici) postavljenih hladnom i proračunanom pravilnošću, kao i iz 
mrtve monotonije stiha, u kojem nema ni traga toplim drhiajima gornjih strofa; — 
uslijed nedostatka nadahnuća pjesnik je na ovom mjestu pao bespomoćno pod vlast 
barokne manire. 

Iako su u Gundulićevim »Suzama« prilično jaki barokni utjecaji, ovaj spjev ne 
spada, po svojoj pjesničkoj genezi, u poprječnu baroknu pobožnu poeziju. U ovoj 
je pobožnost bila samo vanjska koprena, kojom se je prikrivala putenost, jedina 
istinska inspiracija baroka. Jedan historičar talijanske barokne književnosti piše: 
>Onamo, gdje bi se najmanje moglo očekivati, unosio se je s nasladom isti osjećaj 
(puteni osjećaj), u prikazivanje svetih, a osobito u prikazivanje Magdalene i drugih 
svetica i pobožnih žena, žena lijepih, ljubaznih, doduše pokajanih, ali ne u tolikoj 
mjeri, da se ne bi služile svojom pokorničkom ljepotom kao novim mamcem.« Tko 
hoće da se o tome uvjeri, neka poredi Gundulićeve »Suze« s Đorđićevom »Manda- 
ljenom«, tipičnim baroknim pobožnim spjevom. 


ALBERT HALLER 


ČIJE SU TRI PJESME »U SMRT MARIJE KALANDRICE«? 


U 126. knjizi »Glasa« srpske kralj. akademije, prije 11 godina, ugledao je 
svijetlo prilog »Je li Gundulić napisao osmrtnicu Kalandrici«, kojim je prof. dr. 
Petar Kolendić Gundulićevo autorstvo u završnom odlomku porekao ovim riječima: 
»Tu, dakle, osmrtnicu treba apsolutno brisati iz spiska dela Dživa Franova Gundu- 
lića, a analizom jezika, metrike i gramatičkih oblika neće biti teško ugonenuti i nje- 
zina pravog autora, koji nam je zasad nepoznat.« Svoje dokaze za takav zaključak 
izveo je prof. Kolendić u jednu ruku iz natpisa osmrtnice, gdje se uz ime Marije 
Kalandrice u apoziciji kaže još i »... Dživa Vlajki lijepe i vrijedne žene«, a u drugu 
ruku iz sigurnih činjenica i nagađanja, da je Dživo Vlajki, vjenčan 29. XII. 1652. 
s Marijom Rusinović, kćeri Marina Rusinovića i Marije rođene Kalandrica, »umro 
već 15. ili 14. jula 1657. ostaviv Mariji običnu četvrtinu cele pokretne i nepokretne 
imovine, tek uz uvet, da se ne preuda. Predosećao je, da mladoj udovici neće nedo- 


stajati udvarača. A tih je udvarača bilo, i osmrtnica ih spominje, samo da se Marija 
na njih nije obazirala«. 


»Srvana verovatno tuberkulozom, koja joj nije alterirala lepe linije junonskog 
tela, sklonila se ona u obližnji Zaton, pa je tu u dvadesetoj godini, nepunu godinu 
posle muževlje smrti, kad su ponovo procvetale ruže, četvrtoga maja 1658., mlada, 
koketna i lepa, izdahnula na rukama svoje majke.« 


I kad bi pomenuta osmrinica, kako to uzima prof. Kolendić, od svoga postanka 
bila doista nosila natpis »Žalosno cviljenje u smrt Marije Kalandrice, Dživa Vlajki 
lijepe i vrijedne žene«, jedva bi se mogao i smio staviti bilo kakav prigovor citiranom 
završnom izvodu njegova priloga, t. j. da se ta osmrtnica iz bibliografije Gunduli- 
ćevih djela »treba apsolutno brisati«; ali, kako ću dalje pokazati, ima opravdanih 
razloga za sumnju, da je natpis, kakav ona u tri pomenuta prijepisa iz 18. vijeka 
nosi, i iskonski baš tako glasio. A evo nedavno je u ovu posljednju predpostavku u 
trećem izdanju Akademijinih »Djela Dživa Frana Gundulića« posumnjao i prof. 
Milan Rešetar. i pitanje njena autorstva stavio ponovo na dnevni red. A stavio ga je 
ovim riječima: >»Kolendić je naime uistinu dokazao, ...da Gundulić nije mogao 
ispjevati pjesmu »U smrt Marije Kalandrice žene Dživa Vlajki«, kako stoji u svim 
prijepisima te pjesme od god. 1734. amo, jer je ta žena Dživa Vlajki umrla iek g. 
1658., dakle ravno 20 godina poslije Gundulićeve smrti; ali ako se je u prijepise, 
(koji su, čini se, svi prepisani s jednog istog izvora), mogla uvući ta krupna po- 
greška da je to Gundulićeva pjesma, nije li se mogla uvući mjesto nje, druga, sva- 
kako manja pogreška, da je Gundulić ispjevao tu pjesmu za Mariju Kalandricu, 
ženu Dživa Vlajki, dok je uistinu bila namijenjena nekoj drugoj Mariji Kalandrici, 
pa možda i drugoj Kalandrici a ne Mariji, ili uopće nekoj drugoj ženi. Zbog toga je 
prof. Rešetar, koji je iz najnovijega izdanja Gundulićevih djela »mislio izvaditi 
pjesmu u smrt Marije Kalandrice iz kanona Gundulićevih pjesama i premetnuti je 
u Dodatak«, od toga nauma odustao i ostavio je »na svojem mjestu, dok se na drugi 
način... bolje ne pokaže, je li, nije li Gundulićeva.« (Isp. Stari pisci hrvatski, knj. 


IX", str. VII—VIII.) 


Koliko je oprez prof. Rešetara o potpunom kidanju s jednom predajom, samo 
zbog natpisa, doista bio opravdan, razabrat će se iz ovoga moga priloga. 

Već je prof. Kolendić u svom prilogu » Je li Gundulić napisao osmrtnicu Kalan- 
drici« istakao, da u tekstu osmrtnice ima »nekoliko ponavljanja, što odaju hitnju, 
kojom je ta osmrtnica pisana«, a pri uspostavljanju njena kritičkoga teksta ni prof. 
Rešetar nije se mogao oteti sumnji, da pred stihovima 129.—132. osmrtnice može 
»da nešto... fali« (isp. Stari pisci hrvatski, IX", str. 579, bilj.). Tpak utvrđujući 
ispravno neke nepravilnosti u njenu sadašnjem tekstu ni jedan ni drugi nisu ni slu- 
tili, da bi sve to moglo dolaziti i odatle, što nam ta pjesma ni izdaleka nije sačuvana 
u svom iskonskom tekstu, već u jednoj krpariji, koju će trebati najprije rastaviti u 
njene dijelove i tek pomoću dijelova dokazati, komu su oni zapravo bili namije- 
njeni, a onda i iko ih je upravo ispjevao. 

U proučavanju proizvoda starije hrvatske književnosti to i nije prvi slučaj, 
gdje su kasniji prijepisi jedne pjesme ili i cijeloga djela pitanje autorstva na toliko 
zamrsili, pa se još ni izdaleka ne može kazati, koliko su se kasnija istraživanja uopće 
približila pravim autorima. Tako na pr. s obzirom i samo na bibliografiju Gunduli- 
ćevih djela pitanje autorstva fragmentarnog prijevoda »Jerusolima oslobođena« 
Torkvata Tassa i u trećem je izdanju ostalo neriješeno, jer jednak rad predaja, osim 
Gunduliću, pripisuje i Korčulaninu Petru Kanaveloviću (16537—1719) kao i Dubrov- 
čaninu Vici Petroviću (1677—1754). A kao u slučaju osmrtnice u smrt Kalandrice, 
gdje su tek prijepisi stvorili i pitanje autorstva i namjene, u starijoj književnosti ima 
ih i više. Poznat je slučaj, gdje je jedna ovaka pjesma Dum Mavra Vetranovića jedan 
put naslovljena kao »Pjesanca Lili na grobu« (isp. Stari pisci hrvatski, Ill, str. 
196—197), drugi put kao »Nadgrobnica Nikoli Dimitroviću« (ista zbirka, knj. V, str. 
105—106). Kao kuriozitet ovakih brkanja u prijepisima spominjem jedan u po- 
sljednje vrijeme nađeni prijepis »Pjesni u smrt od razlicijeh«, u kojem je zatajeno 
ne samo ime autora Dinka Zlatarića, već i imena oplakivanih, jer su sva ona zamije- 
njena neodređenim riječima »jednoga gospodina«, »jedne gospođe«, »jednoga prija- 
telja« it. d 

Tome nešto slično moralo se u toku 17.—18. vijeka događati i s osmrtnicama, 
koje su iskonski bile posvećene najprije nekoj određenoj Kalandrici, koja se krsnim 
imenom mogla otpočetka zvati i Marija, i tek mnogo kasnije ta već davno zabora- 
vljena Kalandrica mogla je dalje biti zamijenjena s Marijom Rusinović, >»lijepom i 
vrijednom ženom Dživa Vlajki«. To naslućujem iz ovih činjenica. 

Poznati, vrijedni prepisivač dubrovačkih književnih djela Don Stijepo Toma- 
šević jednog pobliže neodređenog dana i godine prepisao je u jednoj bilježnici ove 
književne proizvode 16. i 17. vijeka: 1. >Paridov sud u dubravi Ide vrh tri božice, 
koja je od njih najljepša« Antuna Krivonosića, »pučanina dubrovačkoga, koji pri- 
minu godišta Gospodinova 1638.«, 2. »Knjiga Marunka Kuljana Dživu bratu svomu«, 
3. »Razlike nadgrobnice neznanijeh«, 4. »Biglisanje u tancu gosp. Dživa Orsatova i 
Nika Vitušića, kad je gosp. Faić knez bio u Dvoru, budući gospar Frankelo došo 
u vjerenice, pjesan neznana Dubrovčanina«, i 5. »U pohvalu gosp. u oma Budislavića 
N.N. s Natpisom na grobu Budislavića u klaustru crkve g, Frančeska«. ' 

U ovim Tomaševićevim prijepisima za pitanje moga priloga dolaze u obzir samo 
»Razlike nadgrobnice neznanijeh«. Sastoje od ova tri skupa pjesama: 1. >U smrt 
Anice Dragi« s četiri pjesme, 2. »U smrt Marije Kalandrice« s dvije pjesme, i 3. »U 

smrt Slave Antuna Krivonosića žene« s jednom pjesmom. Sva tri skupa T omašević 
je zacijelo prepisao s predloška, na kojem je već stajao natpis »Razlike nadgrobnice 
neznanijeh«, jer je Don Stijepo bio vrlo savjestan prepisivač, koji je, uz svoga ro- 
đaka Don Luka Pavlovića, neutrudivo prepisivao starije proizvode dubrovačkoga 
Parnasa s jednim jedinim ciljem: u slučaju kasnijih nedaća s maticama novim, 
vjernim prijepisima spasiti ih od propasti. A inače sve te nadgrobnice u tom njegovu 
prijepisu i nisu sasvim od »neznanijeh« autora, jer se na pr. za nadgrobnicu >U smrt 
Slave Antuna Krivonosića žene« sigurno može kazati, da je njome smrt ženinu 
ožalio sam pjesnik!) Antun Krivonosić. Kako je on pak umro god. 1638. a žena mu 
još i prije, to je bar jedna od pomenutih »nadgrobnica neznanijeh« ispjevana još za 
života Dživa Frana Gundulića, koji je umro 10. prosinca 16538. 

Prvi skup četiriju pjesama >U smrt Anice Draghi«, u Tomaševićevu prijepisu 
poznat mi je iz još nekoliko prijepisa novijega datuma: u onom, koji ima dubro- 
vačka franjevačka knjižnica (isp. Biblioteca di fra Inn. Ciulich, str. 158, br. 385), 
ime Anice pobliže je obilježeno dodatkom »Iva Dragi«. Tu se ujedno i pjesma i ne- 
znani autor stavljaju oko god. 1660 (»Neznanoga oko god. 1660«). 

Dubrovačka kuća »Draghi« starinom je pučanska i, kako se u Antuninskim ge- 
nealogijama kaže uz Krsta, njenog prvog poznatog člana, u Dubrovnik se doselila 


1) Za potvrdu, evo je cijele. 


Svjetlos moju iko ugasi, Nije ufanja veće meni, 
tko ljepotu sakri moju, bez ufanja grem po srviti, 
da u tužnom nepokoju da ki lijek će, vajmeh, biti 
od suza mi rijeka izlazi? za trud smrtni moj ljuveni? — Veni! 
Ištem tužan mjesta svaka, Venut mi je roneć suze, 
nu me drage ne nahodim, pokli vidim sad očito, 
i svudara kuda hodim, sve me dobro vjekovito 
puno “e tmina, tmasti i mraka. da smrt huda meni uze. 
Nije svjetlosti ovdi moje, * Scijenim, muka posred jaza, 
moga sunca ovdi nije, veće nije pakljenoga, 
koje sjaše meni prie : neg sred srca sada moga 
pun radosti, jaoh, svakoje. — Koje? u bolesti ka se ukaza. 
Ki glas ovo sada čuje Mnim, da mnozijem u nezgodi 
hudi život n pe lljen, cijeć me drage srce plače, 
jeda u ovoj gdjekoj sjeni ma nikomu boles jače, 
jubav slavna ma putuje. — Tu je. znam, od mene ne prohodi. 
Gdi je, na znanje tužnu da' mi, Vidim, da si i ti u tuzi, 
tko skri lice me gospoje, nu za malo, tužna majko, 
vijek u srcu cijeća koje , a ostalo jes zlo svako 
boles biva, jaoh, svaka mi. — Kami. — uvijek ovoj vjernoj sluzi. 
Skriva 'e kami; da tko strti Jer ostaje druga tebi 
hotje slavu od svijeh vila, za razgovor kćerca mila, 
ali ljudska koja sila, a ona je sama bila 
ali udarac hude smrti? — Smrti. utješenje me pod nebi. 
Smrt bi uzrok, da vijek mene Sve mi dobro bješe u njoj, 
kolje plačna zlo svakoje, a sad mi je bez nje veće 
jaoh, ufanje je li koje poraz, nemir, plač, trud, smeće, 


vidjet ures me žuđene? — Nel uzdah, tuga i nepokoj. 

iz šipanske Luke oko g. 1050 (Cristofo Draghi, fratello di D. Paolo parti da Giuppana 
intorno 1630). Od muških članova, što se kao sinovi Krsta i njegova sina Marka i 
unuka Rudžera spominju u genealogijama, ni jedan član nije nosio ime Iva — Marko 
Krstov g. 1672. oženio se s Anicom kćerkom Rudžera Agostini, Rudžer s Marijom 
kćerkom Nikole Boškovića i njihovo najstarije dijete zvalo se Anica. Kako poka- 
zuje natpis prijepisa franjevačke knjižnice, osmrtnicom oplakana Anica Draghi 
(»Cviet najdraži Draghi kuće«) bila je Ivova, dakle kćerka nekoga Iva Draghi, 
koji je prema tome živio valjada u prvoj polovini 17. vijeka, t. j. u vrijeme kad rod 
Draghi još nije bio primljen u članstvo Antuninske bratovštine. Osim toga Anica 
je, kako sudim po pjesmama, u času smrti bila djevojka, i u prolaznosti svega svjet- 
skoga >u prem zelenijeh posred ljeta« odlučena je za neumrloga vjerenika 

ki u rajskoj gori strani, 

gdi kraljestvo svoje ima, 

djevičansku krunu hrani -: 

po sve vijeke tvim djelima. 


I u slučaju skupa pjesama »U smrt Anice Draghi« moglo bi se, prema iome, ra- 
diti o pjesničkim produktima iz godina kad je Dživo Frana Gundulić bio još na 
životu?). ' M: . 


?) Da olakšam dalje proučavanje pitanja autorstva i pjesama ovoga skupa, kao i skupa u 
smrt Kalandrice, ja ih sve priopćujem ovdje prema Tomaševiću prijepisu: : 


Eto smrtnijeh od udesa 
kako uredba vijek ne mine, 
na smrt svjetlos od nebesa 
Danica nam lijepa gine. 


Da li od zvijezda sile uteći 
zvijezda od zvijezda nije moguća, 
tako udesim zgar vrteći - 
vlas odredi svemoguća. 


Sunce od zvijezda, zvijezda od gore, 
koja zlatnijem sjaše zracim, 
krije svijetle svć pozore, 
tamni smrtnijem pod oblacim. 


Danica 'e svijetla i draga 
smrtnijem mrakom potamnila, 
ka je svjetlosti svojom blaga 
od lubavi dan vodila. 


Ne sja ures nje uresa, 
svijetla svjetlos nje ne svijetli, 
nije nje dike sred nebesa 
usred zvijezda moć vidjeti. 


Nje ljepota koje zraka 
suncu svijetli, zrak odsiva, 
tmastoga se sred oblaka 
u smrtnijeh tminah skriva. 


U SMRT ANICE DRAGI 


Pogled lijepi gdi milosti 
i od raja raj bi združen, 
smrinijem mrakom u tamnosti 
odasvud je sad opkružen. 


S nje zapada tamnu i ginu ' 
sva ufanja, sve radosti, 
svijem ki ufahu jur jedinu 
osvojit diku nje liposti. 


Huda smrti i grabeća, 
ko ti poda vlas toliku, 
prije vremena ne trpeća 
da streš ljepos ovoliku? 


Zaplijenjeni ljubovnici 
s gorkijem plačom gorke suze 
sad lijevate svikolici, 
čim smrt sve vam dobro uze. 


Gine zvijezda rajskijeh dika 
i nje ures tamni i pada, ' 
za ne isteć već do vika 
sunce od noći, zvijezda od dana. 


Ke kreposti neizmjernom 
svijet se i nebo svijetu objavi, 
ke kreposti prem zamjernom 
zgorje ljubav u ljubavi. 

Između prvoga i trećega skupa pjesama, koje bi dakle sve mogle biti ispjevane 
i prije god. 1638., dolazi skup od dvije pjesme »U smrt Marije Kalandrice«. Prva od 
njih upravo je epigramska, a glasi: 


Smrt zatvori ovdi prika Plahi mladče, viđ pod nebi, 
čuda od svijeta, ures, i; 


jepos, što su ohola tva godišta, | 
ljubav, blago, svjetlos, tka, naćeš dobro, da su u sebi 


čas, poštenje, razum, krepos. prah, sjen, magla, dim i ništa. 


Druga pjesma istoga skupa ima deset strofa, od kojih strofe 6—10 kao strofe 
8—12 dolaze i u tekstu dosad poznatog »Žalosnog cviljenja«. Lakšega poređenja radi 
s njime i ovu pjesmu dajem ovdje u cijelosti: 


U SMRT ISTE 


Rajska vila i božica, Sred smrtnoga ovo vaja 


gakde+a. =Šinijasa 


lijepa majka od ljubavi 
posred rusa i ružica 
zaspala je odi u slavi. 


Bludni vjetri ne pršite, 
ustavite tanac mili, 3 
pramim zlatnim ne krećite, 
da *e ne biste probudili. 


Dosta vam se nagledati 
iz daleka nje uresa 
i ljeposti nauživati, 
ka svijet stravi i nebesa. 


Ali, vajmeh, ovo što je, 
ke se smeće dogodiše, 
ljubav krši strijele svoje 
i ona uz nju plačna uzdiše. 


Ko me ste oči jivarile 
moje tužne oči gdje ste, 
slijepe li ste toli bile 


ter istinu ne vidjeste? 


“ Kalandrica leži odi, 


ka božice sve od raja 
rajskom slavom svom nadhodi. 


Leži, ah jaoh, bez života, 
huda je je smrt satrla. 


- andioska nu ljepota 


u njoj mrtvoj nije umrla. 


Kod nje ljubav u zlu priku 
žalosno se prem skončava, 
er vlas gubi svukoliku 
neumrlijeh svojijeh slav&. 


Kroz to i ti po sva doba, 
06 putniče, nje smrt cvili, 
pače ostavi vrhu groba 
njoj u zavjet tvoj duh mili. 


. Er ne mogu već živjeti 
brez života tvoja lita, 
Pravi život čim na svijeti 
smrt umori jedovita. 


Iz osmrtnice >U smrt Anice Draghi« prilično se jasno razabira, da je oplakivana 
Anica bila kući Draghi oteta još u djevojaštvu — Slava je, kako se i u natpisu 
kaže, bila »Antuna Krivonosića žena« — naprotiv u slučaju smrti Marije Kalandrice 
iz dvije strofe epigrama >U smrt Marije Kalandrice« i iz deset strofa pjesme >U 


Da li, ah jaoh, nije na svijetu 
nje uresa, ah jaoh, nije 
i nje ljepos ponositu 
vječni zapad smrtno krije. 


Plačne tmine i nevolje 
na svijetu je ostavila 
i sve gorke nepokoje, 
ki je bijehu izranili. 


Ali gdi sam, što govorim, 
kud me žalos slijepa vodi, 
što neprave tužbe tvorim, 
gdje se moja svijes nahodi? 


A svjetlosti nje uresa 
sred blaženijeh gori u raju 
vrhu sunca, vrh nebesa 
odsad ljepše sjat imaju. 


Koji zapad, koje tmine 
vik da budu, gdi sunčani 
zrak ljeposti nje jedine 
sja u Višnjoj gori strani. 


Pače ljepša toliko je 
nje sad ljepos neumrla, 
veća, ljepša koliko je 
vječna svjetlos neg" umrla. 

smrt iste« može se izvesti samo to, da je Kalandrica u času smrti bila toliko lijepa, 
da njena »andioska ljepota« »ni u njoj mrtvoj« nije bila umrla; a da je u isto doba 
morala biti i vrlo mlada, razabiremo iz stihova, gdje se plahi mladac apostrofira, 
neka vidi, kako se čovjek ni u mladosti ne smije oholiti, jer i mlada godišta nisu u 
sebi drugo, već: prah, sjen, magla, dim i ništa! A pitanja nije li Marija Kalandrica, 
osim pjesnika, mlaca i putnika-prolaznika kraj groba, svojom smrti još koga ucvi- 
lila, i je li ona u tom času bila djevojka ili žena, pa i majka nejake siročadi, ni jedna 
ni druga nadgrobnica nisu se ni jednom riječi dotakle. 

Za pitanje autorstva »Žalosnoga cviljenja u smrt Marije Kalandrice, Džive 
Vlajki lijepe i vrijedne žene«, kako ga je u svom prilogu postavio prof. Kolendić, 
ove dvije pjesme, same za se, ne sadrže ni jedan konkretan podatak, kojim bi se 
ono moglo već naprečac riješiti bilo pozitivno bilo negativno, a samo kao nagađanje 
moglo bi se kazati, da će po svom postanku i one pripadati dobu, kad su nastala i 
ostala dva skupa. A da ono i može imati neko opravdanje za se, pokušat ću izvesti iz 
odnosa, u kojem one stoje prema samom »Žalosnom cviljenju«. 


U SMRT ISTE 


Eto, vajmeh, smrt nemila s Tebe, koju narav blaga. 
rajske urese lijepe tvoje Boa ž za ures svijeta bješe dala, “ 
nemilo je ugrabila : u SE ka si uresna, mila i draga. 
svijetu, lijepa o gospoje. : : od ljeposti krunu imala. 

U zapad se eto obrati <-> Eto sunce tvoga uresa 
sunce rajske tve liposti, <<. — prije vremena, jaoh, nemilo 
eto tmasta noć prikrati > : : sad je, vajmeh, sred nebesa 


neizmjerne tve svitlosti. : za = tmastijem mracim potamnilo. 
Nu će svjetlos tvoga lica 

vele ljepša sjat u raju 

i ti goru bit božica, 

gdi blaženi uživaju. 


U ISTU ZGODU*) 


Smrtni vihar eto otruni : Ljubovnici,**) viđte sada 
cvijet najdraži Dragi kuće, umrloga kako od cvitja 
da mirisom raj napuni, stabar sahne, listje opada 
gdi je Trojstvo svemoguće. ranijeh dana sred prolitja. 

Niknu i rastje za ures svijeta, Viđte mlados, k6 ne ima 
nu ga Višnji uze u goju, skrovna mjesta smrti od prike, 
neka capti po sva ljeta ka što 'e ljepše sve otima 
u rajskomu perivoju. i ne vraća nami u vike. 

Među dusim neumrlime Tim ljudskoga tužna od bitja 
uvijek blažen da pribiva prid vam izgled čim gledate, 
dalek sniega, mraza, zime dragi ovi cvijet od cvitja 
od svjetovnijeh suprotiva. drobnijem cvijetjem prosipate. 


*) U jednom prijepisu iz 18. v. ovo je i jedina pjesma iza natpisa: »U smrt g. Anice Iva 
Draghi. Neznanoga oko god. gosp. 1660.« 
**) U prednjem prijepisu ovdje: Plahi mladci. 

Polazim ovdje od pretpostavke, da »Žalosno cviljenje«, ko se 
znatim prijepisima 18. vijeka, doista pjeva smrt Marije Rusinović, koje se sm 
njena muža Dživa Vlajki bila toliko kosnula pa se od žalosti i od tuge razboljela, lu 
kratkom razmaku od 10—11 mjeseci iza muževljeve smrti postala i sama plijenom 
hude i prijeke smrti. Prema takvoj mogućnosti prijepisi pjesama »U smrt M arije Ka- 
landrice<, ne bi se odnosili na Mariju Rusinović, udatu Vlajki, već na koju drugu 
Kalandricu, pa su se tek u kasnijim prijepisima Marija Vlajki rod. Rusinović — a 
samo po majci i Kalandrica, i prava Marija rođ. Kalandrica pobrkale, a zatim ka- 
snije počele brkati i njihove osmrtnice, odnosno u jednom času pet strofa u smrt 
Marije rođ. Kalandrice ušlo je u pjesmu u smrt Marije rođ. Rusinović, lijepe i vri- 
jedne žene Dživa Vlajki. — Posljedica tih miješanja bila bi, da su se dalje i autor 
starijih pjesama (u ovom slučaju Dživo Fr. Gundulić) i autor »Žalosnoga cviljenja< 
(u ovom slučaju, kako naslućuje prof. Kolendić, Šiško Dživa Gundulić) prepisiva- 
čima pobrkali s krsnim imenima, i iz take zbrke Dživo Frana Gundulić (r 1638) 
izašao konačno kao autor osmrtnice ispjevane u smrt žene, koja je umrla tek go- 
dine 1658. 

Da su se stihovi iz osmrtnice »U smrt Kalandrice« u Tomaševićevu prijepisu i sti- 
hovi osmrtnice »Žalosno cviljenje« doista pobrkali i pomiješali, dokazuje to, što se 
strofe 6—10 prve osmrtnice, kako sam već kazao, nalaze i u drugoj osmrtnici u stro- 
fama 8—12, kamo očito ne spadaju. Da one ovamo i ne spadaju nikako, pored osta- 
loga, dokazuju naročito ona ponavljanja, koja s obzirom na druge primjere spominje i 
prof. Kolendić. Tako u starijoj osmrtnici odmah u 3—4 stihu 1. strofe pjesnik na- 
lazi, da je rajska vila i božica, lijepa majka od ljubavi (== Venera) zaspala »posred 
rusa i ružica«, dok su u mladoj pjesmi smrću Marijinom pohudile »one ruse i ru- 
žice«, pa i svoj miris izgubile, što joj »resahu lijepo lice«. Pjesnikova slika u stihu 
2_5 strofe 4. starije pjesme 


kako se sačuvalo u po- 
smrt 


Ljubav krši strijele svoje 
i ona uz nju plačna uzdiše: 


U ISTU ZGODU 


Smrtni poraz dike tvoje Nu svi očito sad poznaju, 
skrati, lijepa djevojčice, k6 su isprazni sudi od svijeta, 
s mrklijem iminam pomrčo je svenut tvoj cvijet sad gledaju 
ures dragi od Danice. prem zelenijeh posred ljeta. 

Tim ufanje ljubovnika A poznajuć tvoja dika, 
mnozijeh veće satire se, da *e nestavno sve na sviti, 
ki cijenjahu tve do vika Neumrloga vjerenika ' 
uživati svijetle urese. obra i pođe svej slijediti, 


Ki u rajskoj gori strani, 
ia kraljestvo svoje ima, 
jevičansku krunu hrani 

po sve vijeke tvim djelima. 

kao ista slika ponavlja se i u 4. strofi mlađe pjesme sa stihovima 


Eto i ljubav puna cvila 
krši za njom svoje strile. 


Dok iz zajednice istih strofa u obje pjesme izlazi kao sigurno, da se jedna dosad 
nepoznata osmrtnica »U smrt Kalandrice« jednim svojim dijelom pobrkala s po- 
znatom osmrtnicom »Žalosno cviljenje«, gornja ponavljanja upućuju na to, da jednu 
i drugu. osmrtnicu nije ispjevao jedan već dva autora, od kojih je jedan od njih 
mogao biti čak i potaknut pjesmom drugoga, i samo se zbog toga i ponavljaju u po- 
jedinim detaljima, ali bez onih pet zajedničkih strofa u novijim prijepisima. 

A baš to, što »Žalosno cviljenje« u svom sadašnjem sastavu nije sačuvalo prvi 
oblik, vrlo je blizu istini i to, da natpis uz tu osmrtnicu ne mora biti iskonski, već 
kasnije udešen, vjerojatno prema sjećanju na sličnu preranu tragičnu smrt mlade 
udovice iza Dživa Vlajki. Naime ono, što nema osmrtnica »U smrt iste« u Tomaše- 
vićevu prijepisu, kao da ima »Žalosno cviljenje«, naime ono kao da ima mjesta, koja 
dopuštaju nagađanje, da je Marija Kalandrica jedne i druge osmrtnice bila dje- 
vojka, odnosno u najboljem slučaju vjerenica, kojoj je vjerenik — zaručnik umro 
prije, nego su bili postali bračnim drugovima. Jer ako je za njom djevojkom (isp. 
stihove 189 i dalje) čeznulo tisuću ljubavnika, SL 


viku lipost tva izbrana 
ne učini djela prika. 


e 


Neockvrnjenoj u čistoći ' Lijepa i vrijedna, vrijedna i lijepa 
tvoji danci svijetli biše, S lijepoj živje u vrijednosti, 
kijeh glas isti u bjeloći + ni bi drugo tva pohlepa 
k6 snježani lijer miriše. ' razmi samo od kreposti. 


Nadaleče od taština 
ispraznoga bludna svijeta, - 
puna mudrijeh ti bistrina 
sva prevede tvoja ljeta... 


Njen vjerenik cijeneći tu njenu krepost ostao je u ropstvu toga njena uresa i nije 
prestao vjerno je dvoriti i ljubiti. — I dok su bili još u odnosu vjerenika, prohtjelo se 
nebu da kuša vjerenicu »za vidjeti u žalosti ku će krepos ukazati«, ono joj je ugrabilo 
»mlaca mila mladijeh doba sred proljeća«. Ona, međuto, i u kušnjama, koje su poslije 
vjerenikove smrti počele navaljivati na nju, sve je nadvladala i »slavno i krepko 
podnije sve jade i nijedna zla nesreća »s gorkijeh smeća njenoj kreposti nije mogla 
vrha doći«. Samo takva vjera i takva krepost može biti dostojna pjesama, jer to da 
je makar i dvadesetgodišnja udova Marija Dživa Vlajki nakon pet godina braka 
s troje djece, a za samih deset mjeseci što je muža nadživjela, odoljela udvaračima, 
Pjesma zacijelo ne bi bila mogla slaviti ni kao običnu vrlinu, a kamo li kao neku 
naročitu. A da je slučaj Kalandrice s njenom prijekom i tragičnom smrti bio nešto 
sasvim neobično, to kažu i stihovi: 


Ah, kreposti plemenita, Svi jezici, svi narodi, 
nečuvena prije na sviti, pripijevaće slavnijem pjesni 
tva spomena glasovita svijetle i slavne ove zgode 


za izgled će uvik biti. zasve pune zle boljezni. 

Da, prijeka i huda smrt mlade vjerenice Kalandrice, kojoj je srce puklo za iz- 

gubljenom ljubavi, doista je morala biti događaj, koji je eto u samom Dubrovniku 
potakao više pjesnika, da ga pjesmama ovjekovječe: epigramsku pjesmu >U smrt 
Marije Kalandrice« i pjesmu »U smrt iste« morao je tom prilikom ispjevati jedan 
pjesnik, pjesmu, ili i pjesme koje će iz »Žalosnoga cviljenja« trebati najprije izlučiti, 
ispjevao je opet drugi pjesnik, jedan i drugi suvremenici jedne tragične ljubavi i 
smrti. 
I tek sada, kad znamo, da današnje »Žalosno cviljenje« zajedno sa svojim nat- 
pisom, koliko on ide preko imena Marije Kalandrice, nisu iskonski, može se nanovo 
postaviti pitanje, da li je Dživo Frana Gundulića autor koje od osmrtnica u smrt 
Marije Kalandrice? Autor pjesama u Tomaševićevu prijepisu svakako je poeziji 
Dživa Frana Gundulića bliz. Ako ništa drugo, a ono bar jako naslanjanje na Gun- 
dulića imamo u drugoj strofi epigrama, koji u sebi sadrži stihove »Suza sina raz- 
metnoga« (strofe Ill, 85—90) 


jedan stabar ki neplodan glas bez riječi, riječ bez vjere, 
samo u sjen se šira i stere, hip u viku svijeh godišta 
slados gorka, ijed ugodan, vjetar, magla, sjen, dim, ništa! 


Zasad kao sigurno spominjem samo to, a da na postavljeno pitanje natpisa i u 
cijelosti pozitivno odgovorim, nedostaje mi građe ne samo s obzirom na egzistenciju 
same Marije Kalandrice (ne Marije Rusinović) već i Anice Draghi, jer tek kad se 
utvrdi, da su one bar otprilike bile suvremenice, morat će se kao jedinstveno rješa- 
vati pitanje autorstva svih pjesama, t. j. skupa »U smrt Anice Draghi« kao i skupa 
»U smrt Marije Kalandrice«<. 

Završujući pak ovaj svoj prilog kazat ću još samo to, da sam, nakon svega što 
je naprijed rečeno, sa svojim učiteljem prof. Rešetarom i ja mišljenja, da se iz bi- 
bliografije pjesničkih djela Dživa Frana Gundulića osmrtnica »U smrt Marije Ka- 
landrice« još ne može nikako brisati, kako je to predložio prof. Kolendić. Ne može 
zbog toga, jer je danas ipak već toliko sigurno, da ono i onakvo »Žalosno cviljenje 
u smrt gospođe Marije Kalandrice«, kako je dosad već četiri puta štampano kao 
Gundulićevo, nije ona osmrtnica, koja je u spomen tragične smrti jedne Kalandrice 
mogla biti ispjevana još za života Dživa Frana Gundulića. A kako ima opravdanih 
razloga vjerovati i to, da sve tri osmrtnice »U smrt Marije Kalandrice« i nisu od 
jednoga već od dva pjesnika, pri traženju njihovih autora, držim, i u napredak će 
se morati, u smislu predaje, pomišljati najprije baš na Dživa Frana Gundulića. 


DR. FR FANCEYV 


O GUNDULIČEVU JEZIČNOM OSJEĆAJU 
S OBZIROM NA RJEČNIK 


Već je 1879. godine Armin Pavić ustvrdio, da su »vanjska retorična vještina« i 
»beskrajan retorski patos« glavna obilježja Gundulića pjesnika. "Vo su mišljenje pri- 
hvatili i drugi, a (1929.) Albert Haler u tom je smislu i po kriterijima moderne este- 
tike izradio svoju ocjenu »Osmana«. Ta se glavna osobina Gundulićeve poezije ne 
može osporiti. ma kako se ona promatrala. 

Takav pjesnik, koji voli riječi i njihovu melodiju iznad svega, treba veliko obilje 
jezičnog blaga i mora mu posvetiti osobitu pažnju. Možda i više od spontanog pjes- 
nika, koji stvarajući »nesvijesno« barata jezikom na svoj, sasvim ličan način. Re- 
toru je glavni cilj baš ta vještina igranja riječima, t. zv. pjesnički ukrasi, figure, 
tropi i sl. Za njega riječi i izrazi imaju važnost za sebe i radi njihova zvuka, bez 
obzira na to, da li ih je diktirao unutrašnji doživljaj, bez obzira na bogodano na- 
dahnuće, koje jedino oživljuje i oduhovljuje riječ. Magični pjesnikov dodir daje i 
svakidašnjoj riječi neku osobitu toplinu, boju, snagu, ton i značenje, koje ona nema 
u običnom praktičnom jeziku. Jer riječ o sebi nije nikakav dragocjen ukras: ona je 
nerazdvojiv sastavni dio organske pjesničke slike ili izraza. Zato i u Gundulićevim 
stihovima nahodimo takova bisera. Na pr. u ovim slikama iz »Osmana«: Jur na 
krilijeh od vjetara | Glas po svemu svijetu prši (I, 89—90); ... posred zime, |... Ste- 
raše vam... | Snijeg postelju, stijenje uzglavje (1, 157—160); Gdi ju glasom od 
vjetrica | Dubrava ova zove ugodna (IX, 271—2); 


Poniknute lijepe vile a Odsvuda su vrhu lica: 
Zamukle su mramorkome, < Vlase od kosa raspustile, 
Cijeneć, da su tako skrile. < Ali između zlatnijeh žica 
Same sebe sjenim svome. < -— > < Sjahu im većma oči mile 


I (VIII, 377 —384); 
Ukraj gaja gusta toli- 
Dubrava se jedna otkriva: 


Brza 'u rijeka grli doli, 

A tih vjetric zgar celiva (IX, 245—8). 
Ili kada se pjesnik obraća Sunčanici govoreći ovako o samom sebi: 

Tva ljepota rajska prosti, 

Mala ptica s tanke hvoje 

Ako istočnoj tvoj svjetlosti 

Iz dubrave pjesni poje (VIII, 45—8). 
Pa i samim jednim prijedlogom od jednoga glasa pjesnik izrazi svoju sliku, kao 
u ovom primjeru: 

Da dva mlada jedno žele 
U životu stravljenomu 


I da vode dni vesele 
Živeć jedan u drugomu (VIII, 295—6), 


u kojem sklopu ono >u« dobija osobito značenje. 

Ali riječ se i u književnom djelu može dakako promatrati također i odvojena od 
toga pjesničkog izraza, u kome je ona kao salivena i u osobitoj funkciji, višeput 1 
s novom semantičkom nijansom. Poznato je, da je svaka riječ zasebna jezična jedi- 
nica, da svaka ima svoju povijest u vezi s jezičnim sustavom i kulturnim razvojem 
odnosnog naroda, da je obično povijest pojedine riječi ujedno i povijest pojma 1 
predmeta, koje ona označuje. Riječ se s toga historičkog ili filološkog gledišta mora 
promatrati odvojeno od onoga prvog estetskog ili lingvističkog gledišta, Jednako 
onako kao što se i književno djelo promatra napose sa književnog i napose sa po- 
vijesnog stajališta. 

Bez obzira na umjetničku vrijednost Gundulićeva djela, neosporna je njegova 
zasluga za razvoj književnog jezika i metrike. On je imao razvijen jezični osjećaj 
kao malo koji stariji hrvatski pisac. Uvijek je pazio na jezik, dotjeravao ga i obo- 
gaćivao, trijebio iz njega zastarjelo i tuđe. Tako je htio uskladiti jezik kojim je 
Pisao, učiniti ga dosljednijim, jedinstvenijim i »čistijim« u njegovoj štokavštini i 
jekavštini. ' 

Kako je on to postigao? U pogledu jezičnog blaga ili rječnika — o čemu je ovdje 
riječ — Gundulić je nastojao da iz njega ukloni elemente, koji su mu kvarili »sklad- 
nosi«. On je to radio više po svom osjećanju negoli po znanju, kako je i shvatljivo, 
jer nije imao sistematske jezične spreme. U školi nije učio materinskog jezika. Vran- 
čićev mu rječnik (1595) ni Kašićeva gramatika (1604) nijesu mogli koristiti. Ako 
se upoznao s Bartulom Kašićem za vrijeme njegova boravka u Dubrovniku (1609—15, 
1620—53), njegovo je zanimanje za jezik moglo donekle utjecati i na našeg pjesnika. 
U to je doba proboravio neko vrijeme u Dubrovniku (1630—353) još jedan zaslužan 
isusovac, Jakob Micaglia, autor prvoga našeg rječnika (1649—51), ali njegov utjecaj 
nije mogao ostaviti traga u Gundulićevim djelima, koja su bila prije gotova (osim 
»Osmana«). To je bilo doba, kada se jeziku počinjala posvećivati veća pažnja u vezi 
s akcijom Kongregacije de propaganda fide u našim krajevima, pa je valjda i Gun- 
dulića zahvatilo to strujanje, iako s drugim ciljevima. 

Gundulićev se jezični osjećaj mogao razviti ne samo radi njegovih ličnih sklo- 
nosti. Da je s materinskim mlijekom usisao i duh narodnog jezika, vidi se i po tome, 
što mu majka, vladika Džive Gradica, nije znala drugog jezika, tako da je i opo- 
ruku učinila dosta dobro hrvatski,') dok su se oporuke i u Dubrovniku obično pisale 
latinski ili talijanski. Između njegovih učitelja čini se da je bilo i dobrih znalaca 
jezika (na pr. Dum Petar Palikuća). Osim toga, Gundulić je, kao i ostala mlada vla- 
stela, morao najprije vršiti različne službe i u okolici dubrovačkoj; pa tako znamo, 
da je dva puta (prije svoje 30. godine) bio knez u Konavlima. Baš je u toj okolici 
mladi Dživo čuo govoriti čistim narodnim jezikom i slušao pjevati narodne pjesme, 
pa se tu još bolje mogao razviti njegov jezični osjećaj, mnogo bolje negoli u gradu, 
gdje je saobraćajni govor bio natrunjen tudinštinom. Toliko su mu se sviđale 
»skladne i slatke bugarkinje«, da on iz njih crpe građu, lica, motive i dikciju (v. 


') U tom dosta dugom spisu (2% štampane strane) ima usve neko tridesetak tuđica, od kojih 
je najviše pravničkih termina i veoma starih posuđenica. Ima tu narodnih riječi kao >biser« i 
>knjiga« mjesto u dubrovačkom govoru uobičajenih talijanizama »perla« i »libro«. 

na pr. u >Osmanu« pjev. Ill, VIII—X). Kod ni jednog našeg pjesnika prije Gundu- 
lića ne ćemo naći tako često karakteristične stajaće epitete narodne poezije (na pr. 
bijeli dvori, britka sablja, crna zemlja, droban biser, rujno vino, rusa glava, sinje 
more, sivi soko, žarko sunce). On je također u Taboru na Pločama mogao prislu- 
škivati pjevanje i govor seljaka iz okolice, koji su dolazili u grad prodavati plodove 
svoga rada. Pa i u razgovoru sa svojom seljačkom poslugom, ženskom i muškom, 
mogao je obogatiti svoje jezično znanje. 

Ne zna se, da je Gundulić učio i ikada boravio u Italiji, ni da je pisao talijanske 
stihove. Sačuvalo se (u autografu) samo jedno njegovo talijansko pismo, koje je pisao 
službeno Senatu kao knez Konavala, i to u svojoj tridesetoj godini (1619); po tom je 
pismu očito, da on nije znao dobro pisati talijanski, da je pritom pravio gramatičke 
i stilističke griješke, da je upotrebljavao (čak i za ono doba) nemoguću grafiju. 
Bit će valjda talijanski jezik učio, i dosta slabo naučio, tek pošto je odrastao, izvan 
doma, u školi, u uredu, pri čitanju, dok su drugi dubrovački književnici obično 
veoma dobro poznavali jezik prekomorskog susjeda. Nije li se možda i radi toga 
mogao kod njega slobodnije razviti osjećaj za duh materinskog jezika? Njemu ni 
mladenačke vježbe u pjesničkom prevođenju nijesu naškodile u tom pogledu (>»Ar- 
mida« i valjda početak Tassova »Oslobođenog Jeruzalema«; oboje prije no što je 
navršio 31. god. života).?) 

Zbog svog stila Gundulić je trebao veliko obilje riječi, jednako kao i njegovi 
talijanski uzori na prijelazu u sečentizam (Tasso, Preti i dr.). Dovoljno je da se sje- 
timo njegove bujne rječitosti, gomilanja izraza, čestih nabrajanja, brojnih atributa, 
antiteza, klimaksa i sl. Na pr. u »Osmanu«: Tjeraj, stiži, meći, rvi, | Sijeci, plijeni, 
pali i žeži (VI, 195—6); 


Sunčanica sprva od straha Skladni puci, mirna sela, 
Učini se mrazna stijena, Travna polja, doba ugodna, 
Blijeda, nijema, bez uzdaha, Rojne pčele, stada cijela, 
Iščeznuta, zapanjena Žitne njive, dublja plodna 

(VIII, 656—60); (IX, 149—52); 


Rudi jasen, brijes široki, 
Bor zeleni, joha bijela, 
Divja lijeska, drijen žestoki, 
Kitni javor, vita jela (IX, 249—52). 


Ima i čitavih kitica od samih glagola; na pr. 
Grominjaju, drožde i ore: 
Graću, hroču, skvrče, krište, 
Zviždu, veče, skviče, laju, 
Revu, reže, rže, vište, 
Mukaju, vikaju, zavijaju (XIII, 52—6). 


*) Psalme nije morao prevoditi, jer je parafrazirao jedan stariji hrvatski tekst psalama. 

Prema tome Gundulićevo je zanimanje za jezično blago i formu uopće g 


imati prije negativni negoli pozitivni učinak na njegovo pjesničko stvaranje, Jer 
se njegov interes usredotočio u vanjskoj bujnosti i zvuku riječi. Ta je sklonost prema 
bogatstvu rječnika i prema vanjskom vidu jezika mogla pomutiti bistri i topli pje- 
snički izražaj i oduzeti mu jedrinu. . m 

Ali uza sve to moraju se priznati Gundulićeve zasluge za razvoj književnog 
jezika i metra: on ih je uistinu obnovio, dotjerao i obogatio. Baš će njegov jezik 
služiti kao uzor i izvan Dubrovnika, i u banskoj Hrvatskoj, još u doba ilirskog po- 
kreta (prvo zagrebačko izdanje »Osmana« daje Matica ilirska još 1844. u redakciji 
V. Babukića i s dopunama Ivana Mažuranića). Te njegove zasluge na jezičnom polju 
i u metrici malo su manje od onih u kulturnom i narodnom pogledu. 

Vođen takovim težnjama Gundulić nije mogao slijepo preuzimati od prethod- 
nika cio rječnik tradicionalnog književnog jezika, već je morao probirati po nekim 
krilerijima. Očito je, da nije volio brojne književne arhaizme, već otrcane, konven- 
cionalne, bezizražajne. Dakako, nije se mogao odjednom otresti svega toga balasta, 
pa zato još i kod njega nahodimo okamenjenih književnih riječi i oblika, čakavskih 
i ikavskih obilježja“) deminutiva, i dr. Na pr.: cvijetice, davori, gresti, kladenac, 
lada, pozabiti, prijazan (> prijateljstvo), saj, segaj, sej, slavic, srdašce, sunašce, 
tančac, udilj, vjetric, (za)traviti; kontrahirane posvojne zamjenice me, iv€, svć: 
oblici kao: držahote, kazahote, veljahote, uhiću, utažu; dojti, gospoja, ljuvezan, 
naje (== najde), pjesan, pjeti, projti, (s)pjevalac, vazam (== uzevši), vazeti. 

Osim književnih arhaizama Gundulić se kloni također i tuđica, koje vrijeđaju 
njegov jezični osjećaj, iako je mnoge od njih nahodio kod svojih prethodnika, dano- 
mice ih slušao iz usta svojih sugrađana, pa i sam ih upotrebljavao u administrativ- 
nim i poslovnim spisima i u običnim razgovorima. Gundulić se izdiže i radi toga, što 
je u ono doba bilo doista teško osamostaliti se u pogledu jezika i ispravno probirati 
uvriježeni jezični kukolj od pšenice. On nije mogao ni razaznavati, što je sve stra- 
nog a što domaćeg podrijetla u našem rječniku; još ni danas, nakon toliko decenija 
etimoloških istraživanja, ne raspoznajemo povijest veoma mnogih riječi, kojima se 
obično služimo. Stoga su se Gunduliću veoma lako mogle i potkrasti neke više ili 
manje asimilirane tuđinke, koje nije osjetio kao strane riječi. 

Trebalo bi potanko porediti njegov rječnik s rječnikom njegovih prethodnika, 
da se točno uoči, koliko je on »čistiji« od rječnika ostalih starih pisaca hrvatskih. 
Tuđe su riječi kod njega mnogo rjeđe i nekako snošljivije, jer svojim oblikom ne 
vrijeđaju toliko duh jezika. 

Pogledajmo na pr. te strane riječi u samom »Osmanu«. One su razmjerno veoma 
malobrojne, a različnog su podrijetla. Ima tu običnih i starih tuđica, opće slaven- 
skih, hrvatskih i srpskih, kao i novijih, specifično dubrovačkih, većinom iz talijan- 
skoga. Među one prve, već udomaćene i gotovo nezamjenljive, mogu se ubrojiti: 
andeo, biskup, bivo, briga, car, cesar, crkva, čempres, despot, dinar, dipli, dukat, 
dundo (?), galija, grimiz, gusar, gusariti, haljina, haran, hijena, kajpa, kaluđer, ka- 
tram, kavad, kip, kladenac, klobuk, konop, koralj, košulja, kralj, krst, križ, kruna, 


%) Ne samo onih koji su se govorili i koji se još i danas govore u Dubrovniku, 


O GUNDULIČEVU JEZIČNOM OSJEĆAJU 639 
.-_—_ 


kum, kumiti. li(je)r. lovor(ika), mramor, omramoriti se, naranča, nepuća, neput, po- 
lača, perivoj, poklisar, remen, rusa, ružica, sablja, sag, sotona, spila, tabor, toranj, 
trijem. trpeza, valjati, varoš, veo, žal(o). Ali osim tih i takovih riječi, običnih i 
drugdje. nahodi se veoma malo novijih posuđenica, preuzetih iz dubrovačkoga gra- 
đanskog govora ili knjiškog izvora. Među takove idu na pr. ove: bronac, drakun 
(draco). feniks, granaf (pandža; tal. granfia), kamilovac, kancelijer, k4da (cauda), 
kuf (labud; cygnus), mamaluk, peča (komad;* pettia), pogrešpan (naboran; mlet. 
ingrespa), preša (hitnja; prescia), prešiti (hitjeti), škrapa (ex-crepa), tu(g)djela (uz- 
glavlje: tuggella, *tugula), veska (lijepak; veschio). Ima među njima i nekoliko 
običnih riječi njemačkoga podrijetla, kao: herceg, pjenez (Pfennig), tanac; pa i 
madžarskog, kao: hajduk (hajda), kip (kćp), rusag (orsz4g), varoš (v4ras). 

Osim navedenih osamdesetak primjera, mogao bi se navesti još koji; ali što je 
sve io u eposu od preko deset tisuća osmeraca? Luko Zore nabrojio je ukupno više 
od 400 tudica u vijek starijim Marulićevim stihovima, kojih ima oko 8800 (u izdanju 
»Starih pisaca hrvatskih«). : 

Kad je govor o Gundulićevu probiranju riječi, treba opaziti i to, da on svoj 
rječnik nastoji približiti rječniku živoga govora, ali ne gradskoga, koji je već onda 
bio pomiješan s mnogim tuđim elementima. U tom se pogledu on dapače odalečuje 
od dubrovačkog dijalekta, jer je osjećao, da mora crpsti izraze iz još čistog narodnog 
govora, sa seljačkih usta. I zato on u »Osmanu« imena mjeseca nazivlje kolovoz. 
listopad, rujan, svibanj, a ne stranim imenima: agos, otobar, setembar, madž, kako 
ih Dubrovčani obično nazivlju. Zato on piše: biser*), čaša, inostranac ili tuđanin, 
kola. kolijevka, kolo, krov, kuhinja, kušati, kut, ljubomornos, ljubovnica, ogrljaj, 
povelja, rat, srda, stijeg ili horugva, štipavac, iako tih riječi ni on sam u govoru 
nije upotrebljavao, jer su u dubrovačkom narječju obični njihovi strani sinonimi: 
perla, žmuo, fures, kar, kunica, rota, kupijerta, komin, provati, kantun, dželozija, 
amanta, kolarin, dokumenat, ponta, furija, bandijera ili barjak, škrpijun. Sve ćemo 
te iuđinke naći u Držićevim i kasnijim komedijama, koje su pisane ondašnjim du- 
brovačkim govorom. Gundulić je katkad u tom bio nedosljedan, pa nije baš uvijek 
uzimao domaću riječ, već i njihove tuđe sinonime iz dubrovačkog narječja; na pr. 
jednom piše: koprena, uzglavje, a drugi put: veo, tugdjela. 

Od tog je stajališta jezičnog purizma Gundulić odstupio samo u »Osmanu« i u 
pogledu turskih riječi. To je on učinio svijesno i s književnih razloga, da što vjernije 
predoči predmet u vezi s Turcima i da mu dade njegov osobit kolorit. Naprotiv u 
drugim njegovim djelima ne ćemo naći ni turcizama, tako na pr. u Dubravci ima 
samo jedan: gajtan (582). Zato su u »Osmanu« dosta brojni turski termini") u ra- 
zmjeru prema ostalim tuđicama, pa ih se može više nabrojiti: aga, arnaut(in), bal- 
tadžija (turski časnik), baš-vezir (prvi vezir), boča (balčak), buzdohan, čauš, čelebija 
(gospodin), ćitap (knjiga), ćor (ćorav), ćorda (sablja), delija, derviš, divan, efendija 
(gospodin), fetva (osuda muftije), hadum (eunuk), halekati (vikati Halah), hamaj- 
lija, han, handžar, jacija (doba večernje molitve), janjičar, jaspra (novac), jedek 


*) Kao i majka mu u svojoj oporuci. 
5) Od kojih neki potječu iz arapskog, persijskog i grčkog jezika. 

(konj), kaduna (gospođa), kajmakan (zapovjednik), kalif, kapidžija (vratar), kaplan 
(leopard), kaur(in), kaurk(inj)a, kizlar-aga (zapovjednik sultanova harema), koran, 
mahram(ic)a, mečet (džamija), muftija (sudac), munar (toranj uz džamiju), mute- 
ferika m. (vrsta vojnika), nišandži-paša (veliki kancelar), saba (jutarnja molitva), 
sakrafoč m. (pokrivač ispod sedla, šabraka), sehsana m. (tovarni konj), spahija (ko- 
njanik), spahoglanin, sultan, šerif (gospodar), tabor, teftedar (blagajnik), vezi (je)r. 
Poznato je, da je Dubrovnik u kulturnom pogledu malo što primao od Turaka, pa 
prema tome i malo njihovih riječi. Gundulić je stoga od to pedesetak turcizama samo 
neke znao iz govornog jezika dubrovačkog, dok je ostale morao crpsti iz spisa ili iz 
knjiga. Bilo je tada u Dubrovniku osobitih stručnjaka za prilike u sultanovoj 
zemlji, koji su trgujući putovali i po Balkanu te budno pazili na sve, što se događa 
kod pogibeljnog susjeda. I od njih je Gundulić mogao koješta saznati također i u 
pogledu terminologije. Svakako naš se pjesnik morao pripremiti za svoj spjev i 
s obzirom na jezik, kada se služi tolikim tehničkim izrazima, koje nije nahodio ni 
u dubrovačkom narječju, ni u književnom jeziku naših starijih pisaca, ni u narod- 
nim pjesmama: i i 

Jednako je Gundulić pazio na čistoću jezika pišući i druga svoja djela. Tako 
ćemo na pr. u >Dubravci« jedva naći tridesetak što starih što novih tuđica, kao što 
su ove: bjaka (bjelilo), brandusa (pramen kose), buklija, čersa (bjelilo), gajtan, 
kajpa, kapun, kartati (bijeliti), klačiti, klak, klisura, koralj, kriješa (trešnja), kru- 
niti, kuf, lir, mana, mramorkome, murva, pengati (bojadisati), ružica, sutir(ić), sati- 
rica, spila, staglić (češljugar), tanac, veska (lijepak). To je na 1692 stiha zaista malen 
broj, pogotovo ako se među njima izuzmu odavna udomaćene i opće naše tuđinke. 

Premda se Gundulić radi nepovoljnih materijalnih prilika nije mogao sav po- 
svetiti knjizi, i premda nije dočekao niti svoju pedesetu godinu života, ipak mu je 
pošlo za rukom, da na taj način nekako obnovi i osvježi rječnik književnog jezika 
u doba, kada je to bilo veoma teško učiniti. Pri tome ga je vodio njegov prilično 
osjetljiv jezični osjećaj, koji ga je uputio na pravi put i približio, više no ijednoga 
dotadanjeg dubrovačkog pisca, živom bogatom i čistom narodnom govoru dubro- 
vačkog seljaka i jeziku narodne pjesme. Valjda se u tom pogledu s Gundulićem 
može donekle mjeriti samo njegov mladi suvremenik i rođak Džono Palmotić. A 
kada se kod Gundulića proberu još i dobri neologizmi, koje je on prvi unio u knji- 
ževni jezik, onda će još i više odskočiti njegova zasluga za razvoj našega književnog 
izraza. 

Autor se je »Suza sina razmetnoga« pokazao doista kao veliki majstor u tom 
vanjskom obliku izražavanja i u metru (osmerac, srok). Tako ta sposobnost u estet- 
skom pogledu nije pozitivno utjecala na njegovo pjesničko stvaranje, ona ipak ima 
neosporno svoju historičku vrijednost i ne malo značenje. To će još jednom i još 
bolje dokazati novo, kritično izdanje svih Gundulićevih djela, u redakciji Milana 
Rešetara, koje nam baš za ovaj jubilej daje Jugoslavenska Akademija kao svoje 
treće izdanje u razmaku od 60 godina, 


MIRKO DEANOVIĆ 


Rendić 
Gundulićev spomenik u Dubrovniku 

NOV RUKOPIS GUNDULICEVA OSMANA, DOSADA 
NEPOZNAT (IZ SPLITSKIH STRANA) 


Rukopis, o kojemu hoću da izvijestim, primio sam na poklon od plemenitog 
gospodina Conte Pietro degli Alberti, plemića splitskoga, koji je dulje vremena 
živio povučen na svojem imanju na otoku Šolti, u Maslinici. Od istoga gospodina do- 
bio sam i 1. pjevanje Marulićeva najvećeg latinskog epa u XIV. knjiga, što ga je 
u kuzi i požaru 1527. u Splitu nestalo. (Priopćio Šrepel u »Građi« Jug. akademije). 
Ta ugledna porodica preselila se u Split iz Firence u davna vremena (XIII. vijek) 
i dala je Splitu znamenitih ljudi na svakom polju. Jedan od te porodice, kanonik 
splitski dr. M. Alberti, napisao je poznati splitski molitvenik (»Oficij« 1617.) i po- 
svetio ga republici dubrovačkoj. Naš Conte Pietro po majci bio je od bosanskih ple- 
mića Bergeljića, što ih spominje Kačić u svom »Razgovoru ugodnom« s osobitom 
pohvalom. (Vidi izdanje u Mlecima 1801. str. 156—157).') U rodbinskoj vezi bio je 1 
sa čuvenom hrvatskom porodicom Lopašića. Pod konac života napustio je Masli- 
nicu i preselio se u Zadar, gdje je i umro, a svoju biblioteku razdao u tome gradu. 

Darovani rukopis čuvao sam dugo kao najdragocjeniju stvar u svojoj biblioteci. 
Nikome ga nijesam pokazao nego svom velikom učitelju, gosparu Peru Budmani, 
koji mi reče, da je rukopis dosta star, lijepo napisan i dobro uščuvan. Sada prigo- 
dom Gundulićeva jubileja ponutkan od g. urednika, da i ja štogod doprinesem za 
ovu zgodu, iznosim ukratko opis rukopisa s fotografirane tri stranice kao prilog 
(prvu, srednju iza XIII. pjevanja, i zadnju stranicu XX. pjevanja). 

Rukopis je uvezan u kožu, a ima ispisanih 667 stranica (paginiran je). Dug je 
20 cm, a širok 14 cm. U svemu ima 2594 strofe ili talijanski stanze, kako se vidi iz pri- 
loga. Pisan je jednom rukom čitav, po četiri strofe na stranici i rijetko gdje ima po- 
pravaka. Iza XIII. pjevanja ima ova bilješka: »Za oviem sljedi šesnesto pjevanje, 
ere četrnesti i petnesti izgubio se je, budući spjevalac od ovih pjevanja umro malo 
prije neg su se na svjetlos dali, i tako po smrti njegovoj njesu se mogli iznaći«. (Vidi 
fotografirani prilog.) 

Iza toga na drugoj stranici počinje odmah »šesnesto« pjevanje bez umetnutih 
listova. 

Grehota što rukopis nema godine, kada je napisan, ni naslovne stranice na po- 
četku. (Ima jedan čisti list i odmah počinje »Prvo pjevanje«. Na kraju XX. pjevanja 
rukopis ima 22 neispisana čista lista — neki su i nerazrezani.) 

Upada u oči na prvi pogled na prvoj stranici riječ »kanat« prekrižena i po- 
pravljena u »pjevanje«. Riječ »kanat« (gen. kanta) je od talijanskoga canto = pje- 
vanje, i dosta je stara u Dalmaciji, ima je i Mikalja, Marulić, Vetranić itd., i danas 
se čuje u narodu. Interesantno je, kako se te dvije riječi izmjenjuju u rukopisu. 
Prvo je »pjevanje«, a drugo, treće sve do trinaestoga su »kanti«, a riječ pjevanje opei 
se nastavlja u naslovu sve do konca, do XX. pjevanja. Nije li i tu nešto skriveno o 
kompoziciji sadržaja Osmana? Prvo i zadnja pjevanja (cjelina) su »pjevanja«, ostala 
su »kanti«. Valjda je prepisivač nalazio razlike u značenju tih riječi? 


1) U staroj obiteljskoj biblioteci u Maslinici našao sam više bilježaka bosančicom. 

Kod potanjeg proučavanja ovoga rukopisa moći će se odrediti njegovo pravo 
mjesto među rukopisima. Svakako ja držim, da naš rukopis, koji ja zovem A. A. 
(Alberti-Aranza), spada u XVII. vijek. 

Ovdje ću iznijeti koju varijantu prema II, izdanju Jug. akad. (Kčrbler) i prema 
napomenama u Jensenovu djelu »Gundulić und sein Osman«, Gčteborg 1900. 

U trećem pjevanju, strofa 48.: 

>Kraljeviću živi, živi 
nedobitno do vik vika 
u pravednoj suprotivi 
dobij svoga odmetnika.« 


Tako u našem rukopisu. U Kčrblera stih 192 (pag. 342): »dobi Zveka odmetnika«. 
— O tome mjestu potanje Jensen u spomenutom djelu pag. 425. 
Dalje X. pjevanje strofa 27: 


»Qn Mogarskieh priko polja 
dođe ruske na granice, 
pak uprjeti put podolja 
uprav tvrde kamenice.« 

Kčrbler ima stih 105 (X. pj.: »on moškovskih priko polja«. 
Da ne spominjem druge varijante, dodat ću, da naš rukopis za b ima zamjenu 
ili »je« ili »ie«. Po dubrovačkom govoru gotovo uvijek ima dočetak »ieh« u genitivu 
plur. u adjektiva i pronomina (a »iem« u lokativu). U rukopisu opaža se dobro raz- 
lika u grafici »/< (dugo s) = z i »s« itd. itd. 


Toliko zasada letimice o rukopisu do potankog temeljitog opisa. Međutim valjda 
se uđe u trag, kada i kojim putem je naš rukopis dopro do Splita. Da li preko stare 
porodice splitske Alberti ili mlade vrlo ugledne Bergeljić, koja je danas u Splitu 
izumrla, a o kojoj pjeva Kačić XVIII. vijeka u »Pismi od knezova kuće gospodske 
Bergeljića«? 


DR. J. ARANZA 


GUNDULIČĆEV DUBROVNIK 
i 


U samoj biti kulture sadržano je u neku ruku i pitanje o njezinu postanku i raz- 
voju. Viši kulturni stepen Pretpostavlja niži, ali i viši i niži kulturni stepeni pretpo- 
stavljaju poticaj, koji može doći s bilo koje strane. Može doći i iz domaćeg i iz stra- 
nog izvora, s domaćeg ili stranog područja. Dođe li iz stranog svijeta, ne mora zato 
na domaćem tlu dati baš takove učinke, kakove je dao ili je mogao dati u stranom. 


Kod onoga velikog duševnog, životnog i umjetničkog gibanja, koje je poznato 
pod nazivom renesanse, kulturna je prošlost djelovala na sadašnjicu. U prošlosti 
bijaše kultura zajednička. U renesansi sudjeluju narodi, koji su, po svojim pređima, 
sudjelovali i u zajedničkoj antiknoj kulturi. Ali može biti i ta pojava, da zemlje i 
narodi ili pojedini dijelovi zemalja i naroda nijesu izravno sudjelovali u pređašnjoj 
kulturnoj zajednici, ali su našli načina, da već u doba prije renesanse uspostave - 
veze s nekadašnjom zajedničkom kulturom. 


Područje antikne kulture bijahu zemlje na Sredozemnom moru i u njegovoj 
neposrednoj blizini. Kultura, koja se po njemu rasprostranila, bijaše sastavljena iz 
različnih elemenata. Sredozemno je more već tada lijepo posvjedočilo svoju djelo- 
tvornu snagu. Veza između obala na jednoj i drugoj strani uvijek je bila vrlo živa 
i na obalama se, baš po tim vezama, razvio bujan historijski život. Iscrpene se snage | 
jednoga kraja nadomještaju novima iz drugoga, jedan dio odlučno zahvata u ži- 
voine prilike drugog. Toga možda ne bi bilo, kad ne bi bilo sličnosti i srodnosti klime, 
faune i flore. Ali uz to bogato razvedena obala, uza sve elemente spajanja i posre- 
dovanja, više pogoduje diferencijaciji nego nivelaciji, više obrazovanju tipičnih po- 
java nego njihovu eliminiranju. 

Spajanje i odvajanje, približavanje i udaljivanje, sad borba, sad izmirenje; ži- 
vot, koji počinje na jednoj strani a brže se razvija na drugoj; nadovezivanje jedne 
kulture na drugu ali i izdvajanje zasebnih kultura — sve to a i još koješta daje Sre- 
dozemnome moru, a skupa s njim i Jadranskom, najkarakterističnije oznake. 


U toj se sredini našao i Dubrovnik. Da se u njoj snađe, trebalo mu je ponajprije, 
putem trgovine, uspostaviti veze s pojedinim predjelima na Sredozemnom mori 
da krene što ispravnijim putem, trebalo mu je dublje prodrijeti u bit same trgovine. 
Da je Dubrovnik to i učinio, posvjedočio je njegov sin Benedetto Cotrugli svojim 
spisom >Della mercatura e del mercante perfetto« (1575). Uz ovaj trgovački mome- 
nat došao je i politički. Da država ne ostane u pozadini, pogotovu da je val nepred- 
viđenih događaja ne izbriše s lica zemlje, trebalo je svako političko djelovanje do- 
vesti u sklad s državničkom naukom najvišega stepena. To kaka potaknulo Rakolu 
V. Gučetića (Gozze), da napiše djelo »Dello stato delle repubbliche secondo la mente 
di Aristotele« (1591). 

Doba najvećeg porasta je 14. i 15. stoljeće, Doba Gundulića, zlatni vijek dubro- 
vačke književnosti, koji predstavljaju Gundulić kao epičar, Ivan Bunić Vučičević 
kao liričar i Džono Palmotić kao dramatičar, pada u doba ekonomskog opadanja i 


poliličkog nazadovanja. 

Do tada bijaše prošlo već deset stoljeća, otkad je bio porušen rimski grad Epi- 
daurus, a njegove izbjeglice, prema pričanju bizantinskog cara Konstantina Porfi- 
rogeneta, osnovale drugi grad, stari Ragusium, kao utočište rimskog žiteljstva. S vre- 
menom, prema romanskom Ragusiumu obrazova se slavensko predgrađe i, po svoj 
prilici, dobi ime Dubrovnik. A kad je one iste godine, kad je bio redigiran statut, 
naime g. 1272., predgrađe — burgus, suburbium — bilo spojeno s gradom, ime Ra- 
gusium protegnu se i na predgrađe, a ime Dubrovnik i na romanski grad. U Du- 
brovniku, kao i u Splitu, hrvatski se elemenat postepeno infiltrirao u latinski grad, 
a Hrvati, i ovdje, svoj život i svoju kulturu nadovezaše na život i kulturu rimskog 
pučanstva. Hrvatska lična i porodična imena javljaju se kod vlastele vrlo rano. Iz 
okolice dolažahu u grad bogate i ugledne porodice i nalažahu mjesto u dotad eksklu- 
zivno romanskom kolu vlastele. Na taj se način i hrvatskom jeziku uvijek više otva- 
rao put u grad, u kome dubrovački Romani govorahu onim jezikom, kojim se govo- 
rilo u rimskoj Dalmaciji. U 15. je vijeku hrvatski jezik potpuno dominirao u gradu, 
a u 16. je postojala još samo uspomena na negdašnji stari »dubrovački« jezik. 


Već g. 924. imao je Dubrovnik svog biskupa i neku više ili manje izgrađenu 
autonomnu upravu. G. 1102. biskup postade nadbiskupom i tako prestade nad Du- 
brovnikom vlast splitskoga nadbiskupa, pod kojom je dotad stajao. Kako je nesta- 
jalo vlasti splitskog nadbiskupa, tako je nestajalo i pripadanje Dubrovnika Bizan- 
tinskom carstvu, pa prirodno i vlast bizantinskog stratega, koji stolovaše u Zadru. 
Autonomija općine sve se više ustaljivala. Autonomija općine vukla je pogled Du- 
brovnika na zapad i jačala uvjerenje, da svaki odnos sa zemljama na istoku i sje- 
vero-istoku, u prvom redu trgovački odnosi i obziri, ne smiju ni u kojem smislu 
dirati u karakter grada ni utjecati na raspoloženje pučanstva. 


U 12. vijeku Dubrovnik je sklapao trgovačke i savezne ugovore s talijanskim 
gradovima i susjednim vladarima. G. 1169. sklopio je trgovački ugovor s gradom 
Pizom. Poznata isprava bosanskoga bana Kulina od 29. kolovoza 1189. u stvari je 
fiksiranje trgovačkog sporazuma između Bosne i Dubrovnika. Ne smije se zabora- 
viti, da je baš u njezino doba posvuda u zapadnoj Evropi valjanost ugovora uvje- 
tovana izmjenom isprava. ' 


Od početka 13. do polovice 14. vijeka (1205—1558) Dubrovnik stajaše pod vr- 
hovnom vlašću Venecije. Bijaše već bogat i moćan grad. Njegova trgovina zahvaćaše 
Egipat, Crno more i Balkanski poluotok. Proširiše mu se i granice. Iz trgovačkih 
razloga nicahu svakojaki sporovi i neprilike. G. 1252.—1253. ratovao je sa srpskim 
kraljem Urošem 1., a g. 1501. pa 1317.—1318. s kraljem Milutinom. Dne 15. lipnja 
1253. Dubrovnik i bugarski car Mihajlo Asen sklopiše savez protiv srpskoga kralja. 
Nastavljači Milutinove politike namjeravahu ništa manje nego osvojiti Dubrovnik. 
Da se to dogodilo, Dubrovnik ne bi doživio samo tu katastrofu, nego bi skupa sa 
Srbijom bio podlegao i otomanskoj najezdi. To se na sreću nije dogodilo. Značenje 
Dubrovnika na Jadranskom moru znatno je odskočilo, a na tom putu ne suprosta- 
. više mu se nikakvi politički, već gospodarski razlozi, 

Upravi na čelu stajaše kne 


. : m Z — comes —, koga je slala mletačka vlada na dvije 
godine. Ona je određi 


: je od vala i nadbiskupa. Ali Dubrovnik je autonomno birao svoje 
činovnike, počevši od bana, kneževa namjesnika, sam upravljao mirnim i ratnim 
odnosima sa susjedima, a u mletačkim ratovima učestvovao s nekoliko naoružanih 
lađa. Državnu vlast predstavljaše knez: vršila su je tri vijeća: Veliko vijeće — Con- 
silium maius —, Vijeće umoljeno — Consilium rogatorum — i Malo vijeće — Con- 
silium minus. Postojeće odredbe javnopravnog i privatnopravnog karaktera dadoše 
osnovu gradskom statutu, koji je bio sastavljen g. 1272., a u 14. i 15. vijeku, baš u 
doba najvećeg cvata, upotpunjivan novim odredbama. 


Nije prošlo mnogo vremena otkad je državna vlast stala na čvrste temelje do 
g. 1506., kad je povela brigu o izgradnji lijepog samostana sv. Dominika na istoku, 
a g. 1315. samostana sv. Frane na zapadu. Fratri bijeli postadoše čuvarima istočnih 
vrata, a fratri crni zapadnih. Ove posljednje posla Dubrovnik u Ston, da ga brane 
od bogumilske zaraze i da ga privedu u krilo katoličke crkve. 


Mlecima Dubrovnik mnogo duguje. Pa ipak jačanje Mletaka bijaše mu opasno. 
Manje opasno bijaše jačanje moći ugarske krune. lako su ugarski kraljevi zavladali 
Istrom i Dalmacijom do Neretve, na Jadranu im još uvijek stajaše nasuprot Vene- 
cija. Sukob između Ugara i Mlečića zbog Zadra g. 1358. svrši se u korist Ugarske. 
Venecija joj je morala odstupiti sve svoje posjede na istočnoj obali Jadranskoga 
mora skupa s Dubrovnikom. I tako Dubrovnik dođe pod vlast ugarsko-hrvatskog 
kralja, i pod ugarskom vlašću osta do propasti ugarske kraljevine g. 1526. Ugarski i 
hrvatski kralj Ljudevit, primajući Dubrovnik pod svoju vlast, izdao je 27. svibnja 
1358. ispravu, kojom mu se obvezao, da će braniti njegova prava i njegovu slobodu, 
poštovati nezavisnost i nepovredljivost teritorija, podupirati njegovu trgovinu, dok 
je Dubrovnik imao plaćati godišnji danak od pet stotina dukata, u crkvama prire- 
đivati javne molitve za kralja i obećati mu svoju pomoć za slučaj rata (Smičiklas. 
Diplomatički zbornik XII, 480—484). Isprava kralja Ljudevita najsjajnije je svjeđo- 
čanstvo spretnosti i pronicavosti dubrovačke diplomacije. 


Nakon Ugarske, Dubrovnik je gotovo 300 godina bio pod vrhovnom vlašću 
Turske, i u tom stanju dočekao sudbonosne dane francuske revolucije i Napoleonova 
carstva, pa konačno i svoj pad. Kako su se dubrovački trgovci mogli slobodno kre- 
tati po zemljama Turskoga carstva, tako je velik zamah trgovine postao glavnim 
izvorom blagostanja. Otkriće Amerike, pronalaženje novih pomorskih putova oko 
Afrike, skretanje trgovine s obala Sredozemnoga mora na Atlantski ocean, političko 
i gospodarsko opadanje Turske u 17. vijeku, sve se to jako odrazilo na Dubrovnik. 
Došao je i veliki potres g. 1667. koji je grad napola porušio, .upropastio velik dio 
pučanstva i nanio golemu štetu. Iako u stanju sve većeg opadanja i teških unutarnjih 
neprilika, koje nastadoše zbog primanja građanskih porodica među vlastelu, preživio 
je svoju suparnicu na Jadranskom moru Veneciju za devet ili čak za jedanaest g0- 
dina. 25. svibnja 1806. ušla je u Dubrovnik francuska vojska, a 51. svibnja 1808. 
bila je Dubrovačka republika i formalno ukinuta. Bečki kongres g. 1815. predao ju 


je Austriji, ' 

Turska zaštita značila je vrlo mnogo i Dubrovnik se nije smio pokazati neza- 
hvalnim. U ratovima između Turaka i kršćana imao je sačuvati potpunu neutral- 
nost. Takovom politikom mogla se polučiti ne samo velika materijalna korist, nego 
na osobit način pridonijeti zajedničkoj stvari kršćanstva. Ovaj drugi momenat je 
glavna crta dubrovačke biti, pa i literarno-kulturnog djelovanja. Stajao je u dobrim 
odnosima s Turcima, ali ta je orijentacija bila podređena njegovom kršćansko-kato- 
ličkom raspoloženju, koje nije smjelo biti dovedeno u opasnost zbog bilo kakovih 
časovitih političko-ekonomskih interesa. Nitko nije to bolje prosudio od pape Ur- 
bana VIII. kad je rekao, da je Dubrovačka republika silna tvrđava katoličke vjere, 
ačvršćena legijama anđela i krepostima građana, koju je sam Gospodar vojska E. 
dobar čas stavio na prag dušmanina vjere. Poglavice katoličke crkve, koji su sjedili 
na stolici sv. Petra dobro su znali, da razlozi nužde diktiraju Dubrovniku prijateljski 
odnos s Turskom, a osjećaji da ga čvrsto vežu uz njihovo prijestolje. 


HI 


Do osamnaestoga vijeka, nekako u doba kad je pjesnik »Osmana« ugledao 
Božje svijetlo, renesansa bijaše našla sve preduvjete, po kojima je Dubrovnik stao 
uz najprosvećenije gradove Evrope i postao žarištem književnog stvaranja u krilu 
hrvaiskoga naroda. Na jedan ili drugi način, ali s manje sreće od Dubrovnika, ovaj 
je svijet upirao svoje poglede na onu istu stranu, na koju i Dubrovnik, na novu za- 
jedničku evropsku civilizaciju. Dubrovačka hrvatska književnost bez sumnje je u 
prvom redu odraz suvremene talijanske književnosti. Ali sve ono, što je iz toga 
bogatog izvora preuzeto, prevedeno, prerađeno i imitirano, sad bolje sad gore, u 
skladu je s duhom, kojim diše Dubrovnik od početka svoga književnog stvaranja u 
15. vijeku, pa sve do svoje propasti u 19., s duhom, koji se osjeća i dalje, do Ilirskog 
pokreta i do burnih dana g. 1848. 

Iz čakavske su Dalmacije po svoj prilici došle u Dubrovnik crkvene pjesme. 
Pobožne su pjesme pjevali liričari Šiško Menčetić i Džore Držić, mnogo više Mavro 
Vetranović, dok je Gundulić svojim »Suzama sina razmetnoga« pobožnu poeziju 
digao na najviši stepen. 

Originalne pastirske drame sastaviše Vetranović, Nalješković, Marin Držić i 
Sasin. Prevedene su i dvije najljepše talijanske pastirske igre; Dinko Zlatarić preveo 
je Tassovu »Amintu« pod naslovom »Ljubmir«, a Frano Lukarević Guarinijevu >»Il 
pastor fido« pod naslovom »YVjerni pastir«. U skladu s velikim naporima, koje Du- 
brovnik bijaše učinio za Mlečana, Ugarske i Turske, da sačuva svoju slobodu, i s di- 
plomatskom vještinom, koja je u tom nastojanju otkrila najsjajnije svoje osobine, 
stoji činjenica, da je najveći dubrovački pjesnik u svojoj pastirskoj igri »Dubravci« 
spjevao zanosnu himnu slobodi svoga rodnog grada. 

Dok je epska poezija slabo zastupana Vetranovićevim i Sasinovim pjesmama o 
suvremenim bojevima kršćana s Turcima, pa Vetranovićevim »Piligrinom«, nejasnom 
imitacijom Danteove »Božanstvene komedije«, Gundulić svojim »Osmanom« baš u 
doba turskog protektorata, obrađuje u obliku pjesme jednu stranu pitanja raspa- 
danja Turskoga carstva, U doba, kad je za Mustafe I. i Osmana II. (1617.—1625.) 
anarhija drmala Carigradom, kao u najcrnijim bizantinskim danima, i kad je islam 

imao odolijevati kršćanskoj najezdi na svojim granicama od Dunava do Gangesa 
(Edouard Driault, La Question d'Orient. Depuis ses origines jusqu'a la paix de S&- 
vres. S. izd. Pariz 1921., str. 52—56), Gundulić napušta svoju namjeru, da prevede 
Tassov » Jerusolim Oslobođeni« i potpuno se predaje veličanju triumfa kršćanstva. 

A kako je Gundulić, u skladu sa shvaćanjem Evrope, u Poljacima i njihovu 
vođi kraljeviću Vladislavu vidio najaktivniji elemenat turskih prevrata, tako je i 
slava junaka Petra Zrinskoga morala u hrvatskoj Ateni odjeknuti onako, kako je 
odjeknula u »Trublji slovinskoj« Vladislava Menčetića (1665.). Samo što Menčetić 
nije bio onakav pjesnik, kakav je bio Gundulić. Prirodno je, da je tragom za »Du- 
bravkom« pošao Palmotić svojim »Pavlimirom«. Da nije bilo »Dubravke«, možda 
ne bi bilo ni »Pavlimira«, a da nije bilo ni »Dubravke« ni »Osmana«, pitanje je, da 
li bi bilo »Dubrovnika ponovljenog«, interesantne pjesme Jakete Palmotića. >»Du- 
brovnik ponovljen« je bez sumnje slaba imitacija »Osmana«, ali je u njemu lijepo 
opisan potres g. 1667. i kako se Dubrovnik nakon te teške katastrofe opet podigao. 
Pjesnik priča, kako je kao dubrovački poklisar putovao u Carigrad i kako se odanle 
vraćao. Opisuje ceremonije, kojima su Dubrovčani slali u Carigrad svoje poslanike, 
svoje tako zvane »oratores tributi«, i pruža uvid u dubrovačku diplomatsku vještinu. 

Veliki pjesnici, kao Gundulić, spajali su dubrovačku slobodu s triumfom kr- 
šćanstva, manji, kao Jaketa Palmotić, posvjedočavali su svoju odanost rodnom gradu 
vještim diplomatskim igrama. Idealu kršćanstva, slobode i hrvatstva kod Gundulića 
i Vladislava Menčetića odgovara realna diplomatska akcija za obranu slobode Ja- 
kete Palmotića. 

Da nije bilo Gundulića, ne bi valjda bilo ni Mažuranićeva klasicizma pored Vra- 
zova romanticizma. Mažuranićeva dopuna »Osmana« prvi je put objelodanjena u 
zagrebačkom izdanju Gundulićeva eposa g. 1844., što ga je priredio Vjekoslav Ba- 
bukić. Dopuna Petra Sorkočevića štampana je prvi put u dubrovačkom izdanju 
franjevca Ambrozija Markovića g. 1826. 

Osamnaest je godina prošlo od prvoga dobrog dubrovačkog izdanja do prvog 
dobrog zagrebačkog. A u međuvremenu »Danica« je već donosila pjesme iz dubro- 
vačke književnosti, u ispravnom uvjerenju, da hrvatska književnost devetnaestoga 
vijeka ima svoju sjajnu tradiciju u dubrovačko-dalmatinskoj. 

numenti storici ed artistici. Memorie e studi. Dubrovnik 1884. — Jensen Alfred, Gundulić und 

| DA LI JE IVAN GUNDULIĆ 
BIO LITERARNI I RELIGIOZNI KONVERTIT? 


Od Šrepela pa naprijed k nama svi literarni historici, kad govore o »Suzama 
sina razmetnoga« Ivana Gundulića, uvijek spominju preokret ili prijelom u pjesni 
kovoj duši i u njegovu pjesničkom stvaranju dovodeći u vezu utjecaj reformacije i 
protureformacije; a svi, dakako, pri tome upadaju u goleme kontradikcije. ' 

Prvi je tu pogrešku učinio Šrepel u svojoj studiji »O Gundulićevim Suzama sina 
razmetnoga«<'), gdje se nalaze i ove riječi: »Ova je posveta (Pjesni pokornih kralja 
Davida) program pjesnika, koji ostavlja »tašte i isprazne pjesni«, te se daje i na 
bogoljubnu kršćansku poeziju. Ova nam posveta pokazuje preokret u duši pjesni- 
kovoj, u kojoj je bačeno zrno kršćanske pobožnosti poraslo u jako stablo tako, da 
nema više mjesta poganskoj poeziji«.) 

Vodnik to isto ponavlja drugim riječima u svojoj Povijesti hrv. književnosti. On 
veli: U muževnoj dobi, kad se i nad Dubrovnikom pod utjecajem Isusovaca uhvatio 
novi duh protivureformacije, odbio se taj prijelom i u duševnom životu Gundulićevu: 
On se u posveti >Pjesni pokornih kralja Davida« Maru Mara Bunića, ... datiranoj 
1. oktobra god. 1620., odriče s pokajanjem svih pomenutih drama, pa smatrajući 
ih ,porodom od tmine", veli: ,u tminama ih ostavljam'. Pjesnik se kao »krsijanin 
spjevalac« odriče isprazne poezije, tražeći nove putove svome pjesničkom stvaranju, 
pa se predaje lirici, pretežno religioznoj«*)... Vodnik isto ponavlja i u školskome 
udžbeniku, gdje tvrdi, da Gundulić izrijekom naglasuje, da će odsad kao »krsijanin 
spjevalac<« ići drugim putem.*) 

Pavle Popović je to izrazio još nezgodnije. »Poznata je — piše on — njegova 
(Gundulićeva) konversija, kad je on svu svoju raniju pogansku poeziju oglasio za 
taštu, i počeo verovati da je početak od pravoga znanja strah Božji, i tad uzeo pre- 
voditi psalme Davidove i pisati Suze sina, Osmana, sve dela izrazito hrišćanskog 
duha.«<) ' 

I Lozovina u svojoj novoj knjizi »Dalmacija u hrvatskoj književnosti« stoji pod 
utjecajem istoga mišljenja, a zato i on upada u protivurječje, kad piše o Gunduliću. 
Dok na jednom mjestu piše, da u Dubrovniku nije bilo ni reformacije ni protivurefor- 
macije, malo dalje veli, »da Gundulićev školski odgoj i protivureformne težnje isu- 
sovačkog reda objašnjavaju mnoge strane Gundulićeva zrelijega književnog rada, 
a ponajprije književni prijelom i duhovni obrat na izmaku njegova mladenačkog 
perioda.“) 


1) Šrepel dr. Milivoj, O Gundulićevim Suzama sina razmetnoga, Rad, knj. 127 (god. 1896.), 
str. 102—140. 

?) Šrepel, art. cit. 105. 

2) Vodnik Branko, Povijest hrvatske književnosti, knj. 1., Zagreb 1913., str. 228. 

4) Drechsler (Vodnik) Branko, Hrvatska čitanka za više razrede srednjih škola, knj. IL, Za. 
greb 1916., str. 165. 

5) Popović Pavle, Jugoslovenska književnost kao celina (Iz književnosti, treća sveska), Beo- 
grad 1926., str. 21—25. x 

*) Lozovina Vinko, Dalmacija u hrvatskoj književnosti, izd. Matice Hrvatske, Zagreb 1956., 
str. 140. 

Školski odgoj i »protivureformne težnje isusovačkog reda« morale su djelovati 
na nj u mladosti, aneu odraslijim godinama, a baš za tu mladost tvrdi Lozovina, da 
je to bio period »ispunjen erotičkom lirikom i dramatskim stvaranjem u maniri raz- 
bludne, često raskalašene klasično-mitološke i pastirske drame«.") Prema tome, knji- 
ževni prijelom i duhovni obrat — ukoliko se o njemu može govoriti — nisu plodovi 
odgoja i protivureformatskih težnja. 

»Pravi kamen smutnje velike«, najprije za Šrepela, a poslije za sve literarne 
historike, koji su pisali o Gunduliću, bijaše ona gore spomenuta posveta »Pjesni po- 
kornih kralja Davida«. Da se vidi, što je Gundulić sam rekao o sebi i o svome du- 
ševnom i književnom preokretu i kako se to krivo shvaćalo, donijet ću tu posvetu, i 
to ona mjesta, koja su literarne historike zavela u bludnju. 

< »Pjesni pokorne kralja Davida — doslovne su riječi Gundulićeve — minutijeh 

ljeta od mene u jezik naški prinesene, u začetju tvomu gospostvu narečene, u ro- 
djenju od prijatelja izdvorene, od neznanaca poharane, s neponstva izopačene, s pri- 
pisi priobražene: eto opeta u vlastitoj napravi, s naravnijem uresom, u prvom svje- 
tlilu svijetu se kažu, prijatelje sretaju, gospostvu se tvomu dobravoljno darivaju. Ja 
za objaviti, da sva ostala spjevanja moja u manjoj scijeni držim, sve ino, kao porod 
od tmine, u tminah ostavljam; njih samo, kako zrak od svjetlosti, na svijetlost iz- 
vodim«... Zatim broji svoje drame iz mladosti pa nastavlja: ...>s nozijem i bez- 
brojnijem pjesmama taštijem i ispraznijem na očitijeh mjestijeh s velicijem slavam 
prikaživali; ja sve te stvari tašte za tašte držeći, vjerujući da je početak pravoga 
znanja strah Božji, Pjesni pokorne svijetu prikažujem, i to ne bez razborita spo- 
znanja: da ako Vergilio, poganin čovjek, zasve da izvrstan spjevalac, ovu istinu 
potvrdi: 

Ab Jove principium Musae; Jovis omnia plena 

ille colit terras, illi mea carmina curae*) 


ja krstjanin spjevalac, ki pravoga Boga poznam, vjerujem i ispovijedam ... vele đo- 
stojnije imam početi s pjesni svetijeh i božanstvenijeh, kakve su ove pokorne... 
Ove dakle pod zaštićenjem tvoga Gospostva ... šljem na svjetlos...«) 

Što je Gundulić rekao u ovoj posveti? Posveta je napisana 1. oktobra 1620. 
Dakle, kad mu bijaše 31 godina. A kako on u istoj posveti tvrdi, da su pjesni po- 
korne kralja Davida »minutijeh ljeta od njega prinesene«, da su od neznanaca po- 
harane, s nepomnje izopačene, s prepisivanja iskrivljene, pa da ih je ponovno tre- 
balo preraditi; — to znači, da ih je morao prevesti barem desetak godina prije 1620., 
što bi bilo oko 1610., odnosno, kad je imao oko 20 godina. 

Prije svega treba naglasiti, da Gundulić u ovoj posveti nigdje ne govori o ka- 
kyome novome načinu pjevanja, već otvoreno govori o štampanju svojih knjiga, za 
što se on služi izrazima: »izvoditi ili slati na svjetlos«. Gundulić je htio da nešto 


* ") Ibid. 
%) Virg. Bucolica III, 60—61. 


%) Stari pisci hrvatski, 1X?, str. 192—195. 

štampom izdade na svijet, na svjetlost, pa mu se činilo — njemu kao kršćaninu — 
da najprije počne s pobožnim ili religioznim pjesmama, To ovako opravdava: Ako 
je Vergil, čovjek poganin, rekao da treba početi s Jupitrom, koliko više ja »krstjanin 
spjevalac« moram početi s Bogom, sa svetim i božanstvenim pjesmama, kakve su 
ove pokorne kralja Davida. On veli: imam početi, ali ne početi s pjevanjem, jer ih 
je on već davno spjevao, nego: imam početi izvoditi ih na svjetlost: imam ih izda- 
vati. On nije dokazivao, da ne će više pjevati i drugih pjesama, niti je dokazivao, 
da je »krstjanin spjevalac«, jer je to jasno, već je poređivao sebe kršćanina s Ver- 
gilom poganinom. 

Dakle, u posveti nema govora o njegovoj konversiji — kako bi htio P. Popović 
— kad bi on počeo vjerovati, da je početak od pravoga znanja strah Božji, i tad uzeo 
prevoditi psalme Davidove, pisati Suze i Osmana. Gundulić je uzeo prevoditi 
psalme — kako smo vidjeli — vrlo rano, možda i prije dvadesete godine, možda u 
isto vrijeme, dok je pjevao romantičke tragikomedije iz mitologije. 

U posveti, dalje, nema govora o novom pravcu ni o prijelomu u duševnom ži- 
votu Gundulićevu, koji bi se zbio u muževnoj dobi, ni o traženju novih putova, — 
što je sve ustvrdio Vodnik. Taj bi se prijelom morao zbiti — prema posveti — ne u 
muževnoj dobi, već u mladenačkoj: u dvadesetim godinama. 

Ako pogledamo Gundulićev pjesnički rad od najranije mladosti, od lirskih pje- 
sama, pa do »Osmana«, naći ćemo uvijek jednog te istog pjesnika, s istim osnovnim 
mislima, s istim naziranjem na život i književnost, bez jačeg duševnog i književnog 
preokreta, — što se obično krivo pripisuje protivureformaciji i katoličkoj reakciji. 

Kako je poznato, Gundulić je u svojoj mladosti osim milotoških drama spjevao 
i dosta lirskih pjesama različita sadržaja. Nije nam se takovih mnogo sačuvalo: 
znamo, da su neke njegove zbirke ostale u Mlecima neštampane.'“) Svakako, ono ne- 
koliko pjesama, koje su se sačuvale u najstarijem rukopisu »Osmana« Nike Ohmu- 
ćevića, o tome nas uvjeravaju. lako se nigdje izrijekom ne kaže, da su Gundulićeve, 
ali način pjevanja, neke misli, dikcija i čitava frazeologija — sve odaje njegovo 
pero. Šta više, neki se stihovi podudaraju sa stihovima iz »Osmana« ili »Suza«: 


Ohmućevićev rukopis: 


Stijena valim pokrivena 

i pomorce vješte vara; 

zmija iz cvitja, gd'e skrovena, 
smrtno truje, koga udara. 
Blagi pogled tiha mora 

sprva u plav mami i zove, 

a pak skačuć na valove 

prije smrti grob otvora.) 


19) Stari pisci hrvatski, IX?, str. XVI. 
#1) Stari pisci hrvatski, IX?, Dodatak I, str. 4. 

Suze sina razmetnoga: 


Tako i more u tišini 

S kraja pomorca u plav zove, 
a kad ga ima u pučini, 

skoči i uzavri na valove, 

i u potopu ki na nj ori, 

Prije smrti grob otvori.) 


U devetoj pjesmi Ohmućevićeva rukopisa govori se o prolaznosti i nestalnosti 


ljudske sreće, 0 iome njegovu omiljelom predmetu. Tuži na sve nesreće i teško 
stanje, uzdiše: 


Zašto i moiem trudim neće - 

željni pokoj kad nastati? 
Zašto od moje kolo sreće 

s dna na vrh se ne obrati?!) 


 Gramzivost za bogatstvom svojih suvremenika crta. nam Gundulić u jednoj * 
lirskoj pjesmi. Među ostalim tu se veli: Po : 


Tko za zlatom sad ne hlepi, 
iko za zlatom sad ne gine, 
komu zlato ne zaslijepi 

vid od oči, kom na nj sine? 


Pa dalje: 


Sad su od zlata doba prava; 
zlato se Indi'e splavim tjera; 
na zlatu se sad prodava 

pravda, ljubav, čas i vjera.'“*) 


U istoj pjesmi pjeva, kako je zlato kadro da prekine i bračnu vjernost, pa zato 
ireba imati »jako i krepko« srce, da se odoli tome zlu. Gotovo te iste misli nalazimo 
i u »Suzama« i u »Dubravci«. Tamo često puta opominje i kori gramženje za zlatom, 
podmitljivost, bračnu nevjeru, — što je, eto, činio i u najranijoj svojoj mladosti. Na 
jednome mjestu Satir Divjak veli: 


Tko visoko hlepi znanje, 

iko zlato Indije slidom slidi, - 
tko za uziti na vladanje 
vene, čezne, gasne, blidi."") 


42) Plač IL, v. 157—105. 

1) Stari pisci hrvatski, 1X, Dodatak I., str. 4. 

4) Stari pisci hrvatski, IX", Dodatak L, str. 1—2. ji 

%) I, F. Gundulić: Dubravka. Izdao s uvodom F. Marković, Zagreb 1888., str. 16. 


654 HRVATSKA REVIJA 


Dok s jedne strane nalazimo, da je Gundulić i prije »preokreta«, »prijeloma« 1 
»konversije« pjevao o nestalnosti ljudske sreće, o prolaznosti života, o gramženju za 
zlatom itd.: — u isto vrijeme nalazimo, da je i poslije, u muževnoj dobi, poslije tako 
zvanih prijeloma, preokreta i konversija, znao pjevati o takvim predmetima i na 
takav način, da u erotici često nadmašuje i one pastirske igre, klasične komedije i 
romantičke tragikomedije rane mladosti, koje su bile »porod od tmina«. 

Da ovdje ne iznosim sve one epizode i scene iz »Osmana« i »Dubravke«, jer su 
općenito poznate, podsjećam samo na neka mjesta, kao što su na pr. u »Osmanu«: 
Ljubav pastira i pastirice, kupanje Sokolice, epizoda o Sunčanici; a čitava je >Du- 
bravka« himna ljubavi, životu, slobodi s mnogim erotskim i anakreontskim elemen- 
tima. Sjetimo se na pr. sedmoga skazanja, gdje Gorštak, Vuk, Divjak, Satir, Jelenjka 
i Pastirica i skup pastira pjevaju himnu užiiku s onim refrenom: 


Da se uživa, igra i smije! 
Hoja, Lero, Dolerije! 


Kako se ima onda shvatiti to, da se Gundulić 8 godina poslije posvete »Pjesni 
pokornih kralja Davida«, 6 godina poslije »Suza« — baš u muževnoj dobi — vraća 
opet na isprazne i tašte pjesme, na »porod od tmina«? Bez sumnje spomenute epi- 
zode i scene ne zaostaju nimalo za onim prvim njegovim »plodovima od imina«. 

Vodnik je, držeći se svoje pretpostavke o prijelomu, to objašnjavao time, što je 
rekao, da se Gundulić »nije oteo sasvim manirama mitološke drame, koju je bio 
zabacio«."") To nas ne uvjerava ni zadovoljava, jer se ne radi samo o »manirama«, 
budući da je čitava drama prenesena u pogansko doba. 

Ako dobro i ispravno shvatimo posvetu »Pjesni pokornih kralja Davida«, a 
ujedno i proučimo sva djela Gundulićeva — od lirskih pjesmica do »Osmana«, — 
uvjerit ćemo se, da je Gundulić bio uvijek »krstjanin spjevalac« bez ikakvih pre- 
okreta; jedino je dao prednost religioznim pjesmama prigodom štampanja. Zato mi- 
slim, da je neispravno svako govorenje »o tragovima katoličke reakcije«,'") »o škol- 
skom odgoju i o protivureformnim težnjama isusovačkog reda«.") Gundulić je bio 
»krstjanin spjevalac«, poput Marulića, koji je čitav svoj život bio duboko religiozan, 
što se može vidjeti iz čitave njegove poezije, a bio je i renesansni književnik, kakvih 
je u njegovo doba, i prije, bilo ne samo među svjetovnjacima, nego i među crkvenim 
ljudima, i zato nije trebao dolaziti niti je dolazio u opreku s njima. 

Da u Dubrovniku nije bilo ni reformacije, ni protivureformacije, ni katoličke 
reakcije, to priznaju, iako ne dosljedno, i Popović") i Lozovina?". Da je na Gundu- 
lićev književni rad utjecao katolički religiozni i politički pokret 17. vijeka, kao što 
je utjecao na čitavu ondašnju književnost, to se ne može nijekati, Ali — lijepo za- 


29) Vodnik, op. cit. 229. 
17) Popović, op. cit. 24. 
1) Lozovina, op. cit. 140. 
2) Popović, op. cit. 21. 
2) Lozovina, op. cit. 1539. 

paža najbolji poznavalac dubrovačke prošlosti Rešetar — ne može da bude govora o 
protivureformaciji ondje, gdje je u 17. vijeku srpsko-hrvatska književnost (tako je 
on zove) najljepše cvala, naime u Dubrovniku. U tome pogledu — nastavlja Rešetar 
—niu Dubrovniku ni u ostaloj Dalmaciji i Hrvatskom Primorju ne nalazimo ništa 
novo; svi su pisci zadojeni onim istim katoličkim duhom, kao i oni 16. i 18. vijeka. 
Ako želimo naći osobitu karakterističnu oznaku za dubrovačku književnost 17. vi- 
jeka prema onoj 16. vijeka, moramo je tražiti i nalazimo je — kaže Rešetar — u sla- 
venskom i protivuturskom duhu (ne u protivureformatorskom), kojim je zadahnuta 
čitava književnost od Gundulića pa naprijed.) 

Da li su Gundulićeve »Suze sina razmetnoga« u svim pojedinostima individualna 
ispovijest; koliko je on iznio plač i kajanje razmetnoga sina kao svoje i da li je Gun- 
dulić prikazao lično kajanje za svoje mladenačke grijehe i prestupke, — teško je 
odrediti, jer vrlo malo znamo o njegovu mladenačkom i privatnom životu uopće. 
Jensen") naglasuje njegovu pravovjernost ističući, kako je obavljao svake godine 
duhovne vježbe kod franjevaca na otoku Daksi. Zato Jensen zaključuje, da je Gun- 
dulić manje mislio na vlastiti mladenački život, negoli općenito na lakoumnu mla- 
denačku dob; ili je, možda, imajući pred očima svoje iskustvo u mladenačkim stra- 
stima uzeo sebe za predstavnika grešnog čovječanstva, koje se i kaje i popravlja, — 
da time svoje suvremenike popravi i oplemeni.?*) 


(Izvadak iz studije o »Suzama sina razmetnoga«) 


FRA MIRKO ČOVIĆ 


#1) Rešetar, B. Vodnik: Povijest hrvatske književnosti, I. sv., Zagreb 1915. (referat, u Archir 
fir slavische Philologie XXXVI (g. 1916.), str. 266. 
2) Jensen Alfred, Gundulić und sein Osman, 


2) Jensen, op. cit. 108. 


Gčteborg 1900, str. 95. 

Odlični njemački kulturni historik, dr. Gustav Schniirer, profesor katoličkog 
sveučilišta u Fribourgu u Švicarskoj, koji je već uvelike utvrdio svoj naučni glas 
kapitalnim djelom »Crkva i kultura u Srednjem vijeku« (Kirche und Kultur im 
Mittelalter), dovršio je i izdao prošle godine kod Sch&ningera u Paderbornu isto tako 
opsežan i neobično zanimljiv historijski prikaz (od preko 800 strana velikog for- 
mata): »Katolička Crkva i kultura u doba baroka« (Katholische Kirche und Kultur 
in der Barockzeit). Skok sa Srednjega vijeka na barok činit će se možda neobičnim; 
ali kako pokazuju starija istraživanja na području povijesti stila kao izražaja du- 
hovnog oblikovanja pojedinih razdoblja, obje epohe imaju daleko više analogija i 
srodnosti, nego što se obično zamišlja. Svakako je već na prvi pogled jasno, da go- 
tika, koja dolazi iza klasične antike, i barok, koji zamjenjuje renesansu (a ova nije 
drugo nego obnova antike), znači pravilnu izmjenu arze i teze u razvoju stila, već 
prema tome, kako izbijaju na površinu ove ili one komponente, koje daju smjer i 
izražaj stvaralačkom geniju čovječanstva. Zasluga je prof. Schniirera, što je po 
prvi put zaodjeo pojam baroka u bogato i široko ruho historijskog zbivanja: barok 
nije samo način, kako su se pisali stihovi ili oblikovali kipovi, niti je to neka riznica 
stalnih motiva, kojima se hrani umjetnost, nego je on u stvari stilski izražaj pokreta, 
koji se dosad označivao sasvim neizrazito-i beznačajno »protivureformacijom«, a po 
svojoj biti mora se zaista nazvati katoličkom obnovom. Taj je izraz ne samo pozi- 
tivniji, nego i točniji, jer je činjenica, da je taj pokret najsnažniji i najbogatiji baš 
ondje, gdje nije nikad ni bilo protestantske reformacije — kao na pr. baš kod nas 
u Dubrovniku, — nego gdje je, naprotiv, kompaktni i duboko ukorijenjeni kato- 
lički život proključao s novom snagom, dobivši određene i jasno definirane smjer- 
nice dugotrajnim, ali neobično plodnim Tridentskim koncilom. Da taj razmak kato- 
ličke životne snage na svim područjima života i rada znači i izrazitu opreku pro- 
testantizmu, to je jasno. Ali ta se opreka ne očituje toliko u borbenom stavu obiju 
stranaka, nego u tom, što bitna razlika između njih dviju dolazi to jače i to jasnije 
do izražaja, što se intenzivnije pokrenu sile, koje jednoj i drugoj strani daju životnu 
snagu. 

Dovoljno je navesti kao primjer jedan detalj, koji je postao izvorom bogatoj 
umjetničkoj inspiraciji, a inače nije nipošto sam po sebi presudna značenja: oblik 
oltara, koji je, mjesto nekadanje »mense« — jednostavnog stola, koji predstavlja 
onaj na posljednjoj večeri — dobio karakteristični nastavak ili nadglavlje (rćtable), 
što ga je naročito španjolsko obojeno drveno kiparstvo znalo pretvoriti u čudo 
umjetničke divote. Istina je, da je izvor tome izrazito naglašavanje značenja Presv. 
Euharistije kao lične nazočnosti Spasiteljeve, protiv protestantizma, koji to poriče. 
Ali je istina i to, da je to samo po sebi izvorom naročite pobožnosti, koja se očituje 
i u umjetničkom stvaralačkom zanosu za urešenje oltara. A karakteristična je sva- 
kako pojava, da je Crkva svoje gubitke u Evropi (kad se više zemalja definitivno 
opredijelilo za protestantizam) obilato naknadila ne nekim >protivureformatorskim« 
suzbijanjem protestantizma, nego nevjerojatno snažnim razmahom misijskog rada 
izvan Evrope. Pri tomu ljudi naročito velika duha i srca, kao što je sv. Franjo Ža- 

verski, izlaze ne samo kao revni vjesnici vjere, nego i kao smioni pomorci, otkrivači 
svjetova i nosioci kulture. 

Ako se dakle za najpresudniju silu u stvaranju baroka uzme kaiolička Crkva i 
njezina duhovna obnova u vezi s njezinim svestranim i neobično bogatim kulturnim 
razmahom, onda se i vremenski i lokalni raspon baroka znatno proširuje, odnosno 
utvrđuje u svojim granicama. Svakako je značajno — i točno — što kaže Schniirer, 
da je već Michelangelo svojim uzgibanim tjelesima, svojim grandioznim koncepci- 
jama i svojim monumentalnim perspektivnim gledanjima daleko više zastupnik 
baroka nego klasične renesanse, a to nam postaje još jasnije, kad se sjetimo duboke 
Michelangelove melanholije, prema onoj poganskoj bezbrižnosti renesanse: »di do- 
man non č certezza«. Michelangelov ranjeni ponos nije isto što filozofska oholost hu- 
manista renesanse — na sve je strane očita opreka između principa statike i kine- 
tike, stalnosti i prolaznosti, mira i uzgibanosti. Nije to, dakako, isključivo plod istra- 
živanja ni mišljenja Schniirerova; u naše dane barok doživljuje obilnu i intenzivnu 
rehabilitaciju. Naročito Salzburg kao okvir i pozornica Mozartovskih svečanosti, za 
posljednjih godina nezavisne Austrije, svrati bezbrojne putnike iz čitavog svijeta na 
područje Srednje Evrope, kamo se, naročito pod vlašću Habsburgovaca, možda naj- 
sjajnije i najobilatije presadio dojam barokne Španije i Flandrije. Prašku crkvu Sv. 
Nikole na Maloj Strani, jednu od najljepših baroknih građevina Praga, gradio je 
španjolski arhitekt, a po čitavom svijetu poznati »Praški Mali Isus« španjolska je 
umjetnička luika, koja je negdje u šesnaestom stoljeću prenesena u Prag. Ali je ne- 
obično važna činjenica, da je velika stručna diskusija kao »pokušaj da se razbistri 
teorija, povijest i kritika pojmova baroka i baroknosti«, o kojoj izvješćuje član špa- 
njolske Akademije i poznati duhoviti teoretik i historik umjetnosti Eugenio d'Ors 
(u svojoj knjizi »Du Baroque«, Ed. N. R. F.), bila na francuskom tlu, u Abbaye de 
Pontigny. To je vrlo značajno stoga, što se baš Francuska najduže i najupornije opi- 
rala tome da prizna barok kao umjetnički princip, jer je ona oduvijek najintenziv- 
nije zastupala princip klasicizma, baštine Antike i nepobitne oznake »zlatnoga 


vijeka« francuske kulture. 


lI. 


Vidni kut, pod kojim Schniirer gleda svoj golemi predmet, najbolje je karakte- 
riziran njegovim vlastitim riječima, kada naziva barok »posljednjom velikom zajed- 
nicom kršćanskog Zapada« (die letzte grosse Kulturgemeinschaft des christlichen 
Abendlandes). I kako je baš obrana te zapadne zajednice tako karakteristična za 
životni elan baroka, to nije čudo — ali je ipak rijetkost kod stranih stručnjaka ._ 
da je Schniirer pravilno uočio i značenje krajnjih predstraža te borbe, katoličkih 
slavenskih zemalja Poljske i Hrvatske. 2, . ' 

Pošto je opširnije govorio 0 poljskom nastojanju oko crkvene unije, o velikom 
razmahu i o depresiji isusovačkog reda u Poljskoj, Sehniirer napominje zasluge Po- 
ljaka za obranu od Turaka, 0 zaslugama Sobieskih i o epu, u kojemu Waclaw Po- 
tocki veliča (1670.) pobjedu Poljaka nad Turcima kod Chocima. Zatim nastavlja do- 
slovno: »Prvi veliki vojni uspjeh Poljaka kod Chocima godine 1621. raspalio je srce 

još jednog drugog velikog pjesnika, na drugoj udaljenoj Dr so kršćanskog 
Zapada, kojega ovdje nipošto ne smijemo smetnuti s uma. u S Cu Je sastavio 
Ivan Gundulić (f 1058.) kršćansko-romantički ep »Osman«, u 20 pa gdje 
obrađuje taj rat i pad Osmana II. (1618.—22.), te se pokazuje kao g asnik herojske 
kršćanske borbe protiv Islama. (U opasci piščevoj: Preveo K-v. Pommer-Fsche, Ber. 
lin, bez godine [1919.]). Pjesničkom djelu priznaje se još veća vrijednost nego Tassovu 
»Oslobeđenom Jeruzalemu«, što ga je pjesnik uzeo sebi za uzor, radi psihologijskog 
produbljenja u shvaćanju turskog duha i radi njegova pjesničkog crtanja. Općenito 
se u njemu vidi vrhunac hrvatske poezije, koja se od početka 16. stoljeća na sasma 
naročit način po uzoru Italije na uskom prostoru razvila do takva cvata.« Pisac 
iznosi zatim u sažetim crtama pregled hrvatske književnosti u Dalmaciji, i to po- 
čevši od Marulića, te napominjući napose još poimence Vetranovića, Ignjata Đor. 
đića, Kanavelovića i Kavanjina, da zatim završi kratkim odsjekom o protestantskom 
pokretu kod nas, te o isusovcima, napominjući napose B. Kašića. 


U stručnoj literaturi, koju Schniirer navodi za to poglavlje, vidimo kao njegove 
izvore ova djela: Gesemann, Die serbokroatische Dichtung, Potsdam 19531, i Murko, 
Die siidslavische Literatur, Kultur und Gegenwart I, 9 (1908). Očito je dakako, da 
je Schniirer radio po tim stručnim djelima, ne poznajući sam hrvatske književnosti 
u izvornom jeziku. Ali značenje ovih triju strana (369—371) njegova djela nije u 
nekom vlastitom i naročitom prikazivanju predmeta, nego prvo u tom, što je ime i 
značenje Gundulićevo, a s njim i ostale hrvatske književnosti toga vremena, uklop- 
ljeno u cjelinu suvremenog historijskog zbivanja kao karakteristični i integralni dio 
>posljednje velike zajednice kršćanskog Zapada«, i što mu je tu određeno stalno i 
časno mjesto. A drugo, nakon nekih prijašnjih pokušaja (naročito D. Prohaske), da 
se govori o baroku kod nas tek počevši od Đorđića i slavonske književnosti, ovdje 
je dan nesumnjiv putokaz za razmicanje granice pojma baroka i kod nas, i za te- 
meljitu reviziju procjene stilsko-izražajnih vrednota starije hrvatske književnosti u 
Dalmaciji, a napose Gundulića. Pišući o Gunduliću, svi su naši književni historici 
govorili o marinizmu o sečentizmu kao isključivoj stilskoj oznaci njegova izražaja. 
Ako se pojam baroka proširi i prodube onako, kako doista zaslužuje, to ćemo vidjeti, 
da se o Gundulićevu stilu i o njegovim pjesničkim aspiracijama, a i o pozitivnim 
vrednotama njegove poezije ne može govoriti pozivajući se na književnu pojavu, - 
koja nije značila drugo, nego prolaznu modu i maniru. Vidjet ćemo, da sve to treba 
uočiti u daleko većem i jačem sklopu kršćanskog preporodnog nastojanja, koje je 
donijelo kud i kamo plemenitije i bogatije plodove, nego što je to htjela vidjeti i 
priznati uskogrudna i jednostrana naučna orijentacija ljudi, koji su bili ne samo 
protivni katolicizmu, nego i, baš zato, nisu shvaćali zamašnosti i životvorne snage 
njegove. 

Vječito osciliranje ljudskog duha između dva značajna pola, kojima je opre- 
dijeljen stav stvaraoca prema pojavama oko njega, pojavljuje se neprestano u toku 
povijesti pod raznoličnim imenima: klasično-romantično, Antika-gotika, naivno-sen- 
timentalno (kako bi rekli Schiller i Goethe), objektivno-subjektivno. Studij baroka 
uglavio je u tom nizu i ovaj par: renesansa-barok kao značajno obilježje opreke, 

koja je u biti ista, ali ima svoje naročite historijske oznake. Kada se Pontignyske 
smjernice još jače produbu i izrade, i kada se monumentalna djela, kao što je 
Schniirerovo, budu mogla osnivati na opsežnijim i temeljitijim predradnjama drugih 
(jer su ovdje, kako se vidi, Murko i Gesemann svakako nedovoljni), onda će se još 
jače pokazati univerzalno i neobično zanimljivo značenje baroka. U tom će sklopu 
kompleks naše starije književnosti bez sumnje dobiti daleko jači relief (kako su ka- 
rakteristična otkrića posljednjih godina na polju naše muzičke kulture baroka!), a 
ne treba ni kazati, koliko će se više osjetiti dubljina i veličina genija Gundulićeva, 
unatoč krnjem i nedotjeranom obliku njegova »Osmana«. Nije li ipak glavno mjerilo 
njegove pjesničke veličine ono, što je ostavio potpuno dovršeno i izgrađeno >Du- 
bravka« i »Suze sina razmetnoga«? Ali veličanstveni zalet pjesnikov s »Osmanom« i 
tragični prekid niti i djela i života — nije li već ta sama sudbina tako »barokno« 
neobična i potresno dirljiva? I koliko sam se puta, misleći na to tragično slomljeno 
djelo sjetio zagonetnih, ali toliko značajnih i lijepih stihova Goetheova Fausta: 


Wir tragen 


Die Triimmer ins Nichts hiniiber 


Und klagen 


Uber die verlorene Schčne. 


LJUBOMIR MARAKOVIĆ 


DA LI JE IVAN GUNDULIC BIO ISUSOVAČKI ĐAK? 


Pod ovim naslovom napisao je dr. Miroslav 
Vanino u podlisku »Obzora« (od 18. i 19. VIII. 
1958.) zanimljivu raspravu. Da je Gundulić bio 
isusovački đak, prvi je u jednom štampanom dje- 
lu ustvrdio Appendini, a od njega su to preuzeli 

aznačić i Šime Ljubić, a kasnije Jensen i Še- 
gvić. Po Appendini-ju Gundđulićevi su učitelji bili 
0. Silvestar Muzio i Rudolf Ricasoli. Kčrbler se 
pal pr znanstveno bavio ena rar pjesnikovih 
učitelja. K&rbler je došao do zaključka, da Gun- 

ulić nije nikad bio đak isusovaca. Vanino ističe 
vrijednost Korblerove studije (u »Radu« knjiga 
205. i 212.), te svojom kratkom raspravom hoće 
Popuniti i ispraviti ono, što je Korbler iznio. 
anino govori o djelovanju isusovaca u Du- 
rovniku, te iznosi, da u vremenu između god. 
1590.—1591. i god. 1604. »nije bilo stalne reziden- 
Cije, dakle ni škole isusovačke. Kako pak upravo 
uto doba pada prvo obrazovanje Ivana Gundu- 
ća, ne može biti govora, da bi on bio isusovački 

a«. Preostaje samo pitanje, da li je to bio ili 
mogao biti nakon ponovnog otvaranja regi ene! S 
6. 1604., koja je (uz prekid g. 1609.) postojala do 
1612.« Ljeti god. 1604. došao je u Dubrovnik o. 

vestar Muzio (kojega spominje Appendini kao 
do elja našega Gundulića) zajedno s o. Aleksan- 
N m Komulovićem i superiorom Jakobom de 

obili. Tada je Gunduliću bilo oko petnaest go- 
jana, Pa je, navodi dr. Vanino, »mogao s razumi- 
Jevanjem pratiti intenzivni i uspješni rad isuso- 
vaca, koji nije mogao ostati bez utjecaja na nje- 
BV živi duh i pobožnu mu ćud«. Osim duhovne 


Pastve 0. Muzio bavio se i poučavanjem vlaste- 


oskih mladića, a osnovao je i književnu akade- 
miju (Accademia di belle lettere), kojoj su člano- 
vi bili mladi ljudi. 

Dr. Vanino na osnovu toga zaključuje, da 
Gundulić do navršene petnaeste godine nije bio 
isusovački đak, ali »nije pak sigurno, a dijelom 
nije točno, što veli Kčrbler, da nije nikad bio 
učenik Isusovaca, »već ako je kao mladić slušao 
kolera od njih propovijedati ili pripadom ras- 
pravljati o nekom pitanju vjere i tadašnje filo- 
zofije«. Vidjeli smo, da se Muzio već 1604.—1605. 
bavio obrazovanjem dubrovačke mladeži, pa ni- 
pošto nije isključeno, da se u kolu te mladeži 
nalazio i naš Gundulić, a moglo je također biti 
da se okoristio i predavanjima o poeziji i reto- 
rici o. Ricasolia g. 1609.« Ove je godine naime 
0. Ricasoli došao u Dubrovnik zajedno s poznatim 
Bartulom Kašićem. »Ne možemo — nastavlja dr. 
Vanino — zamisliti, da rođeni pjesnik, kakav je 
bio mladi Đivo, nije bio član »akademije lijepe 
knjige«, a »lako je također moguće, da je Gun- 
duh slušao kroz nekoliko mjeseci Kašićeva pre- 
davanja iz filozofije. Dašto, sve ovo samo je mo- 
guće ili i vjerojatno, direktnoga dokaza za to 
nema; no toga nema ni za inače sasvim ispravnu 
pretpostavku, da je Gunduliću ucijepio ljubav za 
talijansko pjesništvo, napose za Tassa, ugledni 
književnik Kamilo Camilli, dugogodišnji ravna- 
telj dubrovačke latinske škole.< Dr. Vanino kaže 
dalje, da uzima »također kao stvar vrlo vjerojat- 
nu, gotovo sigurnu, da su Isusovci utjecali i na 
Gundulićev vjerski razvoj.« 

Pred turskim vihorom pade i Carigrad 1455. Uz mnoge druge bježe odonuq 
prema zapadu i brojni duhovni odličnici. I kako se je na Zapadu, a napose u Italiji 
razmahala već borba oko platonovaca i aristotelovaca, nastupit će sada čas, kad će 
se licem u lice ogledati dva tadašnja načelno različita filozofijska i životna gledanja: 
»mladi«, pod platonističkim plaštem, koji je uto već gusto protkan naoko sitnima, 
ali vrlo vidljivim nitima novoplatonizma, i »stari«, s vjekovnom već tradicijom po- 
skolastičenog aristotelizma. Terenski je ta utakmica vođena uglavnom na italskom 
tlu. Na tom je tlu vidljivije počelo ono pravo duhovno biserje, što se ovilo oko krune 
poznatoga i simpatičnog preporodnog razdoblja (renesanse); istina, onamo zalažahu 
i iz naših strana gotovo svi, što žeđahu za naukom i ljepotom, ali ipak ne svi. I sva- 
kako nije to slučaj, nego su tu važni razlozi zanimljivoj pojavi, da su baš ti rijetki, 
koji ostadoše na očinskom tlu, ostali prilično pošteđeni od potpune zadojenosti ta- 
dašnjim novim idejama, pokazali se samostalni i originalni. Malo nam je svakako 
i žao, što onaj veliki naučni svijet kao da nije volio spominjati, da je baš Dubrovnik 
nakon pada Carigrada kavalirski ugostio i udomio njegove književnike bjegunce, i 
to redom ljude od imena, kao što su Laskaris, Kalkondilas, Pavao Tarcagnot, pa či- 
tava rodbina Paleologa uz mnoge druge. A baš otud će nastupiti doba, kad će se 
Dubrovnik početi natjecati s Italijom u stvaranju tadašnjih velikih duhovnih do- 
bara, te je danas već utvrđena istina, da je tadašnji hrvatski svijet dao svu silu 
velikih duhova, koji su plodovima svoga pera obogatili ondašnju knjigu najvrsnijim 
djelima, znanima i do danas još neznanima, što po starim knjižnicama i arhivima 
tolikih ondašnjih kulturnih središta čekaju na svoje Kolumbe. Dvojica su od tih 
tolikih za nas posebno zanimljivi i važni: prvi, Franjo Petrić — Patrizzi (1529. do 
1597.), vječni i neumorni putnik, stradalac, ali neobično ratoboran duh, koji još kao 
dječak od devet godina ostavlja očinsko tlo i polazi u tuđinu, inače uz pariskog filo- 
zofa Petra Ramskoga najveći Aristotelov protivnik onoga doba. Milivoj Šrepel ga 
zove velikim »novotarom«, a ja bih rekao, da je to najveći tadašnji duhovni revolu- 
cionarac, koji »nije samo slijepo slijedio tuđe mišljenje«'), — i drugi, nešto mlađi mu 
suvremenik, koji ne ide od kuće nikamo u svijet, već ostaje u svom Dubrovniku?): 
tu uči i svojim radom se diže u redove prvih tadašnjih umova, i premda samouk 
(senza precettore), daje odlična djela, utirući za kasnija vremena nove putove — 
Nikola Gučetić (1549.—1610.). To razdoblje renesanse, poznato pod imenom cinque- 
cento, u kojemu i ta dva velika sina hrvatskog naroda među prvima vode riječ, 
uglavnom je poznato: na području filozofije cvatu već redom po svima većim mje- 
stima poznate akademije, iz kojih niču brojni pisci, tumačeći do sitnica onodobna 
zamašna filozofijska pitanja. Napose na osnovi nekojih Platonovih spisa rasprav- 
ljaju i pišu o pojmu ljepote i odnosu tog pojma prema pojmu dobrote, o ljubavi i 
njezinu odnosu prema ljepoti, o prednosti Platonove nauke pred Aristotelom, o bo- 
žanstvu kao vrhovnoj ideji i uzročniku svega, o povratku čovjeka k prirodi i sa- 
momu sebi, o općem estetskom odgoju onoga doba, o fizičkim i metafizičkim elemen- 
tima vidljivoga i nevidljivog svijeta, o državi, a napose o ljepoti žene. U tom sudje- 


1) Tiraboschi, Storia della letterat. ital., Venezia 1795., 419. 
?) Cerva, Bibl. Ragus. 255., Appendini, Notizie, 1805., 68. 

luje i velik broj Hrvata »s onkraj Velebita« (Fr. Marković). Glavne karakteristike 
cinquecenta očituju se u punoj jasnoći baš u djelima Franje Petrića i Nikole Guče- 
tića. Posve u duhu tadašnje filozofije, a s jasnim tragovima originalnosti kod jednoga 
i drugog odaju im djela duboko filozofijsko shvaćanje, osnovano na opsežnom znanju 
i potpunom poznavanju predmeta. No jednako se ni kod jednoga tadašnjeg pisca ne 
opažaju tako izrazite crte novoplatonizma kao kod njih, u tom smislu, da su pri- 
mjesu novoplatonskih misli, primijenjenih na kršćansku nauku, proveli dosljedno u 
svim dijelovima, te su te misli postale bitnim sastavnim elementima njihovih glavnih 
teza. Temeljne misli te nauke uglavnom su ove: Sav je svijet oduhovljen tim nači- 
nom, što Logos (Riječ), koji izlazi od Boga, a koji je ono vrhovno »jedno«, prožima 
i oblikuje svu materiju. To čini tako, što prelazi na tvar, daje joj život i od nje se 
opet vraća onome »jednomu«. A sve to biva s pomoću svijetla, koje je bitni, središnji 
dio Boga; Bog je zapravo svijetlo; on djeluje i živi u svim stvarima, te svojim svije- 
tlom obuhvaća kao izvanjskim plaštem i sav svijet. To svijetlo je svjetska duša, koja 
se rasipa na sve strane, te stvara i uređuje cijeli kozmos. Po tome se svijetlu u sva- 
kom dijelu svijeta kao mikrokozmu očituje svebiće kao makrokozam. Ono oduhov- 
ljuje svijet, i daje mu određeni oblik. To svijetlo izišavši od Boga i prešavši na ma- 
teriju, odrazuje se od nje opet u Bogu. To je »objavljenje božje«, po kojemu su Bog 
i svijet jedno isto. Sav svijet i život samo su odsjevi onoga »jednog«, koje se po tom 
objavljenju i oduhovljenju tvari očituje kao božanstvo. Prema tome stvorovi, koji 
su postali emanacijom apsolutnoga duha, budući da su dio njega, nalaze se isto- 
dobno u njemu: Bog je dakle u svemu i sve je u Bogu; svijet je pun Boga. 

Tako je filozofija cinquecenta pomiješala spoznajno teoretske probleme stare 
filozofije s vjerskim kršćanskim problemima. Filozofija je dobila značaj vjerske 
filozofije, što i jest bitno obilježje novoplatonske nauke u to doba. Po takovu pantei- 
stičkom monizmu novoplatonske nauke jest i emanacija apsolutnog duha vječna, 
kao što je i sam on vječan, pa će onda i osjetni pojavni svijet biti vječno stvaranje 
i vraćanje u apsolutni bitak. 

Teško se je već ovdje oteti dojmu, kako je i naš Gundulić stajao pod utjecajem 
tih misli: U izdanju svojih »Piesni pokornieh« (1620.), koje popraćuje svojom po- 
svetom Maru Buniću, potkrepljuje svoje misli (sam veli: »ne bez razborita spo- 
znanja«) Vergilijevim izričajem »Jovis omnia plena« (sve je puno Jupitra). 

No svijetlo kao bit svega svijeta nije samo izvor ljudske spoznaje, nego je ono 
i savršeni ukras svijeta — pulchritudo mundi, kako kaže naš Petrić. Od toga prvot- 
nog ukrasa svega svijeta primaju sve lijepe stvari dio svoje ljepote: One su samo 
PO njemu lijepe. Slično i Gučetić u svom dijalogu »O ljepoti«: Ljepota mora biti 
»jedno«, koje je svojim bivstvom savršeno lijepo, te sve stvari primaju od te prve 
ljepote svoj dio (8,1.). Ljepota je odsjev apsolutnog duha, ona je sjaj Božjeg lica; 
ona je Božji dar čovjeku, da ovaj u njoj uživa"). 

I naš Gundulić nije daleko od toga; kao dijete svoga vremena, iako sadržajno 
Posve u duhu kršćanskih misli, služi se formalno načinom izražavanja tadašnjih 


%) Isto uči i naš Miho Monaldi u dijalogu >O ljepoti« (III., 40b). 

modernista. U uzvišenoj pjesmi »Od veličanstvah Božjih«, sabranih u nekih trideset 
kitica, jasni su tome tragovi, gdje u savršenoj kratkorječnosti, a s detaljnim pozna- 
vanjem tehnike spomenutog izražavanja novoplatonskih misli ispovijeda kršćansku 
nauku, te je zanimljivo, kako je čisti kršćanski sadržaj isprepleo novoplatonskom 
formom: Bog je jedan, uzrok svemu, no sam bez uzroka: on je početak bez početka, 
on je ljubav, znanje, on je oganj, »koi duh uzdarži«; on je dobro, koje se rasipa i 
dijeli svemu: »neizmierno u sve sebe razmeće«. Bog je ljubav, koja sve hrani, on je 
svjetlost (»drugu svjetlos, izvan samo sebe istoga, neima u sebi«)“); Bog je sunce, 
»duh vazda užeženi«, koji »zemlju u nebo obratja«, njegova je ljepota »svjetlos svieh 
liepostih«"); tako on »sebe sam uživa«, on je »i ljubovnik i ljubljeni«. 

Spomenuta panteistička natruha novoplatonske filozofije o posvudašnjosti lje- 
pote učinila je, da je cijelo ono doba dobilo neko posebno estetsko obilježje. Čovjek 
se na svakom koraku susreće s ljepotom, koja ga naslađuje i nuka, da je traži. A 
nalazeći ljepotu on i živi samo s njom i samo za nju. Tako je renesansa i odgojila 
društvo u tom smislu, pa je ta manira estetiziranja zavladala cijelim tadašnjim ge- 
neracijama: sav društveni poredak dobiva uglađenije, poljepšane oblike, sav je 
estetski prodahnut, a kad je ljepota postala sve, nije čudo, da se je i klanjanje žen- 
skoj ljepoti razvilo do vrhunca, pa je i to jedna od bitnih karakteristika onoga vre- 
mena, da je žena baš radi svoje ljepote postigla u društvu potpunu duševnu eman- 
cipaciju i ravnopravnost mužu, te je postala dušom i središtem društvenih sasta- 
naka, kod kojih ona ne samo sudjeluje, nego i vodi riječ u raspravama; žena je po- 
stala ne samo sudac, nego i mjerilo svega lijepog i plemenitog. U takovim prilikama 
nije čudo, kad Cecchi*) kaže, da se je ljepota tada smiješila na čovjeka sa svakog 
ugla, pa ju je morao svatko, bio anđeoske ili demonske naravi, svagdje i opažati: 
pjesništvo, slikarstvo, graditeljstvo, vjerski obredi, nošnja, uglađeni razgovori, pri- 
roda s nebrojenim svojim čarima, a napose žena — sve je to odavalo ljepotu, za 
kojom je cijelo ono doba kao za glavnim ciljem života išlo. I tu je sada nastao važan 
preokret. Dok su naime prije i platonovci i aristotelovci utvrđivali pojam i bitak 
ljepote filozofijskim putem, javlja se u to doba averoist Agostino Nifo sa spisom 
»De pulchro et amore« (u Rimu 1529.), u kojemu bitak i bivstvo ljepote dokazuje | 
tjelesnom ljepotom žene; on je za primjer uzeo Ivanu Aragonsku. To se ubrzo pri- 
hvatilo, i sad nasta prava poplava spisa s veličanjem ženske ljepote. I naš Petrić to 
prihvaća, te u svojima »Discussioni« posvećuje jedan dio Tarkviniji Molzia, uzvisu- 
jući je do nebesa, dok se naš Gučetić odvažuje u tom pogledu kao prvi među svima 
na taj korak, da prepušta u dijalogu razgovor o filozofijskim pitanjima samim že- 
nama, »jer je i samo raspravljanje o ljepoti tim ljepše, ako ga vodi lijepa žena«. 
Tako nam je oslavio Gučetić u spisu »O ljepoti« krasan spomen dviju žena, koje 
s potpunom erudicijom onih vremena raspravljaju o svima tada suvremenim estet- 
skim pitanjima: to su Flora Cucorićeva i piščeva žena Marija Gundulićeva. 


«) Tako Plotin i njegova škola, a od naših posebno Miho Monaldi i Nikola Gučetić. 
5) Kod Marsilija Ficina je ljepota »zraka božanske svjetlosti« (Il comento... Venetia 1544.). 
) Torquato Tasso, Il pensiero... Firenze 1877., 200. 

Treba li onda mnogo, da se čovjek dovine misli o bližemu, intimnijem obitelj- 
skom odnosu između Nikole Gučetića i Ivana Gundulića — pogotovo kad uzmemo 
na um, da je Gučetić, koji je evo oženjen ženom iz roda Gundulića, još u naponu 
svoje snage, kad mladi Ivan Gundulić radi već na književnom polju, odajući tolikim 
tragovima, da dobro pozna filozofijska, a napose estetska nastojanja i starijih i su- 
vremenih umnika. Pa kad čitamo kod Appendinija, da se je Gučetić zadržavao u 
radu po više mjeseci u godini u svojoj vili di Canosa, kako da se otmemo misli, đa 
ga tamo mladi Gundulić pohađa i s njim raspravlja o tolikima za njih tada aktual- 
nim filozofijskim pitanjima. Istina, Ivan Gundulić ne raspravlja kao rođak mu Gu- 
četic teoretski o ljepoti žene, ali mu djela odišu poznavanjem i prihvatom onodobnih 
ideja: Marija Kalandrica, kad joj i mrtvoj posvećuje svoje stihove, tako je lijepa — 
posve u duhu onoga doba — da joj »anđeoska liepota u njoj martvoj ni'e umarla«. 
Rijetke su upravo hiperbole ženske ljepote među tadašnjim piscima, kao što ih on 
zna izreći: za Marijinom ljepotom »cvili nebo, zemlja, voda i more«, zbog njene lje- 
pote plače i sama smrt, koja se kaje, što je umorila njene »mile urese«, jer Božja 
desnica nije dosad stvorila »liepša lica, neg ih vieku dosle stvori Višnja kriepos i 
desnica«, pa je zato »grob izabra za raj i nebesa«. Napose valja istaći, kako u 
Osmanu (VIL, 5.) ističe _ misao o ljepoti načinom izricanja uobičajenog kod svih 
sljedbenika novoplatonske nauke u ono doba: i on hoće, posve po tadašnjoj maniri, 
da opisujući ljepotu žene dade definiciju samoga pojma ljepote, pa ga i u tome vi- 
dimo kao velikog poznavaoca glavnih mu suvremenih estetika. Ljepota mu je »cviet 
od raja, pun uresa; ljepota je »dobro, u kom su svaka dobra« (pulchritudo — bo- 
num, bonitas — misao, koja se na osnovi Platona provlači trajno od Plotina pa do 
našega Gučetića); ljepota je »najizvarsnie božje dielo, ...raj, gdi 'e pram sunce, iztok 
čelo, zviezde oči, lice zora«; ljepota je »zraka višnje svjetlosti«, što potpuno odgovara 
i misli i načinu izražaja Gučetićeva, koji u spisu >O ljepoti« (4,2) jednako govori u 
obliku definicije, ističući napose ljepotu kao sjaj Božjeg lica (splendore del divin 
volto). : 

Ima međutim mjesta u Gundulićevim djelima, gdje se i stvarno očituje kao čisti 
novoplatonik, koji u primjeni Plotinovih ideja na tadašnju modu isticanja ženske lje- 
pote nadmašuje kao bogodani genij sve ondašnje teoretike, jer nijedan nije tako 
zbito, a tako izrazito kazao sve, što je u tom pogledu novoplatonizam htio. Tome nala- 
zimo već jasan trag, kad njegov »Ljubovnik sramežljiv« izjavljuje, kako su zvijezde, 
sunce i nebesa samo svjetlost uresa ženske ljepote. No moglo bi se tu primijetiti, da 
je to i drugdje u ono doba običajno, ali kad u Gundulićevoj »Arijadni« dolazi Apo- 
lon kao »sunce s nebesa«, da uživa svoje vlastite zrake u svijellom uresu lijepe 
žene (Luigi Groto, 1541.—1585.: donna da Dio discesa, don divino), onda je to očit 
Primjer i jasan dokaz traga svih glavnih komponenata novoplatonske ideje, prema 
kojoj apsolutni bitak izlazi iz sama sebe, prelazi na tvar i u njoj ogleda sama sebe. 

novi novoplatonski protkane preporodne estetike kao jasnih 
ključka, a i došlo je, što se opet vidi iz brojnih 
tak posvudašnje ljepote, a napose ženske, 


Kako je pak na os 
premisa moralo doći i do nužnog zak/juc 
spisa onih vremena »O ljubavi«, jer uži 

dolazi baš putem ljubavi, morao je i Gundulić dosljedno poći tim putem. To je i 
učinio: Godine prolaze, mlada ljeta stare, zato treba ljubiti: 


Cvietje zene i opada, 

Noć za danom tmasta dodje, 
Svieta krasnos časom prodje, 
Staraju se lieta mlada; 

Samo blažen taj se pravi, 

U ljubavi tko boravi. 


(Proserpina, 1. čin) 


Iste misli ponavljaju se i u »Osmanu«, napose VIII. 65.—75. 

To gledanje ne bi ipak sa stajališta cinquecenta bilo potpuno jasno, kad ga ne 
bismo upotpunili u smislu, kako ga je prvi u tom pogledu označio Marsilio Ficino u 
naprijed spomenutom spisu, što su prihvatili i svi kasniji, pa i naši filozofi onoga 
vijeka, a taj je, da je prava ljubav čežnja za ljepotom (il desiderio di bellezza). U 
tom smislu stoje opet s novoplatonskom pozadinom shvaćanja pod vlašću ljubavi i 
bogovi i ljudi. Tu ljubav očituje i Gundulićev Apolon u »Arijadni«, ta ljubav svla- 
dava i Gundulićevu »Proserpinu« i »Arijadnu« i »Plutona« i »Dijanu<. Ljubav kao 
težnja za ljepotom znači u tom smislu oplemenjenje čovjeka, i kad ljubi i kad je 
ljubljen. Toj se ljubavi čovjek i ne može oteti, pače je dužan za njom ići, jer je dio 
savršenstva apsolutne ljepote i ljubavi, koja samu sebe rasipa po svijetu i opet samu 
sebe traži. Ljubav je, veli Marsilio Ficino, emanacija božanstva u vidljivom svijetu, 
otkud se opet vraća samo sebi. Toj se ljubavi ni sam pjesnik ne otima, jer je ona 
svagdje po cijelom svijetu: 


Jer na svietu nije toga 
Miesta otajna i skrovita, 
Gdie iz luka ljuvenoga 
Zlatna striela ne dohita. 


(Osman XII, 40). 


Naši prethodnici našavši se ravno prije 100 godina pred dvijestotom obljetnicom 
Gundulićeve smrti, radeći baš oko osnutka naše Matice i pripremajući izdanje nje- 
gova »Osmana«, priredili su 10. prosinca 1838. u crkvi sv. Katarine u Zagrebu sve- 
čani rekvijem za Ivana Gundulića. Tom je prilikom pjesnik Pavao Štoos održao u 
ime svih svečan govor sa značajnim riječima, izrečenim upravo u naprijed spome- 
nutom duhu: »Ali što ime njegovo ne samo vječnima kiti zvijezdama, već i u isto 
sunce pretvara, jest ona lijepa epopeja, kojom samom ako se vrh Homera i Danta 
za cijelu glavu ne uzvisi, tako zaisto od obadvaju nipošto manje ne zaslužuje 
slave... .< 


DR FR JELAŠIĆ 


O MAŽURANIĆEVIM PJEVANJIMA »OSMANA< 


0 Mažuranićevoj dopuni »Osmana« pisali su različiti pisci (Pavić, Starčević, 
Smičiklas, Jensen) sa stajališta: koliko je Mažuranić uspio da ispuni prazninu u 
Gundulićevu epu, i koliko se on kao umjetnik približio dubrovačkom pjesniku. O 
tome su izrečeni različiti i protivurječni sudovi. 

Vjekoslav Babukić u svome predgovoru izdanju »Osmana« od g. 1844., u kome 
je prvi put štampana Mažuranićeva dopuna, iznio je svoje mišljenje samo o nedo- 
stiživoj Gundulićevoj pjesničkoj veličini, ne govoreći ništa o umjetničkoj vrijednosti 
Mažuranićevih pjevanja: »U koliko se je u njima nedoletnoj, tako rekuć, visini Gun- 
dulićevoj približio, u koliko li učinio, da lakše pregorimo neprocijenjen gubitak, nije 
naše suditi, već poso razboritih štioca.« 

Armin Pavić iznio je u svojoj raspravi »O kompoziciji Gundulićeva Osmana« 
sasvim protivno mišljenje: kako su neznatne bile stvaralačke sposobnosti »Osma- 
nova« pisca, i kako je velik Mažuranićev pjesnički talenat: »Kako je cultus Gundu- 
lićev postao, tomu se ne čudim toliko, ali većma se čudim, kako se kod nas uvrije- 
žilo-mnijenje da je Gundulić tolik pjesnik, da je jedva Mažuraniću pošlo sretno za 
rukom sretno se dovinuti njegove nebeske visine, da s njime u oblacih usporedo leti. 
Ja barem, ako se s Aristofanom pomislim u podzemlje, neka se tamo pred nepri- 
stranim sucem ta dva pjesnika natječu, držim pouzdano sigurno, da će kod toga 
broj stihova 14. i 15. pjevanja, bačen na jednu zdjelicu tezulje, pretegnuti sve ostale 
strofe »Osmana« u drugoj zdjelici: tolika je divna pjesnička invencija i toliko je 
silan pjesnički stil Mažuranićev naprama Gunduliću. Da se je taj pjesnik razmahnuo 
preko svih 20 pjevanja »Osmana«, tad bismo doista smjeli reći: Ako se drugi ponose 
Homerom, Miltonom, Virgilijem, Tassom, i mi se Hrvati ponosimo isto tako vrijed- 
nim Mažuranićem.« 

Najoštriji kritik Mažuranićevih pjesama, i, oštar kritik Mažuranića kao čovjeka, 
Ante Starčević, izrekao je vrlo pohvalno mišljenje o Mažuranićevim pjevanjima 
»Osmana«: »... dva pjevanja u Gunduliću dopadoše mi se za ne iskazati. Ne mogoh 
se iščuditi, kako je pjesnik, vezan tuđom, Gundulićevom osnovom, tuđim, njegovim 
duhom, i tako svladao sve teškoće, tako da je preteško razabrati njegova pjevanja 
od Gundulićevih.« Ali je Starčević baš u činjenici, što se Mažuranić znao tako dobro 
uživjeti u Gundulićev način osjećanja i izražavanja, vidio i dokaz za nesamostalnost 
njegova stvaralačkog talenta. 

I na Pavićevo i na Starčevićevo mišljenje o Mažuraniću kao pjesniku djelovali 
su možda i politički razlozi. Pavić je svoju raspravu štampao g. 1875., kad je Mažu- 

“maiif bio han, & on gimnazijski profesor. Starčević je pak u Mažuraniću vidio poli- 
tičkeg protivnika. — Ali su obojica, bez obzira na to koliko su njihovi sudovi oprav- 
dani. nabacili nekoliko važnih problema za upoznavanje Gundulića i Mažuranića. 

Za čitaoce »Osmana« — kao uostalom i za sve one, koji su ispitivali Mažurani- 
ćeva pjevanja »Osmana« s obzirom na to, koliko ona ispunjaju prazninu u Gundu- 
Besa djelu — bilo je uvijek najglavnije: da li je Mažuranić uspio da u samoj fabuli 
epa uspostavi vezu između 13. i 16. dijela, i da li se znao približiti Gundulićevu stilu 
toliko, da se pri čitanju ne osjeća znatna razlika između jednog i drugog pjesnika. 

Mažuranić je svoj zadatak nastojao vrlo savjesno izvršiti. Io se najbolje vidi iz 
njegova postupka. Prije negoli se dao na pisanje 14. i 15. pjevanja, on je sastavio 

i rječnik Gundulićevih riječi, i uz rječnik neke vrste komentar — očito _ samo 
zbog čitalaca, nego i zato, da na taj način bolje upozna i Gundulićevu frazeo kika 
a i svaki detalj u epu. Tek onda je prešao na pisanje stihova. Za cio je posao trebao 
oko godine dana. . o. 

U nastojanju da što bolje uspostavi fabulu »Osmana«, Mažuranić je gledao, da 
mu ne izmakne ni jedna sitnica, koja bi mu dala uporište za to, da može fabulu Taz- 
viti u duhu Gundulićevih planova. A stajao je pred vrlo teškim zadatkom, jer su 
u 14. i 15. pjevanju trebale biti riješene dvije važne uzgredne radnje. O njima u 
pjevanjima 16.—20. nema ni pomena, prema kome bi čitalac epa mogao bar naslu- 
titi, kako ih je Gundulić mislio razviti. . 

Pavić tvrdi, da Mažuranić svojom popunom nije ispunio praznine u fabuli 
»Osmana«, jer da nije prikazao djelatnost paklenih sila, kako se to iz 13. pjevanja 
može očekivati. Pored toga, Korevski je po toj popuni umro prije Osmana, dok je 
stvarno umro poslije njega — a Gundulić sam ne bi pravio takve pogreške protiv 
povijesti. Ali se može pitati, da li bi Gundulić, kao kršćanin, doista bio fabulu raz- 
vijao prema intencijama i na zadovoljstvo pakla, ili bi bio postupao na pr. kao Pal- 
motić u »Pavlimiru«. No ako Pavić u svojim prigovorima i može donekle imati 
pravo, Mažuranićeve »pogreške« nisu takve, da će ih prosječan čitalac lako opaziti. 

Koliko je Mažuranić nastojao da popuni fabulu, oslanjajući se na Gundulićeve 
elemente, pokazuje na pr. način, kako je razvio i dovršio epizodu o Sunčanici. On 
je uveo u život njezina brata Vlatka, o kome se u 8. pjevanju kaže: 


A dopade smrtna rana 
Vlatka od guse u planini. 


Može se prigovoriti Mažuraniću (kao što je to u literaturi o predmetu i učinjeno), 
da je ovdje upotrebio doskočicu, jer je čitalac »Osmana« u 8. pjevanju stekao dojam, 
da je taj Vlatko od zadobivene rane umro. Takav prigovor može objektivno biti 
opravdan, no i u tom slučaju ova Mažuranićeva »doskočica« dokazuje njegovu sa- 
vjesnost u radu — jer mu je u cijelom 8. pjevanju Gundulić za dalji razvitak epi- 
zode ostavio samo to slabo uporište — i on ga je upotrebio! 

Ali je Mažuranić nastojao slijediti Gundulića i u stilu, i u načinu pripovije- 
danja, i u mislima. Da se što manje razlikuje od dubrovačkog pjesnika, on je svako 
svoje pjevanje započeo refleksijama (14. pjevanje o nebesima kao knjizi od vijeka, 
a 15. pjevanje o potrebi promjene u životu). A i inače je, na različitim mjestima, 
upletao misli o različitim pojavama života. 

Pripovijedajući događaje, ili slikajući neke prizore, on je nastojao slijediti 
Gundulića. Kao što je ovaj opisao, kako Ali-paša u varšavskom kraljevskom dvoru 
gleda kipove poljskih vladara, idući od jednoga do drugoga: 


Primislav se zatim pazi Leh se drugi vidi opeta: 

U kacigi dupskijeh kora; Stoji konj uza nj, on bo steče 
Oružjem bo tijem porazi Oblas, što u sva mlada ljeta 
Ugre, i izagna priko gora. Brzijem konjim tijek priteče. Itd. 


tako je i Mažuranić, na sličan način, opisao zvjezdano nebo: 

Malo dalje, gdje se uvija Bi za tijeme vidjet dano, 
Drugi krug, bi mjesec krni, Kako Marle i Venere, 
Kako roge pruža i svija, Sada docno, sada rano 
Kad se utapa u mrak crni. Oko zemlje put svoj mjere. Itd. 


Pače i za neke refleksije — za koje bi čovjek rekao, da su izrazito njegove — 
našao je Mažuranić vjerojatno poticaj u Gundulića. Tako poznati njegovi stihovi: 
Ah, da je proklet, tko cijeć vire 
Na svojega reži brata: 
Jer nesreća tvoja izvire 
Samo iz toga kalna blata 


imaju svoj korijen vjerojatno u Gundulićevim stihovima: 


Ah, da je proklet, tko zameće 
U rodnome nemir gradu, 

I domaće vriježi smeće 

U zavadi i neskladu. | 


Većina pitanja o Mažuranićevoj popuni »Osmana« — kako su dosad bila naba- 
čena i kako su pojedinci na njih odgovarali — važna su međutim sa stajališta: ko- 
liko je Mažuranić izvršio svoj formalni zadatak. Ali je još važnije pitanje: koliko 
je Mažuranić, pišući ta dva pjevanja »Osmana«, bio umjetnik. Ili je on bio samo 
virtuoz, koji se znao toliko uživjeti u mišljenje, osjećanje i izražavanje drugog pisca, 
da se između njih i ne osjeća razlika? Da li je on, pristupajući svome poslu, mogao 
u svojoj mašti potpuno konstruirati svijet Gundulićevih lica, doživljujući ih na 
način dubrovačkog pjesnika, ili je, unatoč zadatku pred kojim je stajao, ipak i dalje 
živio svojim životom ? 

Već je Smičiklas (u svojoj biografiji Ivana Mažuranića) istaknuo jednu od 
bitnih razlika između Gundulića i Mažuranića, koja se — unatoč protivnom mi- 
šljenju Starčevićevu — osjeća i u »Osmanu«: Mažuranić je koncizniji, zbitiji. Ali, 
pored ove razlike u stilu, između Mažuranićevih i Gundulićevih pjevanja »Osmana« 
imade još nekoliko važnih razlika. One potječu od činjenice, što Mažuranić, unatoč 
svojim nastojanjima, da piše potpuno u duhu »Osmanova« pisca, nije mogao da za- 
tomi sebe, kao čovjeka s vlastitim osjećanjima i pogledima, koji su nikli u njegovu 
vremenu. I kroz skelet fabule, koja je trebala biti napisana potpuno u Gundulićevu 
duhu, kroz stilske imitacije, kroz rječnik i misli, ipak izbija više manje Mažuranićeva 
ličnost. 

Već sama intonacija 14. pjevanja, prvi stihovi, kojima se počinje Mažuranićeva 
popuna, izrazito su mažuranićevski: 

Nebesa su knjige od vijeka, 
Gdje svojim prstom višnji piše, 
Neka vidi, tko ga nijeka, 
Čijim duhom stvor saj diše. 


Tako je Mažuranić ovim stihovima formalno htio samo nasljedovati Gundulićevu 
maniru, da svako pjevanje započne kakvom refleksijom, opet je on tu u prvom redu 

iznio vlastit osjećaj — osjećaj čovjeka, koji se i u mladim i u starim godinama volio 


da zagleda u zvijezde, shvaćajući na taj način svu prolaznost ljudskih stvari, a svu 
veličinu božanstva. Tu svoju potrebu, da se zagleda u zvijezde, izrazio je već u svom 
» Javoru«: 


Da ogledam nebo sa zvijezdama, 
Mjesec sjajni i sunašce žarko, 
I pod njima što u svijetu biva. 


Pišući »Smrt Smail-age Čengijića«, Mažuranić je i opet povezao zemaljske stvari 
s nebeskima, a pod stare se dane rado bavio astronomijom. I zato je udovoljavao 
samo jednoj svojoj unutarnjoj potrebi, kad je odmah u 14. pjevanju »Osmana« uveo 
u fabulu astrologa i pružio živ opis noćnog neba: 


Tu se ovan vitorogi Tu se vrli lav zamjera, 

I bik ljuti u krug vrti, ža Kako oholo skače i rika, 
I nestavnoj rak na nogi, I štipavac, koga tjera 
Spravan kliještim da usmrti.  Rasrčena strijelca slika. 


Tu raspaljen jarac veči, 
I bez vode riba izdiše, 
I tisuću zvijeri ječi, 


Ke bi brojit bilo odviše. Itd. 


U svojim poznatim stihovima o Slavenima Mažuranić i opet nije iznosio Gun- 
dulićeve misli, nego svoje misli i misli svojih hrvatskih suvremenika: 


O slovinska zemljo lijepa, Robovi su tvi junaci, 

Što sagriješi nebu gori, Tvoji sebri, tva gospoda: 
Da te taki udes cijepa Robovi su tvi vještaci, 

I jadom te vječnijem mori? < Isvi tvoga ki su roda. 
Potišteni tvi sinovi, I ropstvo će tvoje iz tmine 
Gospodičnoj njegda u vlasti, Na gospodski dan iziti, 
Izrodi su, il robovi, Kad paklenijeh dno dubina 
Željni s ovcam travu pasti. Bratinska se mrzest hiti. Itd. 


Ovo očito nije više Gundulić, nego Mažuranić iz vremena ilirizma — Mažuranić, 
koji je kao mladić sa zanosom pratio ovaj pokret, a koji je kasnije sa zebnjom mo- 
trio sve one pojave među našim ljudima, koje su — uz ostalo — i dovele do njegova 
sloma. Zato je i kroz pjevanja, što ih je trebao unijeti u Gundulićevu pjesmu, htio 
svojim suvremenicima izreći i svoje ogorčenje i svoj očaj zbog onoga, što je vidio. 
Koliko je u ovim stihovima Mažuranić iznosio misli svojih hrvatskih suvremenika i 
svoje, može se shvatiti na pr. iz nekih gotovo identičnih rečenica u Kukuljevićevoj 
pripovijesti »Bugarin«: »Otkako se u narodu našem nesloga porodi, koja jošte i 
danas sred nas toli stalno bdije, i toli krepko gospoduje — od onog vremena pada 

sve niže i niže blago i sreća naša... Ona je uzrok, što u duboko neznanstvo, u di- 
vljaštvo i ropstvo padosmo.« : 

Neki Mažuranićevi lični elementi u njegovoj popuni »Osmana« toliko su nje- 
govi, i toliko odudaraju od elemenata fabule, da se pričinjaju gotovo samostalnim 
dijelovima, kao zasebne refleksivne pjesme, koje bi se mogle kao zaokružene cjeline 
i odvojiti — kao što je na pr. dr. Slavko Ježić u svojoj »ilirskoj antologiji« učinio 
s kiticama o slavenstvu. Takav je i početak 14. pjevanja. 

Jedna od Mažuranićevih karakterističnih crta — koja izbija u velikom dijelu 
njegova stvaranja — njegova je religioznost. Ta njegova religioznost izbija već u 
prvim strofama 14. pjevanja. Pored navedene prve strofe, ona izbija i iz daljih strofa 
tog pjevanja: 


Vjekovitijem na njih slovi, Š njih se vječna ori slava 

Kijeh ne izbrisa ikoje vrime, Vječnom trubljom, svijet da sliša: 
Ki sagradi vas svijet ovi, Božja je ovo sva država, 

Štije se višnje stvorca ime. A kuća mu svijeh je viša. 


I Gundulić je bio religiozan čovjek, pa je njegova religioznost došla do izražaja 
i u »Osmanu«<. Ali je Mažuranićeva religioznost druge vrste. To je religioznost čo- 
vjeka, koji je nastojao proniknuti u tajne svemira i koji je, zadivljen svim onim, 
šio je vidio, osjetio u svemiru egzistenciju božanstva, od koga zavisi sve, i koje svime 
suvereno upravlja. Ta je religioznost čvrsta, jer počiva na uvjerenju, i jer je njome 
bio prožet cio čovjek Mažuranić — i njegov intelektualni i njegov čuvstveni život. 
Zato iz nje izbija osjećaj mira, sigurnosti, odlučnosti i optimizma, koji izvire iz osje- 
ćanja, da u svijetu nije ništa slučajno, nego da se u svakoj pojavi može naslutiti 
stvorac. Gundulićeva je pak religioznost produkt razočaranja u životu, ne toliko 
posljedica intimnoga uvjerenja, koliko posljedica čovječje slabosti, i samo neko uto- 
čište u lomu svih stvari. 

Zato se Mažuranićeva pjevanja po svome ukupnom dojmu razlikuju od pjevanja 
Gundulićevih. Sumorni fatalizam Gundulićev, koji se očituje već u početku same 
pjesme, u Mažuranićevim je pjevanjima zamijenjen nekom aktivističkom notom 
svuda, gdje pjesnika nije vezala fabula. Mažuranićeva pjevanja proniknuta su apso- 
lutnom vjerom u Boga, u pravdu, vjerom u pobjedu onoga, koji to po svojim mo- 
ralnim svojstvima zaslužuje. Držim, da Mažuranić nije Vlatka učinio oslobodiocem 
Sunčanice samo slučajno, da na neki način nastavi i riješi fabulu, nego zato, što se 
vjerojatno protivilo njegovoj unutarnjosti, da dopusti pobjedu zla. U sličnom slu- 
čaju, Gundulić je dopustio, da triumfiraju rđavi nad dobrima (na pr. Daut-paša, 
Dilaver). p ; m 

Po tim svojim elementima, Mažuranićeva pjevanja »Osmana« nose jasna i jaka 
obilježja svoga tvorca — uza sve to, što je njihov pisac nastojao da što bolje izvrši 
svoj formalni zadatak, da se što manje osjeti razlika između njega i Gundulića. Zato 
su ona u stvari prilično samostalno djelo: kao čovjek, koji je svijet osjećao druga- 
čije nego Gundulić, a koji je i drugačije mislio, Mažuranić je i u toj popuni, kao 


pravi stvaralac, ipak u koječemu izrazio sebe, DR. ANTUN BARAC 

Nijedan pjesnik nije toliko prenosio iz drugih djela kao Kavanjin. Čitave stra- 
nice uzeo je iz djela Mavra Orbini »I] regno degli Slavi« i prenio ih u svoju epopeju. 
Rittera Vitezovića »Stematografiju« versificirao je u svojem XIV. pjevanju. Da ne 
spominjem strane pisce, napomenut ću, da se koristio i Đorđićem i drugim pjesni- 
cima dubrovačkim što ih je poznavao. Ovdje treba na osobit način istaknuti Gun- 
dulića, nadasve njegova »Osmana«. Kavanjin prenosi gotove stihove iz »Osmana« te 
ih primjenjuje u XIII. pjevanju svome Petru Velikome (mjesto Vladislavu). Iz VIL 
Pjevanja »Osmana« uzima on povijest Ljubdraga i Sunčanice i prenosi u svoje se- 
stine. Lijepu epizodu kupanja Sokolice i njezinih drugarica (što donosimo na koncu 
u prilogu iz »Osmana«<) prerađuje i stavlja u okolicu dubrovačku, u Omblu. — Tu 
Je scenu kao karakterističnu i Bukovac kistom obradio u poznatoj velikoj slici »Gun- 
dulić zamišlja Osmana«. Dok Gundulić iznosi tu scenu jednostavno i s ukusom, naš 
Kavanjin to rasteže po svome običaju s manje ukusa i više slobode.!) 

Cijelo X. pjevanje Kavanjinovo posvećeno je Dubrovniku. U tom pjevanju spo- 
minje sve znamenite ljude prije njega i za njegovo doba. U Dubrovniku je boravio 
naš pjesnik u mlađim godinama, gdje su ga zanijele lijepe Dubrovkinje, čiju ljepotu 
veliča u X. pjevanju. Tu je on zavidio vlastelinu splitskom Koriolanu Komuloviću 
(Comuleus), koji se je tako sretno oženio Dubrovkinjom. Izgleda kao da je i on to 
želio učiniti u Dubrovniku, ali nije bio dobre sreće, kako se vidi na jednom mjestu 
njegove goleme enciklopedije, nazvane »Bogastvo i uboštvo«. 


KUPANJE SOKOLICE I NJEZINIH DRUŽICA U JEZERU U POLJSKOJ 
(Gundulićev »Osman«, IX. pj. 337 i dalje) 


Pokli sumnjit nije sada, Kon bjeloće mile i drage 


da nas ovdi tko zastane, bojnieh diklic tamne ostaju, 

o viteška družbo mlada ke u bistrieh voda nage 

stavi oružje teško strane. jakno zvjezde trepte i sjaju. 
Ter po ovoj bistroj vodi Na zamjernu, na jedinu 

čim sve prži sunca zraka, njih bjeloću svjetlu izbranu 
plovaj, plovaj u slobodi bistri jezer on čas sinu: 

igre mile tvoreć svaka. : živiem ognjem voda planu. 
Rasladiti trude od boja : . Ozelenje kraj u travi; : 

u što ovako mlade žele, ' trava u evjetju osta okoli; 

od ljuvenieh perivoja bližnje dubje po dubravi 
odkrivaju ljere bjele. grane u vodu sklonu doli. 

Nije mjesta, strane nije Sa sviem vodam od svud rjeka 
najmilije i najdraže, zaljete se u tjeh hrli, ž 
ku zavidno ruho krije, s travom, s cvjetjem, s dubljem neka 
da se nago sad ne kaže celiva ih i ona i grli. 

Sve bjeloće da prid oči Njeka je rusi pram vrh čela 
izberu se i sjedine: u oblak zlatan pokupila, 
drobni biser od Istoči, njeka niz bio vrat pare ola 
jasno srebro, snjeg s planine, i vrh voda njim zdaždila. 


1) Iznosimo u potpunosti, da se vidi imitacija, i način pjevanja jednoga i drugoga pjesnika. 


Nu kći kralja od Mogora 
ljepša i sja svich se ukaza: 
njoj iz bjelieh prsi zora, 

sunce iztječe iz obraza 


Bjelja je vidjet ona vele 

z drugam ploveć sred jezera, 
negli od mora vile bjele 

i od spjevoca kufa!) pera. 


Čim nje vlažni pram od kosi 
tiho prši dlatka blaga, 

i zlata joj biser nosi 

po cvjeticu lica draga. 


Ovako se njegda objavi 

i božica svjetla od lova, 

i po jezeru u dubravi 

nagla?) ovako z drugam plova. 

Ovako se i ljuvena 
ljepa mati ukazala, 
iz snježanich kada pjena 
sred morskich se rodi vala 


Ali ohole dikle ljepe 

čas ne mogu stati bez rati 
i u zabavah slacich hlepe 
bojnice se ukazati 


S jedne strane šes ustaju, 
z druge opet šes protiva; 
sve se vodam oružaju; 
zatjecat se svaka uživa. 


Jedna suproć drugoj plove; 
jedna drugoj prjeti smeću: 
sada one, sada ove 

vodu uzimlju, biser meću. 

Čim bojnice ljepe i nage 
čine ovake igre u vodi, 
tere svaka varke drage 

i bitrine iznahodi, 


(Eto lovci kraljevića Vladislava.) 
(Vjerno prepisano iz rukopisa. A. A.) 


KUPANJE DIJANE I NJEZINIH PRATILICA 
(Kavanjin, pjevanje X, strofa 210 i dalje do 240.) 


210. 


Tu blizu i Ombla potoči se, 


ka u bistrom prima krilu, 
pokli loveć izmori se, 
or rečenu čistu vilu, 
ka opere i rashladi: 
od vrućine i od čadi. 


211. 


Tu s njom blude i igraju 
u skrovito nje divice, , 
ke za mlace nič ne haju, 
časne bo su lovčarice, 

i lipotom svom sunčanom 


svejer ne ljude strilau ranom. 


212. 


S duga teka skupne a trudne, 


svaka s lisca znoj otira, 
i vam vari odpoludne 
svukuju se polak vira, 
gdi meu vode i meu lišću 
senja traže, vitrice išću, 


") Kuf = labud (Ar.) 


215. 


Drobnu rusu dikle ohole 
svom biloćom dobivaju, 

i jur buduć nogom gole, 
niče cviitće di stupaju; 

nu ogole kad sva uda, 
procvasti će cvieće svuda. 


214. 


Sumlje nije (kliče) Diana, 
da nas kogod ovd zateče, 
zato družbo ma izbrana, 
stavte oružja na daleče, 

i u ovoj hladnoj vodi 
plovaj svaka u slobodi. 


215, 


One tada svaka svoje 

vrši na stran luk i strile, 
na ljuvene perivoje 

svoe odkriše lire bile, 

i niedna im strana ne osta, 
ka ni naga, ka ni prosta. 


2) mjesto naga Ar. 


ca 

216. 


Jakno zvizde, kad u miru 
more stane, u njen sjaju, 
tako i dive u onom viru 
svom lipotom laskataju; 
a Lucina u istoj vodi, 

ko misec im kolo vodi. 


217. 
Vrh svieh liepa srid jezera 
prevodica njih se ukaza, 
njoj iz bielih prsih zora, 
misec sinu iz obraza, 
a iz veselieh bistrieh oči 
svitlo sunce od istoči. 


218. 
Venere joj smisi uda 


stvori a obraz joj nje brat Febo, 


meu ostala svoja čuda 
kad ostavi treće nebo, 
Jove a u dažd priobraćen 


da *oj vrh čela pram pozlaćen. 


219. 


Vik se ko ova ni ukazala 
Perivojna sridu cvića, 

al na zemlji, al na žala, 
al nebeskih posrid svića 
lipša, oblia, svitlia, mila 
rusa, perla, zviezda, vila. 


220. 


Tu prem lovit da pristanu 
zvirje od planin i od luga, 
meu sobom slaji hranu 
novi način lova duga, 
svaka lovit oko sebe 
radeć drugu dražu tebe. 


221. 


Ti bi reko da u te vode, 
ne, ne vile vihrieh gora, 
na vrućini tančac vode, 
neg smigive sinja mora; 
neg što su one sve lustrate, 
a ove niesu ni kosmate. 


222. 


Na megdanu tiha vira 
pričaju se i prigone, 

u rvanji srid potira 

bez oružja sve gaone, 
čim jurišem na družice 
napru meu se zatočnice. 


223. 
Jedna drugu hitro tira, 
kad uhiti tad potisne, 
slatko u nju oči upira, 
i celiva kad pritisne; 
opet tira ako ubigne,. 
drugoj druzi čim namigne. 


224. 


Jedna srne, druga štiti 

dragu drugu posred voda, 
plovom :slidi, valom priti 
njeka, a njeka batkom boda, 
s snigom biju, srebrom plaču, 
a uzigrane vode skaču. 


225. 


Opet ova onu slaga, 
onu ova tiem upire, 
kad slatko se prinemaga 
ova, ona slaje umire, | 
koja drži, koja škropi, 
kad prigrli, tada topi. 


226. 
Priskakuje ona ovu 
ova onu priskoraca, 
da dobude nju u plovu, 
ispod nje se iskobaca; 


= kad taj stiska nju zatvorom, 


ona se u dno baca noron. 


227. 
Njeke jašu, jahat nike 
uštaju se svoj pribiloj, 

a kroz smihe privelike 
pada u njedra druzi miloj, 
gdi ne biele metke prsi 
san uhiti i dovrši. 


228. 
Rekoh biele i rumene, 
blage narav ke joj stavi 
za blazinje dvi blažene, 
i meden sat od ljubavi, 
neteknute paček raje 
dvi jabuke svih najslaje. 


229. 
Njeke iz nova pribacuu se, 
ka će koju moć povalit, 
njeke škakljen podrazuu se, 
da ih nie moć odvalit: 
viču ostavte boke nage, 
dušu ispustih, duše drage. 


2530. 
Koja priteć prst zagriza 
i hoće se da osveti, 
ka dobitnu vil ugriza 
i otiska svoima peti: 
noge "oj ova raskorači, 
a ona rukom sram oblači. 


231. 
Vrućim krison u svoe vede 
hladi ih voda, poji i plaka, 
ter čim prima na oglede 
dievičanska uda svaka, 
vlažna struja svih celiva, 
S česa veću slas dobiva. 


PS 

2532. 
Kroz maskare mile i drage, 
od hitrine sve vrst novu 
isnahode dikle nage, 
čim u kupelj hitro plovu, 
gdi rastrie u ljubavi 
svaka lipos od naravi. 


235. 
Ter se gladu, ter se plešću, 
i grle se meu njima, 
sad se ljube, sada mlešću 


mile dojke liepim svoima, 
sad zatvarau, sad otvore, 


skrovna mista s kih nas more. 


254. 


Najposlie slatke rati 

htiuć dovršit zaedno ureda, 
počeše se celivati 

u načine skladna reda, 

da kad ona, kada ova, SPE 
ne osta niedna bez celova. 


235. 


Ko u rusi počivaše : 
sred njih usti ljub vesela, 
i u te celove ispivaše 

mede ugodne ko i pčela, 
vele bilie, vele slaje, 

nego Ibla ke nam šaje. 


V »OSMAN« 


250. 


I lovčari i lovine 

one su iste meu sobom, 
jedna drugoj meu pine 

ric varke niednom zlobom; 
Sve naskake, sve navale 
njih su igre, šege, šale. 


257. 


Luk su obrve, oči strile, 
jaka mreža drago lice, 


. a gvozja su i putile 


biela stegna i mišice; | 
osca i vesk zlati prami, 
oštto koplje podsmieh sami. 


238. 


Na iglendiše tieh izbrane 
nasmija se kraj oholi, 
dublje od slasti skloni grane 
a sletiše ptice doli; 

voda romon da, nek stane 

i ne. more da ne plane. 


239. 


Vir u mliko vaše obrati 
srebrom kraj se hti prikriti, 
poče manom lug kapati, 

a ptičice žuberiti, 

trava cvitjem procva i sinu, 


-. da nanj dikle opočinu. 

(Preneseno iz XXII knjige Starih pisaca 
hrvatskih (Kavanjin), akademijsko izda- 
nje, priredio dr. J. Aranza). 


DRJ. ARANZA 


SCENSKE VREDNOTE GUNDULIĆEVE 


i. 


Klasična su djela velika i značajna ne 
samo zbog svoje literarne vrijednosti ili kul- 
turno historijskih osobina, već i zbog svoje 
trajne scenske svježine. Kao što u svakom po- 
gledu klasika sadrži bit stvari, ono nešto ne- 
prolazno i svevrijedno, tako klasična djela i 
u kazališnom smislu, u smislu scene i režije, 
donose srž svih teatarskih problema. Stoga je 
posve naravno, da upravo klasika znači Ru- 
bikon scenskoga stvaranja. 

Gundulićeva »Dubravka« kao klasična 
pastorala, ne samo u našoj, već u književ- 
nosti svega svijeta jedna od najboljih, po- 
sjeduje također te scenske vrednote, koje je 
i u čisto kazališnom smislu čine uvijek svje- 
žom i interesantnom. 

Po svojoj strukturi »Dubravka je pastir- 
ska igra, te spada logično u niz takvih igara, 
koje su u ono vrijeme pisane u Italiji (Ago- 
stino Beccario, »Il Sacrificio«; Torquato Ta- 
sso, »L'aminta«; Giambatista Guarini, »Pa- 
stor fido«; Guidobaldo Bonarelli; >Filli di 
Sciro« i dr.), nastale kao dramski izraz sta- 
roklasične idile i ekloge, koje su obrađivane 
kao mitološke scene i alegorijska prikaziva- 
nja za svečane zgode i prigode na dvorovima 
mogućnika. (U tom smjeru radio je već i 
Boccaccio, a kasnije Serafino del Aquila, Ga- 
leotto del Careto, Baltassare Taccone itd.). 
Postojala je dakle tradicija i neki usklađen 
red i prokušan način u ovoj grani scenskog 
stvaranja. 

Dubrovnik, u svojoj povezanosti s tali- 
janskim kulturnim i literarnim djelovanjem, 
poprimio je i njegovao tu književnu vrstu 
uporedo s Italijom. Pastirske ekloge u jeda- 
naestercima pisao je već Vetranović, a 0so- 
bito se njima bavio Nikola Nalješković. To 
je još bilo jednostavno, dok je Marin Držić 
u svojim pastoralama unosio već nove scen- 
ske elemente: uz prijašnju ljubav, sada se 
nadovezuju komika i aktualne aluzije. Dvije 
pastirske igre napisao je i Antun Sasin, a 
Dinko Zlatarić i Fran Lukarević Burina pre- 
veli su najpoznatije talijanske pastorale ono- 
ga vremena »Aminta« i »Pastor fido«. 

Gundulić je dakle već imao preteča u 
svom radu na pastirskoj igri. Ipak, njegova 
je »Dubravka« vrhunac, savršenstvo, ona 
nosi prvenstvo možda među svim pastirskim 

igrama uopće, jer kasnija »Atalante« Junija 
Palmotića i prijevod »Pastor fido« Petra Ka- 
navelića znače dekadansu u toj grani dram- 
skog stvaranja i njen konac. 


Vrijednost » Dubravke« sastoji u tome, što 
je genijalnost njezina autora znala dati u 
tom djelu ono nešto vječno, za sva vremena 
vrijedno i uvijek aktualno: u okviru pastir- 
ske igre Gundulić nije dao samo ugođaj idi- 
le, ne samo komiku satira i ljubav vila i pa- 
stira, već je uz te sastavne faktore svake pa- 
storale dao uzdizanje i slavljenje uzvišenog 
osjećaja i ideala slobode. Spretno sastavivši 
sve u cjelinu, Gundulić je u završnoj himni 
slobodi dao vrhunac svog djela, kulminaciju 
kojoj »Dubravka« teži ne samo umjetnički i 
literarno, već i scenski. U toj kulminaciji 
mora biti zenit njene scenske izvedbe, prema 
kojemu treba sve ostalo uskladiti. 


U >Dubravci« se odrazuje život i prilike 
Dubrovnika u 17. stoljeću. U prvom redu 
tu je politička tendencija. Dalmacija je u 
ono “vrijeme već bila pod vlašću i utjecajem 
Venecije. Velik dio slavenskog pučanstva ste- 
njao je pod Turcima. Republika Svetoga Vla- 
ha bila je jedina oaza mira i slobode. U njoj 
je cvala književnost, kao rezultat blagosta- 
nja, koje su Dubrovčani zadobili svojom 
spretnom politikom, obrtom i trgovinom. U 
Ljubićevu »Ogledalu povijesti jugoslavjan- 
ske« crtaju se činjenice robovanja Dalmacije 
u mletačkoj vlasti, a 1650. godine piše Fos- 
colo mletačkoj vladi, da Dalmatinci prokli- 
nju Veneciju i njeno gospodstvo. Istovreme- 
no pak svi povjesničari, naši i strani. hvale 
Dubrovnik i slobodan život u njemu. Dubro- 
vački učitelj Talijan Filip di Diversis piše 
polovinom 15. vijeka: »Dubrovnik je tako 
sigurno utočište svakomu, da je nastala po- 
slovica: ni zec se više ne boji lovaca, čim 
utekne u Dubrovnik«. Upravitelj dubrovačke 
nadbiskupije, također Talijan, Razzi, piše 
potkraj 16. stoljeća: »Teško da ima danas 
igdje na svijetu kraljevstva ili slobodne dr- 
žave, gdje bi vladaoci tako lijepo pazili po- 
danike, toliko se trudili i svakojake pogibli 
podnosili za dobro i sreću njihovu, kao što 
to čine plemići dubrovački vladaoci slobodne 
države dubrovačke«. Istu mudru vladavinu 
dubrovačke vlastele, kao i slobodnu atmo- 
sferu i blagostanje, koji vladaju u Dubrov- 

niku, hvale kasnije engleski pisac Watkins 
i domaći književnik Matija Ban. 

Kad dakle Gundulić u svoju »Dubravku« 
stavlja Dalmatinca Ribara, koji je pobjegao 
pred tuđinskim ropstvom i sklonio se na tlo 
slobodne dubrovačke republike, on time alu- 
dira na suvremene političke prilike u osta- 
loj Dalmaciji, da bi, ocrtavši ih kroz usta 
Ribara. još više proslavio slobodan život svog 
rodnog grada. 

U sedamnaestom stoljeću djelovali su u 
Dubrovniku Isusovci, kao eksponenti protu- 
reformacije. Reakcija na veliku raskalaše- 
nost i popuštanje svake stege i autoritativ- 
nosti ogleda se i kod Gundulića. Hoteći mo- 
ralno djelovati na svoje gledaoce-sugrađane, 
kao što je to činio i u svojim »Suzama Sina 
Razmetnoga<«, Gundulić i u »Dubravci« sta- 
vlja svojim licima u usta mnoge riječi, koje 
osuđuju širenje zla i pokvarenosti među gra- 
danima. Time »Dubravka« dobiva i drugu 
karakterističnu crtu svoje aktualnosti: bor- 
ba protiv društvenog zla a za istinu i moral 
među ljudima, 

Kad se ovakvoj političkoj i socijalnoj ten- 
denciji pridoda forma pastirske igre, već 
ustaljena u provedbi Gundulićevih preteča 
talijanskih i dubrovačkih, koja bi — uz cere- 
monije vezane na proslavu Sv. Vlaha — sa- 
činjavala treću karakteristiku »Dubravke«, 
dobije se dramsko tkivo, iz kojeg je »Dubrav- 
ka< satkana. Ali odmah treba ići dalje i reći: 
io nije sve, i samo po tome »Dubravka« ne 
bi bila najveće djelo naše stare literature, 
samo iz toga ne bi rezultirala njezina nepro- 
lazna vrijednost. Gundulić je uz političara 
i socijalnog reformatora i propovjednika bio 
ne samo književnik-dramatičar, već i geni- 
jalni pjesnik. U svoju »Dubravku« on je sta- 
vio ljubav, silnu i nesavladivu, povezao je 
sa slobodom i tako dao »Dubravci« četvrtu, 
svakako najvredniju i zaista trajnu karakte- 
ristiku: himnu čistoj, velikoj ljubavi i zlat- 
noj slobodi. 

Promotrivši tako motive nastajanja i sa- 
stava »Dubravke«, bit će nam jasna kon- 
strukcija sadržaja i lakše diferenciranje svih 
elemenata — lica, riječi i situacija — koji 

jeluju u njenoj akciji.“) 


*) Svi podaci prema studijama dra Franje 
Markovića (g. 1888.) i dra Davida Bogdanovića. 

Original »Dubravke« ima tri čina. Na po- 
četku prvog čina skup pastira zazivlje zoru, 
a Radmio najavljuje današnji svečani dan, 
kojim se slavi sloboda i na koji se najljepši 
pastir vjeri s najljepšom pastiricom. Dolazi 
stari Ribar, koji se ovamo sklonio pred tu- 
dinskim zulumom u svojoj zemlji. Radmio 
ga srdačno pozdravlja i poziva ga na opće 
veselje. U trećem prizoru Miljenko snatri o 
Dubravci, a prijatelj njegov Ljubomir uvje- 
rava ga, da će Dubravka biti njegova. Iza 
njih dolazi Dubravka, sa svojim drugarica- 
ma. One pjevaju, kite se cvijećem i odu da 
se okupaju. Iz prikrajka motrio ih je satir 
Divjak, koji je zaljubljen u Dubravku i samo 
misli kako bi je se domogao. Satir Gorštak 
mu se ruga, kako je on ljepši i bolji svirač. 
Među njima nastane prepirka i muzičko na- 
tjecanje na sviralama. Gorštak pobijedi i 
ode na svečanost, da tamo sudjeluje kao svi- 
rač. Divjak, ostavši sam, ukrade jednoj vili 
haljine, da se obuče u njih i tako se učini 
lijepom vilom. Kad on ode, dotrči mladi pa- 
stir Zagorko, koji juri gorom, pušta svoje 


.stado da ga vuci kolju, a on u ljubavnoj čež- 


nji ganja vile. Ljubdrag ga zbog toga kori i 
sjeća ga starih, dobrih vremena, kad je sve 
bilo bolje nego danas. Zatim dolazi satirica 
Jeljenka, koja traži svog muža Divjaka i 
psuje današnje žene, koje se samo lickaju i 
mažu, a ne znaju, da im svega toga ne treba, 
jer prava ljepota sja sama sobom. 

U drugom činu razgovaraju na početku 
pastiri Brštanko, Ljubmir i Tratorko o do- 
brim starim običajima, koji nisu dopuštali 
nejednake brakove. — Dolazi satir_ Vuk, iz- 
ješa, pijanica i lijenčina, koji krade ovce iz 
Zagorkova stada. U tome ga spriječi Stojna, 
majka Zagorka. Vuk je tužan, što mu je iz- 
makao mastan zalogaj, a tješi ga Gorštak i 
poziva ga da uzme bubanj i pođe s njim na 
svečanost. — Miljenko sanja samo o svojoj 
Dubravci, a stara Pelinka mu savjetuje, da 
pošalje Dubravci darova, jer darovima se 
osvajaju sva srca. Miljenko ne vjeruje, da bi 
to moglo imati utjecaja na Dubravku. — Do- 
lazi Divjak, obučen u vilu, i pođe u potjeru 
za Dubravkom. Stojna goni Zagorka, ali on 
ne popušta: hoće ženu, jer evo i svaki mali 
pastirić ima već svoju odabranicu. — Je- 

ljenka, obučena u muško, traži svuda Svog 
supruga, koga voli iako joj je nevjeran, 

. Treći čin počinje potjerom Divjaka, ko- 
Jega su pastiri zatekli prerušena u vilu i ljud- 
ski ga izlupali. Jedva ga nekako spasi Je- 
ljenka. — Starac Ljubdrag ispriča užasnu 
sramotu: potkupljeni suci dosudili su Du- 
bravku umjesto Miljenku, najljepšem od 
svih, bogatom Grdanu, bogatom ali najruž- 
nijem. Ljubdrag tuguje, što je zlato danas 
jače od pravde i istine, kad dolazi Miljenko, 
nesretan i poražen izborom sudaca, ali odlu- 
čan, da još danas on ili Grdan plate taj iz- 
bor životom. — Divjak zahvaljuje Jeljenki 
za spas pred batinama pastira, a kad je pre- 
pozna, zamoli je za oproštenje, i oni odu 
na svečanost. — Glasnik javlja Ljubdragu 
nenadani obrat. Dok se u hramu boga Lera 
vršio obred izbora i svadbe, kip boga se po- 
tresao, javila se grmljavina, a jedna zraka 
svijetla obasjala je Miljenka. Narod je to 
shvatio kao znak neba i dosudio Dubravku 
Miljenku, po pravdi i starim običajima: naj- 
ljepšu najljepšemu. — Započinje veselje. Do- 
laze satiri i satirice, uz veselje i pjesmu do- 
čekaju ljubavnike Dubravku i Miljenka. Iz 
hrama izlazi Redovnik, koji poziva puk, da 
zapjevaju himnu slobodi. Na žrtvenik svi 
žrtvuju svoje najmilije blago, a zatim zapje- 
vaju veličanstvenu pjesmu najvećem daru, 
kojim ih je bog obdario: svojoj slobodi. 

U taj sujet upleo je Gundulić sve motive, 
koji sastavljaju »Dubravku«. U pojedinim 
licima, riječima ili situacijama izdižu se. od 
vremena do vremena ideje Gundulića i nje- 
gove »Dubravke« i tako daju putokaz, okvir 
za scensku koncepciju toga komada. 

Ali ima još jedan faktor, koji je bio va- 
žan kod stvaranja »Dubravke«, a još važniji 
kod njenog izvođenja. Dubrovački patron bio 
je Sveti Vlaho, kome su Dubrovčani 1548. g. 
sagradili veličanstven hram. (Taj je hram 
uništen potresom 1667. g., ali sa Dubrovčani 
crkvu obnovili u obliku kako stoji još i da- 
nas). Toga svog zaštitnika sv. Vlaha (Sv. 
Vlaho ili sv. Blaž, biskup u Sebastu, umro 
mučeničkom smrću g. 516.) slavili su njegovi 
štićenici svakog 3. veljače. Kasnije, kad je 
9. ožujka 1400. otkrivena s »pomoću sv. Vla- 
ha« urota protiv Dubrovnika, slavi se sv. 
Vlaho velikom procesijom i svakoga 9, ožuj- 
ka. 


Mnogi dubrovački pisci i historičari re- 
gistriraju i opisuju tu najveću dubrovačku 
svetkovinu. Već spomenuti Filip de Diversis 
i Serafin Razzi pričaju u svojim djelima, 
kako 3. veljače poslije podne poziva knez 
plemenitu mladež dubrovačku mušku i žen- 
sku na vesele igre i natjecanja, a 9. ožujka 
vrši se velika procesija i većernja, prigodom 
koje sve bratovštine i učesnici u procesiji po- 
lažu darove na oltar zaštitnika slobode. Gra- 
dom krstare vesele krabulje, a pjesmama sla- 
vi se knez i svećenstvo). Franjo M. Appendini 
u svojoj povijesti dubrovačke književnosti 
opisuje svetkovinu Svetoga Vlaha: na oltar 
se daju darovi, a u prisutnosti kneza, koji 
sjedi pred svojom palačom, dvanaest gospo- 
đa izvodi ples uz pastirska glazbala, prika- 
zujući mir i obilje različnim simbolima: po- 
sudama ulja i vina, vijencima povrća, koša- 
ricama kruha, grančicama masline, a najzad 
zapovjednik dubrovačke mornarice upravlja 
na kneza čestitku zvanu »laus«. Appendini 
priča i o mnogim narodnim običajima, koji 
su još u njegovo doba bili gajeni: na poklade 
i na neke druge dane obilazila su gradom 
iri čovjeka, odjevena u krabulje, koje su 
predstavljale Marta, Baka i Silena. Te kra- 
bulje su i poslije podne na dan Sv. Vlaha ple- 
sale pred kneževom palačom. Na prvi svib- 
nja išao je gradom ophod bratovština posto- 
larskih, a na dan Svetoga Vida i još nekih 
svetaca preskakivala je mladež vatru, ple- 
šući i kličući u slavu svetaca. 


Gundulić je »Dubravku« i napisao za pro- 
slavu Sv. Vlaha i ona je prvi put bila izvo- 
dena god. 1628., po svoj prilici upravo na 


dan Sv. Vlaha. 


3. 


Sve dosad navedeno, svi motivi, koji su 
utjecali na postanak »Dubravke«, moraju se 
nužno odraziti i u njenoj scenskoj izvedbi. 
Ako kao glavne osobine »Dubravke« uzmemo 
već spomenute elemente: politički, moralni, 
obredni i poetski, mi za svaki od njih mo- 
žemo naći odgovarajuća mjesta u tekstu »Du- 
bravke« i prema tome imamo za svaki od 
njih spremljeno tlo u izvedbi. 


Suvremen politički elemenat dolazi do 
izražaja na samom početku komada. U eks- 
poziciji, u drugoj sceni, dolazi Ribar 


za shranit starost mii i odahnut bez sile 
u gnijezdu slatkomu slobode premile. 


Ribar razgovara s Radmiom i čitav razgo- 
vor usmjeren je na crtanje prilika u ostalom 
Primorju i Dalmaciji i na slavljenje dubro- 
vačkog života u slobodi: 


tijem teško nam svime i lele vrh svega 
pod jarmom teškime gospodstva tuđega, 
a blago svijem vami, ki on čas s poroda 
slobodni i sami sebi ste gospoda. 


Ta suvremena politička situacija naglašena 
je ovdje direktno, u tom sažetom dijalogu 
Radmila i Ribara, a posredno dolazi ona do 
izražaja u samoj glavnoj ideji komada i nje- 
govu završnom prizoru: veličanju slobode. 

Za moralnu pouku upotrijebio je Gundu- 
lić starca Ljubdraga i scene među pastirima 
i satirima. Iz tih riječi i situacija izlazi mo- 
ralna pouka također neposredno, a indirekt- 
no sadržana je ona u rješenju glavnog kon- 
flikta komada: suce je prevladalo potkuplji- 
vo zlato i oni su dosudili lijepu Dubravku 
ružnome Grdanu, ali bogovi vole pravdu i 
narod prima njihovu odluku: Dubravka pri- 
pada svom odabraniku, najljepšemu među 
pastirima, Miljenku. E 

Jedan od nosilaca nezdravih i nemoralnih 
želja je satir Divjak. On čezne za vilama, 
zapušta svoju drugaricu Jeljenku, pače se 
oblači u žensko, samo da dođe do Dubravke, 
ali ga u tom nastojanju zateče kazna, jer ga 
Pastiri zateku u ženskim haljinama i izlu- 
paju ga. Tako je ovdje komičan elemenat 
združen s poučnim, i kad Divjak na kraju 
žrtvuje ženske haljine na oltar božice, to je 
ujedno simboličan znak, da se odriče svih 
svojih ludosti i da će odsad živjeti po za- 
konu i dobrim običajima. X 

Jeljenka, Divjakova drugarica-satirica, u 
svom nastojanju da vrati svog pomahnitalog 
supruga, izgovara riječi o ženama »vilama- 
Plemkinjama«, kojima Gundulić osuđuje žen- 
ske pretjeranosti: 


Gizdave himbeno plemke su vile sve, 
Erapša su i plijeno lijeposti njihove. 


Jeljenka propovijeda pravu, čistu i nepatvo- 
Tenu ljepotu kojoj ne treba nikakva uresa: 


Sunce je s nebesi izvrsne liposti, 

zašto se ne regi neg svojom svjetlosti. 
A čista i prava lipos mA suncem sja, 
cr meni naprava i ures sva sam ja. 


U doživljajima i sudbini ovog satirskog para 
Gundulić na divan način ispravlja poroke 
i nevjeru bračnu. To nije moral riječi, nego 
primjera — i zato te satirske zgode odlično 
nose dramsku radnju — a pouka ne izlazi 
grubo i nasilno, nenaravno, već je pouka 
ustaljen rezultat doživljaja i iskustva i pre- 
ma tome najjača i trajna. 

Ali takva pokvarenost nije samo među 
satirima. I pastir Zagorko pušta svoje stado, 
da mu ga vuci grabe, a on leti gorom i du- 
bravom za nekom vilom. Uzalud ga Stojna i 


.Ljubdrag odvraćaju od lakoumlja i navra- 


ćaju na savjesno vršenje svog posla. Zagor- 
ko luduje i dalje, ali na kraju, on uviđa svoje 
pogrješke i svojim pokajanjem i popravlja- 
njem — u kojem ga slijede svi njegovi dru- 
govi pastiri — daje također najbolji i najne- 
posredniji moralni primjer. 

Takve zablude, kojima je izvor u ljubavi, 
nisu još toliko zle. Ali ima jedna mana, kojoj 
je nosilac satir Vuk: lijenost, proždrljivost, 
život na tuđi račun. Vuk kaže za sebe: »lu- 
pež sam izvrstan, izvrstna izješa<«, on shvaća 
slobodu sasvim krivo kad misli: »zaludu ovi 
dan slobodi svećen ni, neg da 'e svak slobo- 
dan, što hoće, da čini«. Vuk snatri o davnim 
vremenima: »na svijetu sve što je, tad staše 
općeno, još moje i tvoje ne bješe rođeno«, a 
to »moje i tvoje« ne će on razlikovati ni da- 
nas, već radi ovako: 

ja pljezim i lazim i ulagam svud ruke, 

obilnos gdi spazim od stoke i muke. 

Uhodim i prežim po pašah imanja, 

nad svijem lupežim imam čas od znanja. 


Vuku je sve samo jelo, za ljubav on ne mari: 


iz gladna trbuha k vilami ni puta, 
bez vina i kruha ljubav je smrznuta. 


Pa ipak i takav tip nije kruto kažnjen. On 
dolazi do pravog saznanja, odluči da se po- 
pravi, ali se ne odriče svoje veselosti i sim- 
patičnog svog uživanja u veselju. U općoj 
slavi, on žrtvuje čašu vina, uz želju 

da i čašica ova od smijeha 

meni je ures vjekoviti. 

U sudbini Vuka ogleda se pravo gospar- 
stvo i pjesnički zanos Gundulića i čitavog 
vremena: svakome se dade prilika da se po- 
Pravi, nitko se ne tlači i svi se puštaju da 
sudjeluju i uživaju u općem veselju i radosti. 

Nosilac jedne teške zablude je i stara Pe- 
linka. Ona nagovara Miljenka, da se Dubrav- 
ci umili darovima, jer 

darim se vlada svijet na volji i sudi, 

dar pravi može rijet gospar se od ljudi. 


Miljenko ne vjeruje, da bi njegova Dubravka 
bila tako nisko podmitljiva, ali mu Pelinka 
tvrdokorno odgovara: 


Varaš se: bez mite sve je to inako, 
darovi zamite nebesa i pak6. 


Takvo shvaćanje Pelinke demantira Gundu-: 


lić svršetkom, glavnim obratom komada. Kad 
već ljudi ne mogu sami ispraviti svoje za- 
blude, pomažu im bogovi — mijenjaju odluku 
plaćenih i podmićenih sudaca i dosuđuju 
pravdu: Dubravka pripada Miljenku. 

Ne samo zbog same stvari, već i zbog gle- 
dalaca, na koje razgovori ovakvog karaktera 
uvijek dobro djeluju, Gundulić na mnogim 
mjestima govori o suvremenim iskvarenim 
običajima braka, ženidbe i uopće odnosa 
među muškarcima i ženama. Najznačajniji 
takav razgovor vode u prvoj sceni drugoga 
čina pastiri Brštanko, Ljubmir i Tratorko. 

Ipak najdirektnija moralna pouka izlazi 
iz usta starca Ljubdraga. Čitav njegov deveti 
prizor u prvome činu je velika tirada o raz- 
lici između njegova vremena i današnjega: 


U dni moje viđaše se 

o koristi gdi svak radi, 
uzlotrilo sada sve se, 

živu isprazno stari i mladi. 


U šezdeset i sedam stihova govori on o zlima, 
koja su zavladala svijetom, ali svršava ipak 
optimistički, s nadom, gosparski, pjesnički: 


Ali u ovemu svemu meni 
pomoć je ufat zgar s visine 
na dan ovi posvećeni 

našoj slobodi od starine. 


Ljubdrag je onaj, koji priča veliku sramotu, 
kojom je oskvrnuta svečanost: 


Ali se je ockvrnula 
svetkovina plemenita: 
najljepša je dana vila 
najgrđemu s tamna mita. 
ljubdrag izriče i kletvu, u kojoj je koncen- 
triran moral čitave »Dubravke«: 
Proklet i oni, tko najprije, 
za izet zlato, zemlju izdube, 
kad cić zlata najvredniji 
običaji se u nas gube. 
Ljubdrag vidi propast u tome 
da na blag dan od slobode 
jes, tko zlatu još robuje, 
i da sila s prike zgode 
nad zakonim gospoduje. 


Sav taj mrak, koji vidi Ljubdrag i sve nje- 
gove crne misli razilaze se pred odlukom bo- 
gova, kao magle pred jutarnjim suncem. U 
sretnom svršetku, kao rezultatu pravde, isti- 
ne i poštenja, izvire očišćena moralna ten- 
decija i rješenje svih problema. Završna svet- 
kovina kruni, ovjenčava čitavu pastoralu, 
ona znači konac radnje, a ujedno i najljepši 


primjer, kako dobro ovlada nad zlim i kako 


treba živjeti na svijetu. 
U samoj introdukciji komada, dok pastiri 
zazivaju zoru, Radmio naviješta svečani dan 


u ki slatkoj mi slobodi 
* činimo ovdje svetilište, 
kad 
vjeraju se i jedine 
dva najljepša, ki se žele. 
i od pira gozbe čine 
obilne se i vesele. 
Danaske se tanci staju, 
danas poju slatke pjesni 
i razlike igre igraju 
u radosti i ljuvezni. 
Radmio se sprema na priprave, s kojima 
dostojno se čim slaviti 
današnja će svetkovina, 


i tako u samom uvodu daje svemu svečan ton. 
Svečani dan, jedini u godini, proslava slo- 
bode, ženidba, pjesme, ples, stari običaji, ve- 
selje i opća radost, sve to daje »Dubravci« 
osim svega i svečani, ceremonijalni, obredni 
ugođaj. Spomenuli smo prije mnoge obrede 
uobičajene u Dubrovniku za proslavu dana 

Sv. Vlaha. U samoj >Dubravci« spominju se 
na mnogo mjesta upravo ti »tanci i pjesme«, 
a najjače se ti obredi ističu u završetku ko- 
mada. Glavni obred, ceremonija ženidbe i 
odluka bogova, nije prikazan, o njemu tek 
pripovijeda starac Ljubdrag, ali kad čitav 
skup izađe iz hrama, započinje svečanost, 
upravo sva sastavljena od obreda. Uz pjes- 
mu i ples dolaze satiri: 


Igra' kolo, skočmo bolje 

svak se kaži dobre volje 

na pir, na pir, hod' svak hrlo, 
spravi trbuh, čisti grlo, 

da se ije, da se pije, 

Hoja, Lero, Dolerije! 


A kad iziđe Redovnik, da izvrši obred u čast 
i slavu božice slobode, svaki od prisutnih žr- 
tvuje nešto na njezin oltar. Redovnik pušta 
bijele golubice i moli božicu 

da, k6 one steru krila 

sad slobodne svud pod nebi, 

i sloboda prostre mila 

sej Dubrave glas po tebi. 


Miljenko daruje simbol mira, grančicu ma- 
sline, Dubravka cvijeće i ružice, Zagorko sve 
svoje ljubavne tuge i uzdahe, satir Divjak 
ženske haljine i s njima sve svoje zablude, 
Jeljenka daruje m&d, satir Vuk čašu vina, 
Gorštak svoju sviralu, pastirići žrtvuju »ko- 
šičić pun kriješa«, sir, maslo i mlijeko. Re- 


dovnik završava ovu ceremoniju vrućom mol- _ 


bom božici: 
u jedinstvu i ljubavi 
neka draži dan izlazi, 
ovdi našim skladnim glasi 
sloboda se draga slavi, 


a čitav skup joj otpjeva himnu zahvalnicu. 
#% 


Prošli smo tako tri sastavna elementa »Du- 
bravke«. Politički, moralni i obredni. Poli- 
tički, koji spaja »Dubravku« sa svojim vre- 
menom, ali je plemenitošću svoje tendencije 
veže s trajnošću, moralni, koji izdizanjem isti- 
ne, poštenja i pravde daje »Dubravci« tako- 
der neprolaznost, obredni, koji joj svojom 
živošću i slikovitošću a i svojom alegorij- 
skom pozadinom daje vrijedne scenske efekte, 

li spomenuli smo prije i četvrtu osnovnu 


karakteristiku »Dubravke«: njezinu poeziju. 
To nije samo poezija riječi, već situacija i 
ideja. I nije samo poezija fraze, već osjećaja, 
najvećih i najljepših: ljubavi i slobode. >»Du- 
bravka« počinje zovom pastira: 


Objavi, Danice, jasni zrak objavi, 

čuj tihe vjetrice u ovoj dubravi; 

pršat su počeli po listju zelenu 

zovući dan bijeli i zoru rumenu. 

O zvijezdo, najdraži od neba uresu, 

ukaž' se, ukaži! Raskoše tvć gdje su? 

Žuđena Danice, objav' se, objavi! 

i zvijeri i ptice, svaki te glas slavi; 

sve te oči gledaju i srca sva hlipe, 

da nas svijeh opsjaju svjetlosti tvć lipe, 

da nam prije svane dan, blagi dan, 
svečani 

i žuđen i čekan u ovoj svoj strani. 

Te riječi, govorene ili pjevane, u rasvjeti 


jutarnje zore, kraj mora, među drvećem, uz 
cvrkut probuđenih ptica i »pršanje vjetrica 
po listju zelenu«. — te su riječi poezija čista 
i sama. : 

I poslije, kad dođe Miljenko, i zaziva 

O Dubravko, sej Dubrave, 

jasna zoro, svijetli uresu, 

od ljepote tvć gizdave 

gdi su rajski zraci, gdje su? 


ta njegova ljubavna čežnja, taj zov osjećaja 


i pjesma srca, mora da uzbudi sve ljepote 
poetskoga doživljaja. 

Dubravka nastupa sa svojim drugarica- 
ma. Sunce izlazi, one ga pozdravljaju i kite 
se cvijećem: 

Lijepe vile, druge moje, 

eto istječe zora bijela, 

dan čestiti svanuo je: 

naresimo vijencim čela, 

nakitimo cvijetkom vlase 

skladno u slatke pojuć glase! 


I sad sve pjevaju pjesmu suncu i cvijeću. 
Svijetle zrake sunca razliju se po pejzažu, 
a Dubravka poziva drugarice: 

Hodmo veće, druge mile, 

čim na istoku sunce sviti, 

lir snježani puti bile 

u jezeru bistru umiti, 

da od ljeposti zrak jedine 

danaska nam većma sine. 

Taj je prizor tako pun poezije, da u njemu 
već kod čitanja pulzira vanredan osjećaj 
scenske ljepote. 

Ta poezija pejzaža, jutarnje zore, sunča- 
nog podneva i svijetle noći pune mjesečine, 
u kojoj komad svršava, divan taj lirski ugo- 
daj idile, gdje dubravom krstare vile i pa- 
stiri, satiri i satirice, gdje se provodi ljubav, 
pjevaju pjesme i »izvode tanci i razne, igre 
igraju«<, sav taj splet svih ljepota prave poe- 
zije i literarne i scenske; dosiže kulminaciju 
u završnom spoju svečanosti ljubavi i slo- 
bode. 

Veselje satira daje prvu notu lagodnosti, 
obredi i žrtvovanja na svetilištu podižu ras- 
položenje do svečanog osjećaja, koje tako od- 
Zvanja na svaki i najmanji drhtaj nečeg lije- 
pog. I onda dolazi divna scena ljubavi: 


Miljenko: 


Oba smo u cvit od mladosti Ko 
hod'mo na što. srca žude, S: 
na ljuvene na razblude, 

na cjelove na radosti! . 


Dubravka: 
Daj, daj, veće hodi k meni, 
na medene igre hrli: > 
ah cjelivaj, miluj, grli, 
drag pokoju moj ljubljeni! 


Miljenko: 
Čim raskoše tvć razbira, 
zameta se srce u lasti — piće 


Dubravka: 
U tvojoj sam, dušo, vlasti, 
uzmi što hoć bez ozira! 


A skup zazove: 
Hod', od pira bože, hodi, 
igre mile s nami vodi, ' 
združi, sjedini 
pod pjesni medene 
ove ljuvene. 


Duhovi su time dignuti u visine. I sad dolazi 
u tu simfoniju glavni i najveći motiv. Sav 
zanos riječi, sav zamah situacije, sve ljepote 
prizora, svi efekti optički i akustički prova- 
ljuju sad u veličanstvo ekstaze: 


Redovnik moli: 


Sad, nebo, usliši, uslište bogovi, i 

što u glas najviši na ovi dan molju ovi, 

i ti, kA iz ruka svih primi darove, 

proz mi usta od puka svega čuj made 
ove! 


U deliriju oduševljenja, ali u plemenitoj sta- 
tici, mirnoj, ali tim pompoznijoj i monumen- 
talnijoj, razvija se himna: 

O liepa, o draga, o slatka slobodo, Ž 
dar, u kom sva blaga višnji nam Bog je d6... 
uzroče istini od naše sve slave, 

uresu jedini od ove Dubrave, 

sva srebra, sva zlata, svi ljudski životi 

ne mogu bit plata tvoj čistoj ljepoti. 


Ovih šest stihova, najljepših što su napisani 
na našem jeziku, sadrže također u sebi ča- 
robnu moć, tajanstveni ključ, kojim se otvara 


zavjetni kovčeg najčistijeg i najuzvišenijeg 


teatarskog doživljaja. 
' 2. E 4. 

- >Dubravka« nema nikakvih naročitih 
scenskih problema. Nema scenskih problema, 
ali ima scenskih vrednota. Po svojoj dram- 
skoj konstrukciji ona je jednostavna, krhka 
idila, nježna građa, poput jesenje paučine, 
koja leti zrakom, tražeći mjesto, tražeći drvo, 


gdje će se zaustaviti. »Dubravka« se zausta- 


vila na deblu svoje vječno lijepe i vrijedne 


- tendencije: divinacija ljubavi i slobode. I to 


je svakako prva, primarna, najvažnija i naj- 
značajnija njena osobina, to je prvakinja 
ineđu svim njenim scenskim vrednotama, ko- 
joj kao vladarici sve ostalo mora biti podlož- 
no. Prema završnom prizoru, prema toj ten- 
denciji slavljenja ljubavi i slobode, mora biti 
sve usmjereno, svi putovi moraju voditi do 
te dominantne ideje. 

Ti putovi mogu biti različiti i zavise od 
shvaćanja, htijenja i obradbe pojedinih sa- 
stavnih elemenata »Dubravke«. Primarno, 
»Dubravka« je svakako idila. Ali taj faktor 
idile, taj karakter pastorale, arkadijske igre, 
taj je kao okvir, u kojem se mogu naslikati 
različite slike, »Dubravka« može biti i pučka 
predstava, u kojoj će prevladavati komični 


elemenat satira i zapletaji, koje oni izmi- 


šljaju i provode, a uz njih i onaj moral, kao 
pučko htijenje i vjerovanje do dana današ- 
njega (»sve je to bilo drukčije u naše vrije- 

med) — a »Dubravka« može biti i svečani 
spektakl, koji će u punoj mjeri izrabiti sve 
one obrede i svečane ceremonije, kao i mnoge 
mogućnosti velikih ansambla i komparserije. 

Prva izvedba »Dubravke« bila je zacijelo 
davana pred Dvorom, kao pučka svečana 
igra, kojom je slavljena sloboda i dubrovački 
zaštitnik Sv. Vlaho. Može se prema tome za- 
ključiti, da je bio osobito naglašen politički 
i obredni elemenat — svakako je velika paž- 
nja bila posvećena satirima i ceremonijama, 
pjesmi i plesu — dok se poetski nije mogao 
toliko izraziti zbog primitivne interpretaci- 
je. Moral je svakako zorno iskakao, jer je 
»Dubravka« u svojoj klasičnoj jednostavnosti 
bila lako pristupačna svakome. Može se sa 
sigurnošću pomišljati, da je predstava >»Du- 
bravke« bila povezana sa svim uobičajenim 
tradicionalnim običajima svetkovine Sv. Vla- 
ha, koji bi se danas također dali rekonstru- 
irati u kojem dubrovačkom festivalu. 

Punih 260 godina čekala je »Dubravka« 
da opet progovori sa scene. Devetog siječnja 
1888. obnovljena je na zagrebačkom kazalištu 
kao svečana predstava u slavu tristogodiš- 
njice rođenja svog autora. 

U toj koncepciji režisera Adama Man- 
drovića prikazana je »Dubravka« kao pučka 
predstava. Naglašena je komičnost nekih lica 
i situacija, a uz to i svečani momenat što se 
tiče samih obreda i ceremonija. Prava uzviše- 
nost i veličanstvenost nije mogla izbiti, jer je 
bila prigušena skromnim dekorom — iako 
sasvim novim — i neprikladnim kostimima. 
. Veliki intendant Stjepan Miletić obnavlja 
1 osvježuje tu predstavu. On sam kaže u svo- 
Jim memoarima: »Zaslugom Mandrovića, već 
se Je za Gundulićeva jubileja, pod upravom 

neiselovom, prikazivala uz krasnu Zajčevu 
glazbu ova drama. Ali uz onodobno škrta- 
renje nije se mogla onako opremiti, da uz srce 
i oku i uhu ugodi, te je poimence manjkao 
sav lokalni kolorit, sav čar južnoga neba. Uz 
o NIJe ni pitanje kostima bilo najsretnije ri- 
Jesšeno, a pastiri iz naroda doista.nisu imali 
Ni narodnog ni općeslavenskog obilježja — 
Yeć su izgledali, da se poslužim prispodobom 
oaodobnog jednog kritičara, kao »bolničari u 
: u milosrdne braće«. Priznajem, da je 
kodni. bilo teško riješiti. »Dubravka« zbi- 

* 50 u fiktivno pogansko doba, pak nam tu 

manjkaju svi podaci za kostimiranje. Lako je 
to sa žrecima, vilama i satirima, al teško je 
s »pastierima i pasticricama« i ostalim na- 
rodom. Posavjetovah se s našim majstorom 
Bukovcem koji je rodom iz Cavtata kraj Du- 
brovnika. Nekoliko smo se dana mučili, kako 
bismo i za osoblje u »Dubravci« našli zgodan 
historijski kostim; kušali smo i s Rimljanima 
i s Bizantincima, ali nikako naprijed. Tuj 
mi nestrpljivo odsiječe naš majstor Vlaho, u 
svojoj amerikanskoj maniri: »Pa što da se 
navlačimo tiziem učenim gadovima — već vi 
lijepo naše pastiere odjenite u konavski na- 
rodni kostim, kako dolaze i danas još nedje- 
ljom u Dubrovnik«. 

Tako je Miletićeva postava »Dubravke« 
dala bolji okvir i veću pompu izvedbe, ali 
shvaćanje je ostalo staro i »Dubravka« je, 
iako u svečanijoj formi, ipak ostala pučka 
vesela igra. 

U tom obliku igrana je »Dubravka«< iz 
godine u godinu. U koncepciji Bacha »Du- 
bravka«< je naginjala idili i prikazana g. 1915. 
na otvorenom prostoru u Maksimiru, možda 
je dobila za svoj karakter najadekvatniju 
scenu. 

3. veljače 1925. obnovljena je »Dubravka« 
u režiji dra Branka Gavelle. Novost je bila i 
muzika. Dotad je izvođena scenska muzička 
pratnja Ivana pl. Zajca, koja je vanredno 
ocrtavala ugođaj pastorale, ali joj je donekle 
manjkao naš nacionalni karakter. Dr. Ga- 
vella, koji je u svojoj koncepciji dao »Du- 
bravku« kao našu reprezentativnu svečanu 
igru, naručio je muzičku pratnju od prof. 
Antuna Dobronića. Tako izvedena »Dubrav- 
ka« doživjela je veliki uspjeh ne samo u Za- 
grebu, već i kod izvođenja prigodom gosto- 
vanja zagrebačke drame u Beogradu i Va- 
raždinu. Dr. Gavella otkrio je u »Dubravci« 
nove mogućnosti. Prema svojoj ideji svečane 
igre prigodnice, nacionalne i reprezentativne, 
a teatarski efektne i bogato-izražajne, on je 
pokazao, da su scenske vrednote »Dubravke« 
nciscrpljive i da je »Dubravka« kao kaza- 
lišni komad bogat izvor shvaćanja i scenskih 
obradba. Dr, Gavella dao je svakako intere- 
santnu koncepciju »Dubravke«. 

Ipak, kasniji direktor Bach, nije se s tim 
slagao i on već po drugi put interpretira ovo 
uvijek svježe Gundulićevo djelo. Naručuje 

muziku kod Jakova Gotovca — na osnovu 
njegove ranije kompozicije »Koleda« — a re- 
žiju daje Titu Strozziju. Tako »Dubravka« 
zadobiva formu, koja se — u nekoliko modi- 
ficirana — održala do danas. 


Scenski dinamizam Tita Strozzija našao je 
u »Dubravci« efektan izražaj. A uz taj di- 
namizam scene, vječno uzbibane i uvijek u 
pokretu, Strozzi je dao čitavoj stvari i lirski 
ugodaj. Uz scenske efekte također i nježne 
ljubavne scene i svježu komiku satira. Te- 
žište te koncepcije je na obrednoj, a nadasve 
na poetskoj strani, dok se politička, a osobito 
moralna, gube. Strozzi je križao razgovore 
Brštanka, Ljubmira i 'Iratorka, a moralne 
propovijedi Ljubdraga sveo je na minimum. 
On je dao »Dubravci« kolorit Arkadije, mi- 
ris poganskih lugova i žrtvenika, ali ljudi 
njegovi su već moderniji: satiri nisu samo 
obješenjaci, već neki podsmješljivci puni su- 
periorne ironije. Strozzijeva Jeljenka uzdiže 
se — osobito je to došlo do izražaja u inter- 
pretaciji Vike Podgorske — od zaljubljene 
naivne satirice do rafinirane moderne žene. 


Tako je »Dubravka« u Strozzijevoj kon- 
cepciji modernizirana u svom sujetu i shva- 
ćanju, ona naginje na šaroliki spektakl — 
to će osobito biti vidljivo u novoj Strozzije- 
voj koncepciji, još neizvedenoj, u kojoj je 
modernizirana i scenska forma i o kojoj će 
biti kasnije govora — spektakl pun života 
igre, veselja, promjene, pjesme. Bez nekog 
čvrstog kostura, ova je koncepcija ponešto 
podvojena i daje mnogo prilike improviza- 
ciji. Strozzi nije štedio boja na svojoj scen- 
skoj paleti — da se tako izrazim — i on je 
u »Dubravci« dao i teško ulje i prozračni 
akvarel i meki pastel. 

Takvoj modernizaciji doprinijela je još 
više Gotovčeva muzika. Gotovac je htio dati 
muzičkoj pratnji nacionalnu i južnjačku 
boju, i tako je muzika bujna — za shvaćanje 
idilične pastorale svakako prebujna, ali za 
efektan scenski spektakl vrlo podesna — bo- 
gato harmonizirana i instrumentirana, za ve- 
liki glasovni i orkestralni aparat. Svakako 
još nikad nije finale »Dubravke« tako efekt- 
no djelovao i izazivao tako spontani dojam, 
kao ovaj Strozzijev i Gotovčev. 

Sve izvedbe »Dubravke« iza 26. travnja 
1928. davane su u toj koncepciji. Vanredan 


.pršanje stotina golubova prema 

uspjeh postigla je izvedba »Dubravke« pred 
internacionalnim forumom prigodom svjet- 
skog kongresa Pen-klubova god. 193553. u Du- 
brovniku. Tom se je prigodom vidjelo, koliko 
je opravdano isticanje optičkih i akustičkih 
efekata. Auditorij s čitavog svijeta, ljudi koji 
ne razumiju hrvatskog jezika, bili su najdu- 
blje impresionirani vanrednom sugestivnošću 
ove naše pastorale. Velike mase u našim na- 
rodnim kostimima, bogati zborovi sastavljeni 
od pjevača zagrebačke opere i svih pjevačkih 
društava Dubrovnika i okolice, izveli su neo- 
doljivi dojam. Završni prizor s puštanjem go- 
Jubova i zvonjavom zvona izazvao je delirij 


odobravanja. Ova festivalska izvedba »Du- 


bravke« dokazala je silnu privlačnost tog ko- 
mada za festivalske priredbe i pokazala je 
pui, kako se tom prilikom dadu izraditi ne- 
procjenjivi i nenadmašivi efekti. Izvedba se 
vršila pred trijemom dubrovačkog knežev- 
skog dvora i u toj za nju prikladnoj sredini 
postigla pun uspjeh — iako je manjkala 
atmosfera šuma i jezera. 

Nije tako sretna bila izvedba prigodom 
zagrebačkog festivala pred polugotskim zi- 
dom i portalom crkve Sv. Marka. Manjkalo 
je »štimunga«, i jedino što je bilo zaista van- 
redno i neposredno, upravo umjetnički doži- 
vljaj pun zanosa i ushićenja, bio je završni 
prizor: himna slobodi, rasvjeta, zvona i le- 
vedrom 
zvjezdanom nebu. Gledaoci su spontano 
ustali sa sjedišta i zapali u frenetičan aplauz. 
To je bio momenat zaista svečan i uzvišen, 
koji sam sobom daje uputu, kako treba da- 
vati »Dubravku«, kad se ona daje kao sve- 
čana predstava. 


5. 

Gundulić nije propisao scenski okvir »Du- 
bravke«. Svakako se ta tri »činjenja« mogu 
davati u jednoj dekoraciji, koja bi najviše 
odgovarala karakteru »Dubravke«. To mora 
biti otvoren prostor, ali takav, da se u nje- 
mu mogu razvijati velike mase i ansambli, 
a opet da bude prikladan za intimne ljubavne 
scene i komične situacije. Obično se »Du- 
bravka« daje u dekoru kakvog primorskog 
obronka, punog maslina i čempresa, s mor- 
skom pučinom u pozadini. 

U ugođaju takvog arkadijskog pejzaža do- 
bivaju se u »Dubravci« vanredni efekti. Već 

o osvjetljenje može dati divan i oku ugo- 
dan kolorit. Komad počinje u zoru, kad se 
rađa sunce, kad se u maslinicima rastapaju 
noćne sjene, kad nad morem lebdi maglica, 
a jutarnji uzduh je vedar i prozračan poput 
stakla. Kroz čitavu radnju dominira svijetlo, 
sunce. vedrina, južnjački žar i topla jarkost 
plavoga neba. To plavetilo neba i mora, zele- 
nilo travnjaka, čempresa i maslina, šaroliko 
crvenilo kostimerije i bjelina stupova, koji 
su tako krasno izraženi u posljednjoj zagre- 
bačkoj inscenaciji prof. Babića, daju »Du- 
bravci« dragocjen optički efekt. 

Gundulić stavlja na kraju u usta Redov- 
niku riječi: 


sam 


Nebo vam odzgori vjeru ovu svjedoči 

i vrh vas otvori od zvijezda sto oči... 
Iz svijeh tijem usti u skladu jedan glas 
ovako izusti i klikni večeras: : 


To znači, da je konac »Dubravke« zami- 
šljen navečer, u noći. Taj efekt može osobito 
doći do izražaja kod svečanih izvedaba na 
otvorenom, ali on se može izrabiti i kod izvo- 
denja u kazalištu. 

Izvedba »Dubravke« u kazalištu uopće 
mora da se osvrne na sva četiri karakteristič- 
na sastavna elementa njene scenske konstruk- 
cije: politički, moralni, obredni i poetski. Mi- 
slim, da bi izvođenje »Dubravke« moralo nuž- 
no inklinirati na svečanu izvedbu. Svojim 
dramskim karakterom »Dubravka« je idila, 
pastorala, ali svojom tendencijom — i posred- 
nom i neposrednom (ona je sastavljena za 
slavu Sv. Vlaha i u njoj se slavi sloboda) — 
kao i svojim značenjem, »Dubravka« bi mo- 
rala biti interpretirana kao svečana igra. Do- 
slovno tumačena i prikazivana kao scenska 
rekonstrukcija jednog prošlog historijskog 
razdoblja i literarnog smjera, ona bi se mo- 
gla davati samo kao idilična pastorala, ali 
svoju pravu veličinu i svoju pravu vrijed- 
nost za danas, maksimum svih svojih efekata 
>Dubravka« postizava u veličanstvenoj po- 
stavi svečane scenske slave, velikog reprezen- 
tativnog spektakla. 

Takvom shvaćanju prišao je iza dra Ga- 
velle i Tito Strozzi. To njegovo shvaćanje 
izbilo je već u njegovoj dosadanjoj režiji, a 
Još više dolazi do izražaja u njegovoj kon- 
Cepciji za modernu scenu obrađene »Du- 


bravke«, koja će se davati u zagrebačkom 
kazalištu. 

. Strozzi je prišao »Dubravci« kao drago- 
ejenom okviru, u koji se mogu stavljati van- 
redno efektne scenske slike. On interpretira 
»Dubravku« kao igru u igri. Rekonstruira 
stari Dubrovnik Gundulićeva vremena, daje 
nam u tom Dubrovniku »Dubravku« kao sve- 
čanu predstavu na dan Sv. Vlaha i tom re- 
konstrukcijom daje podvostručene mogućno- 
sti efektne scenske izvedbe. S tom osnovnom 
idejom on izrađuje i scenu najdramatskiju u 
»Dubravci« — o kojoj se u originalu samo 
govori (starac Ljubdrag) — scenu u hramu 
boga Lera, kad bog skrši presudu sudaca i 
narod daje Dubravku Miljenku. Tako >»Du- 
bravka« u Strozzijevoj preradbi ima četiri 
slike i predigru. 

Predigra počinje u noći punoj mjesečine. 
Scena prikazuje pročelje dubrovačkog Dvo- 
ra. Prozori su zatvoreni, po stubama i pod 
trijemom spavaju pastiri, odjeveni u nošnju 
dubrovačkih gospara. Pastirski štapovi leže 
kraj njih. Za vrijeme muzičke uvertire izlazi 
iz dvora Ljubdrag s dva vojnika i oni dižu 
na svečani stup dubrovačku zastavu. Ljub- 
drag zazivlje zvijezdu Danicu, svijetlo obasja 
zastavu, pastiri se bude, pjevaju pjesmu u 
slavu zore, dolazi Ribar i razvija se razgo- 
vor između njega i Ljubdraga. — Kad je sun- 
ce izišlo i skupio se narod, izlazi na balkon 
Dvora Radmio u svečanom odijelu prologa 
i najavljuje svečanu izvedbu »Dubravke«. Za 
vrijeme njegova govora, kojim objašnjava 
sve, što će se dogoditi, skupljaju se i oblače 
glumci, koji će biti zaposleni u izvedbi, do- 
laze satiri, pastiri i narod. Burno pozdra- 
vljen sjeda na svoj tron knez sa članovima 
Velikog i Malog Vijeća, a Radmio najavi: 
»Danas, na dan Svetoga Vlaha, godišta Go- 
spodinova tisuć šest stotina dvadeset i osmo- 
ga, prikazat će se ovdi prid Dvorom u Du- 
brovniku »Dubravka<, prikazanje spjevano 
po gospodinu Dživu Frana Gundulića«. Za- 
sviraju svečane fanfare, zavjesa se spušta, a 
kad se opet digne, vidi se šumovit kraj s mo- 
rem u pozadini i počinju se odvijati scene 
sasvim kao u originalu: scena Miljenka, do- 
lazak Dubravke, prepiranje Divjaka i Gor- 
štaka, pa scene Zagorka i Ljubdraga, Vuka 
i Gorštaka i konačno velika scena Jeljenke. 

Strozzi izrabljuje sve scenske mogućnosti. 
Pozornica neprestano vrije od satira, pastira 
i vila, monologa uopće nema i pred nama se 
trajno odvija radnja, puna duha i ljepote 1 
posebnog nekog čara starih poganskih lu- 
gova. 

Drugi čin odvija se pred kneževim Dvo- 
rom s jedne strane, a na drugoj strani vidi se 
kuća Dubravke. Brštanko, Ljubdrag i Tra- 
torko razgovaraju o ženama i starim ženid- 
benim običajima, zatim prolaze Zagorko, 
Stojna i mali zaljubljeni pastijerići. Miljenko 
snatri o Dubravci, koju se vidi kroz prozor, 
kako je u njenoj sobi kite i oblače. Dolazi 
Pelinka i nagovara Miljenka, da potkupi Du- 
bravku darovima, a kad on bijesan zbog toga 
ode, dolazi Grdan i Pelinka mu razloži svoj 
plan, kako će podmititi suce i domoći se Du- 
bravke. — Pastiri gone u žensko obučena Di- 
vjaka, tuku ga, Jeljenka ga spasava i čin 
svršava veselim plesom. 

Kako se odigrava na slobodnom trgu, i 
ovaj je čin vrtlog akcije. Scene se nižu jedna 
za drugom, komične i ljubavne, a ovdje je 
i začetak dramskog zapleta, jer Grdan daje 
Pelinki zlato, kojim će potkupiti suce. Sce- 
nom prolaze gospari, seljaci, maske, koji svi 
uzrujano očekuju ulazak u hram. 

Idući, treći čin, odigrava se u hramu boga 
Lera. Posve sprijeda trijem pod stupovima. 
Iz njeg se prema pozadini uspinje preko ši- 
roka stubišta do samog svetišta, gdje u sre- 
dini stoji nad žrtvenikom veliki kip boga 
Lera. Za vrijeme čitave radnje svira muzika. 
Oko žrtvenika kleče svećenice-plesačice. Na- 
rod se ne usuđuje glasno govoriti, ali ipak 
vlada prigušen žamor, jer se svi guraju da 
nađu, što bolje mjesto, s kojeg će što ljepše 
vidjeti izbor najljepšeg pastira i njegovu vje- 
ridbu s Dubravkom. Dolaze vile i pastiri. Vile 
vodi jedna svećenica, a pastire svećenik. Oni 
se postave lijevo i desno od žrtvenika. Među 
vilama je Dubravka, a među pastirima Mi- 
ljenko. Sasvim lijevo naprijed su Ljubdrag 
i Radmio, a desno Pelinka, koja vreba zgodu, 
da potplati suce. — Dolaze sluge i donose 
tri stolca za suce. Suci sjednu okrenuti le- 
đima publici i daju znak narodu, da zapo- 
činje molitva. Svi kleknu i mole, a Pelinka 
izrabljuje priliku, došulja se straga do su- 
daca, šapće im nešto i daje im kese sa zla- 


tom. Taj je prizor zamijetio Radmio i on upo. 
zori Ljubdraga. — Oko Lerova kipa dižu se 
svećenice i započinje ceremonija žrtvovanja: 
dva svećenika donose jaganjčića puk kliče: 
»Hoja, Lero, Dolerije« i svećenici bacaju ja- 
ganjčića u vatru. Svećenice žrtvuju zemalj- 
ske plodine i započinje veliki obredni ples. 
Zatim slijedi izbor: pastiri sa svoje strane 
silaze jedan za drugim pred sucima u trijem, 
Istodobno i istim redom silaze i vile. Krajnji 
suci imaju u rukama palice i njima daju ne- 
izabranima znak, da proslijede dalje. Iza- 
brane zaustave. Prvi put zaustave Dubravku. 
Opće veselje i radost. Na muškoj strani do- 
lazi na red Miljenko. Na opće zaprepaštenje 
suci mu daju znak da proslijedi put i iza- 
beru Grdana. Nastaje mrmor ogorčenja, Du- 
bravka se ruši u naručaj svećenica, Ljub- 
drag i Ljubmir protestiraju (Tekst i scene iz 
5. slike originala). Miljenko se također po- 
buni (tekst originala: »skazanje četvrto, či- 
njenje treće«), ali suci nalažu, da se Grdan 
i Dubravka vjere. Kad je napetost na vr- 
huncu, Miljenko se uspne do žrtvenika: 


Hoja, Lero, Dolerije, 
na kletvu vas zovem doli! 


U taj se čas smrači i zatutnji strašna gr- 
mljavina. Oganj na žrtveniku potamni i odi- 
gravaju se prizori, o kojima priča Glasnik 
u šestoj sceni trećeg čina originala. U tami 
se čuju uplašeni glasovi naroda, Miljenko 
zazivlje Dubravku, a ne može je naći. Na- 
jednom trak svijetla obasja kip boga Lera. 
Isti trak luta po užasnutim skupovima na- 
roda, da se konačno zaustavi na Miljenku, 
koji je našao Dubravku i drži je u naručaju. 
Narod shvaća čudo, zavlada veselje, Redov- 
nik blagosivlje bogom izabrane vjerenike, a 
narod pjeva himnu ljubavi. 

Ova scena, za koju su tekstovi uzeti dje- 
lomice iz originala, a djelomice iz Gunduli- 
ćeve »Armide«, od neposrednog je vanred- 
nog scenskog efekta. Velike mase u dekoru 
oživljenom rasvjetom moraju izazvati naj- 
veći teatarski dojam. 

O prave scenske veličanstvenosti diže se 
u ovoj Strozzijevoj koncepciji posljednji čin, 
koji tekstovno odgovara posljednjem »činje- 
nju« originala, u kojem su sastavljeni svi ele- 
menti ove igre u igri: proslava vjeridbe u 

,skazanju< »Dubravke« i proslava Sv. Vlaha 
na »dan Sv. Vlaha, godišta Gospodnjega ti- 
suć šest stotina dvadeset i osmoga«. Dok sa- 
tiri razveseljuju narod svojim šalama, pjeva- 
njem, svirkom 1 plesom, dolazi iz hrama ve- 
lika svadbena povorka: vojnici, trubači, knez, 
članovi vijeća, vile sa znakovima plodnosti i 
žitaricama, svećenici i svećenice, Dubravka i 
Miljenko. svi ostali glumci s Ljubdragom na 
čelu, zatim pastiri i vile. 

Strozzi postavlja taj golemi ansambl na 
ierase. Knez sa članovima vijeća, kojima se 
svi klanjaju, ide na najgornju terasu, uz nje- 
ga se postave vile sa simbolima i ostali dvor. 
Na donjoj se terasi smjeste vile i pastiri, a 
sasvim dolje lijevo i desno narod i satiri sa 
satiricama. Sad se odvijaju sve ceremonije 
vjeridbe i žrtvovanja na oltar božice Slobode 
kao u originalu. I u crescendu oduševljenja 
dolazi do opće himne slobodi, kojom se sve- 
čana igra završava. 

Stavljanjem izvedbe »Dubravke« u Du- 
brovnik na dan njezine istinske premijere, 
Strozzi je svoju koncepciju učinio veličan- 
stvenim teatarskim spektaklom. Crpivši iz 
originala »Dubravke« sve ono, što mu je mo- 
glo poslužiti ostvarenju njegove fantastične 
scenske dinamike, Strozzi je dao primjer, 
kako su klasični komadi, a među. njima i ova 
naša klasična pastorala, zaista neiscrpljivo 
polje scenskog stvaranja. Naravno, da vrij ed- 
nost ove njegove koncepcije zavisi o shvaća- 
nju: smije li se starim stvarima pridodavati 
nešto novo, što im eventualno — a to se u 
ovom slučaju događa — oduzima od njihove 
klasične jednostavnosti, ili ne smije. Prema 
shvaćanju, da u teatru treba u prvom redu 
potencirati i istaknuti »teatar«, ova Strozzi 
jeva koncepcija »Dubravke« je vrijedna pri- 
nova naše svečano-scenske literature, a kao 
predstava bit će ujedno i dostojna reprezen- 
tacija našeg modernog scenskog izraza. . 

Ova je obradba »Dubravke« namijenjena 
samo kazalištu. A kad se tretira pitanje >Du- 
bravke« kao predstave u okviru festivalskih 
Priredaba, pojavljuje se problem scenskog 
okvira za takovu izvedbu. Svakako bi van- 
rednu atmosferu davala »Dubravci« izvedba 
u šumi, na šumskoj čistini ili na ivici šume. 
Time bi došla do izražaja primarna karakte- 
tistika te pastorale. Izvedba bi mogla biti 

svečana i u njoj bi mogao sudjelovati veliki 
aparat, a ipak sve to ne bi smetalo, da takva 
izvedba bude puna idiličnog ugodaja. Spret- 
nom rasvjetom mogu se među drvećem dobiti 
neslućeni efekti, veličanstvenost prostora 
medu stoljetnim deblima daje silan dojam, 
krasan Gundulićev jezik zvonio bi u noćnom 
šuštanju lišća kao žubor bistrog šumskog 
vrela, žive boje kostima izvabile bi kod ta- 
kvog izvođenja prizore, koje je dao samo Sha- 
kespeare u svojim starim engleskim šumama, 
u kojima se odigravaju »Bura« »San ljetne 
noći«, »Mnogo vike ni za što«, »Kako vam 
se sviđa« itd. U takvoj izvedbi nastao bi ide- 
alni sklad među prirodom i čovjekom, među 
svijetom i umjetnošću, riječ i muzika, glazba 
govora i instrumenata, spojena s efektima 
svijetla električnih aparata i noćnih šumskih 
sjena, sve to zajedno sastavljeno genijima pje- 
snika i stvaraoca predstave, bio bi umjet- 
nički doživljaj, koji se ne zaboravlja. (U za- 


. grebačkom Maksimiru, pa i u kotlinama Tuš- 


kanca, ima takvih prostora i mjesta, na ko- 
jima bi se moglo izgraditi gledalište poput 
Dietrich-Eckart-pozornice kraj berlinskog 
Stadiona — i to bi trebalo uzeti u obzir, ako 
postoji namjera, da se u Zagrebu ostvare festi- 
vali, koji ne će biti samo diletaniske impro- 
vizacije, već prave i stalne umjetničke insti- 
tucije). 

»Dubravka« bi svoj adekvatni scenski 
okvir našla zacijelo i u samom. Dubrovniku, 
a time bi i taj naš najljepši grad, koji mora 
postati središte naših festivala, dobio stan- 
dard-djelo svog festivalskog repertoara. Uz 
tradicionalno mjesto »prid Dvorom«, mogli bi 
se u Dubrovniku naći i drugi prostori, koji bi 
potpuno odgovarali svrsi i karakteru festival- 
skih priredaba. Na otoku Lokrumu, na vanj- 
skoj obali, u blizini zamka, ima jedna livada 
kraj mora, na kojoj bi izvedba »Dubravke« 
bila nadzemaljski san, simfonija oka, uha i 
južnjačkih mirisa vedrih noći i bilja. A u 
samom gradu našao je Tito Strozzi jedno mje- 
sto, koje bi samo sobom dalo takvoj izvedbi 
neviđene ljepote. 

Na Pilama, ispod gradskih zidina, tamo . 
gdje se park spušta u more, pod terasom ka- 
vane »Dubravka«, nalazi se mali žal, na ko- 
jem bi mogla biti tribina — a kao gledalište 
mogla bi poslužiti i terasa kavane — dok bi_ 


65% 


se za pozornicu izgradila splav na moru. 
More je tamo zatvoreno, utisnuto pod zidine, 
a kao branik služi stijena s tvrđavom Sv. Lo- 
vrinca. Treba samo pomisliti na efekte takvog 
»kazališta«. Kao »fronta« divna silhueta Sv. 
Lovrinca, na kojoj bi mogli gorjeti krjesovi, 
paliti se ognjevi, vatromet bi odanle mogao 
sukljati u svečanim momentima, na kulama 
bi se dizale zastave, s velikih terasa bi ječale 
svečane fanfare. Ribar bi došao lađom, na 
galijama onog vremena doplovili bi strani 
poslanici i gosti na proslavu Sv. Vlaha. Vile 
bi se zbiljski kupale u moru, plivale u moru 
vode i reflektorskih svjetala, kojih bi se zrake 
takmičile s fosforesciranjem noćnih valova. 
Čitava bi se radnja odvijala na splavi i tako 
bi se dobivali refleksi u vodi, odrazi boja 
i svijetla, koji bi sačinjavali čarobnu igru 
magija i iluzija, veličanstvenu borbu jave i 
sna. (Vidio sam jednom nešto slično: balet 
na splavi u bazenu Neptuna, prigodom noć- 
nih svečanosti u Versaillesu, i taj dojam 
ostao je neizbrisiv). Takva izvedba — bilo je 
govora samo o »Dubravci«, a gdje su tek ne- 
procjenjivi efekti, koji se daju izbiti iz Pal- 
motićeva »Pavlimira« — bila bi zacijelo je- 
dinstvena. Dubrovnik bi takvom festival- 
skom priredbom dobio svakako porast svo- 
je znamenitosti i originalnosti svoje ljepote 
u svijetu. 

Iz svega se vidi, da scenskim vrednotama 
»Dubravke« nema kraja. »Dubravka«, koja je 
preživjela tri stoljeća, ovjekovječila se u na- 
šoj i svjetskoj literaturi, ona oduševljava či- 
taoce jednako kao što ushićuje gledaoce, ona 
zaista daje osnov za najiskonskije scenske 
ljepote i najčistije teatarske doživljaje. 


6. 

Na koncu interesantno je spomenuti i ovo, 
Na izvedbi u staroj kazališnoj zgradi na Mar- 
kovu trgu 9. siječnja 1888. — režija Adam 
Mandrović, muzika Ivan pl. Zajc, dirigent 
Ivan pl. Zajc — igrali su glavne uloge: Rad- 
mio — Sajević, Miljenko — Fijan, Dubravka 


— Sobjeska, Ljubmir — Mandrović, Redov- 

nik — Nikola Milan, Zagorko — Anić, Ljub. 
drag — Brani, Divjak — Stojković, Stojna 
— Sajević, Pelinka — Flieder, Jeljenka — 
Ružička-Strozzi, Vuk — Sajević, Gorštak _ 
Freudenreich, Ribar — Bocić, Glasnik — Sj. 
mić, Brštanko — Žagar, Tratorko — Varja. 
čić, pastiri — Mahalup, Lesić. 

3. veljače 1923. u režiji dra Branka Ca. 
velle — muzika Antun Dobronić, dirigent 
Oskar Jozefović, koreograf Margareta Frg- 
man, scenograf Joza Kljaković — kreirali su 
glavne uloge: Radmio — Karasek, Ribar — 
Maričić, Miljenko — Dujšin, Ljubmir — Pe. 
trović, Dubravka — Hafner-Gjermanović, 
Divjak — Strozzi, Gorštak — Pavić, Zagor- 
ko — Milanov, Ljubdrag — Gerašić, Jeljen- 
ka — Podgorska, Brštanko — Šulentić, Tra- 
torko — Muradbegović, Vuk — Bojničić, Sto- 
janka — Jovanović, Pelinka — Mikulić, Re- 
dovnik — Sotošek, Pastir — Matošević. 


Kod nanovo uvježbane izvedbe 26. travnja 
1928. — režija Tito Strozzi, muzika Jakov 
Gotovac, dirigent Jakov Gotovac, koreograf 
Valentin Froman, scenograf Ljubo Babić — 
sudjelovali su: Radmio — Nučić, Ribar — 
Marković, Miljenko — Dujšin, Ljubmir — 
Milanov, Dubravka — Hafner-Gjermanović 
i Kernic, Divjak — Strozzi, Gorštak — Pa- 
vić, Zagorko — Dragman Ervina, Ljubdrag 
— Gerašić, Jeljenka — Podgorska, Brštanko 
— Karasek, Tratorko — Petrović, Vuk — 
Griinhut, Stojna — Jovanović, Pelinka — 
Vavra, Redovnik — Sotošek, Pastiri — Lau- 
renčić, Gorjanić. 

Posljednji put izvedena je »Dubravka< 
na zagrebačkom festivalu 29. kolovoza 1958. 
pred crkvom Sv. Marka, uloge su bile ovako 
podijeljene: Radmio — Nučić, Ribar — Ilić, 
Miljenko — Afrić, Dubravka — Kraljeva, 
Divjak — Laurenčić, Gorštak — Jovanović, 
Zagorko — Dragman, Jeljenka — Podgorska, 
Vuk — Criinhut, Stojna — Vilhar, Ljubdrasg 
— Karasek, Brštanko — Lovrić, Redovnik — 

ujšin. 


Marko Fotez 


ALFRED JENSEN I GUNDULIĆ 


I. Alfred Jensen (1859—1921) 


Jensen je kao akademičar posjetio svoga 
strica u Rusiji, i tada je upoznao Rusiju, ru- 
ski jezik i literaturu, te postao slavenofil i 
slavist. Nato je stao proučavati i ostale sla- 
venske jezike i literature. Kako je bio i sam 
pjesnik i književnik, počeo je prevoditi iz 
slavenskih literatura na švedski. A da upo- 
zna što bolje slavenske narode, posjetio je 
sve slavenske književne i kulturne centre i 
posvuda boravio po više mjeseci proučava- 
jući jezik, literaturu, književnike i kulturu 
svakoga slavenskog naroda napose. G. 18853. 
pokušao je Jensen da prevodi iz ruskoga, i 
to najprije prozu, a doskora i poeziju; tako: 
Gogolja, Tolstoja, Koljeova, Nekrasova, Kat- 
kova, Turgenjeva, Puškina, Saltikova, Gor- 
koga, Lermontova, Andrejeva, Sologubova, 
Čirikova, Merežkovskoga, Uspenjskoga i još 
neke druge.!) Uz Ruse prevodio je Jensen i 
Ukrajince, tako Ševčenka, Frankova, Koču- 
bijskoga, te je napisao o ruskoj i ukrajin- 
skoj literaturi nekoliko knjiga.) 

Čehe i Slovake posjetio je Jensen također 
nekoliko puta od g. 1889., te je preveo Čeha, 
Machu, Zeyera, Vrchlickoga, Masaryka, Br- 
žezinu, Kolara, Svobodu, Sladka, Nerudu, 
Hajeka i druge. Bio je i u Slovačkoj, te je 
napisao nekoliko fejtona o Slovačkoj Matici 
i Muzeju u Turčanskom Sv. Martinu. 

U Češkoj se je Jensen naročito zanimao 
za periodu 30-godišnjeg rata i za boravak 
Šveda u Češkoj, o čemu je napisao opširnu 
monografiju. U posebnom je djelu opisao če- 
šku kulturu i literaturu.?) 

Poljake je u tadanjoj Austriji i Rusiji ta- 
kođer nekoliko puta posjetio, te je pisao o 
poljskim piscima i prevodio ih (Mickijević, 


1) Ryska skaldenportritt, Stockholm 1898, str. 
504. Tsard&met vid skiljoviigen, Stockholm 1905, 
str. 225. Rysk kulturhistoria, Stockholm 1908 u 
5 toma str. 720. 

2) Mazepa, Lund 1909. str. 240. Taras Schew- 
tschenko, Wien, 1916. str. 157. Ukrainarna, Na- 
tonernas Bibliothek, Stockholm, 1921. str. 130. 
Taras Ševčenko, Spomenknjiga Zagreb 1922. 

3) Ur B&hmens moderna diktning, Gčteborg 
1894. str. 208. Svatopluk Čech, Gčteborg, 1898, str. 
129. Jaroslav Vrchlicky, Stockholm 1904, str. 333, 
(Prevedeno na češki, Praha 1906. str. 221. (Sven- 
ska minnen fr&n Bčhmen fran 30 origa Pie 
Lund, 1910. str. 242. Ur Slavernas diktviirld, Jan 
Neruda, Gčteborg 1896, str. 170. : 


Sienkijević, Oržeskova, Krasinjski i drugi). 
Sjenkijevića je kasnije predložio za Nobelo- 
vu nagradu. I o Poljacima je napisao Jensen 
nekoliko monografija, naročito o kulturnim 
i historijskim vezama Poljske sa Švedskom.) 

Ni najmanju slavensku granu, Lužičke 
Srbe, nije Jensen zaboravio, te je g. 1895. po- 
sjetio i Budišyn, te je pisao o kulturnom radu 
Lužičkih Srba. 

Na slavenski jug došao je Jensen god. 
1890., kada je prvi put posjetio Beograd i 
napisao nekoliko fejtona u velikim švedskim 
novinama Gčteborgs Handels och Sjofartstid- 
ningen. Iste godine 1890. posjetio je Jensen 
i Bugarsku, gdje se je zanimao za književne 
i političke prilike, te je pisao o bugarskim 
piscima i prevodio ih (Botjev, Slavejkov, Va- 
zov), te izdao i posebnu monografiju o Bu- 
garskoj, nakon što ju je nekoliko puta po- 
sjetio.“) 

Iduće godine, 1891., posjetio je Jensen Za- 
greb prigodom jubilarne gospodarske izložbe. 
U Zagrebu je imao dosta prilike upoznati se 
s hrvatskom literaturom i hrvatskim književ- 
nicima: Markovićem, Smičiklasom, Šrepelom, 
Šurminom, Kostrenčićem, Mažuranićem, Bre- 
yerom, Gjalskim, Ivom Vojnovićem, Trnskim, 
Kršnjavim i drugima. ' 

U Zagrebu se je Jensen prvi put upoznao 
s dubrovačkom literaturom i Gundulićem, pa 
je to razdoblje hrvatske književnosti od tada 
zavolio. Tom prilikom posjetio je Jensen Bo- 
snu i prvi put Dubrovnik, a uspeo se je i na 
Cetinje. Posljedicom tih putovanja bili su 
mnogi putopisni članci iz Zagreba, Bosne, 
Dubrovnika i Crne Gore, te prijevodi iz Pre- 
radovića, i Kranjčevića, (od Srba: Radiče- 
vića, Lazarevića, Matavulja i Veselinovića), 
a nada sve prijevod Mažuranićeva poema 
Smrt Smail-age Čengića (Helsingfors 18992). 
Tom zgodom je Jensen bolje upoznao Du- 
brovnik i veličinu našeg pjesnika Gundulića, 


» 


4) Polackerna, Nationernas Bibliothek, Stock- 
holm 1918. str, 256. Svenska bilder i polska 
witterheten, Stockholm, 1904 str. 169. Polska skal- 
der u četiri toma, Gčteborg 1899. str. 700. Ur 
Slavernas diktviirld, A. Mickiewicz, Gčteborg, 
1890, str. 170, 

5) Kristo Botjev, Gčteborg 1891. str. 96. Bul- 
garerna, Nationernas Bibliothek, Stockholm 1918. 
str. 308. 

koji ga je pratio dalje gotovo kroz cijeli nje- 
gov literarni rad. 

Sloveniju je Jensen također posjetio na 
svojim putovanjima, naročito Ljubljanu po- 
slije potresa, te je preveo Aškerčeve Balade") 
i pisao o Prešernu. 


11. Jensen i Gundulićev »Osman« 


Alfred Jensen bio je i u Švedskoj na glasu 
kao odličan slavist, pa kada se je osnovalo 
u Stockholmu kod Nobelove akademije mje- 
sto referenta za slavenske literature, bio je 
on određen za tu stolicu. Da što bolje oprav- 
da svoj poziv na to mjesto, odlučio je napisati 
oveće djelo iz slavenskih literatura. U tu je 
svrhu odabrao Gundulića, koji je bio sasvim 
nepoznat švedskoj literarnoj publici kao i 
grad Dubrovnik. O samom Dubrovniku na- 
Pisao je Jensen veliki broj članaka i fejtona 
u različnim švedskim novinama i časopisi- 
ma. Već g. 1895. izdao je u Gčteborgu bro- 
šuru: »Ragusa en sydslavisk, literaturstudie« 
s historijskim uvodom. Naročito je htio Jen- 
sen prikazati Dubrovnik svojim zemljacima 
s kulturne i književne strane, što je Švedima 
bilo gotovo sasvim nepoznato. Iste godine iz- 
dao je i zbirku pjesama: Po fjaren stig (U 
dalekim stranama), gdje je opjevao dubro- 
vačku baladu o Lopudskoj sirotici: Marga- 
ritha Spoletana. God. 1895. izdao je Jensen 
opet novu zbirku pjesama: Nya dikter (Nove 
pjesme), u kojoj se nalazi i jedna o Dubrov- 
niku: Aftonstimming i Ragusa (Večer u Du- 
brovniku). God. 1896.-1897. izdao je dvije 
oveće knjige ,Slavia', u kojima je opisao sve 
slavenske narode, a tu je također dostojno 
zastupan napose i Dubrovnik sa svojom kul- 
turom i literaturom. 

Kada se je konačno Jensen odlučio da 
napiše djelo o Gunduliću i njegovu »Osma- 
nu«, krenuo je direktno u Dubrovnik, da 
tamo ostane koji mjesec i da prouči čitavog 
Gundulića. Najprije je pomišljao da dođe 
u Zagreb radi bogatih knjižnica ili u Split 
radi blagog mora, no konačno se je odlučio 
za Dubrovnik radi njegova lijepog položaja, 
mora i biblioteka. Međutim se je kasnije tu- 
žio radi pomanjkanja literature, te sam mu 


9 Sloveniska balader, Stockholm, 1901, str. 
190. 

ja koješta morao iz Zagreba poslati. I Jagić 
mu je pribavio iz Beča neke knjige (Brand), 
dok je iz Dubrovnika knjige teško naručivao. 
Došavši u Dubrovnik nastanio se je na 
Pločama u kući gđe Kate Kuneš u tri sobe 
s pokućstvom, kuhinjom i lijepim vrtom, za 
mjesečnih 45 for. Kako se je sam hvalio, naj- 
više ga je veselio položaj kuće s lijepim iz- 
gledom na more i na otok Lokrum, koji mu 
je bio neprestano pred očima. Kuća imade br. 
99, te je sada s okolicom vlasništvo Stjepana 
Račića. Tu ima i lijepa terasa za sunčanje, 
a i kupanje bilo je zgodno, odmah ispod 
kuće. U toj kući je prije njega stanovao po- 
znati engleski arheolog, pisac i veliki slave- 
nofil Artur J. Evans, jedan od prvih Engle- 
za, koji su se zanimali za sudbinu južnih Sla- 
vena u bivšoj Austriji. Iz sačuvane moje ko- 
respondencije s Jensenom iz tog doba (imam 
oko 100 pisama od Jensena) vidno je, kako 
se Jensen nije mogao dosta nahvaliti Dubrov- 
nika i svoga lijepog stana. Stan je bio u sa- 
svim mirnom kraju prama Sv. Jakobu, gdje 
je mogao na samu mirno raditi i uživati. 
Jensen je čuo za veliku knjižnicu franje- 
vaca u Dubrovniku, te je najprije posjetio 
biblioteku i njezina bibliotekara fra Urbana 
Taliju. Rekao mu je, đa je došao u Dubrov- 
nik, da upozna dubrovačku literaturu, i da 
kani tu ostati koji mjesec. Fra Talija je po- 
sumnjao, da će Jensen moći svladati sve teš- 
koće, jer nije znao dobro ni hrvatski ni tali- 
janski ni latinski, već samo njemački, fran- 
cuski i engleski, dok je većina literature za 
to pitanje izašla baš na hrvatskom, latinskom 
i talijanskom jeziku. Jensen je međutim čvr- 
sto odlučio, da sve to svlada, te je uistinu do- 
skora naučio hrvatski, (znao je otprije dobro 
ruski), te latinski i talijanski. U talijanskom 
mu je bila na pomoć njegova žena Karin, ta- 
kođer spisateljica, koja je po svome ocu, (Dr. 
Lidfors), koji je bio profesor romanist na sve- 
učilištu u Lundu, dosta znala talijanski. 
Ponajprije je Jensen tražio od o. Talije, 
da mu pokaže sva djela, koja bi mu mogla 
pružiti opći pregled na dubrovačku literatu- 
ru. Fra Talija poslužio je Jensena svom litera- 
turom na latinskom, talijanskom, francuskom 
i hrvatskom jeziku, uputio ga na Appendi- 
nija, Cervu, Cattalinicha, Fortisa, itd., te na 
izdanja zagrebačke i beogradske akademije. 


JENSEN I 
-_-__— 


Jensen je bio upravo željezne volje, te je 
marljivo svaki dan dolazio u knjižnicu, i 
s vremenom postao popularnom osobom u 
Dubrovniku. Proučivši ubrzo svu staru hr- 
vatsku dalmatinsku i dubrovačku literaturu 
te općeći s tamošnjim književnicima: Pose- 
delom, Medinijem, Ivom Vojnovićem, Lukom 
Zorom, V. Adamovićem, odlučio se konačno, 
da će detaljno proučiti Gundulića i njegov 
»Osman«. 

Velika zbirka rukopisa franjevačke biblio- 
teke, koje je on mogao doskora već polako 
čitati, bila mu je na dispoziciju, jednako i 
knjižnica bijelih fratara na Pločama, gdje 
mu je osobito išao na ruku tamošnji knjiž- 
ničar prof. fra Ambroz Bačić. Služio se je i 
knjižnicom dubrovačke gimnazije i arhiva 
okružnog sudišta, a dopuštenje za upotrebu 
isposlovali su mu izuzetno kao inozemcu kod 
namjesništva u Zadru prof. Jagić i Jireček. 
O. Talija posjećivao je Jensena i u njegovu 
stanu, te su polazili zajedno na šetnju i ras- 
pravljali literarna pitanja o »Osmanu«. Jen- 
sen je uvijek o svemu tražio razjašnjenja, te 
kazivao svoje mišljenje i planove. 

Jensen je bio vrlo zaposlen u to doba, tim 
više, što je obavljao i posljednju korekturu 
ovećeg svoga djela »Polska skalder« i »Habs- 
burg«, u kojemu je Habsburgima proricao 
propast, radi čega se bojao da ga ne bi au- 
strijska policija istjerala iz Dubrovnika. Ja 
sam u prikazu toga djela namjerice izostavio 
škakljiva mjesta u »Prosvjeti« 1900. koja bi 
ga mogla kompromitirati, a u Beču čini se 
nije bilo censora za takvu inozemnu knjigu. 

Kada je »Habsburg« bio štampan počet- 
kom g. 1900, bacio se Jensen svom energijom 
na obrađivanje djela o Gunduliću, koje je 
napisao na njemačkom jeziku, da bude pri- 
stupačno ostalom naučnom svijetu, koji ne 
zna švedski. 

Od mjeseca kolovoza g. 1899. pa do nove 
godine 1900. proučavao je Jensen sav mate- 
rijal o Gunduliću i njegovu »Osmanu«, pre- 
gledavao je grad Dubrovnik i okolicu, bavio 
se jezičnim studijama, a poslije nove godine 
prionuo čestito uz obrađivanje cijelog mate- 
rijala, tako da je koncem mjeseca srpnja bio 
već sasvim gotov s rukopisom, i krenuo kući 
u Lund gdje je koncem godine izašla nje- 
gova knjiga: Gundulić und sein Osman u 

Gčteborgu.") U toj knjizi Jensen je okupio 
sve što je bilo poznato o postanku »Osmana« 
do onog vremena. Jensen tu pristaje uz Mar- 
kovićevu teoriju jedinstvenog epa sa dva iz- 
gubljena pjevanja ili možda i ncispjevana, 
te je ustao protiv Pavića, koji stvara iz te 
epopeje dva eposa: Osmanijadu i Vladisla- 
vijadu. Sva učena kritika je Jensenovo dje- 
lo najljepše primila. O njemu su izašle struč- 
ne kritike od Jagića, Rešetara, Šurmina i 
Pavla Popovića. U samoj knjizi imade 
mnogo novog i zanimljivog materijala. Tako 
je Jensen našao u dubrovačkom arkivu 
iz g. 1627. testamenat majke pjesnika Ivana 
Gundulića na hrvatskom jeziku i diplomat- 
sku korespondenciju dubrovačkog poslanika 
Gučetića-Gozze iz Carigrada za vremena 
sultana Osmana (1617—1620). Našao je jedan 
rukopis »Osmana« kod tadanjeg načelnika 
dra Melka Čingrije. 

. Knjiga je izašla kao rukopis samo na 101 
primjerak, te je već danas velika bibliograf- 
ska rijetkost. Prodavala se je po 5 for., a 
bila je sva rasprodana. U Zagrebu su naba- 
vile tu knjigu sve knjižnice, te mnogi Jen- 
senovi štovatelji i slavisti, a jednako i u osta- 
lom slavenskom svijetu, te je bilo raspačano 
oko 40 primjeraka. Jensen je svim svojim 
znancima poslao gratis primjerak, no svi su 
platili knjigu, da autor ne pretrpi preveliku 
materijalnu štetu. Također me je bio zamo- 
lio, da pošaljem jedan primjerak biskupu 
Strossmayeru, što sam i učinio, a Strossmayer 
mu je zahvalio. 

Jensen se je nadao, da će naći nakladnika 
za hrvatsko ili njemačko izdanje, te je na- 


TV) Alfred Jensen, Gundulić und sein 
Osman. Fine siidslawische Litteraturstudie G&6- 
teborg, Wald, Zachrisson, 1900. velika osmina str. 
414. s anonimnim epigramom iz XVIII. stoljeća: 
Regia dum patriis donas oracula musis — Te re- 
gem illyrici carminis esse doces. Predgovor je 
datiran u decembru 1900. u Lundu. Sadržaj se 
sastoji od ovih poglavlja: I. Predgovor; 2. Dubro- 
vačko umjetno pjesništvo prije Gundulića; 3. Bio- 
grafija Gundulića; 4. Gundulićevo lirično i dra- 
matsko pjesništvo; 5. Sadržaj junačke  pjesni 
»Osman«; 6. Rukopisi i izdanja »Osmana«; 7. Pje- 
vanja koja fale i jedinstvo »Osmana«: 8. Lirika 
u »Osmanu«; 9. Talijanski i dubrovački uzori 
Gundulića; 10, Dubrovačko slavenstvo; 11. Sla- 
venska narodna pjesma u »Osmanu«; 12. Povijest 
u »Osmanu«; 15. Prevodioci »Osmana« i njegovi 
nasljedovatelji. 

kanio novo izdanje nadopuniti različnim bi- 
lješkama, koje je još kasnije našao 1901. u 
Dalmaciji, kad se je opet na kratko vrijeme 
navratio u Dubrovnik tragajući za novostima 
o Gunduliću i njegovu »Osmanu«. Ovo krat- 
ko vrijeme upotrijebio je da dotjera neke stu- 
dije o Gunduliću, nakon što je već izašla 
njegova knjiga. Tu je imao dosta prilike da 
raspravlja sa svojim književnim prijateljima 
o uspjehu svoga djela. Rezultat toga raspra- 
vljanja i istraživanja bio je njegov članak u 
» Yijencu« g. 1901.: Prilozi Gundulićevoj lite- 
raturi. Jensen je svoju knjigu o Gunduliću 
smatrao samo rukopisom, te je čekao na kri- 
tike, da ga prema tome popravi i nadopuni. 


Bio je naravno pripravan u pravome izdanju: 


ispustiti neke polemike, naročito što se tiče 
načina prigovora Paviću i nekih drugih stva- 
ri, već prama rezultatu kritike. Htio je pi- 
sati i zamoliti Strossmayera, da ga podupre 
u tom pogledu, ali se nije usudio, jer ga nije 
poznavao i nije znao, da li on uopće za nj 
znade. Ja sam kušao kod Dioničke tiskare, 
da ona preuzme nakladu za hrvatsko izdanje, 
ali kako se je knjiga imala tek na hrvatski 
prevesti i jer je i Jensen tražio honorar, do 
toga nije došlo. Mi smo o tome mnogo dopi- 
sivali, no stvar se nije dala nikako provesti. 
Jensen je htio djelo ponuditi Jugoslavenskoj 
akademiji za Rad, ali je držao, da ne bi uspio, 
jer je Pavić bio članom Akademije. Intere- 
sirao sam se i kod Matice Hrvatske, no za 
Maticu je bilo to preveliko djelo, a osim toga 
moralo bi se dati istom prevesti, poradi čega 
bi izdanje znatno poskupilo, a honorar ostao 
vrlo čedan. Za Jagićev »Archiv« bilo je to 
također preveliko djelo, te bi moralo izlaziti 
u više godišnjaka. Jensen se je nadao da će 
nakon povoljne kritike naći i nakladnika u 
Leipzigu, no ni to nije moglo odmah uslije- 
diti. Njemu je bilo međutim stalo, da ta 
knjiga što prije izađe, jer se je radilo o nje- 
govu namještenju g. 1901. kod Nobelova in- 
stituta u Stockholmu s plaćom od 6000 šv. 
kruna, kao stalni član Nobelove akademije te 
knjižničar slavenskog odjeljenja. 

Kada je međutim dobio od Švedske aka- 
demije nauka kraljevsku nagradu od 1000 
švedskim kruna, odlučio je da knjigu izda kao 


rukopis u 101 komad štam pom.) Njegova 
vruća želja, da bi knjigu s vremenom nado- 
punio prama novijim istraživanjima, koja je 
on sam učinio i još neki drugi kasnije, te pra- 
ma kritici stručnjaka, nije se nikada ispunila. 
Kasnije je bio kao referent kod Nobelova za- 
voda tako okupiran drugim  slavističkim 
istraživanjima i prijevodima, da nije više 
dospio da samo i pokuša ponovo izdati svoje 
djelo. 

Glavna mu je sada bila zadaća da prevodi 
na švedski jezik svoje kandidate za Nobe- 
lovu književnu nagradu, te je uspio da ispo- 
sluje nagradu za Sienkiewieza dok je nje- 
gov drugi kandidat Vrclicki umro prije ne- 
goli je mogao biti nagrađen. Jensen se je 
mnogo zanimao i za hrvatske kandidate Ivu 
Vojnovića i Gjalskoga, ali ih nije mogao pred- 
ložiti, jer nije prama pravilima Nobelova in- 
stituta bilo preporuke s ničije strane. 

Teško je bilo izdavati Jensenu takovo 


djelo u Švedskoj, jer je tu bilo i dosta hrvat- 
«skog teksta, te je trebalo za to nabaviti po- 


sebna slova. Svaki hrvatski citat Jensen je 
pomno prevodio, a ako je bila to pjesma, u 
pjesničkoj formi. Jensen je izdao svoje djelo 
kao njemački rukopis, da bude pristupno 
ne samo Skandinavcima, nego i Nijemcima, 
i onima koji poznaju njemački jezik, naro- 
čito Slavenima. Napose je apostrofirao i mla- 
de hrvatske slaviste, da se dadu na dalnja 
istraživanja ovoga još nepoznatog blaga, jer 
gdjegod se čovjek okrene, posvuda imade još 
mnogo neobrađena polja. 

Kada je knjiga izašla, postao je Jensen 
g. 1901. na temelju lijepih kritika poglavito 
sa strane Jagića, Jirečeka i Rešetara refe- 
rentom za slavistiku kod Nobelove zadužbi- 
ne u Stockholmu, kojoj je poslije posvetio 
čitav. svoj život. Njegova je zasluga, da se 
nalazi u Nobelovu zavodu prekrasna slavi- 
stička knjižnica, u kojoj je i hrvatska lite- 
ratura lijepo zastupana. Švedska akademija 
u Stockholmu i druge neke literarne insti- 


5) Švedska akademija nauka u Stockholmu je 
Jensenovu molbu s rukopisom poslala na ocjenu 
filosofskim fakultetima sveučilišta u Lundu i 
Upsali. Sveučilište u Lundu je rukopis povratilo, 
da nema za takvu stvar stručnjaka, no na sve- 
učilištu u Upsali dao je poznati slavist profesor 
Lundell lijepu ocjenu, te je tako Akademija po- 
dijelila Jensenu zamoljenu nagradu. 

iucije dopitale su Jensenu i lijepe posebne 
nagrade, za njegove prijevode, te je tako bio 
odsada prilično materijalno obezbijeđen, dok 
je prije kao žurnalist i vječni putnik u sla- 
venskim krajevima teško slagao kraj s kra- 
jem, tim više, što je imao i obitelj. Sina je- 
dinca nazvao je Ivicom po njegovu kumu, 
a svom dobrom prijatelju Ivi Vojnoviću. 

Kada je Upsala, najstarija univerza u 
Švedskoj i jedna od najstarijih u Europi, sla- 
vila g. 1907. Linneovu 200 godišnjicu, bio je 
Alfred Jensen za svoje velike zasluge oko 
istraživanja slavistike u Švedskoj promoviran 
na čast doktora honoris causa, makar da se on 
u svojoj prevelikoj čednosti tim počasnim na- 
slovom nije nikada služio. God. 1908. postao 
je dopisnim članom Jugoslavenske akade- 
mije u Zagrebu, te je bio imenovan i počas- 
nim članom različnih drugih slavenskih knji- 
ževnih institucija. 

Jensen se je dovoljno odužio uspomeni 
Gundulića i kod kuće u Švedskoj, te je u ne- 
brojenim predavanjima u Stockholmu i pro- 
vinciji u različnim društvima prikazivao Du- 
brovnik, Gundulića i njegova djela, a naro- 
čito »Osmana« i svoju knjigu, te na taj način 
poticao interes svojih zemljaka za Dubrov- 
nik i Dalmaciju i za hrvatsku dubrovačku 
literaturu. 

Vrlo je zanimljiva korespondencija Jen- 
senova s Vatroslavom Jagićem. Jensen se je 
upoznao s Jagićem u Beču g. 1890., te je od 
tada mnogo korespondirao s njime, pišući 
mu opširna pisma i tražeći od njega savjeta 
u svojim slavističkim pothvatima. Naročito 
je zanimljiva  Jensenova korespondencija 
s Jagićem za vrijeme izdanja njegova djela 
o Gunduliću. Jensenovih pisama Jagiću sa- 
čuvalo se je 40, a nalaze se u sveučilišnoj 
knjižnici u Zagrebu pod signaturom R. 4610. 
u posebnom omotu pod » Jensen«. Pisma su 
od god. 1897. do 1911. Prvo pismo iz Dubrov- 
nika datira 5. IX. 1899., a posljednje dne 9. 
VI. 1900., ukupno devet pisama, od kojih su 
neka i vrlo opširna. Još postoje o istoj temi 
tri pisma iz Lunda, dva iz Leipziga i jedno 
iz Stockholma u god. 1900. Nakon što je Jen- 
sen svršio glavni posao u Dubrovniku, kre- 
nuo je u Lund k roditeljima svoje supruge i 
tamo dotjerivao knjigu i obavljao korekturu 

njige, koja se je već štampala u Gčteborgu. 


U Leipzigu i Stockholmu je bio već u poslu 
stvaranja biblioteke za Nobelov institut, oda- 
kle se je još uvijek javljao Jagiću. 

Jensen je pisao Jagiću, da je u Dubrov- 
niku vrlo zadovoljan, osim što ga smeta borba 
Hrvata i Srba. Stari pisci hrvatski u izda- 
nju zagrebačke Akademije da su izvrstan 
materijal, a nazivlje ih monumentalnim dje- 
lima, te tvrdi, da pripadaju među najveće 
kulturne tekovine Hrvata. On se čudi, da je 
tako malo obrađen od literarnih historika, 
dok je više obrađivan od filologa (Budmani, 
Jagić, Rešetar), historičara (Jireček), prav- 
nika (Bogišić i Kosta Vojnović) i geografa 
(Matković). Marković i Pavić iznijeli su lijep 
materijal o Gunduliću, ali su se izgubili u 
polemici. Od mlađih obećavaju mnogo Matić 
i Medini. Što je morao moliti i Jagića i Jire- 
čeka (i mene) za neke knjige, neka mu se to 
ne uzme za zlo, jer. on Dubrovnik i njegovu 
literaturu toliko voli i cijeni, te zato i sve 
traži. Hvali naročito Jirečeka, te veli, da bi 
se od njega mogli naučiti mnogi mladi pisci 
u Zagrebu, kako se piše književna i kulturna 
historija na moderan“ način. Htio bi raditi 
u dubrovačkom arhivu, da nađe koju opo- 
ruku od Gundulićeve obitelji. Dugo traje, 
dok dobije koju knjigu preko knjižara Prett- 
nera ili dopuštenje za posjećivanja arhiva. 
Žali, što se Poljaci nisu više bavili pitanjem 
»Osmana«, te hvali Ržažewskoga u tom po- 
gledu. Proučava još Tassa i Ariosta i suvre- 
menu tursku povijest. Htio bi na novu go- 
dinu već poslati jedan primjerak Jagiću. On 
znade, da djelo nije potpuno, no nada se, 
da će se ipak gdjetko njime okoristiti između 
njemačkih i slavenskih literarnih historičara. 
Potpuna bibliografija (do onoga vremena) je 
nešto novo. Htio bi omladini pokazati, kako 
se piše u duhu literarnog historika, i to bez 
šovinizma slijeva ili zdesna. U Stonu je pre- 
gledao rukopis »Osmana« od Ohmućevića. 
Poželjno bi bilo, da Matica Hrvatska izda 
novo izdanje »Osmana«. Nakon što je Jen- 
sen u Dubrovniku prikupio sav materijal, 
povratio se je u Lund u Švedsku, u kuću 
svoje žene, te se je tada bacio na obrađiva- 
nje cijelog materijala, kako piše Jagiću 16. 
VII. 1900. iz Luuda. Žali, što nije mogao već 
prije pregledati dubrovačke arhive, jer je 
preko 9 tjedana morao čekati dopuštenje. 

Slavisti će u njegovu djelu naći mnogo nova 
i istinita, te će u mnogočemu ispraviti po- 
datke_ Cerve i Appendinija, itd. Rukopis, 
štampan u malo primjeraka (150), podijelit 
će gratis svim poznatim slavistima i biblio- 
tekama, pa se nada naći kasnije nakladnika. 
Zatražio je potporu u ministarstvu prosvjete 
u Stockholmu, pa moli Jagića za preporuku, 
jer u Švedskoj osim Lundella u Upsali nema 
stručnjaka za ocjenu takvog slavističkog 
djela. Na godinu će nastaviti studijama o 
Dubrovniku i Gunduliću, jer gdje se zahvati 
sve je zanimljivo. Jagić je odgovorio Jensenu 
posebnim pismom, za koje mu Jensen dne 
23. VII. iz Lunda zahvaljuje i koje će on 
povjerljivo oblastima prikazati. Knjigu već 
korigira, do Božića će biti gotova. Javlja da 
je iz Lunda otkrio u vatikanskoj biblioteci 
jedan rukopis »Osmana« (1667.), vlasništvo 
Stjepana Gradića, vatikanskog bibliotekara, 
a u Leipzigu je našao primjerak Crnčićev, 
koji je sve varijante različnih izdanja »Osma- 
na« notirao. Još se Jensen javio Jagiću iz 
Lunda dne 7. 1. 1901., te mu zahvaljuje za 
njegovo pismo o knjizi, koju je morao izdati 
kao »Specimen«, da dokaže Švedskoj akade- 
miji svoju sposobnost u slavenskoj literaturi. 
U novom izdanju ne bi ništa promijenio gle- 
de Pavića u stvarnosti, već jedino u tonu. 
U Zagrebu se radi Pavića ne usuđuju knjigu 
prikazati! Upravo je dobio od Švedske aka- 
demije nauka u Stockholmu nagradu od 1000 


_— 


švedskih kruna, a kako ga djelo stoji 1500 
sv. kr., to će nastojati razliku subskripcijom 
namiriti. To mu je kasnije i pošlo za rukom, 
a kako nije mogao naći nakladnika za novo i 
popravljeno izdanje, to nije nikada primio 
nikakva honorara za sav taj trud, koji ga je 
stajao toliko vremena i novaca. 

Opširnije je prikazao Jensenovo djelo 
Pavle Popović u »Srpskom književnom Gla- 
sniku« g. 1901., te dr. ĐD. Šurmin u »Vijencu« 
g. 1901. Obojica kritiziraju i nadopunjuju 
istraživanja Jensenova, koji je radio jednako 
i na historičkom i na literarnom polju, te 
iznio i neke novosti, na pr. testament matere 
pjesnika iz dubrovačkog arhiva, itd. Jensen 
je proučio svu staru dubrovačku literaturu 
počevši od bugarštica, povijest Poljske i 
Turske onoga vremena, te utjecaj talijanske 
literature na Gundulića, za koji tvrdi da nije 
prevelik. Šurmin na koncu svoje kritike na- 
ročito zahvaljuje Jensenu, što je svojim dje- 
lom upozorio strani svijet na Dubrovnik i 
Gundulića. 

Jensen na koncu spominje Jagiću, da se 
je zato bavio naročito Gundulićem, jer je on 
najviši predstavnik slavenske renesanse i 
najveći pjesnik Dubrovnika. A tko jedamput 
posjeti Dalmaciju i Dubrovnik, rado će svoj 
posjet ponoviti, a tko upozna dubrovačku 
literaturu, rado će se i što točnije njome upo- 
znati. . 


Dr. Fr. Bučar 

S važnih su jamačno razloga dubrovački 
nadbiskup Becadelli i poslanik republike E. 
1555. poduzeli »ozbiljne korake« kod osni- 
vača Isusovačkog reda sv. Ignacija, da bi se 
u gradu sv. Vlaha otvorio kolegij. Red je bio 
posve mlad, — od osnutka proteklo je istom 
15 godina —, a još nije bio ni izgradio Svog 
nastavnog sustava. Republiku kanda nisu 
uvijek zadovoljavali profesori, što ih je pozi- 
vala iz Italije, ili se ona može biti htjela rije- 
šiti skrbi, da opet i opet traži profesore, ko- 
jima će mirne duše smjeti povjeriti svoje si- 
nove, nadu domovine. Na odluku Becadellija 
i republike utjecala je još i okolnost, što ta- 
dašnji kler Dubrovnika nije bio na visini, 
kaošto nije bio ni g. 1574., kada je o njemu 
apostolski vizitator podastro Svetoj Stolici 
jako nepovoljno izvješće:!) korak republike 
za kolegij i sastavljanje toga izvješća rasta- 
vlja samo 19 godina. 


Nastojanje Dubrovnika, da dobije Isuso- 
vački kolegij, trajalo je uz prekide čitavu 
drugu polovicu 16. stoljeća. Ne mogući do- 
biti kolegija, republika je s Redom podrža- 
vala dobre veze: pozivajući propovjednike 
za advent i korizmu, pomažući privremene 
>postaje« (statio, missio) Isusovaca u gradu, 
izabirući među vlastelom takozvane »pro- 
kuratore Isusovaca«, koji su imali skupljati 
prinose za osnutak kolegija; jedan od trojice 
takvih prokuratora izabranih g. 1584. bio je 
Ivan Marinov Gundulić, očito prijatelj Reda, 
kaošto i druga dvojica iz porodice Kabožića 
i Gučetića. U oporuci od 1. listopada 1585. 
ostavio je Stjepan Ivanov Gundulić 200 du- 
kata za Isusovački kolegij u Dubrovniku, 
ako se osnuje.?) Za istu svrhu pismeno su se 


1) A. Theiner, Vet. Mon. Slav. merid. II, 
330—336. — Da je Republika s pomoću Isusovaca 
htjela postići obnovu klera, vidi se jasno iz nje- 
zinih pisama (1560.) Piju IV. (»affinchč indu- 
chino a qualche perfezione gli altri nostri sa- 
eerdoti«) i kardinalu Serbolloniu (San Giorgio), 
protektoru Republike (»a benefizio e riformazione 
dei nostri sacerdoti«). Taj razlog pozivanja Isu- 
sovaca Republika je u pismu generalu Laynezu 
obzirno prešutjela. (»Vrela i Prinosi« 7, str. 2—4), 


2) Testam. Notariae_ Nr. 51, an. 1599.—1602., 
fol. 195. (Dubrovački drž. arkiv). Ta podatak 
ugujem susretljivosti g. dra Dragoljuba Pavlo- 
“vića, sveuč. asistenta u Beogradu. 


DUBROVAČKI 


KOLEGIJ 


obvezala četiri pučanina dubrovačka dati 480 
dukata.) 

U prvoj poli 17. stoljeća u dva je maha 
postojala u Dubrovniku Isusovačka reziden- 
cija: 1604. do 1612. (odbivši g. 1609.) i 1620. 
do 1658. Već u vrijeme prve rezidencije ba- 
vili su se Oci poučavanjem dubrovačke mu- 
ške omladine, no formalna humanistička obu- 
ka započela je istom g. 1620., a trajala je 
sve do g. 1658., kad je vrhovni poglavar Reda 
opozvao sve osoblje rezidencije. Razlog je bio 
taj, što je republika često pravila nepotrebne 
smetnje kupovanju gradilišta za kolegij i 
crkvu, premda je g. 1654. donacijom o. Ma- 
rina Gundulića nastala mogućnost, da se 
osnuje kolegij. Kolegij je na često i živo po- 


žurivanje republike otvoren tek g. 1658., sto 


i više godina nakon prvog pokušaja repu- 
blike da dobije kolegij, za koji je već g. 1585. 
negdašnji trgovac Marin Temparičić, a od 
g. 1582. Isusovac, namijenio svoj imutak. U 
tomu su ga slijedili u 17. stoljeću drugi Isu- 
sovci Dubrovčani, na pr. g. 1653. i o. Vinko 
Balač, znak, kako su u Redu sačuvali privr- 
ženost svojem zavičaju. 

Od Gundulića najzaslužniji su za dubro- 
vački kolegij: Marin, osnivač (fundator) ko- 
legija (t 1647.), nećak mu Franjo (t 1684.), 
koji ga je počeo graditi, i dobrotvorka kolegi- 
ja i crkve Pera (ft 1706.). O njima će biti riječ 
u ovom prikazu, dok upogled Dživa F. Gun- 
dulića upućujem za svoj članak“) >»Da li je 
Ivan Gundulić bio Isusovački đak?« 


1. Marin Gundulić 


Rodio se u Jakinu (Anconi) dne 17. lipnja 
1596.5) Tako je rođen u Italiji, sam se smatrao 
Dubrovčaninom, a takvim ga držahu i u Ita- 
liji. Otac mu Marin imao je u Jakimu ovelik 


3) »Ljetopis dubrovačkoga kolegija« u »Vre- 
lima i Prinosima« sv. 7. str. 6. 

4) »Obzor« 19538., br. 187. i 188, (P, 0). 

5) Cat. trienn. Coll. Ancon. 1642. (Rom. 58. £. 
40). Godina 1597. 

Bašićevih sloga protuslovi sigurnoj godini 
ulaska u Red (1. X. 1612.), kad je Marinu (i po 
Bašiću) bilo navršenih 16 godina, a ta Marinova 
dob govori i proti g. 1595., do koje se može (ali 
ne mora) doći podatkom, da mu je g. 1685. bilo 
trideset, a g. 1035. trideset i osam godina, kako 
imaju Cat. trienn, Res. Rag. 1625. i 1635. (Rom. 
50. a 63. i 315). 

posjed, koji je nekoć pripadao obitelji Guče- 
tića. Mati mu je bila Veća Tudiševićeva. Još 
malešan dođe u grad svojih preda, gdje je 
polazio prve škole i upoznao Isusovce, medu 
njima napose Ricasolija i Kašića. Rad i iz- 
gled vrlih redovnika ostavio je u bogoljub- 
nom dječaku dubok utisak, pa je po Bašiću 
već tada zavolio Isusovački red. Gimnaziju 
je pohađao u Isusovačkom kolegiju u Jaki- 
nu, i tu je dozrela u njemu odluka, da ostavi 
bogatstvo i svjetsku karijeru i da stupi u red 
Družbe Isusove. Odluku izvrši u sedamnae- 
stoj godini svoje dobi ušavši u novicijat na 
Monte Cavallu (Kvirinalu) dne 1. listopada 
1612.%) Nakon novicijata (1612—1614) slušao 
je u Rimskom Kolegiju najprije retoriku 
(1614-15), a onda tri godine filozofiju )1615-16 
do 1617-18). Bogoslovni quadriennium počeo 
je slušati u istom kolegiju odmah iza svršene 
filozofije: Da je bio darovit, vidi se iz či- 
njenice, da je kao teolog prvog i drugog te- 
čaja bio repetitor filozofije u Engleskom ko- 
legiju u Rimu (Collegium Anglicum).") 
Svršivši g. 1622. teološki studij (zaređen 
je svećenikom po svoj prilici nakon trećega 
tečaja) poslan je u svoj rodni grad, gdje je 
djelovao barem do g. 1628. uključno.*) U Du- 
brovniku je od g. 1624. do 1626. bio profesor 
»Logike«. Nakon rektorata od godinu dana 
(1650) u Ilirskom kolegiju u Loretu, posta- 
vljen je superiorom dubrovačke rezidencije. 
(1651—1654). Iz Dubrovnika pozvan.u Ita- 
liju?) bio je redom rektor ovih kolegija: u 


$) Cat. trienn. Res, Rag. 1625. i 1655. 

7) Svi ovi podaci uzeti su iz službenih šema- 
tizama Reda. 

Po Bašiću Marin je iza filozofije kratko vri- 
jeme naučao »Gramatiku« (treći gimn. razred). 

o je moglo biti samo ili na kraju trećeg tečaja 

filozofije ili na početku prvoga teologije. Bašić 
veli, da je Marinu umro otac g. 1624. u vrijeme 
njegovih bogoslovskih nauka. Ako je godina 
smrti prava, onda očeva smrt ne pada u doba 
bogoslovskog studija. X 

8) Po godišnjim šematizmima (Catalogi bre- 
ves) dubr. rezidencije. (Arkiv D. 1). Za g. 1629. 
ne postoje šematizmi, pa ne možemo reći, gdje je 
bio te godine. : : 

9) Ne znamo, gdje je bio školskih godina 
1634./35. i 1635./56. M erelećao u Firenzi, jer Alle- 
gambe u kratkom nekrologu kaže, da je velikog 
vojvodu tri godine poučavao u hrvatskom jeziku, 
dok nije bio rektor. Gl. »Vrela i Prinosi« 7 (1957) 
str. 13. 


Fabrianu (od 1636.), Perugii (od 1639.), Ja- 
kinu (1642) i napokon u Firenzi (1644), gdje 
je nekoć (valjda 1635. i 1636.) poučavao u 
hrvatskom jeziku velikog vojvodu F erdinan- 
da IL, koji je ugladenog i blagog Dubrovčća- 
nina uvelike cijenio. , 
Za njegova rektorovanja u Firenzi knez i 
senat dubrovački zamoliše pismeno generala 
Reda Vinka Caraffu, neka bi dopustio, da o. 
Marin pođe kao poslanik (orator) u Genovu 
i isposluje u genovske republike onu veliku 
svotu novaca, koju bješe ostavio vrli Mihovil 
Pracat, a trebala je po baštinskom pravu pri- 
pasti Dubrovniku. S nepoznata danas razloga 
o. Marin nije izvršio ovog poslanstva. 
Nakon rektorata u Firenzi Marin bi po- 
zvan od Caraffe u Rim, gdje je proboravio 
šest. mjeseci u kući zavjetovanika (Domus 
professa), a onda je poslan u Dubrovnik sa 
zadaćom, da ukloni teškoće, koje su priječile 
gradnju kolegija, oko čega se zaludu trudio 
njegov sestrić o. Ignacije Tudišević.'") Među- 
tim duga i mučna plovidba burnim Jadra- 
nom skršila :je o. Marina, koji i onako nije 
bio jaka zdravlja, te on umre veoma bogo- 
ljubno u Gružu, u kući svoje rođene sestre 
Katarine Gradićeve 50. studenoga 1647. Su- 
tradan ukopan je svečano u Franjevačkoj cr- 
kvi u Dubrovniku u grobnici svog roda. Čini 
se, da je nakon sto i više godina njegovo ti- 
jelo preneseno u grobnicu crkve sv. Ignacija, 
tako se bar mogu razumjeti Bašićeve ri- 
ječi."") Ipak je čudno, da to nije zabilježeno 
u »Ljetopisu« kolegija. gdje se prijenos Pere 
Gundulićeve i sina joj Franje spominje na 


«dva mjesta. O Marinu ima samo bilješka, da 


uoči sv. Andrije apostola (29. XI.) svi Oci ka- 
legija imaju odslužiti sv. Mise za pokoj duše 
osnivača, a osim toga još služe četiri vanjska 
svećenika Mise (uz primjereni stipendij). Za- 
hvalni kolegij dao je napraviti njegov portret 
od priznatog slikara Prussina starijeg, koji 
je Marina vidio i promatrao u Anconi. Slika 


19) Iz jedne marginalne bilješke u Diversa 
Notariae_ dubr. arkiva (1613., fol. 133 v, 154 r) 
koju dugujem dobroti preč. kanonika D. Nike. 
G ivanovića, saznajemo, da se 0. Tudišević, sin 
Marinov, u svijetu zvao Orsat. Imao je tri brata: 
Franju, Junija i Marinka. 

1) >...post centum et amplius annos ad 
templum  Societatis, ne dicam suum, funebri 
pompa deferri debuit«. : 

je, kad je Bašić pisao svoja »Elogia«, visjela 
kod ulaza u kolegij, s nutarnje strane, a da- 
nas, još dosta dobro sačuvana, nalazi se u 
sakristiji crkve sv. Ignacija. 

U životu Marina Gundulića za nas je ov- 
dje najvažnija stvar, da je on osnivač (funda- 
tor) dubrovačkoga kolegija. Tko zna bi li 
ikad Dubrovnik dobio onakav zavod, da nije 
bilo njegove ljubavi k zavičaju. Prema usta- 
novama član Isusovačkog reda može ostati 
(a obično i ostaje) vlasnik svog imutka i na- 
kon prvih zavjeta, koje polaže odmah na- 
kon svršena dvogodišnjeg novicijata, no ogri- 
ješio bi se o zavjet siromaštva, kad bi bez do- 
puštenja kompetentnog poglavara raspola- 
gao imutkom; ipak takav čin bio bi valjan. 
Vlasništva odriče se član Reda najka- 
snije uoči polaganja zadnjih zavjeta. Ta- 
ko je bilo i u slučaju o. Marina g. 1654. Nego, 
da osigura postojanje rezidencije dubrovačke 
i da pospješi osnutak kolegija, on je već se- 
dam godina prije, kad je pripadao dubro- 
vačkoj rezidenciji, učinio takozvanu dona- 
ciju inter vivos: spis, datiran u Rimu -16. stu- 
denoga 1627., sav pisan njegovom rukom te 
potpisan od njega i tri svjedoka.“*) Sadržaj 
darovnice, u kojoj sebe naziva Marinko; 
u kratko je ovaj. Jasno je spoznao, kako bi 
bilo na veliku slavu Božju, kad bi se u Du- 

brovniku osnovao kolegij Družbe Isusove; 
njegovi bi članovi unaprijedili bogoljubnost 
među građanima i odgajali mladež, osobito 
vlasteosku, poučavali je u pobožnosti i zna- 
nju, »da mognu danas sutra služiti Republici 
u magistraturi i u službama gradskim i držav- 
nim, a prema potrebi u svoje vrijeme i izvan 
države«. Držeći to na umu senat je više puta 
zaključio, da uvede u Dubrovnik red Družbe 
Isusove, napose pak g. 1560., 1585. i 1584. Na- 
umio je zato, bez ičijeg pritiska i posve slo- 
bodno, na korist svoje Domovine dati dio 
baštine Bogu, »kojemu sam«, veli, »dao mi- 
nulih godina i sama sebe u Družbi Isugo- 
voj«: neopozivo dariva istoj Družbi i po njoj 
prečasnom Ocu Muciju Vitelleschiju, gene- 
ralu Reda, toliku svotu novaca ili drugih do- 
bara, da kamate nose godišnjih 1000 rimskih 
škuda, računajući škudu po 8 gjulija, s obve- 


22) Orig. u Instrument. Lib, VIII. fol. 199. 
(Rim, Fondo Gesuitico). 


zom. da to posluži za fundaciju (zakladu) 
kolegija D. I. u Dubrovniku; rečenu glavnicu 
predat će Družbi Isusovoj g. 1633., ako Re- 
publika do te godine pristane na osnivanje 
kolegija; ne pristane li do toga roka, onda 
6 mjeseci iza pristanka. A da lakše dođe 
do te privole, određuje Marinko, neka se za- 
klada ne investira u nekretnine na području 
Republike, već neka se koristonosno uloži iz- 
van njenih granica. — Ova točka darovnice 
bez sumnje je uvrštena s privolom gene- 
rala Reda. Kad je poslije Republika po svom 
agentu u Rimu požurivala osnutak kolegija, 
ali uz pogodbu, da se Red formalnim ugo- 
vorom obveže, da ne će kupovati nekretnina, 
a ako ih dobije na poklon, da će ih prodati, 
general Gosvin Nickel pismom od 28. pro- 
sinca 1652. odgovori: ugovora te ruke ne mo- 
že sklopiti, jer Sv. Stolica ne bi dopustila 
ovakovu povredu crkvenog imuniteta; no Re-_ 
publika nek vjeruje njegovoj riječi, da će ge- 
neral u takvom slučaju sve učiniti, kako bi 
dobio dopuštenje Sv. Stolice, da nekretnine 
proda:1*) : : 

Dok darovnica od g. 1627. sadržava samo 
neku općenitu odredbu, jedna druga, vrlo 
opširna i datirana u Firenzi 25. lipnja 1654., 
točno označuje iznos zaklade (18.000 rimskih 
škuda) i odredbe o rukovanju njom.*) Svotu 
od 18.000 škuda, pozajmljenu Rimskom ko- 
legiju, Marinko poklanja Isusovačkom kole- 
giju u Jakinu za budući kolegij u Dubrov- 
niku pod ovim uvjetima. 

Kamate od 6000 škuda služit će za uzdr- 
žavanje dubrovačke rezidencije, dok budu 
tamo Oci D. I.; kamatama od ostalih 12.000, 
pa i od rečenih 6000, ako ne bude postojala 
rezidencija u Dubrovniku, neka se kupuju 
vrednosni papiri (luoghi di Monti) kroz 50 
godina počevši od 25. lipnja 1654. Kad mine 
50 godina (ako o. general ne produži toga 
roka), neka prihod glavnice od 12.000 škuda 
i kamate od kamata služe za misiju »u Sla- 
voniji i Dalmaciji«, dok bude postojala i mo- 
gla djelovati; ne bude li postojala i mogla 
djelovati, onda nek služe za druge misije 
D. T., pa i one u »Indijama«, ali uz pridržaj, 
da se sve kamate upotrijebe za rezidenciju u 


19) Alcune Lettere fol, 14 r. (Orig.) ' 
14) Orig., Instrum. Lib. XI. fol. 1222 r—1250 r. 

Dubrovniku, dok bude tamo. Od kamata 
neka se svake godine isplati 25 škuda Vir- 
Giliji Gundulićevoj Markovoj, (sestri Marin- 
kova oca), dok bude živa, a svakih 12 godina 
kolegiju u Jakinu jednogodišnje kamate (fru- 
iti del detto Multiplico). Bude li se osnivao 
kolegij u Dubrovniku, zakladna svota od 
18.000 škuda zajedno sa svim kamatama nek 
bude u korist toga kolegija, odbivši 25 škuda 
za Virgiliju i jednogodišnje kamate svakih 
12 godina za jakinski kolegij. Napokon na- 
ređuje, da se zaklada i kamate nikad ne smi- 
ju otuditi svrhama označenim u darovnici. 

Da osigura donaciju od eventualnog pobi- 
Janja sa strane rodbine,!5) Marinko je dao sa- 
staviti kao neku oporuku (testamentum puta- 
tivum) datiranu u Firenzi 29. srpnja 1654., 
dva dana pred svečane zavjete, koje je polo- 
žio na Ignacijevo u Firenzi.) U oporuci po- 
tvrđuje sve odredbe darovnice od 25. lipnja 
iste godine, a osim toga postavlja univerzal- 
nim baštinikom ostalog imutka svog brata 
Ivana s obvezom, da isplati neke dugove, na- 
pose ostatak miraza njihovoj sestri Katarini 
Gradićevoj, a uz izričiti uvjet, da Ivan ništa 
ne poduzme proti spomenutoj darovnici i da 
je ne pobija; ako bi tako što učinio, ovlaš- 
ćuje generala Is. reda, da ga proglasi lišenim 
baštine. U takvom slučaju baština nek pri- 
pane djeci njihovih triju sestara,'!) ali uz 
prethodnu izjavu, da odobravaju donaciju; 
ne htjednu li je odobriti, baština neka pri- 
padne bazilici sv. Petra u Rimu ili kojem 
drugom pobožnom djelu. Sve ovo naređuje 


PI 


15) To izrijekom kaže u pismu o. Rossanu, Fi- 
renze 19. kol. 1634. (Orig., Instrum. Lib. XI. £. 
1238 1). 

18) Instrum. Lib. XI. f. 1219 r—1220 v. Orig. 
— Skraćena u Bašićevim »Elogiama«. GI. »Vrela 
i Prinosi« 3 (1935.) str. 17.—18. — Oporuku je sa- 
stavio i u kolegiju u Firenzi potpisao javni bi- 
lježnik Josip de Neanik u prisutnosti sedam i. 

oka, od kojih su četvorica bili stolari, jedan zla- 
tar i jedan vunar. Ovjerovio ju je generalni vi- 
kar Hlorsncijskog nadbiskupa Vinko Battara. 
1T) Katarina Gradićeva, Pavla Sorkočevićeva 
i Marija Gundulićeva. Franjo, Marijin muž, a sin 
oznatog diplomate Franje Gundulića (t 1589.), 
bio je dakle o. Marinku svak. P esnik Dživo F 
Gundulić bio je Marijinu mužu Franji trećobra- 
tučed u 8. stepenu srodstva, a našem o. Marinku 
srodnik u 8. step. tazbine. Za ove podatke izričem 
zahvalnost grad, g. D. Niku Gjivanoviću, kano- 
niku dubrovačkom. 


Marinko i u svojoj abdikaciji pisanoj i dati- 
ranoj u Firenzi isti dan 29. srpnja 1634., ko- 
jom potvrđuje, što je odredio u darovnici i 
oporuci.'*) : 

Stanje zaklade, s priraslim kamatama, u 
siječnju g. 1648., dakle nakon 153 godina i pol, 
bilo je ovo: 14.733!/3 škude, uloženih u Rim- 
skom kolegiju (godišnje kamate 665 šk.), u 
novicijatu sv. Andrije na »Monte Cavallu« 
10.000 (kam. 454.50), u Njemačko-Ugarskom 
zavodu u Rimu šk. 800 (kam. 36), u benedik- 
tinskom samostanu sv. Petra u Perugii 4000 
(kam. 200), u Franje i Jurja Menčetića (Men- 
ze) u Dubrovniku 50, kuća D. I. u Dubrov- 
niku stajala je 716%: škude. Čitava glavnica 
s kamatama dosegla je rečene godine 34.400 
škuda, a godišnje kamate iznosile su 1353.50 
škuda. Po Allegambu (»Vrela i Prinosi 7, 
str. 13) g. 1658., kad se otvorio kolegij, izno- 
sila je 44.000 zlatnika. 

Ivan nezadovoljan, što je Marinko daro- 
vao za dubrovački kolegij 18.000 škuda, sali- 
jetao je brata, da opozove darovnicu, a u 
tom je smislu kroz deset godina nastojao kod 
generala Vitelleschija, a poslije kod nasljed- 
nika mu Vinka Caraffe. Napokon se uteče 
kardinalu Juliju Sacchettiju, koji Caraffi 
preporuči Ivanove interese i posla Ivanovu 
spomenicu o toj stvari. Caraffin pismeni od- 
govor,') potkrijepljen ispravama, očito je 
uvjerio kardinala, da su Ivanovi zahtjevi ne- 
osnovani, a Ivan nije već poduzimao koraka 
u tom poslu. Prihvativši bratovu oporuku, 
kojom je dobio lijep dio Marinkove baštine, 
on je preuzeo i obvezu, da isplati sestri Ka- 
tarini, udatoj za Mateja Gradića, ostatak 
miraza. Prema ženidbenom ugovoru od 1. lip- 
nja 1621. miraz je iznosio 7000 rimskih šku- 
da (zlatnika). Od te svote g. 1654. nije bilo 
isplaćeno samo 520 dubrovačkih dukata. Ka- 
tarina je imala dva istoimena sina: Junija 
Gradića starijeg i Junija Gradića mlađeg. 
Kći mlađeg Junija, imenom Katarina (kao i 


njezina baka), udala se za Luku Sorkočevića, 


i taj je za svoje sinove Antuna, Mihovila i 
Valentina tražio od Isusovaca polovicu neis- 
plaćenog ostatka (260 dukata), dok je druga 
polovica išla sinove starijeg Junija (Ivana i 


18) Instrum. Lib. XI. f. 1216 r—1217 ig. 
1%) »Vrela i Prinosi« 5 (1935.) str, TA dk. 

Marina). Građanski je sud dubrovački sa- 
svim pravo presudio, da ostatak mora na- 
miriti ostavština starog Marina Gundulića. 
Luka Sorkočević teretio je sad dubrovačke 
Isusovce,*“) no ti su s pravom isticali okolnost, 
da je Ivan s onim, što mu je dobrovoljno 
ostavio o. Marinko, preuzeo i obvezu u po- 
gledu ostatka miraza. Budući da Ivan tu 
zadnju obvezu nije ispunio, ona je prešla na 
Ivanova baštinika Ivana Bondu u Jakinu. 
No i taj kanda se nećkao udovoljiti dužnosti. 
Sad se Katarina Gradić-Sorkočević (unuka 
Marinkove i Ivanove sestre Katarine) obrati 
generalu 1s. reda Tamburiniju pismom?!) od 
27. lipnja 1708., u kojem se gorko tuži, što 
Isusovci ne će da udovolje njezinoj pravednoj 
tražbini: Marinko je morao najprije namiriti 
svoju sestru, a onda je istom smio misliti na 
zakladu za dubrovački kolegij i druga po- 
božna djela; on je uzeo gotovinu, a bratu 
Ivanu dao je imutak u Italiji, gdje bi par- 
nica za ostatak miraza progutala više, nego 
što bi se dobilo. 
Iduće godine (1709) Katarinin muž Luka 
Sorkočević opet iznese tražbinu pred Tam- 
burinija, kojemu rektor: dubr. kolegija o. Jo- 
sip Marija Paganucci priopći razloge i Luke 
Sorkočevića i kolegija. Luka je i poslije češ- 
će puta o stvari razgovarao s rektorom i na- 
pokon priznao, da nije kolegij vezan platiti 
onog ostatka, nego Ivan Bonda u Jakinu, 
baštinik Marinkova brata Ivana. Preko Pa- 
ganuccija Luka zamoli Tamburinija, neka bi 
ovlašću, koju je o. Marinko dao generalu 
Reda, prinukao Bondu, da isplati odnosni dio 
ostatka. Paganucci u pismu Tamburiniju od 
21. veljače 1710. ističe, da bi general obrado- 
. vao gospara Luku, muža zaslužna za dubr. 
kolegij, mogne li skloniti Bondu na izrav- 
nanje spora, a ujedno bi oslobodio kolegij 
velikih neugodnosti. Kako je Bonda srodnik 
osnivača kolegija, trebalo bi u pismu spome- 
nuti, da je poticaj za generalovo posredova- 
nje došao od Luke Sorkočevića, kaošto je 
doista i bilo. Bit će da se stvar svršila po želji 


2) Opširan spis s izvacima iz različnih ispra- 
va i s genealogijom Marina Gundulića st. u In- 
formationum Lib. 198. pag. 41—52. (Fondo Ges.) 


21) Informat. Lib. 175. f. 408 r—409 r, (Fondo 
Ges.) 


Luke i Katarine Sorkočević, a to tim lakše, 
što je Luka bio Bondi dužan 900 dubrovač- 
kih dukata, a tražbina je bila puno manja?) 


2. Franjo Gundulić 

Franjo Gundulić, dugogodišnji i zaslužni 
superior dubrovačkog kolegija (tada reziden- 
cije), sin je Frana Gundulića (sina poznatog 
diplomate Frane) i Marije, rođene sestre o. 
Marinka Gundulića.Bio je dakle dalek rođak 
pjesnika Dživa Gundulića. Rodio se u Du- 
brovniku 5. rujna 1621.2) Gimnazijske nauke 
učio je bez sumnje u Isusovaca u Dubrovni- 
ku, te je 5. list. 1658., u dobi od 17 godina, 
stupio u Isusovce u Rimu. Iza novicijata u 
Rimskom je Kolegiju dvije godine (1640 do 
1642) slušao retoriku, koje jamačno nije učio 
u Dubrovniku, i tri godine filozofiju (1642 
do 1645), a zatim je negdje u Italiji bio četiri 
godine gimnazijski učitelj (1645—1649). Na- 
kon teologije (1649—16553), koju je odlično“ 
svršio, bio je po Bašiću?“) rektor kolegija u 
Sezzu (Sezze), gdje je 4. list. 1655. položio 
svečane zavjete, pa u Ascoliju i Todiju; od 
g. 1661. do 1680. vršio je službu superiora u 
Dubrovniku, gdje je proboravio i ostatak ži- 
vota (tf 19. pros. 1684.). 

U vidu gradnje novoga kolegija novi je 
superior g. 1661. doveo sa sobom u Dubrovnik 
vrsnog arhitekta, brata Serafina Fabriana, 
koji je napravio nacrte, i već iduće godine 
1662. položen je temeljni kamen. Za gradnju 
je i o. Orsat Ranjina, prethodnik Gunduli- 
ćev u superiorstvu, u toliko zaslužan, što je 
s nemalim trudom otkupio kuće, gdje će se 
podići kolegij od tesana kamena. Pet po pri- 
lici godina radilo se na gradnji, kad straho- 
viti potres g. 1667. u tili čas pretvori u ruše- 
vine najveći dio onoga, što se s mukom sa- 
gradilo. U golemoj nesreći, koja je zadesila 
grad, zasjala je lijepa i plemenita duša su- 
periora Gundulića, njegova vanredna ljubav 


22) Informat. Lib. 175. f. 407 r v. 

23) Taj datum imaju Cat. trienn. Rag. od g. 
1661., 1665., 1669., 1672., 1678., 1681., samo onaj 
od Bi 1675. ima (pogrešno) 21. svibnja. 

4) Cat. trienn. Rag. kažu, da je bio rektor 5 
godine, pa bi prema tome Gundulić bio rektor u 
navedenim kolegijima po godinu dana otprilike, 
što nikako nije vjerojatno. 

k bližnjemu i neslomljiva srčanost. Sav se dao 
na to, da blaži nevolju, da hrabri i sokoli se- 
nat. da pruži duhovnu pomoć ranjenima i 
umirućima, da izbavlja zatrpane pod ruše- 
vinama. ispod kojih su očajno zazivali po- 
moć. General Reda o. Ivan Pavao Oliva, koga 
je vijest o katastrofi tako potresla, da je pla- 
kao, sa zadovoljstvom je primio glasove o ve- 
ledušnom radu superiora te otaca Ranjine 
i Hektora Celia, koji je iste godine od rana 
zadobivenih kod potresa umro u Trogiru, 
svom rodnom gradu.) Kako je od trusa stra- 
dala i zgrada rezidencije, premješten je Ra- 
njina u Loreto, a u Dubrovniku je ostao samo 
Gundulić, kojem je senat odstupio sobu u 
gradskoj kući (casa publica), na čemu je 
Oliva senatu preko Gundulića usrdno zahva- 
lio (8. X. 1667.). Dubrovnik je potresom ostao 
gotovo bez ispovjednika, i stoga bude pozvan 
iz Carigrada Dubrovčanin o. Vinko Balač, da 
pomaže Gundulića u duhovnom radu. Iduće 
godine na Papinu želju vraćen je o. Ranjina 
u Dubrovnik, da prati i pomaže nadbiskupa 
Pri apostolskom pohodu. Poslije je stigao i 
Dubrovčanin o. Nikola Perić (Pieri), član na- 
Puljske provincije. 

Potresom, koji je oko građevine kolegija 
ostavio mnogo ruševina, nastala je mogućnost 
da se namaknu nova gradilišta; i kad je 
s mnogo teškoća pošlo za rukom kupiti ih, 
napravljen je i pomalo izveden nov nacrt za 
prostraniju zgradu. Gradnja kolegija trajala 
je mnogo godina. Gundulić je g. 1674. kupio 
od Bratovštine sv. Petra in Cathedra neko- 
liko kućica i o toj transakciji postoji mnogo 
spisa. G. 1676. car i kralj Leopold 1., zamo- 
ljen od svoje žene carice Eleonore, poklonio 
je za gradnju 800 for. Bit će da je gradnja 
Zapinjala s nestašice sredstava, jer se novac 
zaklade nije smio upotrijebiti za gradnju ko- 
legija. Možda je bilo po srijedi i pitanje gra- 
ditelja. Iz pisma Olive Gunduliću 16. svib- 
nja 1676. razabiremo, da je te godine superior 
tražio za graditelja kojeg brata laika, a Oli- 
va mu dopušta, da takova brala zatraži i u 
drugim provincijama Reda. Oliva mu ujedno 
preporučuje, neka se za gradnju uzima što 


25) Bio je pitomac Ilirskoga roga u Loretu. 
— Oliva je dao odslužiti velik broj Misa za duše 
poginulih u potresu. 


manje drva, a više da se gradi na svod.?*) Ni. 
sam mogao utvrditi, kada je dovršena grad- 
nja. Sigurno je to, da kolegij nije bio potpu- 
no izgraden ni g. 1685., kad je provincijal 
Jakov Cellesi (7. srpnja) naredio prvom rek- 
toru Petru Clodiju, neka nastavi gradnju. 
(Orig. pismo u »Aleune Lettere« fol. 210). 

Za dugo vrijeme svog superiorata Frano 
Gundulić podigao je veći dio gradnje, a i 
inače mnogo uradio za kolegij, tako na pr. 
na temelju stare tražbine nagodio se s Đor- 
dićima, da su kolegiju odstupili omanji za- 
selak u Gružu, gdje će se Oci i magistri za 
ljetne žege odmarati. Tu je bila i kuća, no 
porušena od potresa; na njezinu mjestu sa- 
gradio je poslije veću i udobniju superior 
o. Rafo Tudišević. 

Kad je g. 1678. veliki vezir Kara Mustafa 
Republici nametnuo golem danak, jer su Du- 
brovčani navodno pomagali Mlečane u kan- 
dijskom ratu, Republika je zaludu tražila po- 


. moć na različnim stranama. Oliva, očito za- 


moljen od našeg Gundulića, dopusti (25. ruj- 
na 1679.), da se Dubrovniku pokloni 1000 du- 
kata od prihoda kolegija. Oliva je svojom 
rukom dodao pismu ove riječi: Želio bih da 
mogu i svojom krvlju pomoći tako vrijednoj 
Republici«.?7) 

Smijemo vjerovati Bašiću, kad kaže, da 
je o. Gundulić bio veoma voljen u Dubrov- 
niku, naročito od senator4: bio je štono riječ 
stopostotni Dubrovčanin, od srca privržen 
Domovini, pa stoga lako razumijemo, da mu 
je Republika povjerila zamašnu zadaću. kad 
je g. 1684. na poziv generala de Noyellea po- 
lazio u Rim, da izvijesti vrhovnog poglavara 
o potrebama kolegija") U popratnom Pismu 
»Knez i Vijeće Umoljenih«, Pozivajući se na 
njegovu »dobro poznatu ljubav prema Domo- 
vini«, povjeravaju mu ovaj zadatak u vezi 
s velikim turskim ratom, koji se razmahao 
nakon turskog poraza pod Bečom (1685): za- 
molit će 0. generala za posredovanje kod sv. 


20) 


m »Alcune Lettere« f.:79 r, (Orig.) 


»Alcune_Lettere« f. 87 r, Orig.). — - 
hvalno pismo Republike gl. u koj čuda 
kol,« (Vrela i Prinosi 7, str. 30—31). 

25) Bašićevo motiviranje poziva u Rim (Vrela 
i Prinosi 5, str, 45) ne zadovoljava. Držim, da je 


Pisac »Ljetopisa« pogodio Pravi ili bar odlučni 
razlog poziva. : 

Oca, neka bi preporučio saveznim knezovima 
»mir ove Republike, kako bi kod tolikog zve- 
keta oružja, koje će se možda čuti u našem 
susjedstvu, ova država ostala pošteđena i ne 
osjetila onakvih neprilika, kakve je više puta 
podnijela od obijesti neobuzdane vojske... 
U razgovoru s 0. generalom i s drugima, sva- 
kako, Velečasni, naglasite naše neograničene 
i iskrene simpatije za stvar kršćanstva, a 
budete li pripušteni u audijenciju Njegovoj 
Svetosti, razložite sve ono, što Vam je reče- 
no«. Kako je poznato, Sveta Stolica i savezne 
vlasti uvažile su želju Dubrovnika, da ostane 
neutralan u sudbonosnoj borbi dvaju svjeto- 
va, jer bi ga inače stigla teška osveta Turske, 
pa bi svoje pristajanje uz katoličke vlasti pla- 
tio gubitkom slobode. — Još je Gundulić 
imao u Sv. Stolice isposlovati potpuni oprost 
za vječna vremena za dan 6. travnja (dan 
velikog potresa) za uvijek tužne uspomene: 
»tim će se oprostom koristiti taj narod u za- 
hvalu Svevišnjemu, koji se dostojao, nakon 
neviđene nesreće, sačuvati ovu Republiku u 
njezinoj slobodi«. Pismo je datirano 7. trav- 


nja 1684., dan iza godišnjice »velikoga trusa«. 


dubrovačkoga. : 

Dok je o. Frano boravio u Rimu, hajduci 
na prijevaru smrtno raniše njegova nećaka 
(nipote) Sebastijana Gundulića, koji bješe 


s oružanicima pošao u susret dubrovačkim. 


poslanicima, što se nakon dvije. godine vra- 
ćahu kući, po svoj prilici iz Carigrada. U 
sažalnici, u kojoj javlja Franji taj žalosni 
događaj, senat ne zaboravlja spomenuti, da 


je vrli pokojnik još imao vremena ispovje- - 


diti se u župnika onoga kraja i primiti bogo- 
ljubno popudbinu i sv. pomast, nakon čega 
je »posve odan u Boga predao dušu Stvori- 
telju«.*) ' ' 

Još je jednu želju imala Republika, ali 
je nije stavila u popratno pismo: da bi o. ge- 
neral dubrovačku rezidenciju proglasio pra- 
vim kolegijem. Za tu želju Republike sazna- 
jemo iz pisma provincijala Jakova Cellesija, 
koji 23. rujna 1684. javlja superioru Rafu Iu- 
diševiću, da je general želji udovoljio, ) 
Nema sumnje, da se za tu stvar založio i 0. 


. 2%) >Ljetopis« (»Vrela i Prinosi« 7, str. 35—30). 


Pismo je od 10. lipnja 1684. ; 
3%) »Alcune i atiere« fol. :205. (Orig.). 


. 
1 rano u Rimu, čemu nalazimo potvrdu u 
Bašića. 

Vratio se u Dubrovnik 22. listopada 1684. 
svečano dočekan od senata i čitavoga grada. 
Skoro iza povratka oboli, na početku prosin- 
ca (1684.) leže, da više ne ustane, a 19. pro- 
sinca okrijepljen svetotajstvima preminu bo- 
goljubno, kaošto je i živio. Da se dobro pri- 
Pravi na smrt, sastavio je zbirku molitava i 
pobožnosti, kojima je dodao obrazac svojih 
svečanih zavjeta s natpisom: »Ti si onaj, koji 
ćeš mi vratiti baštinu moju« (Psal. 15, 5). 


3. Pera Gundulićeva 


Temeljni kamen lijepe crkve sv. Ignacija 
u Dubrovniku položen je 25. travnja 1699., 
a blagoslovio ga je mrkanski biskup Antun 
de Primis, malobraćanin. Gradnja se počela 
zajmom od 1000 rimskih škuda, koje je kole- 
gij isplatio istom g. 1730. Od brojnih dobro- 


tvora te crkve vremenom je jedna od prvih 


odlična gospoja Pera Gundulićeva rod. Resti 
(Rastić). Umrla je 27. kolovoza 1706. u dubo- 
koj starosti od 78 godina ostavivši u oporuci 
(1702) »kolegiju i crkvi otaca Isusovaca sve 


.svoje vinograde, zemlje i napoličare (mezza-- 


ruoli) i sva svoja dobra« u Poljicima, Orašcu, 
Kliševu i Mrčevu. Motivacija, koju navodi 
za svoj legat, otkriva skroz katoličku dušu 
ove Dubrovkinje staroga kova: osim što se 
osjeća obvezana u savjesti, ona hoće da po- 
stupa u skladu s pobožnošću svoga pokojnog 


.sina i s onom ljubavlju, koju su imali nje- 


govi pređi prema redu Družbe Isusove; na-: 
pokon čini to i iz zahvalnosti za duhovna 
dobra, što ih je primila zagovorom sv. Igna- 
cija. U oporuci moli Oce, da u novoj crkvi 
podignu kapelu i oltar sv. Franje Ksaver- 
skoga i u toj kapeli da urede grob njoj i nje- 
zinu sinu Franji, sahranjenom u tadanjoj cr- 
kvici kolegija.“") 

Štovanje sv. Franje Ksavera, tada svuda 
vanredno rašireno i popularno, poraslo je u 
Dubrovniku, kad je Vijeće Umoljenih 19. stu- 


#1) Odlomak prijepisa oporuke, učinjenog po 
Lib, Testam. Noltariac Rag. de 1702. f. 58, ima u 
Insirument. Lib. XXVIL f. 98 1—99 v. (Fondo' 
Ges.). Od većih razlika između ovog prijepisa i 
onoga u »Ljetopisu« navodimo ovu: mjesto na- 
prijed navedenog izraza »mezzaruoli« ima »Lje- 
topis« dva izraza, naime »contadini e mezzoni«. 

denoga 1669. naredilo, da odsad svake godine 
knez i Malo Vijeće prisustvuju prvoj večer- 
nji sv. Franje Ks. (popodne uoči svetkovine 
Svečeve), a sutradan (5. prosinca) svečanoj 
Misi: taj dan zasjedat će Veliko Vijeće ot- 
podne. (Lib. Rog. 1669. f. 118). Godine 1678. 
Republika je čak izabrala svetoga Franju Ks. 
zaštitnikom države obvezavši se zavjetom, 
da će svake godine svečevu oltaru pokloniti 
dvije svijeće, po deset funti svaka.) Povod 
je zavjetu bio onaj danak, što ga je veliki 
vezir Kara Mustafa nametnuo g. 1678. Re- 
publici, a koji je značio financijalnu propast 
Dubrovnika, teško pogođena velikim trusom 
nazad samo desetak godina. Vezir se ipak dao 
ublažiti od dubrovačkih poslanika i snizio 
svotu. Kako je radosna vijest o tom stigla u 
Dubrovnik oko svetkovine sv. Franje Ks., svi 
su pripisivali povoljni preokret Svečevu za- 
govoru. General Oliva obradovan gestom Re- 


publike priopćio je superioru Franji Gundu- 
liću (16. siječnja 1679.), da je primijenio Za 
potrebe Dubrovnika 400 Misa i 2000 krunica 
od onih, koje po propisu članovi Reda 
služe, dotično mole na njegovu nakanu,??) 


Pera je ostavila za buduću kapelu sv. Fra- 
nje Ks. i srebrnu zdjelu s vrčem, no kolegij 
ih je prodao, da namiri troškove za njezin 
pogreb. G. 1746. rektor o. Inocent Cataneo 
(Catani) kupio je u Italiji novu zdjelu i vrč 
za 72 rimske škude (zlatne) i 59 bajoka. Želju 
Pere Gundulićeve, da zajedno sa sinom po- 
čiva blizu oltara sv. Franje Ks., kolegij je 
ispunio na početku ožujka g. 1725., kad je 
dovršena Svečeva kapela. U novim ljesovima 
preneseni su smrtni ostaci majke i sina iz 
stare crkve i sahranjeni u istoj grobnici, koja 
se nalazi blizu ograde sa strane epistole olta- 
ra sv. Franje Ksavera.*) 


Za ovu radnju upotrijebio sam slijedeće izvore: 


') Đure Bašića, Elogia Iesuitorum Ragusinorum. Izdao i bilješkama popratio Dr. Dra- 
goljub Pavlović. (Vrela i Prinosi sv, 3. (Sarajevo 1955.) str. 1—104. 


*) Ljetopis dubrovačkoga kolegija 1559.—1764. (Vrela i Prinosi sv. 7., Sarajevo 


1937. Str. XIL, 1—178). 


5) Rkp. A1 cune Lettere de nr.i Padri Generali, e Prouinciali fino al 1740. Contenti Or- 
dini, et Auuisi. (Arkiv mletačko-milanske provincije D. T., Padova). 

*) Rkp. Spisi dviju velikih serija u negdašnjem arkivu generalne prokure Isusovačkog reda u 
Rimu, koje nose naslov: Instrumenta i Informationes. Danas u rakozvanom »Fondo 


Gesuitico« u Rimu. A 


5) Rkp. šematizmi godišnji (Catalogi breves, s aktualnim službama) i trogodišnji (Cat. trien- 
nales, s personalijama). U centralnom arkivu Is. reda. 

Od literature poslužio sam se ponešto monografijom Dr. Dragoljuba Pavlovića, 
Đorđe Bašić, dubrovački biograf XVIII. veka. (Doktorska disertacija). Beograd 1951., str. 1 do 


118. (ćir.). 


22) G. 1977. vratio se naš Dubrovnik staroj pre- 
daji i počeo svečanije slaviti svetkovinu svog za- 
štitnika. O tomu gl. »Narodna Svijest« (Dubrov- 
nik) 1957. br. 50., 51., 52. U istom tjedniku napi- 
sao je o. Petar Perica D, [., superior dubrovačke 
rezidencije, lijep članak »5v. Franjo Ksaverski, 


Dr. Miroslav Vanino 


pransi Dubrovnika« (Narodna Svijest 1957., 
r. 51—55. 


3%) »Alcune Lettere« f, 86. , _ m 
topisu« str, 30. * (Orig.). U >»Lje 


84) »Ljetopis« str. 52, 

Najstarija vijest, koja je do nas doprla, o 
plemićkom rodu Gundulića, zabilježena je u 
početku XII. vijeka, kad se, oko god. 1114., 
spominje Drago Gundulić, koji je kao dubro- 
vački knez sudjelovao kod rješavanja jed- 
noga spora u prilog redovnika lokrumskoga 
samostana. 

Napose ističu ugled plemenitog roda Gun- 
dulića diplomatske misije, koje im je Repu- 
blika povjeravala u bližim i dalekim strana- 
ma. Te su njihove misije ujedno vrlo važne 
stranice povijesti Dubrovačke, a odaju ne 
samo veliku cijenu i povjerenje, što je ro- 
deni njihov grad gojio prema njima, već svje- 
doče također o visokoj njihovoj naobrazbi, 
bez koje niti bi im domovina bila povjerila 
takve važne i delikatne zadaće, niti bi ih oni 
mogli izvršiti na zadovoljstvo svojih sugra- 
dana. Stoga ćemo, uz ostale važne službe 
plemena Gundulića u rođenom gradu, kro- 
nološkim redom ovdje navesti i diplomatske 
misije, što su pojedini Gundulići tijekom du- 
gih stoljeća izvršili. 

Oko god. 1200. bio je Miko Gundulić je- 
dan od trojice poslanika, što ih je Dubrovnik 
opremio u Carigrad, da od istočnoga cara 
Aleksija izrade potvrdu ugovora između Re- 
publike i istočnoga carstva. Taj je naime car 
najprije oteo svome bratu Izaku Anđelu svu 
vlast, i pošto ga je dao oslijepiti, bacio ga je 
konačno u dno grdne tamnice. Dubrovčani 
su se pobojali, ne će li ta neman pogaziti i 
ugovore, što su postojali između carstva i 
njihove Republike, pa su stoga poslali u Ca- 
rigrad tri poslanika, da proniknu u nakane 
cara Aleksija. Epilog je slijedio u četvrtoj 
križarskoj vojni, kad su Mlečani razorili naš 
grad Zadar, i kad su križari ispod Zadra 
otplovili put Carigrada, koji su konačno i 
zauzeli, te osnovali t. zv. latinsko carstvo. 

Oko iste godine, zapravo 1198., spominje 
se, da je bio knezom dubrovačkim Savinja 
Gundulić, koji je svojim troškom sagradio 
izvan grada crkvu posvećenu Blaženoj Dje- 
vici. Pa kad su dubrovački kanonici sebi pri- 
svojili nekoje zemlje te crkve, kojima je imao 
da upravlja opat lokrumskoga samostana, 
spor je došao pred dubrovački sudbeni dvor, 
koji je bio sastavljen od 10 članova, a jedan 
od njih bio je Ivan Gundulić. Taj je sud 
Priznao lokrumskomu samostanu pravo da 


upravlja tim zemljama, ali se dubrovački ka- 
nonici tomu pravorijeku nisu pokorili. 

God. 1201. Mihač Gundulić, kao posla- 
nik Republike, sklopio je u ime njezino dva 
trgovačka ugovora u Italiji: jedan s gradom 
Monopoli, a drugi s gradom Bari. U tim su 
se ugovorima priznale i osigurale velike po- 
vlastice dubrovačkim trgovcima. 

Oko godine 12537. pa i 1254. bio je sudac 
u Dubrovniku Grubiša Gundulić. ' 


Oko godine 1248. nastao je spor između 
biskupa barskoga i nadbiskupa dubrovačko- 
ga, jer se prvi nije htio da podvrgne jurisdik- 
ciji drugoga. Kad su pak po nagovoru kralja 
Uroša 1. i ostali dubrovački sufragani uskra- 
tili da se u propisanom roku od osam mje- 
seci pokore dubrovačkomu nadbiskupu Iva- 
nu, ovaj je povjerio svoje važne isprave i 
bule Grubiši Gunduliću i Mihu Puciću, pred- 
stojnicima shraništa sv. Moći, i pošao u Rim, 
da zametne protiv nepokornih sufragana re- 
dovnu parnicu. 

God. 1265. bio je redovni sudac u Dubrov- 
niku Dominik Gundulić, u doba kad je sklo- 
pljen mir između Republike i grada Splita, 
pošto su Dubrovčani bili zarobili nekoje Spli- 
ćane i oteli im robu. : 

God. 1268. kralj je Uroš sustavno dodija- 
vao Dubrovniku i neprestano postavljao nove 
zahtjeve, na koje Republika nije mogla uvi- - 
jek da pristane. Kako bi s njegove strane 
imali mira, Dubrovčani bi se rado bili obve- 
zali, da mu plaćaju svake godine kakvu svo- 
tu, pogotovo kad ih je jedan od Uroševih 
doglavnika upozorio, da bi kralj htio, da Re- 
publika odstrani iz grada mletačkoga kneza, 
kojega je ona trpjela možda baš zato, da se 
s pomoću Venecije lakše opre nasilju toga 
vladara, koga dubrovački kroničari opisuju 
kao prevrtljivca i vjerolomca, koji je jed- 
nom čak poručio u Dubrovnik, neka ga od- 
sele smatraju za neprijatelja. Konačno je 
Uroš ljuto zavojevao na Republiku, tako da 
su se mnogi Dubrovčani spremali da ostave 
svoja ognjišta i da se isele u Italiju. Repu- 
blika je to spriječila time, što je zaprijetila 
najoštrijim kaznama svakome, koji bi se ise- 
lio u inozemstvo. “Va prijetnja nije samo spri- 
ječila odlazak iz grada mnogima, već je i 
omogućila Republici, da se uspješnije opre 
Urošu. Sad je trebalo urediti s Urošem i pi- 

tanje tako zvane »mrtve glave«. Dotle je vri- 
jedio običaj, da se za mrtvu glavu ima platiti 
oštećenoj stranci 500 perpera. U jednom je 
slučaju mletački knez u Dubrovniku zahti- 
jevao, da se mjesto spomenute svote ubojica 
Dubrovčanin ima smaknuti. 5 obzirom na taj 
knežev zahtjev senat je dubrovački predložio 
kralju Urošu, neka se izmijeni dotadanji obi- 
čaj. pa neka i on, Uroš, kazni smrću svoga 
podanika. koji pogubi Dubrovčanina. Ali 
Uroš je na to izjavio, da on ne namjerava 
prolijevati krv svojih ljudi. a Republika neka 
slobodno svoje ubija. Tada su Dubrovčani 
opremili u Veneciju tri poslanika, da upitaju 
za savjet onaj iskusni senat. U tom je po- 
slanstvu bio i Nikola Gundulić. Konačno je 
ostao na snazi stari običaj, da ubojica plati, 
osim slučaja samoobrane, za mrtvu glavu 500 
. perpera. 

God. 1512. bio je Damjan Gundulić jedan 
od trojice upravnika, koji su imali predsje- 
dati skupštinama Vijeća, do dolaska novoga 
kneza iz Venecije. 

God. 1322. u Dalmaciji su se mnogi bavili 
gusarenjem. Hrvatsko-ugarski kralj Karlo 
Roberto, stolujući daleko od mora, nije mo- 
gao spriječiti to gusarenje, a teško da je mo- 
gao svaki put i da dozna za izgrede na moru. 
Dogodilo se pak, da su četiri oružana broda, 
ploveći iz Trogira u Šibenik, opljačkali više 
dubrovačkih trgovaca. Nisu poštedili ni samo- 
ga lokrumskog opata. Nato je Republika po- 
slala u Trogir i Šibenik Nikolu Gundulića, 
da priopći ne samo poglavarima onih grado- 
va, već i ostalim općinama donje Dalmacije, 
da Republika nikako ne će trpjeti takve ne- 
pravde, već će oštećivati dotične općine i sva- 
koga njihova pripadnika, da se naplati za 
nasilja izvršena na dubrovačkim trgovcima. 

God. 1347., kad je kralj Dušan odlučio da 
se odreče kraljevskoga naslova i da se pro- 
glasi carem Srba i Grka, Republika je oda- 
slala da prisustvuju njegovoj krunidbi tri 
svoja predstavnika. Medu njima je i Nikola 
Gundulić. 

God. 1551. jedan od zapovjednika vojske 
u Dubrovniku bio je Ivan Pavao Gundulić. 
Tada je bjesnio rat između Genove i Vene- 
cije, pa su i Dubrovčani podigli vojsku, da 
se tobože obrane od genoveške flote, ako ona 
pobijedi mletačku (a zapravo Dubrovčani su 


željeli, da Genovežani poraze Mlečane!) U 
to je doba Ivan Pavao Gundulić dao sagra- 
diti više utvrda u Dubrovniku i u Stonu. 
Osnove su mletačke Dubrovčani već prije 
bili pronikli. Makar da je mletački pouzda- 
nik u Dubrovniku bio tek po naslovu »knez« 
dubrovački, Venecija ga je odlučila i na- 
dalje držati, jer se je nadala, da će joj, dok 
ima svoga čovjeka u Dubrovniku, lakše 
uspjeti da opet zagospoduje dalmatinskom 
obalom i otocima. I da tu svoju svrhu bolje 
prikrije, te da zavara Dubrovčane, Venecija 
je sve građane Dubrovnika priznala za pra- 
ve mletačke građane, da uživaju sve povla- 
stice onih, koji su rođeni u Veneciji, i k tomu 
da dubrovački pomorci mogu ploviti i trgo- 
vati po Jadranu bez obzira na propise i za- 
kone stvorene u Veneciji. Povrh svega Ve- 
necija je odredila, da u dubrovačkim voda- 
ma budu trajno dvije mletačke galije, na 
raspolaganje Republici sv. Vlaha. Eto, kako 
je jedna republika zavaravala drugu i jedna 
radila drugoj o glavi! U tom laviranju je Ivan 
Pavao Gundulić imao velikih briga. dokle- 
god nije hrvatsko-ugarski kralj Ljudevit pri- 
silio Mlečane, da isprazne Zadar, Šibenik, 
Trogir i Split, da mu prepuste svu jadran- 
sku obalu i otoke od Kvarnera do Drača, da 
se odreknu naslova kraljevstva Dalmacije, da 
plate ratnu odštetu i da uklone sa svojih 
pečata natpis »Gospodari jadranskoga mora<. 
Sad su se Dubrovčani konačno riješili neu- 
godnoga mletačkoga kneza, kojega je Ivan 
Pavao Gundulić ukrcao na ratni brod, da se 
povrati na Lagune. Ali dala mu je Republika 
i popratno pismo za mletački senat, u kojem 
su naveli, da šalju kneza natrag samo za to, 
da ne bi »kraljevci« zatekli u njihovu gradu 
mletačkoga eksponenta, pa da ne bi i kralj 
Ljudevit tad namjestio svoga, kad mu je eto 
uspjelo da nadvlada Mlečane. U toj su po- 
pratnici istakli još i to, da se Dubrovčani 
nisu poveli za primjerom ostalih dalmatin- 
skih gradova, koji su mletačke upravitelje 
ispratili svakojakim uvredama i pogrdama, 
već lijepo, kako se dolikuje. — Ivan Pavao 
Gundulić obnašao je mjeseca ožujka te go- 
dine čast dubrovačkoga kneza. 

: God. 1558, Ivan Petar Gundulić bio je 
član dubrovačkoga poslanstva, koje je Repu- 
blika opremila pod vodstvom dubrovačkoga 

nadbiskupa Ilije Sarake hrvatsko-ugarskomu 
kralju Ljudevitu I. Te je poslanike kralj pri- 
mio 11. svibnja u Višegradu, gdje se je sa- 
stao i sabor velikaša i prelata. Pred sabor su 
stupili dubrovački poslanici i tu su svi za- 
jedno s nadbiskupom prisegli vjernost u ime 
Republike i svih građana dubrovačkih, a pri- 
segu je uzvratio i kralj sa svojim doglavni- 
cima na sveto Evanđelje, da će izvršavati 
sve točke ugovora, koje je kraljev tajnik gla- 
sno pročitao. U tome su ugovoru bile glavne 
točke: a) Dubrovnik od svoje dobre volje pri- 
znaje zaštitu kralja Ljudevita i njegova kra- 
ljevstva; b) Dubrovnik će također prizna- 
vati i zaštitu njegova sina, bude li ga imao; 
inače. priznavat će zaštitu njegova sinovca, 
sina vojvode Stjepana, kraljeva brata; c) tri 
puta u godini pjevat će se u katedrali du- 
brovačkoj u slavu kraljevu »Laudes«; d) Re- 
publika će vijati na kopnu i na moru kralje- 
vu zastavu; e) ako bi kralj Ljudevit, ili koji 
od njegovih nasljednika došao u Dubrovnik, 
Republika je dužna da primi njega i njegovu 
pratnju (do stotinu osoba); imade mu na svoj 
trošak prirediti dva objeda i dvije večere; 
f) Republika ima izbrojiti kralju svake go- 
dine pet stotina zlatnih dukata; g) Kada 
kralj na svoj trošak opremi ratno brodovlje, 
Dubrovčani su dužni doprinijeti na svakih 
trideset kraljevih jedan svoj ratni brod, a 
kada kralj opremi takvo brodovlje na teret 
svojih dalmatinskih općina, Dubrovčani su 
obvezani doprinijeti jedan svoj na svakih 
deset: h) Dubrovčani su dužni dvoriti kralja 
čitavo vrijeme, koje on provede na moru; i) 
kralj i njegovo kraljevstvo dužni su štititi i 
braniti sve posjede Republike na kopnu i 
otocima: j) zarati li se kralj s Raškom (Srbi- 
jom) ili s Venecijom, Dubrovčanima će biti 
slobodno da trguju i po Raškoj i po Vene- 
ciji, a to isto ostaje slobodno i njihovim poda- 
nicima u Dubrovniku. — Ovaj je ugovor bio 
napisan i potpisan mjeseca srpnja god. 1558., 
a donio ga je u Dubrovnik poslanik kralja 
Ljudevita biskup bosanski Petar. U njegovoj 
je nazočnosti Vijeće položilo prisegu, da će 
ugovor najtočnije vršiti. Odmah poslije toga 
Dubrovčani su dali izraditi i razviti kralje- 
ve zastave, a svuda po gradu pribili su nje- 
gove grbove, nekoje pozlaćene, nekoje posre- 
brene. 


God. 1559. — Kad je Republika uvidjela, 
da nema smisla birati knezove, i to trojicu 
svaka tri mjeseca, pa trojicu za 20 dana, 
stvoren je zaključak, da će Vijeće svaki put 
birati tri plemića, a koji od njih dobije većinu 
glasova, od preko polovice nazočnih u Vijeću, 
taj će biti mjesec dana knez. Po tom novom 
redu bio je prvi knez republike Ivan Niko 
Gundulić, i to u siječnju god. 1359. — , 

God. 1361. — Sukob Republike s knezom 
Ušičkim Vojislavom najbolje osvjetljuje od- 
nošaje susjedne vlastele prema Dubrovniku. 
Vojislav je posumnjao, da mu je ukrao ne- 
koliko kobila neki Buja Subišić. Stoga on po- 
šalje Republici pismo puno svakojakih grož- 
nja i zaiska da mu se izruči čitava Bujina 
porodica. Kad mu je Republika to uskratila, 
on zaplijeni nekoliko konja i stada dubro- 
vačkih podanika u Konavlima i pošalje svoje 
čete da pljačkaju onaj kraj. Kako je nena- 
dano navalio, pljačka mu je uspjela; dapače 
je zarobio i Klementa Držića, dubrovačkoga 
plemića. Tada Republika odasla u Gacko 
k Vojislavu svoga poslanika Ivana Gundu- 
lića Pavlova s raznim prijedlozima. Ali Vo- 
jislav ne prihvati nijedan od Gundulićevih 
prijedloga, već zaprijeti, da će s vojskom 
doći do Željezne Ploče, da opljačka teritorij, 
a onda da će oduzeti Republici Ston. jer da 
je to njegov grad i glavno mjesta Huma, gle- 
de kojega izjavi, da je također njegov, te da 
će nanijeti Republici svakojako zlo. budući 
da mu je tako naložio car (Uroš). Da se ipak 
spasi mir, Republika ovlasti Ivana Gundu- 
lića, da ponudi knezu Vojislavu 4.000 per- 
pera. Ali u to je Vojislav doznao, da je kre- 
nula put Dubrovnika velika karavana s vrlo 
vrijednom robom i mnogo trgovaca iz Hrvat- 
ske, pa ih je dao sve zarobiti. Dubrovčani su 
odmah podnijeli tužbu kralju Ljudevitu, 
ugarskomu palatinu hrvatskomu i bosansko- 
mu banu. Svi su se preko poslanika zauzeli, 
da primire Vojislava, a gdjekoji se je dapa- 
če ponudio, da se posredovati, ne bi li se taj 
spor s Dubrovnikom mirno izgladio. Sve uza- 
lud. Vojislav je najzad izjavio, da je zavoje- 
vao na Dubrovčane po carevu nalogu, jer car 
(Uroš) nikako ne će s njima mira i tada je 
krenuo s vojskom protiv Dubrovnika. Repu- 
blika opremi na brzu ruku svoje čete i po- 
šalje ih na granicu. Vojislav je bio provalio 

već do Župe, pa je došlo do sukoba na više 
mjesta, i Dubrovčani su iznijeli pobjedu. Vo- 
jislav je izgubio mnogo svojih ljudi, a tada 
se je pobrao brže nego li bijaše došao. Nato 
su u Dubrovniku izabrali dva vrhovna ratna 
zapovjednika: Ivana Gundulića i Marina 
Menčetića. Istodobno su proglasili na Voji- 
slavovu glavu ucjenu: tko ubije kneza Voji- 
slava, dobit će 10.000 perpera, kuću u Du- 
brovniku i postat će dubrovački plemić; a 
iko ubije kojega od njegovih sinova, dobit 
će tisuću dukata. Zamolili su još i pomoć od 
bana dalmatinskoga, i to kakav ratni brod, 
da sprečava dovoz soli u Neretvu. Znali su 
oni vrlo dobro, da je to najveća šteta, koju 
su mogli da nanesu svojim susjedima. Kad 
je pak Vojislav ugovorio savez s Kotorani- 
ma, Republika je dobila za se Balšiće. A 
da razbije savez Vojislava s Kotoranima, 
Republika je poslala k njima Ivana Bunića, 
Nikolu Gundulića i Nikolu Kabužića, da pre- 
govaraju o miru. Bezuspješno. Međutim je 
jedna njihova galija krstarila Neretvanskim 
morem, a druga je bila usidrena na ušću Ne- 
retve. Kad su pak u Dubrovniku doznali, da 
se je u njihov spor s Vojislavom lično upleo 
car Uroš, i kad su doznali, da se je on spu- 
stio sve do Neretve, da ga omekšaju, ovla- 
stili su Gundulića i njegove drugove, da po- 
nude caru koju tisuću zlatnih perpera. To 


je koristilo. Uroš je pristao na mir, a Niko: 


Sorkočević i Ivan Gundulić dobili su nalog, 
da taj mir utvrde prisegama. 

God. 1370. Republika odredi, da Petar 
Gundulić kao poslanik pođe u Ugarsku, da 
dobije od kralja ovlaštenje za jedan ugovor 
sa susjedom Altomanićem, nećakom kneza 
Vojislava. 


God. 1374. Gundulići su se osobito istakli 


kao zastupnici svoga rođenoga grada. Vene- 
cija je pred godinu dana bila proglasila, da 
Dubrovčani ne smiju u Veneciji prodavati 
inostrancima svoju robu niti od njih išta ku- 
povati, već da sve trgovačke poslove imaju 
obavljati samo s mletačkim podanicima. Nato 
su Dubrovčani. proglasili zakon, da inostran- 
ci ne smiju u Dubrovniku sklapati ugovore 
ni trgovati. To je Mlečane tako razjarilo, da 
su na sam Badnjak proglasiti pod najstrožim 
kaznama zabranu, da Dubrovčani ne smiju 
ni uvažati u Veneciju, ni iz nje izvažati bilo 


kakve svoje proizvode. Sad Republika odluči 
pritužiti se izravno h rvatsko-ugarskomu kra- 
lju Ljudevitu. Pritužbu su ponijeli Andrija 
Gundulić, vitez zlatne mamuze i njegov brat 
Petar Gundulić. Na kraljevu su dvoru bili 
rado viđeni jedan i drugi. Venecija, da pre- 
dusretne kraljevu pomoć Dubrovniku, po- 
nudi savez Balšićima i Altomaniću. Oni su 
imali da navale na Dubrovnik i Kotor s kop- 
na, a mletačke galije s mora. Uspije li im 
osvojiti ta dva grada, Kotor će pripasti Bal- 
šićima, Ston Altomaniću, a Dubrovnik i nje- 
gov stari teritorij Veneciji. Ali braća Gundu- 
lići toliko su uspjeli kod kralja, da je ovaj 
zaprijetio svima, da će na najmanji neprija- 
teljski pokret protiv Dubrovnika sam doći 
s vojskom, da ga brani. Nato su Balšići odu- 
stali od saveza s Venecijom i sklopili mir 
s Dubrovnikom. A da sasvim ukroti i Ve- 
neciju, Republika pošalje kralju novo po- 
slanstvo, u kojem je bio i Nikola Gundulić. 
Kralj je odmah poslao u Veneciju svoga ad- 
mirala Šimuna Doriju, koji je brzo postigao, 
da su Mlečani opozvali onaj mrski zakon pro- 
tiv. Dubrovčana, našto su i Dubrovčani uki- 
nuli svoj protiv Mlečana. To je bilo 9. listo- 
pada 1574. Dubrovčani su kraljeva admirala 
bogato darovali. i 

God. 15378. u IV. ratu između Genove i 
Venecije kralj Ljudevit i Dubrovnik prista- 
doše uz Genovu. Dubrovčani su sad, prema 
poznatoj obavezi, opremili nekoliko galija, 
kojima je zapovijedao Nikola Gundulić. I 
kad je Republika doznala, da su se Kotorani 
odmetnuli od kralja Ljudevita te da će pri- 
stati uz Veneciju, poslala je u Boku dva ratna 
broda da im spriječe dovoz hrane, pa su ih 
tako prisilili, da ostanu vjerni kralju. O tom 
su pothvatu izvijestili podrobno genoveškoga 
admirala Lucijana Doriju po poslaniku Ni- 
koli Gunduliću Nifikovu. Ali kad je iz levan- 
tinskih voda doplovilo u Jadran mletačko 
brodovlj e, iskrcalo je pod Kotorom svoje čete, 
koje su jurišem osvojile grad. Sad su Mlečani 
počeli proganjati i Dubrovčane po Jadranu, 
našto je Republika oglasila, da je svakomu 
prosto oštećivati podanike i robu mletačku 
gdje: mu drago, utvrdila je još bolje grad i 
ston, i zapovjedila, da se ima iz svih tvr- 
dava prosuti vatra na mletačko brodovlje, 
ako bi se ono približilo gradu u kanalu, koji 

omeđuje otok Lokrum. Dubrovačke galije, 
koje je prema ugovoru Republika poslala 
kralju Ljudevitu, pridružile su se genoveš- 
kima. te su sudjelovale u velikoj bitci kod 
Pole. kad su Mlečani bili ametom potučeni. 
Iduće pak godine, jer se je ratovanje nasta- 
vilo. Dubrovčani su u jednom okršaju oteli 
Mlečanima dvije galije, koje je Venecija otku- 
pila za 15.000 dukata, kad je sklopila s Du- 
brovnikom primirje na deset godina. 

God. 1581. Petar Gundulić je opravdao 
Republiku kod kraljevskoga dvora, što nije 
dala traženu galiju. 

God. 1582. umro je hrvatsko-ugarski kralj 
Ljudevit, a Dubrovnik je poslao u Budim 
Petra Gundulića da izrazi na kraljevskom 
dvoru žalovanje Republike. X 


God. 1588. Republika je poslala Jakova - 


Gundulića najprije u Ankonu pa u pojedine 
gradove dalmatinske, da složi savez protivu 
gusara, koji su se već god. 1584. pojavili na 
Jadranu u doba rata između Anžuvinaca 
Ljudevita i Karla. Među tim gusarima bilo 
je više francuskih plemenitaša, protiv kojih 
je Republika poslala tri svoje galije, koje su 
licem na Mlado Ljeto 1485. svladale dvije 
gusarske lađe, dovele ih u Dubrovnik, tu ih 
potopile, a zarobljene su plemiće zatvorili 
u tvrđave. Dubrovački poslanici J. Sorko- 
čević i Nikola Gundulić pošli su u Budim, 
da izvijeste dvor o tom događaju. Međutim 
su dolazili u Dubrovnik poslanici različnih 
vladara i velikaša, da isposluju oslobođenje 
plemenitih sužanja. Pregovaranje se je raz- 
vuklo, dok se nije utanačilo, da će se suž- 
nji otkupiti, ali da će i francuski kralj, i ve- 
likaši koji su se za njih zauzimali, priseći na 
sveto Evanđelje, da se ne će nikad za to nije- 
dan osvećivati Dubrovniku. 

God. 1386. poslije tragične smrti Karla 
Dračkoga raspalio se građanski rat u Hrvat- 
skoj, a tad su sena Jadranu opet pojavili gu- 
sari, koji su pljačkali dubrovačke i svačije 
brodove. Jakov Gundulić pode u Ankonu, da 
nagovori općinu na zajednički savez s dal- 
matinskim gradovima protiv gusara. Ali An- 
kona ne pristade na taj Gundulićev prijed- 
log, pa stoga, kad je god. 1590. poslala An- 
kona dva poslanika u Dubrovnik, da pred- 
lože savez protiv krvoločnoga gusara Gabri- 
jela Parmanskoga i Republika odbi njihov 


prijedlog, da se osveti za postupak Anko- 
naca kad je kod njih bio s istom svrhom Ja- 
kov Gundulić. 

God. 1403., bosanski kralj Ostoja zahtije- 
vao je od Dubrovčana, da skinu s grada i 
sa svojih brodova zastavu kralja Sigismunda 
i razviju zastavu bosanskoga kraljevstva. Tad 
je senat odaslao Ostoji Pavla Gundulića 
s uputom, da najprije predobije za Repu- 
bliku velikoga vojvodu Hrvoja, pa da ga on 
zagovara kod kralja Ostoje. Za tu svrhu mo- 
gao je Pavao Gundulić ponuditi Hrvoju 500 
dukata doživotno. Ostoja se nije dao sklo- 
nuti, dapače je zapovjedio, da poslanik Gun- 
dulić imade smjesta ostaviti kraljevski dvor. 
Gundulić je izjavio, da se takav postupak 
kosi s međunarodnim običajima, kojih su se 
uvijek i na bosanskom dvoru držali, bilo da 
je neki posao uspio ili nije. Stoga tu neugod- 
nost pripisuje on sebi, i to kao Pavao Gun- 
dulić, a nikako kao poslanik Republike. Po- 
slije toga odgovora otišao je iz Bosne. Kad je 
pak kralj Ostoja poslao protiv Republike ne- 
koje čete, koje su Dubrovčani suzbili, kod 
mirovnih pregovora opet je imao prvu riječ 
Pavao Gundulić, koji je odrješito izjavio, da 
Republika doista želi mir sa svakim, ali da 
Bosancima ne može pokloniti vjere, kad oni 
s velikom lakoćom krše svoje prisege pred 
čitavim svijetom. I s time su pregovori svr- 
šili. Međutim je Republika stavila na čelo 
svojih četa Marina Gučetića i Jakova Gun- 
dulića, koji su prisilili Bosance na uzmak. 

God. 1408. Kad su Dubrovčani doznali, 
da se je kralj Sigismund domogao slobode i 
da u Češkoj sabire vojsku, otpravili su k nje- - 
mu dva poslanika: Miha Rastića i Frana 
Gundulića. Oni su imali da najprije pohode 
splitskoga vojvodu Hrvoja, da mu čestitaju 
na vojvodskoj časti, i da od njega traže put- 
nice za Ugarsku. Ti su poslanici usput pod- 
jarivali Hrvoja protiv kralja Ostoje, doka- 
zujući mu, da bi on trebao držati svu vlast 
u svojim rukama, pogotovo kad se zna, da 
je on podigao na najvišu čast Ostoju, koji je 
vrlo niska roda. Poslanici su dobili od Hr- 
voja putnice za Ugarsku, gdje su zamolili 
Sigismunda, kad bude sklapao mir s Osto- 
jom, da u dotični ugovor uvrsti i dubrovačku 
Republiku, te da se Ostoja obveže, da će pla- 
titi ratnu odštetu, koja je dosezala svotu od 

200.000 dukata. Nadalje su Rastić i Frano 
Gundulić imali nalog da izmole od Sigis- 
munda, tri otoka: Korčulu, Hvar i Brač, uz 
uvjete kakve kralj pronađe za zgodne. 

God. 1412. — Otkad je Republika zamo- 
lila Sigismunda, da joj pokloni spomenuta 
tri otoka: Brač, Hvar i Korčulu, podržavala 
Je trajno svoje poslanike kod kraljevskoga 
dvora, pa je ove godine poslala onamo Ivana 
Gundulića Jakovljeva i Miha Rastića. Tada 
je Sigismund predao u upravu Republike 
spomenuta tri otoka, koje je Republika od- 
mah i zaposjela te odredila njihove upravi- 
telje. Ali već god. 1417. morala ih se odreći 
po nalogu istoga kralja, koji je za tu svrhu 
poslao u Dubrovnik ljubimca svoje žene Bar- 
bare, svoga kancelara Vladislava. 

God. 1419. željela je Republika da osi- 
gura svoje gospodstvo nad Konavlima. Za tu 
svrhu trebala je privolu vojvode Sandalja 
Hranića i kneza Petra Pavlovića, koji su dr- 
žali svaki svoj dio Konavala. Senat je poslao 
vojvodi Sandalju Klemenia Rastića i Nikolu 
Gundulića, da privedu kraju sporazum, ali 
je istodobno poslao i kralju bosanskomu Ni- 
kolu Đorđića Marinova i Jakova Gundulića, 
da kralj potvrdi, što će se ugovoriti sa San- 


daljem. Posjed, što ga je Sandalj odstupio ' 


Republici preuzelo je pet dubrovačkih ple- 
mića, u ime Republike, a među njima je bio 
i Marin Gundulić Jakovljev. Taj je Gundu- 
lić predveo i 800 vojnika, da ukroti nekoje 
neposlušne Konavljane, dok je Nikola Gun- 
dulić za istu svrhu oboružao 12 brodova. 
Tako su se Konavljani priklonili Dubrovni- 
ku, a bosanski je kralj sve potvrdio poveljom. 
Republika je povjerila upravu Konavala Ni- 
kolici Gunduliću. 

God. 1424. Beno Gundulić bio je opuno- 
moćenik Republike za uređenje granice u 
Konavlima. 

God. 1425. Fridrik Gundulić bio je član 
povjerenstva, da se posijeku u Konavlima 
vinogradi zasađeni protiv zabrane Republike. 

God. 1426. Ivan Gundulić bio je poslanik 
Republike k vojvodi Sandalju Hraniću, da 
ga pozove u Dubrovnik kao gosta Republike. 
Sandalj je poziv primio i bio dočekan kao 
kakav vladar. Dok se je zadržao u gradu, 
bio je knežev gost. Kad je otišao, Republika 
mu je darovala 4.000 perpera. 


HRVATSKA REVIJA 


Knez Pavlović je također prodao Repu- 
blici svoj dio Konavala, ali je odmah dao 
krivotvoriti isprave, da on nije prodao već 
samo založio Republici taj svoj dio. Nato je 
Vijeće poslalo k vojvodi Sandalju Benu Gun- 
dulića, da optuži Pavlovića. Sandalj savje- 
tova Republici, da pošalje caru Muratu po- 
slanike, pa ako car pristane, potisnuti će Pa- 
vlovića svi: Republika, bosanski kralj i on, 
Sandalj. U Carigradu su ispitali dotičnu is- 
pravu i utvrdili, da nije napisana rukom 
Ruska, tajnika za hrvatske isprave u Du- 
brovniku, a i pečati da nisu pravi. Na tom 
temelju su Turci izjavili, da Republika tvrdi 


istinu, te je car Murat dao izbatinati Ostoju 


Paštrojevića, koji se je usudio donijeti te kri- 
votvorine. — Iste je godine kralj Ostoja dao 
pozatvarati dubrovačke trgovce, pa su Du- 
brovčani, da ga ublaže, poslali k njemu Iva- 
na Gundulića. 

Ove je godine isticao trgovački ugovor, 
što ga je Republika imala s gradom Anko- 
nom. Da se taj ugovor obnovi, poslali su 
onamo Paladina Gundulića. Ankona se ustru- 
čavala da na to pristane, jer da njihovu luku 
Dubrovčani posjećuju samo onda, kad ih 
morske nepogode natjeraju u nju. 

God. 1427. konačno se je Republika nago- 
dila s knezom Radoslavom Pavlovićem za 
njegov dio Konavala, te je poslala Ivana 
Gundulića, da preuzme prisegu na ugovor 
od strane Radoslavovih punomoćnika. 

God. 1429. Republika je poslala Paladina 
Gundulića despotu Stjepanu, da se porađuje 
s njime, što je jednu kćer dao caru Muratu, 
a drugu nećaku carice Barbare, žene cara 
Sigismunda. 

God. 1454. Marin Gundulić bio je član 
poslanstva, što ga je Republika poslala caru 
Sigismundu, kad je pošao u Rim da je za- 
govara kod pape Eugena IV. glede kolature 
crkvenih beneficija i da joj preda u vlasni- 
štvo Korčulu, Hvar i Brač, čim te otoke is- 
prazne Mlečani. 

Iste su godine Dubrovčani poslali Ivana 
Gundulića Jakovljeva despotu Đuri Branko- 
viću, kad se je povratio u svoju zemlju, da 
dubrovački trgovci uzmognu nesmetano oba- 
vljati svoje poslove u njoj. Tom se je prili- 
kom despot zauzeo da Republika dopusti Je- 
leni, udovi vojvode Sandalja Hranića, da iz- 

van bedema Dubrovnika sagradi crkvu, u 
kojoj bi se obavljala služba božja po istoč- 
nom obredu, ali na to Republika nije pri- 
stala, budući da ona na svome teritoriju ne 
dopušta druge liturgije do li katoličke. 

Da ne bi Turci neslogu, što je vladala iz- 
među kneza Stjepana Kosače i Radoslava 
Pavlovića, izrabili tako, da ih nesložne uni- 
šte. poslali su k njima Paladina Gundulića, 
da posreduje za pomirenje. 

God. 14537. pojavile su se na Jadranu dvije 
gusarske brzoplovke, koje su blizu Korčule 
opljačkale dva dubrovačka broda, što su kr- 
cata robom plovila iz Venecije. Dubrovčani 
su poslali u potjeru četiri galije, a na dvje- 
ma su zapovijedali Beno Gundulić i Paladin 
Gundulić. Spasili su samo dio gusarskoga 
plijena. 

Od početka travnja do konca srpnja 1457. 
bjesnila je kuga u Dubrovniku. Pokosila je 
silu građana, plemića i senatora, tako da je 
trebalo imenovati više novih patricija i se- 


natora. Ali, da ne bi i njih pokosila kuga, 


odredilo se, da oni imaju ostati izvan grada, 
na dobro oboružanim brodovima, da se, do 
potrebe, mogu sigurno dozvati u grad. U toj 
je pošasti kuga poštedila mnoge Gunduliće. 

God. 1458. na 8. prosinca umro je car Si- 
gismund, a 5. siječnja izabrali su za kralja 
hrvatsko-ugarskoga Albrehta, supruga Jeli- 
save. kćeri pokojnoga kralja i Barbare Celj- 
ske. Kad je novi kralj priopćio po poslaniku 
vitezu Filipu Republici svoj izbor, poslala 
je u Ugarsku, da izraze žalost Dubrovnika 
za smrt Sigismundovu i da čestitaju novomu 
kralju na izboru, tri poslanika: Ivana Gun- 
dulića, Miha Marina Rastića i Ivana Đor- 
đića. Oni su tom prilikom isposlovali povla- 
sticu, da, ako bi se, u bilo kojem kraju, koji 
je podložan kralju Albrehtu, nanijela bilo 
kakva šteta dubrovačkim trgovcima, tu štetu 
treba da naknadi kraljeva komora. 

God. 1459., kad su počeli sukobi između 
Dubrovnika i kneza Stjepana Kosače, budu- 
ćega Hercega sv. Save, ovaj je tražio da mu 
Republika pošalje Bena Gundulića, kojemu 
on ima da povjeri važnih stvari. Republika 
mu je zadovoljila, dapače je malo zatim po- 
slala k njemu i Ivana Gundulića sa Županom 
Bunićem, da ga upozore na nepravde, što no 
trpe dubrovački podanici u Konavlima od 


njegovih ljudi. Kosača je po svome običaju, 
obećao sve i sva, a održao nije ništa. 

God. 1449. Herceg Stjepan Kosača htio 
je oteti Dubrovčanima grad Soko, i to tako, 
da se s pomoću samoga gradskog zapovjed- 
nika Radina Milačevića, uvuče u grad nje- 
gova posada. To je Republika doznala po 
svojim pouzdanicima, što ih je držala na Ko- 
sačinu dvoru, pa je poslala Jakova Gundu- 
lića s pouzdanom četom, da izmijeni nepo- 
uzdanu posadu i dade uhapsiti Radina Mila- 
čevića. Ovaj nije dočekao Gundulića u gra- 
du, već je pobjegao. Gundulić ga proglasi 
veleizdajnikom i oglasi na njegovu glavu 
ucjenu od 500 dukata, onomu, koji ga smak- 
ne, a 1000 onomu, koji ga izruči živa. Nije 
protekla ni godina dana, kad su donijeli u 
Dubrovnik Radinu glavu Bogdan Gojko i 
Rosan Đurašević. 

God. 1450. pojavio se na Jadranu glaso- 
viti gusar Peretto, podanik kralja aragon- 
skoga. Republika posla proti njemu brod. 
kojim je zapovijedao Marin Gundulić Niko- 
lin. S pomoću kneza Tarantskoga Ivana An- 
tuna Gundulić zarobi Peretta, njegovu mom- 
čad i brod, koji dovede u Dubrovnik, gdje 
su Peretta, premda je bio velikaš, objesili, a 
njegove drugove osudili na doživotnu robiju. 

God. 1451. Republika je poslala despotu 
DĐorđu Brankoviću Jakova Gundulića i Vla- 
ha Ranjinu, da ga zamole, neka se zauzme 
kod Porte, da ona naloži Hercegu Stjepanu, 
neka živi u miru s Dubrovnikom. 

Iste godine Dubrovčani šalju Nikolu Gun- 
dulića Marinova i Vlaha Ranjinu na bosan- 
ski dvor, da čestitaju kralju, što mu se je 


rodio sin, i da mu uruče darove. Kralj je 


radosni događaj javio u Dubrovnik po posla- 
niku Vukiću. 

Svi napori Dubrovčana, da žive u miru 
s Hercegom Kosačom, bili su uzaludni. On 
je u Konavlima bjesnio, što no riječ, ognjem 
i mačem: uništio više katoličkih crkava, po- 
gubio nekoliko katoličkih svećenika, nekoje 
zlostavio, a sveto posuđe davao svojim voj- 
nicima, da ga obeščaste. Republika je proti 
njemu poslala na čelu jake čete Ivana Gun- 
dulića Marinova, i ujedno oglasila ucjenu na 
njegovu glavu. Ta je glasila: tko ubije Her- 
cega Stjepana, odmah će postati građanin i 
patricij dubrovački, na jedanput će mu se 

izbrojiti 15 hiljada zlatnih dukata, a svake 
godine, doživotno, dobivat će ih tri stotine. 
Dobit će nadalje kuću u Dubrovniku, u vri- 
jednosti od 2.000 dukata, postat će plemićem, 
i to će plemstvo naslijediti njegovi potomci. 

aj se je proglas širio na hrvatskom i tali- 
janskom jeziku. 

God. 1452. Jakov Gundulić Marinov bo- 
ravi kao poslanik kod despota Đorđa. 

God. 1454. polaze u Budim Jakov Gun- 
dulić, Nikola Saraka i Paladin Lukarić da 
prisustvuju krunisanju Vladislava Postuma, 
da mu u ime Republike čestitaju i dobiju po- 
tvrdu starih povlastica podijeljenih od kra- 
ljeva: Ljudevita, Sigismunda, Albrehta i Vla- 
dislava (Varnenčika). Poslanici su putovali 
preko Splita. Kralj je poslao u Dubrovnik 
svoju zastavu, da se razvije nad gradskim 
vratima. 

Iste godine Republika šalje Hercegu Pa- 
ladina Gundulića Marinova, da prosvjeduje, 
što herceg krši mirovni ugovor još prije nego 
li ga je potpisao. 

God. 1455. šalju u Skoplje Jakova Gun- 
dulića Marinova, da ishodi slobodu trgovanja 
Dubrovčanima po turskim zemljama. 

Iste godine šalju Marina Gundulića Ni- 
kina u Veneciju, da prosvjeduje protiv po- 
stupanja mletačkih upravitelja u Albaniji i 
Dalmaciji prema dubrovačkim trgovcima na 
Jadranu. 

God. 1458. Republika šalje k sultanu Pa- 


ladina Gundulića i Paladina Lukarića s kra-. 


.snim darovima od srebra, da bude Dubrov- 
čanima slobodno trgovanje po svim turskim 
zemljama. To su i postigli. 

God. 1459., kad je poslije kralja Vladi- 
slava došao na prijestolje Matija Korvin, u 


Dubrovniku se je obdržavala svečana proce-. 


sija. Tri poslanika: Jakov Gundulić, Frano 
Benešić i Pavao Pucić ponijeli su novome 
kralju darove (780 libara srebra). Kralj je 
nato potvrdio stare povlastice. 

Iste je godine Republika poslala Hercegu 
Marina Gundulića Nikolina, da mu izrazi 
njezino žalovanje povodom ženine smrti. 

God. 1460., kad se je Herceg treći put že- 
nio s nekom Cecilijom »Švabicom« (Tudesca), 
Dubrovčani su mu dali dvije galije, da ih 
pošalje po nevjestu. On je poslao jednu u 


“Trst, drugu u Senj. Jednom od tih galija za- 


povijedao je Jakov Gundulić Paladinov. 

Kad je iste godine despot Stjepan, sin de- 
spota Đorđa, tražio da ga Dubrovčani prime 
u svoj grad, Republika mu posla u susret tri 
poslanika, između kojih je bio i Marin Gun- 
dulić Benov, da mu priopće, da ga mogu pri- 
miti samo kao prolaznoga, a nikako kao traj- 
noga gosta. 

God. 1461. Republika je opremila dvije 
galije protiv gusara. Zapovjednikom na jed- 
noj bio je Marin Gundulić Nikolin. 

(God. 1462. Republika je otkupila nere- 
tvansku carinu posredovanjem poslanika Ja- 
kova Gundulića. 

God. 1463. Jakov Gundulić posreduje iz- 
među staroga hercega i sina mu Vladimira, 
da se pomire. 

God. 1464., kad su Dubrovčani imali da 
dadu sultanu nekakav odgovor, nisu htjeli 
da ga dadu pismeno, već su poslali Jakova 
Gundulića, da u njezino ime usmeno odgo- 
vori. 

God. 1466. Republika šalje kraljevskoj 
vojsci u susret tri poslanika, među njima Ja- 
kova Gundulića. : 

God. 1468. Republika šalje Marina Gun- 


dulića Benova, da izmiri Hercega Vlatka 


s vojvodom Ivanišem. . 


God. 1469. šalje Republika Hercegu Vlat- 
ku Jakova Gundulića i J. Gradića s ponu- 
dom, da će poslati u njegovo ime na svoj 
trošak poslanstvo u Ugarsku. 

God. 1470. Paladin Gundulić Marinov po- 
sreduje između Hercega Vlatka i Žarka Vlat- 
kovića. 

Drugih važnih vijesti glede plemena Gun- 
dulića u srednjem vijeku ne nalazim; ali ni- 
jedan drugi plemićki rod nije u Dubrovniku 
ostavio toliko svijetlih uspomena koliko rod 
Gundulića, koji nam je darovao prvaka hr- 
vatske umjetne pjesme. 


Bare Poparić 


POLITIČKO ZNAČENJE OTKRIĆA GUNDULIĆEVA SPOMENIKA 


U duhu američke filozofije pragmatizma 
traži se danas i od povijesti praktičnost. Mno- 
gi poput Dewey-a zastupaju mišljenje, da 
polazna točka povijesti mora biti sadašnje 
stanje i današnja pitanja u svijetu. Povijest 
nam ima pokazati, kako je od prošlosti na- 
stala sadašnjost. Inače je pravi cilj povijesti, 
da na prošlost gleda kao na budućnost, jer 
je ona to jednom i bila. Sadašnjost je u pro- 
šlosti bila nada i ideal, pa zato i ono, čemu 
su se ljudi nadali, važan je predmet ispitiva- 
nja i obradbe, — misli moderni engleski po- 
litički pisac Delisle Burns, autor »Političkih 
ideala«. 

Kad gledamo u današnjem vremenu, iz 
naših prilika i iz kruga danas nama aktual- 
nih pitanja na noviju hrvatsku političku po- 
vijest, teško nam je odoljeti, a da se ne pri- 
bližimo Dewey-u i Burns-u. Dobro je to i ko- 
risno, ali istodobno i opasno. Pozitivnost se 
očituje u tome, da nam se povijest sa svo- 
jim pitanjima tada približuje. Možemo je 
osjetiti i razumjeti. Po kriteriju aktualnosti 
možemo odrediti predmet i opseg ispitivanja. 
Onda ćemo sadašnjem stanju tražiti u pro- 
šlosti uzroke i genezu postanka. Tim smo pak 
došli na sklisko tlo, da nas politički momenat 
s današnjom problematikom ne bi tako obu- 
zeo, da bi nam postao regulativ metode 
rada, gledanja, prikaza i ocjene pitanja pro- 
šlosti. Ako se ovoj opasnosti uklonimo, te 
građu kritički iznesemo i prikažemo, uspjeh 
neće izostati. 

Naša politička povijest zaista je povijest 
ideala i nada hrvatskog naroda; povijest 
želja, težnja, nadanja, pokušaja, uspjeha, ne- 
uspjeha i razočaranja. Ako tu povijest pri- 
bližimo našem vremenu i shvaćanju, ne će 
ona biti više suha kronika i mauzolej mrtvih 
događaja. Pokazat će nam, kako je došlo do 
današnjeg stanja, kako je budućnost u pro- 
šlosti postala sadašnjost. 

Prelazimo sada u Dubrovnik zadnjega de- 
cenija prošloga stoljeća, da se zaustavimo na 
događajima i pojavama u vezi s otkrićem 
Gundulićeva spomenika god. 1895., kada je 
došlo do jakog sukoba između Hrvata i nji- 
hovih protivnika. Stav Strossmayera, Rač- 
koga i ondašnjega mladog dubrovačkog pra- 
“vaša Frana Supila u prvom će nas redu za- 
nimati. Rački i Strossmayer, zajedno s Fran- 


kom i Supilom jednako su onda nastupili i 
reagirali. Hrvatstvo se pokazalo jedinstvenim. 
Vidimo lijepo za čim su težili i čemu su se 
nadali dubrovački Hrvati. S druge strane vi- 
dimo opet težnje i nade njihovih protivnika, 
koje su baš dovele do sadašnjosti, do ostva- 
renja njihovih ideala iz prošlosti. Nasuprot 
tome bili su i ostaju hrvatski ideali i naše 
nade, koje će prije ili kasnije postati stvar- 
nost i sadašnjost. 

Političko stanje Dubrovnika zadnjeg de- 
cenija XIX. stoljeća bilo je periferno, a i baš 
time s obzirom na njegov položaj veoma 
snažni odražaj općega političkog stanja i hr- 
vatsko-srpskih odnosa u banskoj i dalmatin- 
skoj Hrvatskoj. Khuen je uz pomoć i surad- 
nju Srba čvrsto sjedio na banskoj stolici. U 
dalmatinskoj Hrvatskoj Srbi su zajedno 
s »autonomašima« nastupali protiv Hrvata. 
Prošla su vremena, kada se prvak Srba u dal- 
matinskoj Hrvatskoj Stefan Mitrov Ljubiša 
zaklinjao pred izbore za carevinsko vijeće 
god. 1870.: »... branit ću do svake zgode dr- 
žavno pravo Trojedne kraljevine, kojoj po 
historičkom i prirodnom pravu pripada sva 
današnja Dalmacija neizuzam nijedne česti 
njezine, ni pojedina okoliša, i nastojat ću na 
sve moguće načine, da se Dalmacija sjedini 
na temelju saborske adrese, sa Hrvatskom i 
Slavonijom. Tako me Bog pomogao i krsno 
moje ime sveti Dmitar«. Srbi su sada protiv 
sjedinjenja. Idu i dalje. Negiraju dalmatin- 
skoj Hrvatskoj čak i njeno narodno obilježje. 
Novosadska je »Zastava« pred odlazak Khue- 
na pisala, da u Dubrovniku ima oko 6000 
Srba, preko 500 Talijana, te Nijemaca, Čeha 
i Slovenaca, a od toga da je preko 7000 kato- 
lika. Hrvata, kako vidimo, po njima u Du- 
brovniku i nema. Srbi i pristaše »srpske 
stranke« u Dubrovniku zajedno s Talijanima 
i »autonomašima« stvaraju koaliciju za op- 
ćinske izbore, da tako onemoguće pobjedu, 
da ne bi »najreakcionarnije najneslavenskije 
struje zavladale »kako piše srpsko glasilo 
»Dubrovnik«.') Isti list otvoreno brani poli- 
iiku Srba u banskoj Hrvatskoj. »Srpski na- 
rod, ponosan na svoje ime i na svoju narod- 
nost, čuje bana (= Khuena) o njemu lijepo 
govoriti, i ono, što je njemu milo i sveto, pri- 


1) >Dubrovnik« god. II. broj 16 od 11/X. 
1893. 

znavati, pristaje uza nj«, pa nije »onda čudo, 
da su Srbi većom stranom prešli u logor sa- 
danjega bana«.?) Supilo godinu dana kasnije 
zato s pravom kaže: »Podban je Srbin, Srbin 
je predsjednik sabora, Srbin je predsjednik 
narodne stranke, Srbin je urednik vladina li- 
sta. Pa da onda »Zastava« nema pravo, kada 
grofa Khuena nazivlje »srpskim banom«!") 

Hrvatsko-srpski spor dosiže u Dubrovni- 
ku devedesetih godina skoro kulminaciju. U 
političkom se životu kao mladi pravaš poja- 
vljuje Frano Supilo. Počinje izdavati »Crve- 
nu Hrvatsku«. Kao opći hrvatski i izvan- 


stranački list »Crvena Hrvatska« je najljep- * 


še primljena s ove i s one strane Velebita. 
»Hrvatska«, »Obzor«, »Narodni list« i »Ka- 
tolička Dalmacija« pozdravljaju novoga dru- 
ga i suradnika. Prvi broj »Crvene Hrvatske« 
izašao je 7. veljače 1891., a već u srpnju 
naredne godine pojavljuje se i srpski list 
»Dubrovnik«, kojega kao urednik potpisuje 
Stevo V. Vrčević. Koji su razlozi ponukali 
dubrovačke Hrvate, da počnu izdavati svoj 
list, i zašto je onda pokrenut i »Dubrovnik« 
— najbolje ćemo vidjeti iz samih listova; vi- 
djet ćemo bit i osnove sukoba, metode borbe 
i rada, argumente jednih i drugih. 

Iz prvoga nastupnog članka Supilove »Cr- 
vene Hrvatske« vidimo, da zadnji dogođaji 
u gradu, u pokrajini i u Hrvatskoj sile du- 
brovačke Hrvate »na borbu za opstanak«, jer 
su im najveći dušmani baš oni, od kojih bi 
se imala pomoć očekivati. Oni vode »svoju 
politiku eksklusivizma, druže se svuda gdje 
mogu s tuđinom na zator imena, razvoja i 
državnog ujedinjenja Hrvatske«. Onome iz- 
među Hrvata, koji je još uvijek za slogu 
s njima, Supilo predbacuje, kako ne zna, da 
je taj »elemenat sličan ognjenom plamenu, 
koji prži i gori svakoga koji hoće da ga se do- 
takne«. Hrvatu »ne ostaje drugo, nego da se 
stegne u se, da prikupi svoje sile, i da, oso- 
vivši se na vlastite noge pokaže svome nepri- 
jatelju, bio ko bio, da, kako je u prošlosti 
mogao biti svoj na svome, tako će moći i 
danas ...« Zato i izlazi »Crvena Hrvatska«.*) 
Supilo je jasniji i realniji kada tvrdi, da se 


2) Dbk I. 9, od 28./VIII. 1892. 

3) >»Crvena Hrvatska« god, III. broj 48 od 
2./X11. 1895. 

4) C. H. I. 1. od 7./II. 1891, 


treba jednom za uvijek uvjeriti, da s tim 
našim neprijateljima ne može nikada biti 
sloge, jer težnje njihove i »hrvatske isklju- 
čuju se zamjenito«. Združenje s Hrvatskom 
ili samoubojstvo njima je isto. Oni Hrvatsku 
ne gledaju kao svoju domovinu, »oni se u 
njoj smatraju kao gosti, kao doseljenici .. .<?) 
Dubrovački su Hrvati svijesni ovoga, pa su 
»udarili čistim hrvatskim pravcem«.) Radi 
toga »priznavajući se Hrvatima, nastavlja 
Supilo, mi ne možemo, mi ne smijemo, a da 
ne pomanjkamo našoj dužnosti, gubiti se u 
bog zna kakvim zamašnim maštanjima o ju- 
goslovinstvu, srbo-hrvatstvu, o narodnjaštvu 
i ostalo. Ako se u tome budemo gubit, mi ne 
ćemo nikome koristiti, pa svi naši napori i 
trudi poći će u vjetar<« i »budemo li pri nje- 
kim utopijama zanemarivali hrvatstvo, tim 
ne ćemo ništa drugo uraditi, nego olakotit 
posao onima, koji rade proti nama«.“) S ovim 
idejama i s ovakvim zahtjevima ušao je Su- 
Pilo u javni život i politiku. Takav je Supilo 
počeo svoj zaista preporoditeljski rad u Du- 
brovniku pred osvitom novoga stoljeća. Nje- 
gova »Crvena Hrvatska« ima defenzivni i 
preporoditeljski karakter, što je i razumljivo, 
jer drugo i ne može biti takav list u hrvat- 
skoj sredini. 

Iz istih razloga »Dubrovnik« je borbeni 
ofenzivni i iredentistički list. Izlazi kao ustuk 
»Crvenoj Hrvatskoj«, da pomogne »Srpskom 
listu« i da se pridruži novosadskoj »Zastavi« 
i zagrebačkom »Srbobranu«.) Već u prvom 
broju Antu Starčevića naziva »srpskim izro- 
dom« i ustaje na one, koji »hoće da nam po- 
hrvate pitomi, lijepi i slavni srpski Dubrov- 
nik«,) te pita, »odakle je u ovoj čisto srp- 
skoj sredini nastalo do tu nedavna nepoznato 
Hrvatstvo«,") jer je »Dubrovnik vazda bio 
l biće srpski grad«."') Zato oni kao Srbi mo- 
raju odlučno odbijati sve što dolazi iz Za- 
greba,"") »Naše je srpstvo neki bedem protiv “ 


C. H. I. 5 od 21./II. 1894. 


) 
" ine 

. H.L 5 od Z/III. 1891. 
%) Dbk I. 12 od 18./IX. 1892. 
") Dbk 1.1 od 3./VII, 1892, 
i DIE i: 6 od Bri 1892. 

+91 10 od 28./VIII. i 4/IX. 1892. 

") Dbk I. 12 od 18/IX. 1892. Pe hi 


»Veleizdaja«. 

_—— 
hrvatskoj najezdi«,'*) jer novi duh hrvatstva 
»ne znači drugo, već da Dubrovnik zaboravi 
na svoju srpsku narodnost, da je pod noge 
baci, i da se oda hrvatstvu«.“) Tamo »gdje 
hrvatska ideja prodre, utamani i uništi svaki 
osjećaj poštenja, koji je prirođen u čovjeku; 
dapače iskorijeni svako čuvstvo pravičnosti 
i pristojnosti, tako da se moramo teško pitati, 
mogu li se hrvatske ideje i pristojnost uopće 
među sobom podnositi«.!5) Hrvatima se ne 
priznaje niti sposobnost kulturnog razvit- 
ka,'*) a hrvatstvo se općenito i u potpunosti 
napada i pokazuje kao negativno i destruk- 
tivno. Da hrvatska ideja uništava osjećaj 
poštenja, dokazuju hrvatski političari »ma 
gdje oni bili i ma kojoj stranci pripadali«,") 
jer »svi hrvatski političari i kulturni ljudi ni- 
jesu ništa drugo nego politički megalomani 
— mahnici osobite vrsti«,'*) koji »boluju od 
političke kleptomanije«.!?) Govori hrvatskih 
političara su »čudna gomila novinarskoga i 
političkog razbojništva«, a oni sami su »po- 
litički banditi«.?") 
Otkriće Gundulićeva spomenika 25. lip- 
nja 1895. moralo je u ovakvoj sredini dovesti 
do otvorenoga i frontalnog sukoba. U grad 
su došli u velikom broju ne samo seljaci iz 
bliže i dalje okolice sa teritorija negdaš- 
nje republike, već brojni učesnici iz dalma- 
tinske i banske Hrvatske i prvaci našega jav- 
nog života, kao predsjednik akademije Fra- 
njo Rački, predsjednik Matice Hrvatske prof. 
Tadija Smičiklas, Eugen Kumičić, August 
Harambašić, dr Josip Frank, dr Milan Am- 
ruš, Miho Klaić, Bianchini, Spinčić, mladi dr 
Ante Trumbić i dr. Bila su i brojna hrvatska 
pjevačka društva, kojima je ravnao Mo Fa- 
ler (>Kolo«, »Sloga«, »Merkur«, »Sloboda«, 
»Zastava«, » Javor«, »Nada«, »Zora«, »Vila« 
idr). 
Srbi su doveli u Dubrovnik svoje iz Boke, 
Crne Gore, Hercegovine i dalmatinske Hr- 
vatske. Srbe iz banovine predvodio je barun 


18) Dbk I. 34 od 22./11. 1895. 
14) Dbk I. 40 od 5./IV. 1895. 
15) Dbk II. 23 od 29./XI. 1895. 
1% ibidem. 

19) ibidem. 

18) Dbk II. 26 od 20./XII. 1895. 
19) Dbk II. 23 od 29./X1. 1895. 
20) Dbk II. 26 od 20./XII. 1895. 

Jovan Živković. Bio je i Zmaj Jovan Jova- 
nović i Srbijanci, koji kao »glavni predstav- 
nici srpstva dodoše bez buke i vike«."') Oko 
broja i naravi učesnika vodila se duga i oštra 
rasprava. Značajne su u tome dvije konsta- 
tacije. »Crvena Hrvatska« kaže, kako su Hr- 
vati učešćem i dolaskom naroda iz okolice 
pokazali pravo obilježje južne Dalmacije i 
grada, te hrvatski značaj Gundulićeva sla- 
vlja2?) S druge se pak strane ističe, da mno- 
gobrojni Srbi iz Boke »udariše srpski pečat 
dubrovačkoj slavi, skupa sa Bosancima i 
Hercegovcima«.?) 

Veliku su propagandu vodili Srbi za ovu 
svečanost. Samo izlaženje »Dubrovnika« kao 
da je u vezi i s ovim pripremama. Odmah 
u prvom broju donosi proglas odbora za po- 
dizanje spomenika Gunduliću. Odbor je ime- 
novala srpsko-autonomaška općina, u kojoj 
Hrvati nijesu imali riječi zahvaljujući izbor- 
nom redu, po kojemu širi narodni slojevi gra- 
da i kotara nijesu mogli izraziti svoje želje 
i osjećaje. »Niko, obzirom na sadašnje okol- 
nosti našega grada, nije mogao zapriječiti, 
da se spomenik Gunduliću ne podigne u čisto 
srpskome duhu, čime bi se i pravici udovo- 
ljilo«.?*) »Srpska omladina«, općina i odbor 
pokazali su se »popustljivi i nadahnuti že- 
ljom da barem u ovoj svečanoj prigodi umuk- 
nu... razmirice«, pa da su zato izbjegli sve 
ono, što bi moglo Hrvate odalečiti od prosla- 
ve, »ali i ova skrajna popustljivost ne bi do- 
voljna«?") Matija Ban pozdravio je iz Beo- 
grada ovakvo držanje »Dubrovnika« i čestita 
mu, što je »pošao čestitom stazom ljubavi i 
bratskog izmirenja na osnovi pravde«?*) U 
Srbiji je osnovan odbor za spomenik i sam je 
kralj Milan priložio 500 dinara. Svime se na- 
stojalo, da Gundulićevo slavlje bude »kul- 
turni glavni momenat srpskoga naroda na 
Primorju«*"). i da se tako parira Kačićeva 
proslava u Makarskoj, koja je prošla u hrvat- 
skom duhu. U Dubrovniku se tako ne smije 
dogoditi, ali >na otkriće ipak budu pozvani 


zi Dbk II. 8 od 16./VIII. 1895, 
22) C. HI. III. 26 od 1./VII, 1895. 
29) Dbk II. 8 od 16./VIII. 1895. 
arh Dbk 1. 2 od 10./VI1I. 1892. 
25) ibidem. 

20) Dbk I. 12 od 18./IX. 1892. 

21) Dbk I. 45 od 26./IV, 1895, 

i Hrvatic.*) U Kninu se osvjetlao srpski 
obraz, pa iskustvom Makarske i po primjeru 
Knina dubrovačko slavlje treba da bude po- 
sve u srpskom duhu, da Hrvati ne »učine 
drugu Makarsku«.2) 


Svečanost je međutim po prirodi same 
stvari prošla u znaku snažne manifestacije 
hrvatske misli Dubrovnika i primorja. Opću 
su pažnju i simpatije na sebe svratili Rački 
i Smičiklas. Dr. Josip Frank je bio naročito 
aktivan. Govori u Dubrovniku bili su jedan 
od prvih njegovih javnih političkih nastupa. 
Kasniji njegov veliki protivnik Supilo odu- 
ševljavao se njime.) Klicalo se Starčeviću i 
Strossmayeru, pozdravljali su Račkoga i 


Franka. Bilo je opće hrvatsko narodno sla- 
vlje. 


Zanimljivi su događaji u vezi s pohodom 
na grob pjesnika Meda Pucića. Na Medovoj 
kući vijala se hrvatska zastava, a Srbi su 
na čelu s barunom Jovanom Živkovićem 
organizirali politički pohod na pjesnikov 
grob na Mihajlu. U ime pjesnikove rodbine 
govorio je Đuro Vojnović. Najbliža rodbina 
Meda — Ana kneginja Pozza-Giorgi, Niko i 
Marko Pozza-Pucić — javnom su izjavom 
osudili ovaj gest, jer su »gospoda htjela upo- 
trebiti Medovo ime da sebi u prilog naprave 
demonstracije protiv političke hrvatske ide- 
je«. Pjesnik je bio za »naše ujedinjenje sa 
braćom preko Velebita i to na temelju držav- 
noga prava i narodnog načela. To je bio nje- 
gov politički program, kojemu je ostao vje- 
ran sve do zadnjeg svog dana«. Zato oni kao 
»najbliža svojta pokojnikova svečano pro- 
svjeduju protiv zahvale, koju bi Gjuro conte 
Vojnović, kako neke novine javljaju, bio tom 
prilikom izrazio nazočnijem«."') Zanimljivo 
je, da protiv izjave pjesnikove rodbine usta- 
je javno barun Živković.*?) Vojnović je inače 
mogao govoriti samo u ime jednoga daljnjeg 
Medova rođaka iz druge loze. Da su najbliži 
rođaci pjesnika bili Hrvati, vidi se i iz pole- 
mičke tvrdnje, da »Medo ne pripada njima, 


28) Dbk II. 12 od 15./IX. 1895. 
2) Dbk 1. 50 od 14./VI. 1893. | 
8) €, H. III. 27 od 8./VII. 1895. 
81) C, H. III. 28 od 15./VII. 1895, 
82) Dbk II. 5 od 26./VII. 1895. 

Medo pripada svome narodu, narodu srp- 
skome«.*) 

Hrvatske manifestacije u Dubrovniku 
smatrane su od Srba kao neskladne provo- 
kacije«“) i »afričko divljaštvo«, jer da su 
Hrvati u Dubrovniku »gosti u tuđoj kući i 
(da) su došli da slave Gundulića, pjesnika 
srpskog oslobođenja i ujedinjenja«.*) Susreli 
su se tako tamo s »jedne strane ponositi i 
plemeniti Srbin, a s druge strane sićušni i 
histerički Hrvat«.#*) Najviše su napadali Su- 
pila, Franka i Bianchinija. Slavlje im nije 
uspjelo, a tome su baš Hrvati krivi, jer do- 
đoše u drevnu srpsku zemlju") s programom, 
da uzmu Dubrovnik u posjed.??) 

Kako vidimo, nije se god. 1895. radilo o 
nekom stranačkom sukobu i razilaženju. To 
je bila prava nacionalna borba, u osnovi i 
po načinu kako se očitovala. Tako se god. 
1895. odrazila u domaćoj i srpskoj štampi 
dalmatinske i banovinske Hrvatske. Pravaši 
i narodnjaci jednako su nastupali. U ime 
uredništva pravaške »Hrvatske« došao je u 
Dubrovnik Ivan Milićević. Prije odlaska po- 
sjetio je Starčevića i izvijestio ga o putu. 
»Dobro, zlatane«, kazao je Starčević Miliće- 
viću, »i nastojte, da mi se lijepo držite i da 
nam opišete svoje utiske«.?*) Milićević je to 
i učinio. Fran Folnegović se mnogo trudio, da 
proslava što bolje uspije. Ljutio se, da u Du- 
brovniku Srbi preko općine rade oko podig- 
nuća spomenika, pa je predlagao, da Hrvati 
zato u Zagrebu podignu Gunduliću dostojan 
spomenik. Folnegović je naročito nastojao, 
da bi i Strossmayer došao na dubrovačko sla- 
vlje.“) Strossmayera je preko Račkoga nago- 
varao i Kosta Vojnović, koji je tada bio u 
Dubrovniku,“!) gdje je za biskupa već bila 
pripremljena poznata Đorđićeva palača iz 
XVI. stoljeća.“?) 


3%) Dbk II. 8 od 16./VIII. 1895. 

34) Dbk II. 3 od 12./VII. 1895, 

8) Dbk II. 4 od 19,/VII, 1895, 

5 Dbk II. 8 od 16./VIII. 1895. 

5%) Dbk II. 5 od 12./VI1. 1895. 

%) Dbk 11. 5 od 26./VII. 1895. 

%) | M. Miličević »Nekoliko uspomena o če- 
trdesetgodišnjici smrti dra Ante Starčevića«, Na- 
don ie 1937. a ia 

orespodencija  Rački—Stros nj. 

IV. str. 576. X dina?isie 
41) Koresp. IV. 377. 
42) Koresp. IV. 3709. 

Uza sve to Strossmayer nije otišao u Du- 
brovnik, već je samo na zagovor Folnegovića 
dao 500 forinta za putni trošak pjevačkih 
društava.) Strossmayer je kasnije. u pismu 
pjevačkom društvu »Žvonimir« od 10. ve- 
ljače 1894., svoje odsustvo tumačio time, kako 
bi bio došao u Dubrovnik drage volje, da je 
bio mladi i da je vrijeme dopuštalo. Međutim 
u ovome ne možemo tražiti uzrok njegova od- 
sustva. jer je on već dosta prije proslave iska- 
zivao svoje nezadovoljstvo s radom dubrovač- 
kog odbora za podignuće spomenika i pripre- 
mama za proslavu. Time je Folnegoviću i mo- 
tivirao svoju odluku, da ne ide na slavlje. 
Biskup izvješćuje Račkoga, kako je kazao 
Folnegoviću, »da mi se čini, da stvar sada 
već jedva ikakva smisla ima. Mi Hrvati, koji 
smo prvi počeli izdavati dubrovačke i dalma- 
tinske pisce, mi smo se morali od početka ci- 
jeloj stvari na čelo staviti i značaj joj hrvat- 
ski utisnuti. Sad, kad su to Srbi učinili sve, 
što mi u tom smislu učinili budemo, bit će 
samo sjena onoga sjaja, kojim se srpstvo u 

opreci prema hrvatstvu obasija. Sad svi mi, 
koji u Dubrovnik idemo, idemo više zabave 
radi. nego kakve političke demonstracije 
radi«.**) Radi toga Strossmayer neće da ide 
u Dubrovnik. Račkoga otvoreno savjetuje, da 
i on odustane i kaže, da radi iznesenih raz- 
loga ne će biti zastupane ni Akademija ni 
Matica. »Vi znate što Vam je činiti« poručuje 
Račkome iz Đakova dvanaest dana prije pro- 
slave.*") Rački nije uvažio Strossmayerove 
razloge niti prihvatio njegov prijedlog. Oti- 
šao je u Dubrovnik zajedno sa Smičiklasom. 
Nakon uspjeha proslave Strossmayer je pro- 
mijenio mišljenje. Odobrava držanje Račko- 
ga, koji mu javlja utiske iz Dubrovnika, gdje 
svi žale, što biskup nije došao.“) O samoj 
proslavi javlja mu Rački: »Svečanost je no- 
sila posvema hrvatski značaj. Srbi, koji su 
se nadali drugome, ostali su razočarani. Ja 
sam čudio sam se onoliko probuđenoj hrvat- 
skoj svijesti, koja se izražuje živahnošću juž- 
ne naravi«."") Strossmayer odgovara Račko- 
me: »Hvala Bogu, kako čujem, stvar se je u 
Dubrovniku i Dalmaciji obavila lijepim us- 


43) Koresp. IV. 376. 
44) ibidem. 
45) ibidem. 
40) Koresp. IV, 3709. 
47) ibidem. 


pjehom u prilog našoj hrvatskoj ideji. Srbi 
se sad osvećuju na tome u Zagrebu, vičući, 
pereant Hrvati! Stid ih i sram ih bilo<.#) Iz 
Karlovih Vary Rački 29. srpnja 1893. nado- 
vezuje na Strossmayerov »pereant«, da se 
prvaci Srba barun Jovan Živković i dr. Bog- 
dan Medaković ubrajaju u umjerene, ali da 
su se poslije proslave u Dubrovniku otudili 
od Hrvata »kano da smo mi krivi, što su ne- 
smotreno mislili, da će u Dubrovniku i Boki 
naći samo ovejane Srbe«.) Sad se >»svi još 
više tuđe od nas, nego prije. Vladika Petra- 
nović lane je bio sa mnom ko kruh i so; sad 
me ni pogledati neće«, javlja iz Rogatca 
Strossmayer Račkome. 

Pojave, o kojima ova dvojica govore, bile 
su samo odrazi novoga držanja Srba u Hr- 
vatskoj. Događaji u Dubrovniku dali su po- 
voda, da se otvore karte. Jovan Živković je 
duša nove akcije. Na povratku iz Dubrovnika 
odmah na parobrodu >»Iris« Živković je odr- 
žao konferenciju sa srpskim prvacima. Za- 
ključeno je, da se osnuje društvo »Srbadija< 
sa središtem u Zagrebu i odborima u pojedi- 
nim gradovima i mjestima. Prijedlog za osnu- 
tak »Srbadije« sastavio je Živković i poslao 
»Braniku«, — »Dubrovniku«, = »Srbobranu«, 
»Srpskom Glasu« i »Zastavi«. Osnovna je za- 
misao, da se ovim putem imaju sjediniti svi 
Srbi bez abzira na stranačke razlike. Srp- 
ska je narodnost u opasnosti, pa treba da se 
svi »saberemo u jednoj misli, koja ide za 
obranu našeg Srpstva u ovoj monarhiji«, tu- 
mači sam Živković.5%) On se boji sloge i po- 
kušaja oko jedinstva hrvatskih redova. Sje- 
dinjenje srpstva i osnutak »Srbadije« bit će 
»ujedno i naš dostojni odgovor na najnoviji 
»sporazumak«  »ujedinjene hrvacke  opor- 
be«."!) 

Radi ovakvih pojava 18935. s Gunduliće- 
vim slavljem u Dubrovniku je značajna go- 
dina u našoj novijoj političkoj povijesti. Našli 
su se zajedno Starčević i Strossmayer, Rački 
i Folnegović, Frank i Supilo, Kumičić, Bian- 
chini, Smičiklas i Trumbić. Bili su časovi 
iskrenosti, u kojima je naravni i latentni su- 
kob otvoreno izbio. 


T. Mortiđija 


48) Koresp. IV. 378. 

49) Koresp. IV. 582. 

si Dbk II. 24 od 6./XII. 1895. 
51) ibidem. 

SLOBODA! 


Dživu Frana Gundulića 
1658.—1958. 


O moj vječni ire što te vile nose, 
A brštan te grli ovjenčana slavom, 
Ponosno se baniš pred pučinom plavom, 


Dok valovi slavu svjetom ti pronose! 


Na hridima oštrim — tu je gn'jezdo bilo 
Slobode nam drage — pjevao ti Đivo 

O toj zlatnoj r'ječi, koja još nam živo 
odjekuje dušam čeznutljivo, milo! : 
»Sad nad tobom, grade, slavna prošlost bdije, 
vjerno sunce tvoje tvrđave: ti grije! 

a hrid tvoja oštra samo ječi... ječi 


O slobodo sveta! — šapću stari miri, 
poni slavna nami riječi širi: 

»Tko slobodu ljubi pred nikim ne klečil- 
Niko Kućar 


» 


DŽIVU FR. GUNDULIĆU 
o 300 godišnjici njegove smrti 


Mnoga oštra bura i hučna olija 

Dubravom nad Tvojom prozvižda, prohija 
Otkad Dživo, Svoje, Ti zaklopi oči, ' 

S kojih još se svijetlo Tvom narodu toči... 
I kroza sve gusto i tmasto oblačje, 

I tjeskobno, hladno i jezivo mračje: 
Dubravka s Miljenkom još nam pjeva zvonko 
I Slobodu slatku zbor veliča gromko... 

Od smrti su Tvoje puna tri stoljeća, 
Prolepršalo je trista nam proljeća, 

A pjesma je Tvoja daa draži, 

I dandanas ona u jadu nas blaži... 

Te i Suze čiste Tvog Razmetnog sina 
Kaplju nam k6 melem s nebeskih visina... 
Cvileći nam šapću: besmrtan si, Dživo, 
Tebe svi Hrvati sjećaju se živo; 

Tiskaju, čitaju sva Ti djela krasna, 

Nijesu ona samo starina nam časna, 

Ta, ona svjedoče: Dubrava je bila 

Stanak mnogih ljupkih posestrima vila, 
Narodi kad neki od našega veći 

Koji živjeli su u miru i sreći 

Ne bijahu pred njim u literaturi, 

Ni u stremljenja mu usponu i buri!... 


Kozmičnijem carstvom Poezije vječne 
Lijetala Ti duša kroz Putove Mliječne, — 

I sleljela, katkad, Dubravi nad mire, 
Pjesme među Svoje još svježe zefire... 

I u zajednici sa Svetijem Vl&hom, 
Sljubljen s Njim cjelovom i besmrća dahom: 
Saspi, Dživo, nad Grad blagoslova trista, 
Vječnoj u ljepoti da cvjeta i blista, — 

Na ponos Hrvata i svijeh Slavćni, 

Rajski za užitak svih svijeta plemćna!... 


Pjesniče Slobode, slava Ti i hvala, 
Čuj: bruj i orgulja, i zvćni, i vdlil... 


Jakov Carić 


JEDNA GUNDULIĆEVA BAŠTINA 


Kao posljedicu krvne i kulturne simbioze 
unosili su naši primorski prsni. se kraja pet- 
nacstog stoljeća u hrvatsku književnost , dvo- 
struku osjetljivost: osjetljivost za ljepotu i raz- 
nolikost talijanskih renesansnih oblika 1 osjet- 
ljivost za izražajne mogućnosti u mekom i me- 
lodioznom jeziku primorskih Hrvata, koji u to 
doba nije više bio književni nevježa, Jer je već 
pred kraj srednjega vijeka postigao tolik stepen 
izrazne gipkosti, da se pod vještim perom bez 
sile mogao priljubiti beru oblicima novoga 
književnog stvaranja. Odatle dvojnost i u nji- 
hovu stihu: uz mjestimično vrlo živ osjećaj za 
narodnu frazu i ritmiku mnogo muzikalnih ele- 
menata preuzetih iz talijanske poezije. Pritom 
je zanimljivo, da nisu oponašali ni endekasilaba 
ni kancona i soneta; posljednjih ima samo ne- 
koliko u poznatom zborniku Nikše Ranjine iz 
1507., a onda ih više nema do Barakovića, ili 
bolje reći do naše novije poezije. Od muzikalnih 
elemenata oni su pored sroka zavoljeli naro- 
čito spajanje vokala dviju susjednih riječi u je- 
dan slog, zbog čega na pr. osmerac česio sastoji 
od devet i više slogova, pogotovu ako u njemu 
ima koja riječ sa -ije-, što se redovno uzima za 
jedan slog. Tako već na početku »Osmana«: 


A u visocijeh gora vrhe 
najprije ognjeni trijes udari, 


gdje bi prvi stih po našem običnom shvaćanju 
imao deset, a drugi čak jedanaest slogova, a 
ipak su oba osmerci. Dopunjujući »Osmana« u 
Gundulićevu jeziku i stilu, što je samo po sebi 
rijetkost u književnosti, Mažuranić je dakako 
zadržao i ovu Gundulićevu osobinu, ali ne samo 
u imitacijama Dubrovčana i talijanskog ende- 
kasilaba (»Mojoj ***«, prijevod Tassa), već i u 
»Smail-agi«: 


Stupa četa tiho i gluho. 


Kasnije se činilo, da će ovog običaja nestati iz 
hrvatskog stiha, jer ga nemaju ni Preradović ni 
Šenoa, odrasli pod utjecajem njemačkog ritma, 
a nema ga ni kod Kranjčevića, koji je u versifi- 
kaciji pošao najprije Šenoinim tragom. Ipak ga 
nije nestalo, jer ga opet nalazimo kod Tresića: 


Svog uma u hladnoj, modroj, gluhoj noći 
(Siriju) 

i Iva Vojnovića: 

U crnom jesu nošeni od fakina 

(Na Mihajlu), 
a naći će se vjerojatno još kod kojeg primor- 
skog pjesnika, Što više, taj Obitej nije ostao 
ograničen samo na primorske pjesnike; Matošu, 
lovcu na »rijetke dojmove«, koji je želio da se 


Pjeva >za dobre uši«, nije izmakla ova melodi- 
ozna apartnost, i on ju je radosno obnovio: 


Iza mokrih njiva magle skrivaju 
kućice i toranj; sunce u ranama 


mre... (Jesenje veče) 


Od njega je zacijelo tu Gundulićevu 


Ž baštinu 
preuzeo Ljubo Wiesner: 


.. o.  Šetalica ura 
sneno priča i priča — ko bakica neka 
(Odrazi). 


Za slobodniji poslijeratni stih ona je manje va- 
žna, dok je strogom stihu, upotrebljavana s osje- 
ćajem mjere, davala nesumnjivo više ipkosti 
i mekoće. Prigovor, da je unesena iz dalanake 
poezije. ne vrijedi više nego što bi vrijedio sli- 
čan prigovor sroku ili jedanaestercu, koji su ta- 
kođer došli iz stranih književnosti. 


M. Kombol 


GUNDULIĆEVE »RAZLIČITE PJESNI« 
U IZDANJU OD G. 1868. 


U posjedu sam jedne relativno stare knji- 
žice Gundulićevih lirskih i dramatskih pjesama. 
Formata je male osmine (upravo 15 cm X.17 cm), 
ima 259 stranica, a naslov joj je: »Djela Ivana 
Gundulića — Različite pjesni — Drugo izdanje 
— Nakladom A. Jakića — Po izdanju Matice 
ilirske od god. 1847 — U Zagrebu 1868 — Slovih 
tiskarne A. Jakića«. 


Kako je poznato, Matica je ilirska bila ot- 
počela svoje djelovanje god. 1844. izdanjem 
»Osmana«, s XIV. i *v. «pjevanjem od Ivana 
Mažuranića kao njegovom dopunom. To se iz- 
danje u mnogim pojedinostima razlikovalo od 
prvoga, dubrovačkoga, iz god. 1826., a i time, 
što je ona dva pjevanja, upotrebljena od redak- 
tora fra Ambroza Markovića, spjevao Pijerko 
Sorkočević. Matica je god. 1847. izdala i Gun- 
dulićeva_ manja djela pod naslovom »Različite 
pjesni«. Prema naslovu knjižice, o kojoj je ovdje 
riječ, zagrebački je nakladnik i štampar A. Ja- 
kić na podlozi toga izdanja, a u vremenskom 
razmaku od 1847. do 1868. izdao još dva puta te 
pjesni: drugi put 1868. Nekritičko je to izda- 
nje, kao i sva ostala do g. 1877., kada je Jugosl. 
akademija  štampala prvo kritičko izdanje 
»Osmana«, priređeno od Pavića. 

Jukićevo izdanje manjkavo je i u mnogom 
drugom pogledu: nema na koncu kazala ili sa- 
držaja, ne donosi nigdje nikakvih tumačenja; 
njegova više puta pogrješna interpunkcija negdje 
kvari čak i smisao, a osim toga ima i nekojih 
nerazumljivih mjesta, očito zato, što su krivo 
čitali rukopise priređivači prvoga, najstarijeg 
izdanja. ' a 

Pjesme su u njemu prešlampane ovim Te- 
dami Suze sina ražimetnoga: Od veličanstva Bo- 
žjih (parafraze sedam odabranih psalama), Pje- 
san u smrt Marije Kalandrice, Pjesan Ferdinan- 
du II, velikom knezu od Toskane, Ljubovnik 
sramežljiv, Arijadna (mitološka. drama), Du- 
bravka (pastirska igra), Proserpina ugrabljena 
(mitol. drama) i na koncu: Pojedini prizori iz 

drama >Dijane i Endimiona« i »Armide i Ri- 
nalda«, u svemu čeliri i p6 stranice, 

Pred malom fošnom »Juze sina razmetnoga«< 
nalazi se pjesnikova posveta > eda Iva Gundu- 
lića, od vladalaca grada Dubrovnika, dundu 
svomu, Ivo Frana Gundulića, pozdrav i poklon«. 
Datirana je: U Dubrovniku na 8. junja 1622. 
Kraća posveta »Marinku Frana Tudisi, vlaste- 
linu dubrovačkomu, nalazi se i iza naslovnog 
lista »Arijadne«, a nosi oznaku: Iz Dubrov- 
nika na 4 settembra 1632. U knjižici ima i pje- 
sama koje nisu Gundulićeve: Osim oduže, već 
navedene, U smrt Marije Kalandrice, nalaze se 
i tri kratke pjesmice u slavu sama pjesnika: 
dvije su tiskane iza pjesni Od veličanstva Bo- 
Žžjih i s njom su u vezi; prva je od Ivana Pal- 
motića Dionovića, a druga od Antuna Kastra- 
tovića. Treća je napokon od Ivana Sara Brna 
Vučićevića, a otisnuta je ispred uvodnog sadr- 
žaja Arijadne. Te umetnute pohvalnice odjek su 
oduševljenja ondašnjega književnog  Dubrov- 
nika za Gundulićevu nabožnu i dramatsku po- 
eziju, dok pjesan u Kalandričinu smrt, iako nije 
njegova, odražava obilježja Gundulićeva načina 
pjevanja. 

Kada se ovako na okupu razmotre Gunduli- 
ćeva lirika i dramatika kao proizvodi njegova 
prvog, početničkog, i drugog zrelijeg perioda, za- 

ažaju se kod njih u mnogo većem obilju ča- 
avski elementi, i to ne samo u leksičkom dijelu, 
nego i u akcentu kod udešavanja rime i ritma 
upotrebom čisto štokavskih oblika. Njihova dik- 
cija, njihova pjesnička frazeologija, živo pod- 
sjeća na onu, mnogo raniju, duhovno-crkvenu 
liriku pučkoga kova, koja bijaše najviše pomo- 
gla stvaranju prvoga čakavskog književnog je- 
zika, a po ovomu olakšala i formiranje knji- 
ževne štokavštine dubrovačke. U  »Osmanu« 
naprotiv pjesnički jezik sadrži čakavskih eleme- 
nata u manjoj mjeri, očito zato što je pjesniku uz 
stariju čakavsku bila neposrednijim uzorom što- 
kavska narodna epika. 

U ovakovu popularno-ekonomičkom izdanju, 
kakvo je ovo Je česm. nekritično doduše, pa 
zato i neuspjelo, trebalo je sve to istaknuti i pro- 
tumačiti, u prvom redu jezično-formalnu stranu 
pjesama. Tako osvijetljena, ta poezija bila bi se 
i u ono doba dublje shvaćala i ispravnije čitala 
i po svojoj vrijednosti više cijenila. Ona se po na- 
šim školama ni danas ne čita i ne obrađuje, ko- 
liko bi i kako bi trebalo. Kada se čita štokavskim 
ritmom, nestaje njezina bitnog svojstva, blago- 
glasja, pa nevještu čitaocu akcentska zbrka i ne- 
sklad ubijaju svaki dojam i svaki užitak. Bez 
dovoljna razumijevanja jezika, bez jačeg osje- 
ćaja za njegove, posebnosti i ljepote, cijelo zna- 
čenje te poezije zatvara se ne samo našem uhu, 
nego i našem intelektu, kao kakva tajna sa se- 
dam pečata. 

Vrijeme bi već jednom bilo, da se najbolja 
djela naših »starih pisaca«, ili u najmanju ruku 
njihovi najuspjeliji odlomci pruže našoj školskoj 
omladini i široj čitalačkoj publici kao popular 
na i kritički uređena izdanja, koja bi uz to sadr- 
žavala i sva potrebna objašnjenja i tumačenja, a 

ne bi bila natrpana t. zv. znanstvenim aparatom. 
Da i u slabijima od tih djela ima čiste, pa i for- 
malno savršene poezije, navest ću ovdje u dokaz 
jedan malen ali uvjerljiv primjer po Jakićevu 
izdanju Gundulićevih Različitih pjesni: Korsku 
pjesmu, što je pjeva skup ribara na koncu »čita- 
nja trećeg« Arijadne, koju danas više — nitko ne 
čita: 

Zoro liepa, zoro biela, 

Zlatniem stupom nebo uresi, 

Zrak objavi, 

Dan dončsi; 

Hodi vedra, hod" vesela: 

Ljubovnika starca ostavi! 


Bog sunčani stavio je 
Zlatnu uzdu svojim konjima; 
Jur iz mora zrake svoje 
Meće i k nebu put uzima, 


Da sne izagnu tamne svima, 
Otvorene trepte oči: 

Prostri prvotni zrak s istoči (istoka), 
U kom si nam dan doniela, 


Zoro liepa, zoro biela, itd. 


Noć s mjesecom i zviezdami, 
Skupiv tmastu svu (svoju) koprenu, 
Drugo nebo svojim igrami 

Ide uresit noseć sjenu. 

Cviet, na busu ki (koji) je zelenu, 
Sunce prosi, rosu pita: 

Hodi draga, hod' čestita, 

Zemlja te se je uželjela. 


Zoro liepa, zoro biela, itd. 


Tih kladenac romoneći 

Zove svjetlos dana draga, 
lavic perja sva (svoja) čisteći 

Vrhu gnjiezda pjesmu slaga;, 

Na pršenje hlatka blaga 

Slatko trepti vrh od mora, 

Tance vode vile od gora 

Reseć cviećem vedra čela. 


Zoro liepa, zoro biela, itd. 
Vinko Lozovina 


HISTORIJSKI PRIKAZ LOKALIZIRANJA 
UNDULIĆEVA GROBA 


Dana 8. prosinca ove godine navršuje se 300- 
odišnjica smrti Ivana Franjina Gundulića, du- 
froračioga plemića, odličnog pne sjajno- 
ga reprezentanta zlatnog doba dubrovačke knji- 
ževnosti. Prigodom toga rijetkog narodnog sje- 
ćanja i jubileja dubrovački  Pododbor Matice 
Hrvatske poveo je privatnu akciju, da se točno 
odredi mjesto pjesnikova groba, njegov položaj, 
kao i još neke druge pojedinosti, kako bi se u 
potpunosti mogla uveličati narodna slava, Bivši 
gvardijan samostana Male Braće u Dubrovniku 
0. dr, Nikola Španjol u društvu s predsjednikom 


Pododbora Matice Hrvatske gosp. drom Ernestom 
Katićem i preč kan. don Nikom Gjivanovićem, 
dubrovačkim historičarom, ispitali su sve pristu- 
pačne dokumente, genealogije, oporuke i priča- 
nja starih ljudi, da bi mogli lokalizirati Gundu- 
lićev grob u crkvi Male Braće, i došli su do po- 
zitivnih, gotovo točnih rezultata. 

Slučaj je htio baš kod našeg pjesnika, da su 
sve vijesti o njemu gotovo samo nagađanja: go- 
dina rođenja, dan smrti i ukopa, pitanje groba. 
Mnogo se osvrtalo na tradiciju, koja se baš kod 
njega pokazala fabuloznom i nepouzdanom. Ta- 
ko prigodom proslave 300-godišnjice Gunduliće- 
va rođenja postaviše mu građani spomen-ploču 
godine 1888. u crkvi 00. dominikanaca s ovim 
natpisom: 


IOANNI . FRANC . GONDOLAE 
RHACUSINO 
TRECENTESIMUM . DIEM . ANNIVERSARIUM 
AB . EIUS . ORTU 


CELEBRANTES 
A.D.VI.ID.IAN.MDCCCLXXXVIII 
CIVES 
P. 


Iz nje razabiramo, da je tada vladalo mišljenje 
u Dubrovniku, da je Gundulić ukopan u crkvi 
sv. Dominika. To je mišljenje trajalo sve do 1895. 
god., a baziralo se na tvrdnji, da su se plemići 
pokapali u dominikanskoj_crkvi u Dubrovniku. 
Kako je i Ivan Gundulić bio plemić, mislilo se; 
da je on kao plemić mogao biti ukopan jedino 
u toj crkvi. Da nije tako, imamo više dokaza. 
Godine 1528. stvori dubrovački senat zakon, »po 
kojemu samo plemić-iranjevac može biti gvar- 
dijanom Male Braće. A baš u to doba lijep broj 
plemićkih sinova stupi u franjevački red, kao o 

obitelji: = Bunića, Gundulića, Gučetića, Cerve, 
Zamanjića, Menčetića, Lukarića itd. ... Plemićke 
i građanske obitelji imale su svoje grobove po 
crkvi i klaustru Male Braće. Dapače neki su se 
zakopavali u redovničkoj mantiji.«!) Dakle. osim 
u dominikanskoj crkvi, pokapali su se dubro- 
vački plemići i u franjevačkoj crkvi, kod Male 
Braće. »Dominikanska crkva bila je popločana 
mramorom negdje osamdesetih godina prošloga 
vijeka. Do tada bile su nadgrobne ploče sa svo- 
jim natpisima i grbovima. Kad se je postavljala 
spomen-ploča u Dominikanaca, bilo je sva sila 
živih ljudi, koji su godinama hodali po crkvi. Da 
je bilo zanimanja, mogli su lagano konstatirati, 
da se među grobovima ne nalazi pjesnikov grob. 
Ali, kad ne bi bili ni to učinili, još uvijek su mo- 
gli pogrešnu tradiciju ispraviti na temelju tlori- 
sa ili nacrta nadgrobnih ploča, natpisa i slika 
grobova, što je dao tadašnji pametni domiprior 
učiniti. Tai nacrt i ta knjiga nalaze se i danas u 
biblioteci Dominikanaca. Pa _ni tu nema spome- 
na o pjesniku, a nema ni njihova (njegova) gro- 


') O. Frano_Jurić: Vođ po franjevačkom sa- 
mokar ru Braće u Dubrovniku. Dubrovnik 
» str. 14 


ba.«2) Poslije postavljanja spomen-ploče u domi- 
nikanskoj crkvi interes je lagano opadao, što je 
i razumljivo, dok opet nije porastao godine 1895. 
povodom oikrića Rendićeva nomeiie na Gun- 
dulićevoj = poljani. Te godine nađe dubrovački 
podžupnik dum Pava Pavlić u matičinim žup- 
skim knjigama (Libri della sepolture) svjedodžbu 
smrti Gundulićeve. Mišljenja, nagađanja, sum- 
nje, i nepouzdana iradicija se time rasplinula. 
Autentični dokumenat oborio je varljivu tradi- 
ciju i ispravio pogrešku, koja se širila gotovo 
kroz cijeli prošli vijek. Riječi iz zapisa u župskim 
knjigama doslovce glase: 
Folio_ 15 Libr. Mort. N. 274 
Adi le Xbre 1658 


Sigr Gio: Francesco di Gondola mori di Febre, 
steteamalato gni 14-d' eta d' anni 42 incirca hebbe 
tutti i sacramenti. Fu sepolto a S, to Franc.co 
T Grande. 


P. D. Stefano di Luca. 


i dovoljno Borere o činjenici i historijskoj istini, 
da se grob Dživa Gundulića nalazi u crkvi Male 
Braće u Dubrovniku. Prigodom narodne proslave 
vikrića spomenika 1895. god. u Dubrovniku na 
pročelju crkve Male Braće bio je veliki okvir lo- 
vorom okićen s tri epigrafa. Jedan od njih glasi: 


»Za života pobožan revan vijernik 
U ovoj crkvi gdje mu mrtvi ostanci počivaju 
I u bivšoj Dakse, s Franjevcima moljaše 
Kod kojih mu se iznadje zaboravljeno remek djelo 
Što popravi, razjasni i u svijet turi 
O. Ambrozije Marković« 


Tu su 00. franjevci točno naglasili (»U ovoj crkvi 

dje mu mrtvi ostanci počivaju«), da je crkva 
Male Braće grobnica našega velikog pjesnika. 
Bezuvjetno se među njima samima morala širiti 
tradicija o Gundulićevu grobu u crkvi Male Bra- 
će, jer je o. Ambrozije Marković našao Gunduli- 
ćeva »Osmana« i priredio ga s tumačenjem za 
tisak 1826. god. Marković je umro 1854. god., 
dakle nakon što su se ili skinule ili natkrile nad- 
grobne ploče u crkvi Male Braće i u samostan- 
skome klaustru. Autentičnost Gundulićeva groba 
je time potpuno zajamčena, ali se u zadnje vri- 
jeme nameće pitanje, gdje se nalazi njegov grob 
u crkvi Male Braće u Dubrovniku. 


II. 


Hipoteze o položaju Gundulićeva groba razi- 
laze se u današnje vrijeme. Već 1893. godine za 
otkrića Gundulićeva spomenika odbor za tu svr- 
hu osnovan postavi natpis sa lovor vijencem na 
druge skaline pred Velikim oltarom u Maloj 
braći, a natpis je glasio: »Ovdje počiva Gjivo F. 
Gundulić«. Natpis i vijenac je bio postavljen na 
mjesto, gdje je mogao biti po prilici pokopan 


2) O. dr. Nikola Španjol: Može li se lokalizi- 
rati Gundulićev grob u crkvi Male Braće. Narod- 
na svijest, God. XX. (1938.), br. 34. 

Gundulić.) Postavljanje lovor-vijenca baš na 
označeno mjesto nije bilo bezrazložno, jer su čla- 
novi osnovanog odbora sigurno dobili izvjesne 
upute od časnih 00. franjevaca, koje su se bez- 
uvjetno bazirale na nekoj zavodskoj tradiciji. Da 
tradicija postoji u zavodima, zadrugama i ne- 
kim skupinama, za to imamo dovoljno dokaza. 
Baš se u tome pogledu i razilaze mišljenja 00. 
Urbana Talije i dra Nikole Španjola. Prvi misli, 
da Gundulićev grob više ne postoji: »Ideja nije 
nimalo sretna, jer kada bi se kušala ostvariti, 
išlo bi se tražiti, što se naći ne može, jer to što 
se hoće naći ne postoji više. Ne postoji više, jer 
su grobovi u Crkvi svi bili nasuti i zatrpani, na- 
sip je bio dobro zbijen i na samu nasipu polo- 
žen pločnik.«) O. Talija dokazuje svoju pret- 
postavku s nekim argumentima, koji nam se ne 
čine dovoljno uvjerljivi. Prema naredbi austrij- 
ske vlade od 31. srpnja 1826. god. o zatrpavanju 
(točnije zatvaranju ili plombiranju) grobova ie- 
melji o. Talija svoje premise, koje uz netočnu 
interpretaciju stvaraju pogrešan zaključak. Ras- 
kopavanje i rovanje po crkvi Male Braće ne čini 
mu se sretno, pa se zadovoljava s konstatacijom: 
»Kad se znade stalno, da je Gundulić ukopan u 
Crkvi Male braće, dosta je da mu se postavi tu 
Spomen ploča sa lijepim natpisom prigodom 
ovoga njegova centenara; tim ćemo iskazati svoj 
pijetet, uzbuditi blagu uspomenu u duši svih 

ubrovčana, svih Jugoslavena prama našemu 
velikanu, našemu Dubrovčaninu.«<5) 

Da se ovako generalnom konstatacijom ne 
možemo zadovoljiti, ima za to više razloga. Po- 
kapanje građana vršilo se na više mjesta u samoj 
crkvi i u samostanskom klaustru. Gundulićev se 
grob zacijelo nalazi u crkvi, i to, po sudu i naga- 
đanju mnogih, ili u kapeli sv. Trojice (po preč. 
Gjivanoviću je to Gundulićeva kapela), ili u koru 
iza velikog oltara ili negdje ispred velikog oltara. 
Sve bi to ostalo možda još uvijek nagađanje, da 
srećom nijesu našli izgubljene, točnije rekavši, 
kroz 400 godina zametnute matične knjige ili 
registar o ukopu mrtvaca u crkvi Male Braće. 
(Libri delle sepolture, u tri knjige.) Te su nam 
knjige, »registar sahranjenih«, mnogo toga raz- 
jasnile, pa o. dr. Španjol i kaže stojeći pod nji- 
hovim dojmom: >Ugodno se doimlje čovjeka 
listajući te stare registre u kojoj (kojima) su 
ubilježena toli dična imena slavne dubrovačke 
prošlosti. Plemići kao Bona, Cerva, Gozze. Ba- 
segli, Sorgo, Resti, Ghetaldi, Caboga, Ranjina, 
Zamagna, Gondola tiskaju se redom uz imena“ 
pučana i nepučana kao Dobroslavića, Vučetića, 
Gjivovića, Gargića, Perovića, Lalića, Dupera, 
Papi, Guska, Bettera, Boškovića, Vasiljevića, Gju- 
rića i stotine drugih. Za svakog pokojnika bilje- 
žila se je godina, mjesec i dan smrti i ukopa ili 
sam dan ukopa, a osim toga bilježio se i položaj 
groba. Tako na pr. »pred Gospom od Concezioni, 


3) T.: Gdje je grob pjesnika Gjiva Frana Gun-. 
dulića? Narodna svijest. God. XX., hr. 32. 


) Ib. 
5) Ib., br. 33. 

pred sv. Franceskom, pred sv. Bernardinom, po 
sredini crkve pod kneževim sjeđalom, ispred pul- 
pita, u koru ispod legjila, u sakristiji iza banka, 
u klaustru ispred stare spičarije (apoteke), ispred 
prozora od vratara itd.<%) Položaj groba Dživa 
Gundulića naslućivao se tradicijom, jer su tu i 
ostali članovi toga reda pokapani. Osim toga ima- 
mo i točniju vijest o | mjesecu i danu Gun- 
dulićeve smrti i o samome položaju groba. Tu je 
bilješku, što se ne podudara sa župskim matica- 
ma, pročitao i obrazložio preč. dum N. Gjivano- 
vić, a u hrvatskom prijevodu glasi: 


>1658. Ivan Franjin Gundulić bje: pokopan 
pred oltarom Velikim dne 8. decembra.« 


Prema ovome izlazi, da je naš pjesnik poko- 
pau u crkvi Male Braće pred velikim oltarom. 
Kako je crkva prostrana (duga 44 m s korom, 
široka 9 m, visoka 15 m), to ne znamo za točan 
smještaj groba. Posao oko traženja groba otešča- 
va i to, što je sada crkva popločana mramornim 
pločama. Prije toga popločavanja, koje se izvr- 
šilo oko 1852. god., pod crkve se sastojao od nad- 
grobnih ploča s natpisima. Da li su ti grobovi za- 
trpani a ploče skinute i upotrebljene kao gra- 
devni materijal, to točno ne znamo. Navodi o. 


vanja i preuređivanja i pri pojedinim nalazima 
za restauriranja nekih unutrašnjih objekata. Da 
grobovi nijesn zatrpani, najbolji je dokaz nared- 
ba treća iz raspisa austrijske vlade iz 1826. god., 
kojom se postavljaju neke općenite norme u po- 
gledu sahranjivanja mrtvaca: »Grobnice, koje 
postoje u rečenim crkvama, bogomoljama i ka- 
pelama, imaju biti sve bez iznimke zatvorene i 
pričvršćene uz tlo željeznim kvačicama, a na če- 
tiri strane zalivene olovom, ako bi neki (grobovi) 
imali željezne obručiće za podizanje ploča, ima- 
ju se svi dignuti.<") Funkciju predsje nika opći- 
ne obavljao je de Ghetaldi Gondola, i on sigurno 
ne bi dopustio, da netragom iščezne nadgrobna 
ploča s imenom i sam grob njegova slavnoga 
pretka. Za to još imamo i indirektnih dokaza 
od cavtatskog i slanskoga samostana. 

Na temelju nekih ojkapanja pokazalo se, da 
su grobovi, što su se nalazili u crkvi, ostali ne- 
taknuti, isto tako i nadgrobne ploče na njima u 
onim dijelovima, u kojima se vršilo popravi a- 
nje, a prema tome onda i u čitavoj crkvi. [0 
arhivalnim podacima, rezultatima pojedinačnog 
restauriranja nekih unutrašnjih objekata i sta- 
novitim indicijama nepobitno stoji, da je Gundu- 
lićev grob pred velikim oltarom u crkvi Male 
Braće, da nadgrobne ploče ispred velikog oltara 
nijesu dignute i da tu grobovi nijesu zatrpani, 
kako je to dokumentirao 0. dr. N. Španjol. (Na- 
rodna svijest, br. 56.), Inicijativom dubrovačkoga 
Pododbora Matice Hrvatske to pitanje će riješiti 
kroz najkraće vrijeme mašklin i lopata, pa ćemo 


9) o. dr. Španjol, ib., br. 35. 
7) Ib., br. 36. 


onda znati točno, gdje i na kojem se mjestu na- 
lazi grob našega slavnoga pjesnika. 

Prigodom pretiskivanja Gundulićeva >Osma- 
na« u Zagrebu 1844. god. ispjevao je Dubrovča- 
nin Antun Kaznačić »Pjesmu Dubrovniku« da: 


»Zagrebačka ter gospoda 
Tvoju slavu svuda liče 
Mudri ljudi, skup ugodni, | 
Kog podžiže plam narodni.« 


a sadašnji rad oko lokaliziranja i definitivnog 
utvrđivanja Gundulićeva groba najbolje se ističe 
u daljim stihovima: 


»Svim sad ljubav domišljata 
Kosti stresa, sjene budi, 
Grli. Hrvat svoga brata 

U pomoć mu hlepi, trudi; 
Narodu ga prekaživa 
Nenadana nu još živa.« 


Branko Krmpotić 


RENDIĆEV SPOMENIK GUNDULIĆU 


Dubrovački pjesnik slobode mrtav je već iri 
stotine godina, ali on još uvijek živi i danas u 
duši čitavog naroda. Baš zato Gundulićev spo- 
menik u Dubrovniku nije sada, a pogotovo baš 
danas, samo statua, koja znači jedan dekorativni 
elemenat Dubrovnika: On je danas simbol one 
ideje, koja se provlači kroz čitavu »Dubravku«, 
a koja još i danas daje toj igri općeljudski i su- 
vremeni značaj. I tako Gundulićev spomenik 
oživljava danas više nego ikada i znači daleko 
ka nego li bi to značio samo kao artističko 

jelo. 

Na sredini većeg četverouglatog dijela »Gun- 
dulićeve poljane« u Dubrovniku, okružen jedno- 
stavnim ukusnim fasadama kamenih kuća, koje 
sakrivaju u sebi mnogo nekadašnjeg ponosa i 
mnogo uspomena na vrijeme, kad Dubrovnik nije 
bio u prvom redu turističko mjesto, usred tih ka- 
menih kuća stoji na postamentu Rendićev Gun- 
dulić, Iz tog taraca, iz tih fasada, iz tog plavog 
neba kao da je izrastao i iznikao. Danas bi nam 
bilo teško zamisliti poljanu bez Gundulićeva spo- 
menika. A ništa: ni spomenik ni kuće oko njega 
ne remete sklad čitave poljane. Nešto malo pre- 
kida tu jednostavnost palača, u kojoj je danas 
Hotel de la Ville i u vrhu toga monumentalno 
stubište, što vodi s manjeg četverouglatog dijela 
po ane do Collegium Ragusinuma i do isusovačke 
crkve. 

Rendić je koncipirao Gundulića po starim ne- 
autentičnim portretima. Jedan se takav nalazi i 
u zagrebačkom arheološkom muzeju. Na portre- 
tu gusta kestenjasta duga kosa uokviruje do- 
sta bezizražajno lice. Rendić je drugačije shva- 
tio i drugačije dao Gundulića. Mladić Gundulić, 
u patricijskoj baroknoj odjeći, drži u ljevici, koja 
je opružena, svitak papira, a u desnici, koju je 
dignuo do visine brade, guščje pero. Stoji po- 
dignute glave, mlađahna punašna lica, okružena 
aureolom valovite kose, a otvorena pogleda gle- 
da, ali ne dolje na trg u dnevnu žurbu i život, 


nego preko mirć Dubrovnika nekamo u daljinu 
Oko usana mu titra sasvim sitni, prikriveni smi- 
ješak, smiješak sreće i zadovoljstva. 1 kao da je 
desnom nogom zakoraknuo naprijed slijedeći ne- 
ki glas. Dolje na postamentu basreliefi — njih 
četiri, također od Rendića — ilustriraju prizore 
iz »Osmana«. 

Tako stoji danas na poljani Rendićev Gun- 
dulić uzdignute glave i vazda vedra pogleda, dok 
u isto vrijeme u Krešimirovu gradu Šibeniku u 
parku stoji spomenik Nikole Tommasea. I taj je 
od Ivana Rendića: čovjek, starac razbarušene 
kose, grčevito je uhvatio rukom bradu i uporno 
gleda u zemlju. U čitavom se liku osjeća nemir i 
nešto što je teško definirati, ali što uzrokuje 
hladnoću i odbi a čovjeka. To je onaj isti Tomma- 
seo, koji je tvrdio, da je Slaven uvijek, ali Hrvat 
nikada. 

..T dok je Rendić nastojao, da oba ova spome- 
nika i idejno obilježi, sudbina im je odredila sa- 
svim druge uloge. Gundulićev spomenik, rađen 
bez modela. veoma daleko od do rog realizma i 
plivajući mutnim vodama akademističkog baro- 
ka, ne znači mnogo s artističke strane, ali je zato 
s idejne strane danas jednako aktualan, ako ne 
i više, kao i nekada, Tommaseov spomenik na- 
protiv, gdje se Rendić nije morao boriti s imagi- 
nacijom, nego se prepustio čistom realizmu i 
stvorio dobro realističko djelo, taj je dakle spo- 
menik danas neaktualan i danas on u suvreme- 
nom životu hrvatskog naroda, osim čisto artistič- 
ke vrijednosti, nema nikakvu drugu važnost. 

Rendić je naš prvi kipar novijeg doba. Pro- 
Žživljavajući svoje djetinjstvo po otocima i pri- 
morju s ocem po kamenolomima, naučio je gle- 
dati svijet i stvari oko sebe čisto kiparskim i mo- 
delatorskim očima. A onda, i u temperamentu 
naših primorskih ljudi leži više kiparsko nego li 
slikarsko gledanje i koncipiranje. Time su već 
bile dane dvije komponente za njegov kiparski 
razvoj. 

Živeći u doba“ borbe Hrvata za nacionalni 
opstanak, a noseći u sebi baštinjenu svijest i po- 
nos, da je Hrvat, on se je i u umjetnosti iskrista- 
lizirao kao iskreni hrvatski rodoljub. U kolopletu 
političkih zbivanja, kad je slobodi Hrvata prije- 
tila opasnost, bila je uspomena na nekad slobodni 
i autonomni Dubrovnik vrlo jaka. Dubrovnik je 
lebdio pred očima naroda kao ideal slobodne 
države. A Rendić, u nemogućnosti da javno po- 
litički djeluje, a noseći u sebi baštinu nagona za 
slobodom, projicirao je svoje osjećanje na lik 
onoga, koji je bio u literaturi nosilac i glorifika- 
tor te slobode — na Gundulića. N.. 

Rendić je po svojoj prirodi bio dobar i trije- 
zan realist. Tek kad je morao da stvara iznutra 
prema vani (ne realistički iz vana prema unutra), 
onda je zatajio: zapao je u banalnost, u akademi- 
zam. T tako još i danas ostaju njegovim najbo- 
ljim djelom portreti. Pred zadatkom, da stvori 
spomenik Gunduliću, morao je zastali. Nije imao 
dovoljno snage i imaginacije, da stvori monu- 
mentalno djelo, kakvo je on vjerejdina i htio na- 
činiti. Gundulić je brižljivo izrađen u svim do- 
taljima, i baš je radi toga dojam cjeline ostao u, 

pozadini. Usprkos svoje veličine i svog položaja 
na poljani, spomenik ostaje samo mala statueta, 
koju kao da čovjek može držati na svom pisaćem 
stolu. On je rađen s puno tehničkog znanja i ru- 
tine, s mnogo poleta i zanosa, sa svijesnom ide- 
jom i tendencijom, ali nedostaje snage, veličine i 
monumentalnosti. 
tko zna: da je Gundulićev spomenik monu- 
mentalan, možda bi rastrgao svojom veličinom 
čitavu sredinu, u koju je smješten, možda bi 
uznemirio onu mirnoću kamenih kuća, koje stoje 
oko njega, A ovako on mirno stoji na trgu, ogra- 
đen čvrstom željeznom ogradom, koja je također 
djelo Rendićevo. Oko njega teče Život i dalje. 
Prodavači se na trgu oko njega vrte i uzvikuju 
cijene svojoj robi, i ne sluteći, da pjesnik slobode 
još i danas govori sa svog postamenta o slobodi 
kao o daru, »u kom sva blaga višnji nam Bog je 
d&«. Ne govori doduše vatrenim i jakim riječima 
Meštrovićeva Grgura Ninskog, nego priprostim 
i jednostavnim riječima Rendićeva Čundaliča, 
kao oduševljenog mladića, koji je znao cijeniti 
slobodu, iako je u slobodi živio. Redovito je 
obratno: čovjek ne zna cijeniti ono, što posje- 
duje. 
Pučanin Rendić i vlastelin Gundulić, ipak, 
i danas ostaju na dubrovačkoj  »Gundulićevoj 
poljani« — svaki prema svojem vremenu i mo- 
gućnostima — kao svijetli nosioci ideje, koja 
još uvijek živi. 
Mirko Šeper 


STOOSOV GOVOR O DVJESTAGODIŠNJICI 
GUNDULIĆEVE SMRTI 


U času, kada danas slavimo tristogodišnjicu 
smrti velikog dubrovačkog pjesnika, zanimljivo 
je svrnuti pogled unatrag stotinu godina, kada 
se u prvim godinama ilirskoga pokreta također 
slavio Gundulićev jubilej. Tom prilikom održao 
je Pavao Stoos u crkvi Šv. Katarine u Zagrebu 
svečani govor (u obliku propovijedi), koji je ka- 
snije tiskan kao brošura s natpisom: 

»GOVOR prigodom  dvčstoletne 
najglasovitiega ilirskog pčsnika IVANA GUN- 

ULIĆA, vlastelina ubrovačkoga, deržan u 
cerkvi sv. Katarine u Zagrebu dana 20. prosinca 
1838. od Pavla Stoosa nj. eke. biskupa Zagrebsko- 
ga tajnika i sl. varmedijah Zamelake i Varaš- 
dinske stola sudbenoga prisednika, koj istog po- 
klanja priateljem domorodstva. U Zagrebu 1859. 
iz K. P. Nar. tiskarne Dra Ljudevita Gaja.< 

Stoos je tada bio poznat kao pjesnik prigod- 
nica na hrvatskom, latinskom i njemačkom jezi- 
ku, od kojih su mnoge štampane kao prigodni 
spisi. Takvih pjesama složio je Stoos u počast 
biskupima Vrhovcu, Alagoviću i Hauliku, kano- 
niku Schrottu, Josipu Kuševiću (poznatu čestit- 
ku za Novo ljeto), baronu Josipu Jelačiću-Bu- 
žimskom, Stjepanu Poglediću, Josipu Mihaliću, 
Jurju Žuniću, Ignjatu Gyulayu, Josipu Kukovi- 
ću, a osim toga imademo i drugih njegovih pri- 
godnica, koje nijesu štampane. Po svojoj vrijed- 
nosti ne nadilaze te prigodnice dakako slične 
produkte ove književne vrste onoga vremena, pa 


uspomene 

stoga i u Stoosovu govoru u počast Gundulića 
ne trebamo tražiti osobite  lilerarno-historijske 
vrijednosti. jer i on ide u vrstu Stoosovih prigod- 
nih sastava. Ono. što nas danas ovdje može zani- 
mati, jedino je to, kakva je u prvim godinama 
ilirizma bila reakcija prema Gundulićevu imenu 
i koliko su se tada u Zagrebu poznavala njegova 
djela. Zanimljivo je, da u suvremenim novin- 
skim izvještajima imade spomena o toj Gundu- 
lićevoj proslavi u Zagrebu. Tako »Ilirske narod- 
ne novine« u broju 100 od utorka 18. prosinca 
1S58. donose ovaj poziv: 

»Pozivaju se učtivo sva gospoda p. n. domo- 
rodci k pobožnoj svetačnosti koja će se obderža- 
vati u četvertak, dana 20. t. m. u cerkvi sv. Ka- 
tarine na dvestoletnu uspomenu našega najveće- 
ga domorodnoga pjesnika IVANA GUNDULIĆA 
(k 1658) koi se radi svojih neumarlih dčlah od 
istih inostranih spisateljah usporedjuje s gerč- 
kim OMEROM, latinskim VIRGILIOM i italian- 
skim DANTOM. 

Ob 10. uri bit će velika abacialna misa s mu- 
zikom od MOZARTA izvedena od ovdčšnjega 


muzikalnoga družtva, zatim slčdit će slavnoj us-, 


pomeni primčran govor.« 

Kako je u isto vrijeme Stoos ispjevao i druge 
prigodnice, svjedoči druga vijest iz istog broja 
»Ilirskih narodnih novina«, da su u slavu »g. 
verhovnog župana« Nikole Zdenčaja od Zahro- 
mić-grada izašle tri pjesme u ilirskom jeziku, od 
kojih je prva Stjepana Moysesa, druga Pavla 
Stoosa, a treća Franje Žigrovića. 

Sam Stoosov govor sastoji se iz uvoda i dva 
glavna dijela. Uvod je zamišljen prema motu ci- 
jeloga govora i temi propovijedi: »Velim pako 

am priateljem mojim: nemojte se uplašit od 
onih koji tčlo ubijaju i zatim više nemaju što da 
čine.« (Luk. XII. 4). U samom uvodu imade do- 
sta lijepih pjesničkih zamisli, a vrijedan je ta- 
kođer poradi toga, što iz njega izbija sav žar, 
koji je ilirca Stoosa zahvatio u času, kad se sla- 
vio Gundulić: 

»Jurve možebit niti najsitnijega praška od 
persih njegovih, niti cvetja kroz mnoga godišta 
na grobu njegovom cvatućega neima, da bi jedan 
samo list posušeni! Pače niti znamo počiva li ista 
zemlja, koja ga večitim mrakom svojim negda 
zakrili, i sad jošte na istom onom mčstu, ili pako 
toliko putah veće iz groba u grob pregernjena, 
otčevim jur kosti unukah nadkriva pepelom ?« 

Stoos već u uvodu dolazi do toga da spomene 
Gundulićev jubilej, i tu ga svog obuzima snaga 
ovog svečanog časa: 

»Ali danas, za prošastjem dvč sto godištah, 
obnavlja se grob pčsnikov, zemljan mu se pra- 
šak pretvara u svčtle zrake od sunca i uvenulo 
iznad groba cvetje, sad već u slici lovorova kitja 
po svoj niče ilirskoj zemlji... A duh on živi, živi 
on isti, pogledajte, na krilih vrčmena iz duboke 
zaboravnosti uznešen isti on veliki duh Gunduli- 
ćev kao zvčzda stolčtna jezdi po nebu slavjan- 
skom!... ter jednom veće tamna noć ilirskog 
stožera u prevedro pretvori se nebo... on prema 
staroj majci ilirskoj gaji sveđer u persih naših 
neugasivi plamen ljubavi naše... ali jednoć i 


naša razorit će se tčlesa, on pako leteći sve da- 
lje u budućnost, tamo u dubokih vremenih ka- 
snim kazat će se unukom našim i oni jošte složnie 
i slobodnic gledat će ga i motrit bez svake dvoj- 
be kano otca svojegal« n.. : 

Stoos tako aludira na kasnija pokoljenja, ali 
ipak uvida, kakav je neobičan posao preuzeo na 
se, jer mnogi misle, da s vremenom sve propada. 
No Stoos će prije svega dokazati, da oni imadu 
krivo, a onda će se Daviti samim. Gundulićem, 
njegovim životom i njegovim, djelima. Prvi dio 
govora prema tome za nas nije toliko zanimljiv, 
nego tek drugi, Ipak i iz prvog dijela treba upo- 
zoriti na ona mjesta, gdje se govori 0 ilirizmu 1 
njegovim prilikama u tadašnje vrijeme: 

»Ti dakle, malena novo-porodjenih starih ću- 
tčnjah ilirskih terstiko, neboj se, vodom si ravno 
obkoljena od nenavisti i kroz včtre i magle i Pe 
i vihar i tuču slegnut ti se valja više puta do 
zemlje, ali izkorenit se nećeš do včka... O po- 
gledaj, desnica božanstvena nasadila ti je po ze- 
mlji ovoj, kud rasteš, čisti rod i pleme slavjan- 
sko i reci. da li ne ćutiš, da je korjenje tvoje za- 
sadjeno u duh junački ilirskog naroda?«, a obra- 
ćajući se slušaocima nastavlja: »Vi dakle včrni 
kralju, včrni domovini, včrni narodu, nebojte se: 
naša svrha jest istina i po njoj otvoreno razširenje 
znanja kod sve bratje naše ilirske, da nebude na- 
rod naš poradi slčpačkoga branjenja onih nači- 
na jednostranih po kojih nikadar s mčsta po- 
maknuti moći se nije.« 

Poslije toga započinje drugi dio govora, koji 
je sav posvećen Gunduliću i njegovoj slavi: 

»Sad jurve dolazim da opišem na kratko bo- 
žanstvenu onu iskru, kroz koju iza dvč sia go- 
dištah planu u persih naših prama kervi narod- 
noj zahvalni ljubavi plamen... Pokojni da- 
kle naš Ivan Gundulić, koi se godišta 1658. s ovo- 
ga svčta u večni prestavi, bi rodjen u Dubrovni- _ 
ku god. 1588.« Dalje se govori o Gundulićevoj 
obitelji, koja da je bila otmjena i cvala do 1667., 
kada je postradala od potresa. Zanimljiva je ova 
rečenica: »Nego i generalah biaše od istoga hva- 
ljenoga kolčna: jedan najmre poljski pod hra- 
brim kraljem Ivanom Sobieskim, i taj isti ju- 
nački voevaše proti Turkom pod gradom Be. 
čom ... drugi pako biaše austrianski cesaro-kra- 
ljevski feldmaršal i u pervostolnom gradu Beču 
nastanjen«.!) 

Stoos pozivlje za svjedoke prigodom proslave 
Gundulića gra Dubrovnik i zemlju Italiju, pa 
se naročito Italiji obraća pitanjem, da li se još 
sjeća one radosti, kojom su tamo bili primljeni 
prvi Gundulićevi tiskani radovi. Tumač ovog ras- 
položenja. neka bude i Ferdinand, knez toskan- 
ski: »koi jedino zato sladki je jezik naučio ilirski, 
da slavne Virgilia našega pjesni tim lasnije i 
ugodnie okusiti može«. Za Italiju kaže još, da se 
ona tada »više u dubrovačkom, nego u materin- 
skom vežbala jeziku«. 


1) Stoos je tu sigurno mislio na Fr Ivana 
Gundulića, carskog feldmaršala u Bed stanje 
nog s groficom Oktavijom Margaretom Strozzi, 
dvorskom damom. 


Od Gundulićevih djela spominje prvu Arija- 
dnu, zatim Proserpinu ugrabljenu, pa Galateu, 
Dianu i Armidu, Posvetilište. ljuveno, Cereru, 
Kleopatru, Adona, Koraljku od šira, Dubravku i 
Filidu. Osobito cijeni »Osmana«: »Ali što ime 
njegovo ne samo vječnim kiti zvezdami, već i u 
isto sunce pretvara, jest ona Ičpa od svih epopeah 
kruna »OSMAN« nazvana, kojom samom ako se 
verh OMERA i DANTA za ečlu glavu neuzvisi, 
tako zaisto od obadviuh nipošto manje nezaslu- 
žuju slave...< Zanimljivo je također što Stoos 
"X g Sd od djelima: »... Ali 
no kad vidim jošte »OSLOBODJENJE JERU- 
SOLIMSKOG GRADA« dvoumim u sebi, tko je 
veće dobio od propasti oslobodjenje, pisalac ili 
ako po nčm opčvani varoš? ... A kad na >SUZE 
INA RAZMETNOGA« oči svernem, zaboravim 
da se one u knjizi samo tako gorko prolčvaju i 
misleći da ih vidim u očima rasplakana sina... 
Izmedju premnogih dčlah vuče mi na se oko kru- 
na Davida kralja u prahu ležeća. Težina od po- 
kore okrunjenog proroka, tako lako prenešena je 
po Gunduliću u jezik ilirski, da je jedan od pre- 
naučnih gradjanah dubrovačkih velikim ushitje- 
njem uskliknuo: 

»Regia dum patriis donas oracula musis, 

Te regem illyrici carmini esse doces.« 


>Ali kvar je samo, da u našoj ravno strani od 
zemaljah ilirskih još tako premalo poznat, čim 
pako Ilčpe stvari u njem i u mnogih drugih na- 
hode se, da kad bi njihova dčla pokusili, nikad 
nebi želja bila za tudjom bolje nego domaćom 
ginuti hranom duševnom.« 

Zaključak Stoosova govora tipičan je kao kod 
svake propovijedi. Na nekoliko mjesta spominje 
se još »sluga Božji Ivan«, kojemu milostivi Bog 
dade dar velikoga pjesničkog umijeća, pa zato 
će se sigurno smilovati i njegovoj duši. 

Kod nabrajanja Gundulićevih pjesničkih djela 
u Stoosovu govoru vidi se prije svega, 'da ih on 
sam nije osobito poznavao, Jer inaće ne bi u isti 
red stavljao onakva djela, koja su se sačuvala, 
s drugima, koja su se izgubila (kao na pr. Ga- 
latea, Pcavetilište ljuveno, Cerera, Kleopatra, 
Adon, Koraljka od Šira). Isto tako je »Filida< 
očita pogrješka, jer takvog djela Gundulić nije 
nikada napisao. S druge strane mora da je Stoosu 
bila poznata Gundulićeva pjesma. »Ferdinandu 
11. knezu od Toskane« iz g. 1631., 1 to valjda po 
dubrovačkom izdanju od 1829. koje se tih godina 
prodavalo po Zagrebu. Ono što Stoos govori 0 
Gundulićevu »Oslobodjenju Jerusolimskog gra- 
da«, također nije ispravno. Poznato Je SI am 
mo to, da je Gundulić još potkraj 1620. o vio 
prevesti Tassov ep »Gerusalemme kaja u i 
poslije, kad je Osman krenuo protiv Po ei 
lučio je da radije sačeka političke doge Id Ž ) 
bi mu mogli pružiti građu za samos alan kou 
Prema tome do prijevoda Tassova epa .. za 
da ni došlo. »Kruna Davida kralja O Da. 
žeća« su Gundulićeve »Pjesni pokorne “14 12:0), 
vida« iz 1620. Iz Gundulićeve posvete tog ler 
Maru Mara Bunića izvadio je Stoos po svoj P 


2) Diana i Armida su dramske scene 1% Tassova 
» Jerusalemme liberata«, 

lici podatke o Gundulićevim djelima, koje je tre- 
bao za svoju propovijed. 

U pogledu Stoosove opaske, da je Gundulić 
u ono vrijeme »u našoj strani od zemalja ilir- 
skih« bio slabo poznat, zanimljivo je navesti 
oglas, koji je u »Ilirskim narodnim novinama« 
iste 1959, god. (br. 1) preporučivao čitanje Gun- 
dulićevih djela: 

»U narodnoj slavenskoj knjižarni Milana Hirš- 
felda, knjigara u Zagrebu u Dugoj ulici br. 284, 
uslčd uvedenoga obćenja sa Dubrovnikom, dobi- 
vaju i dobivat ćedu se u naprčdak slčdeća dela 
s dosadanjim dubrovačkim  ilirsko-talijanskim 
pravopisom, kojih naslovi s čistim ilirskim pra- 
vopisom ovdč objavljuju se: 

OSMAN, spčvanje vitežko Iva Gundulića, vla- 
stelina dubrovačkoga 3 sv. 4 Fr. 30 kr. srebra. 

Ariadna, polužalostivo prikazanje, spčvano od 
g. Iva Fr. Gundulića godišta 1632 U Dubrovniku 
1829. — 56 kr. srebra itd. (Spominju se još 
»Pesan visini  privedroj Ferdinanda Velikoga 
Kneza od Toskane«, >»Suze sina razmetnoga«, 
»Ljubovnik sramežljiv«, »U smart Marie Kalan- 
drice«). 

Iz iste godine 1858. kad je i održan Stoosov 
govor, imade i drugi oglas na talijanskom jeziku 
u »Ilirskim narodnim  novinama« od 6. veljače 
(br. 10) za supskripciju djela »L'Osmanide, po- 
ema epica di Gian peba Gundulić da Ragu- 
sa, dall' illirico in italiano tradutto per Marc An- 
tonio Vidović di Sebenico«. 

Konačno je i zagrebački njemački list »Kčnigl. 
privilegierte Agramer politische Zeitung« naknad- 
no u svom božićnom broju (od 26. prosinca 1858. 
Br. 105) donio opis komemoracije Gundulića u 
crkvi sv. Katarine: 

»Agram. — Dem lebhaft gećusserten patri- 
otischen Wunsche zur Folge wurde am 20. d. M. 


-in der hiesigen St. Katharina-Kirche zur zwei- 


hundertjiihrigen Gedachtnissfeier fiir den im J. 
1638. verstorbenen beriihmten illyrischen Dichter 
Johann Gundulić, der wegen seiner unsterbli- 
chen Werke von den Gelehrten dem HOMER, 
VIRGIL und DANTE gleichgestellt wird, ein 
grosses ABATIAL-REQUIEM bei einem gross- 
artig errichteten KATAFALK, unter Pontilizi- 
erung des hochwiirdigen Abtes und Domherrn, 
Michael v. MIHICH abgehalten, wobei das MO- 
ZARTSCHE REQUIEM durch die Mitglieder des 
hiesigen Musik-Vereins ausgefiihrt wurde. 

Hr. Paul Stoos, Sekretir Sr. Exc. des Agramer 
Hrn. Diče.-Bischofs hielt zum Beschluss dieser 
Feier eine gehaltvolle Rede in illyrischer Spra- 
che.« "= 

Prema izloženom vidi se, da Stoosov govor u 
počast Gunduliću uza svu svoju konvencional- 
nost predstavlja ipak lijep uvid u opseg znanja 
o Gunduliću, što ga je imala tada u Zagrebu 
književna publika, a već sama činjenica, da je 
do te proslave došlo, svjedoči o tome, da se već 
u prvim danima ilirizma naročito gajio Gundu- 
lićev kult. Stoos je u času, kad je prije sto odi- 
na slavio Gundulića, dobro predosjećao, da Gun- 
dulićevo ime i za daljnjih stotinu godina mora za 
svakog Hrvata biti veliko i značajno, pa je taka 
nesvijesno govorio i našem pokoljenju: 

>O čestiti oni koji drugo za nama nastupa- 
juće stolčtje na uspomenu svetkovat će, a jošte 
sretniji. koji izgledom neumrle njegove dike i vč- 
ovitoga u narodu života užeženi. na svakolika 

dela dobra i prava giblju se smionol« 
Ernest Bauer 


PATON O GUNDULIĆU I HRVATSKOJ 
KNJIŽEVNOSTI 


. Engleski pisac Andrew Archibald Paton na- 
pisao je oko polovine prošloga stoljeća više dje- 
la, u kojima govori o našim krajevima i hrvat- 
skoj politici četrdesetosme. Već je god. 1845. ob- 
javio u Londonu djelo o Srbiji kao najmlađem 
članu evropske obitelji (»Servia, the youngest 
Member of the european Family<), u kojemu do- 
duše ne piše o nama, već o Srbima, ali ipak mno- 
gi Patonovi navodi od važnosti su i za nas. Če- 
tiri godine poslije izdao je Paton novo opsežno 
djelo o obali i otocima Jadrana, o Dalmaciji, 
Hrvatskoj. i južnim pokrajinama Monarhije 
(»Highland_and Islands of the Adriatic, including 
Dalmatia, Croatia, and the southern provincis of 
the austrians Empire«. London 1849. U dva toma). 
Kasnije je, god. 1861., na engleskom originalu, a 
u izdanju lajpciškog Brockhausa izašlo najopsež- 
nije Patonovo djelo »Researches on the Danube 
and ihe Adriatic; or Contributions to the mo- 
dern History of Hungary and Transylvania, Dal- 
matia and Croatia, Servia and Bulgaria«. (Tome 
«I and IL). U prvoj knjizi sadržan je materijal, 
koji je Paton obradio već god. 1845. i 1849. u pri- 
je spomenutim djelima, a u drugoj knjizi je novi 
materijal (Goti, Huni, Madžari, Transilvanija, 
srpska Vojvodina, Bugari, Turci, Nijemci i ostalo). 

Paton se u svojim djelima na više mjesta, pa 
i opširnije, osvrće na hrvatsku književnost i nje- 
no značenje u narodno-političkom životu. Naro- 
čito se zadržava na hrvatskoj književnosti u Du- 
brovniku, kojemu uopće posvećuje veliku pažnju. 
Tako u prvoj knjizi djela »Highland and Islands 
of the Adriatic« govori o Dubrovniku na pune 

102 strane teksta, a u prvoj knjizi kasnijeg djela 
»Researches on the Danube and the Adriatic« ta- 
kođer na preko 50 strana. Obradio je opis Du- 
brovnika i okolice, povijest Republike, javne usta- 
nove, te književnost i nauku u Dubrovniku. Go- 
vori i o književnosti u Šibeniku, Zadru, Splitu i 
Zagrebu, a naročito u vezi s ilirskim pokretom 
kojemu Paton kao suvremenik posvećuje znatnu 
pažnju i daje veliki značaj. Patonovi navodi u 
njegovim djelima — koja su po formi i obradbi 
putopisno-geografskog karaktera ali s jasnom i 
vidljivom političkom pozadinom i tendencijom 
— nijesu samo zanimljivi kao dokumenat, kako 

je jedan kulturni stranac gledao na naše prilike. 

atonovi navodi mogu nam na momente poslu- 
žiti i kao izvor, jer Paton iznosi lična opažanja, 
podatke, pa i razgovore s prominentnim ličnosti- 
ma ondašnjega našeg političkog i. kulturnog ži- 
vota. U pomanjkanju memoarske literature svaki 
nam, pa i manji i na prvi pogled neznatni poda- 
tak, može veoma dobro doći. am 
Ne ćemo inače na Don m gdi ii 
ziti u prikazivanje Patonovih djela 1 njegovih 
ak Mo niti ih Pnkušati kritički ocijeniti. Htjeli 


bismo se ograničiti na književnost, ali nam na- 
žalost ni to nije moguće, jer Paton o književnosti 
piše u uskoj povezanosti s političkim pitanjima, 
tako da bi trebalo obraditi 1 prikazati čitav kom- 
pleks pitanja, a to opet u vezi s osnovnom ten- 
dencijom Patonova pisanja, te njegovim otvore- 
nim hrvaiotilstvom i madžarofobstvom.. Paton 
je pisao također i o Siriji, Arabiji i Egiptu, pa 
njegova djela o Balkanu i jugoistoku Evrope mo- 
ramo promatrati u cijelosti i s obzirom na onda- 
šnje engleske interese na ovim dijelovima evrop- 
skoga i azijskog kontinenta. 


O tome će biti govora na drugom mjestu, a 
ovdje ćemo sada iznijeti samo značajne Patonove 
navode o Gunduliću i staroj hrvatskoj književno- 
sti općenito. To se nalazi u poglavlju o ilirizmu 
u drugoj knjizi djela »Highland and Islands of 
ihe Adriatic« (str. 120—156). Paton svoje ma- 
džarofobstvo otvoreno očituje i u tvrdnjama, da 
su se Hrvati od god. 1825. do onda (t. Gj. 1849.) 
»odrvali tome  nepolitičkome i nepravednome 
planu (SZ Szćchenyi-evu planu o madžarizaciji 
narodA Ugarske), koji ih je silio. da zaborave 
svoj materinski jezik za ljubav jednoga zaborav- 
ljenog azijskog dijalekta« (str. 128). Nakon ovih 
oštrih riječi Paton prikazuje ideje Janka Draško- 
vića i Kollara. U književnosti, a u prvom redu 
u staroj dalmatinsko-dubrovačkoi hrvatskoj knji- 
ževnosti vidi Paton jako oružje u političko-na- 
cionalnoj borbi i čvrstu osnovicu u kulturnom 
radu. Dolazi do ovakvih konstatacija: »Da su 
Madžari poslije protjerivanja Turaka god. 1684. 
ukinuli latinski kao diplomatski jezik, te svoj je- 
zik učinili književnim i političkim jezikom, a da 
Prag i Dubrovnik nijesu nikadimali 
svoje književnosti. — u tom bi slučaju. 
nema sumnje, bili uspjeli onda (t. ;. 1948.) ma- 
džarizirati Ugarsku. Međutim kako se to poku- 
šalo tek god. 1825., očevidno je, da će češki i 
ilirski (= hrvatski) uvijek biti živi govorni i 
književni jezici većeg broja pučanstva Ugarske. 
i to više nego što madžarski jezik ikad može biti.< 
(str. 134). Ne trebamo analizirati ove Patonove 
tvrdnje i podvrći ih kritici historije. jer Paton 
nije historičar, već u prvom redu politički pisac. 
Zato su njegovi navodi dokumenat o tome, kako 
se u stranom svijetu gledalo na naše prilike. U 
konkretnom slučaju ovo je dokumenat, kako je 
jedan kulturni Englez gledao na ulogu i važnost 
književnosti u kulturnom i političkom životu 
hrvatskoga naroda. 


U uskoj pak vezi s Patonovim navodima o 
staroj hrvatskoj književnosti jest i ono, što piše 
o Gunduliću. Paton je bio u Zagrebu. Tom je 
prilikom posjetio i Liudevita Gaja i bio u njego- 
voj tiskari. Gaj je Patonu pokazao novoizašlo 
odnosno _novotiskano  Gundulićevo djelo »Os- 
man«. Ova _ se »knjiga«, piše Andrew Archibald 
Paton, »i danas, poslije dva stoljeća, s neuma- 
njenim udivljenjem čita u dvorovima i koliba- 
ma« (str. 135). Tako Paton cijeni Gundulića i si- 
gurno na njega u prvom redu misli, kada govori 
o književnosti Dubrovnika, kojoj, po Patonu. 
Hrvati imaju zahvaliti, da nijesu bili madžarizi- 
rani. T. M 


>LETOPIS MATICE SRPSKE« O GUNDULIĆU 
I DUBROVNIKU 


U >Letopisu Matice Srpske« (God. CXII. knj. 
350. sv. za srpanj, kolovoz i rujan 1958.) koji je 
izašao u svečanom obliku kao spomenica b. pred- 
sjedniku Matice Srpske Radivoju Vrhovcu, napi- 
sao je predsjednik Srpske književne zadruge u 
Beogradu Marko Car članak o Ivanu Čundulići, 
i to prigodom 500-godišnjice smrti velikoga hrvat- 
skog Pjesnika (cit. Letopis str. 45—49). Članak 
Marka Cara je prigodan u najobičnijem smislu 
Nnjeći: ne prelazi vrijednost i niveau novinskog 
članka, a o Gundulićevu književnom radu Car 
Br Poput kratkoga srednjoškolskog referata. 
žato ne bi bilo vrijedno ni registrirati taj članak, 
da on nema u prvom redu političku tendenciju. 
S obzirom na vrijeme, u kojemu živimo, i na si- 
tuaciju, u kojoj se nalazimo, a također s obzi- 
rom 1 na mjesto, gdje je članak izašao i na polo- 
Zaj Pisca u suvremenom srpskom kulturnom 
životu u Beogradu, ne možemo prijeći preko na- 
voda Marka Cara i tendencija »Letopisa Matice 
poem kojoj je sada na čelu dr, Aleksandar 

oč. 


Osnovna je i vidljiva tendencija pisca, da 
Gundulića, njegov rodni Dubrovnik i književnost 
u Dubrovniku hoće prikazati kao nešto srpsko, 
»naše« i »dubrovačko«. Ta tendencija izbija sko- 
ro iz svakoga retka, a sve je iskonstruirano tako, 
da se prikrije i zataji istina i činjenica, da je ve- 
liki Gundulić hrvatski pjesnik i prvak starije 
hrvatske književnosti, koja se razvijala u dalma- 
tinskoj“ Hrvatskoj, a najviše u slobodnom Du- 
brovniku. 

Odmah u početku pisac nastupa s tvrdnjom. 
da je književnost Dubrovnika »kroz bezmalo tri 
veka predstavljala gotovo sav književni rad 
našega (t.j. po piscu srpskog!) naroda.« Na 
ovaj način Car u prvom redu eliminira čitavu 
hrvatsku kajkavsku književnost, koja je poput 
dubrovačke 1 ostale dalmatinske književnosti sa- 
mo dio i grana opće hrvatske književnosti, koja 
se radi položaja hrvatskoga naroda i radi toka 
događaja historije sve do novijega vremena raz- 
vijala u pokrajinskim središtima i s posebnim 
značajkama. Car to dobro znade, ali kad on ipak 
hrvatsku književnost u Dubrovniku prikazuje 
kao srpsku, on bi na taj način htio uspostaviti 
višestoljetni kontinuitet srpskog kulturnoga i 
književnoga rada. sara 

Dalje Car patetički govori o »najvećem d u- 
bro čko si praii ika, kojega će 300-godišnji- 
cu rođenja Dubrovčani sada »prvi mm nakon 
pada svoje Republike proslaviti u naro DA za- 
jednici i u nacionalnoj slobodi«, a Gundulićeva 
se inače »svetla uspomena ove godine slavi širom 
cele jugoslovenske otadžbine«. Gundulić je ... 
veći predstavnik stare epohe naše MT 
književnosti« i prvi među  »starim : u va 
vačkim  piscima«. Književnost Du ovna 
>predstavlja veliku duhovnu vrednost a n . , 
narodnu zajednicu i našu nacionalnu kultu i i 

Pisac, kako vidimo, operira pojmovne, » d. 
brovački« i »naš«, ali tako i u tom duhu, da ča 
mah možemo razumjeti, da je to mea roSi 
brovačko« nešto drugo, a ne hrvatsko. Govo 

pak o nadopunjanju nesvršenog »Osmana« (XIV. 
i XV. pjevanje) Car dalje otkriva karte. Navodi, 
da su »Osman« popunili »Dubrovčanin Pe- 
tar Sorkočević, a još bolje, u novije dane, 
Hrvat Ivan Mažuranić«. Srrkočerić je dakle 
nešto drugo nego Mažuranić; on nije Hrvat, već 
Dubrovčanin. To je isto kao da oni kosa je- 
dnoga srpskoga književnika od nekoga beograd- 
skoga ili kragujevačkog. 

vjereni smo, da ni Marko Car ne smatra 
stanovnike Dubrovnika, bilo u prošlosti ili u sa- 
dašnjosti, nekim posebnim narodom, Postavlja 
nam se onda pitanje, koje li su narodnosti ti Du- 
brovčani, pa tako Gundulić i Sorkočević? Marko 
Car nam i na ovo pitanje daje odgovor, kada pri 
kraju članka govori o Dubrovčaninu Matiji Banu 
kao »srpskom književniku i publicisti«. 

Činjenica_je, da je rođeni Dubrovčanin i ka- 
tolik Matija Ban govorio o sebi kao Srbinu i STp- 
skom književniku, ali je također istina, da je 
Ban bio hrvatski renegat, te plaćeni agent srp- 
skog ministra Ilije Garašanina i jedan od glavnih 
povjerenika srpske propagande u prekodrinskim 
krajevima. Ban je kao tajni povjerenik srpske 
vlade putovao po Hrvatskoj, te se više puta svra- 
ćao i u Dubrovnik. Banu je do god. 1850. uspjelo, 
da kao prvi kolovođa »južnog dijela« organizira 
srpsku propagandu na određenom mu području. 
U tu je svrhu god. 1849. posjetio i Dubrovnik. 
Kasnije je Banov posao preuzeo paroh srpske 
kolonije u Dubrovniku Đorđe Nikolajević. Du- 
žnost je katoličkih agenata srpske vlade, a takav 
je bio i Ban, bila inače u prvom redu, »da se sta- 
raju iskorenjavati mrzost koja sada postoji iz- 
među Srba istočnog i Srba zapadnog veroispo- 
vedanija« (pod ovim zapadnim Srbima Garaša- 
nin misli Hrvate-katolike). Matija Ban bio je uz 
to i odgojitelj na dvoru Aleksandra Karađorđe- 
vića. God. 1863. po želji kneza Mihajla Obreno- 
vića postao je šefom novoosnovanoga srpskog 
državnog Pressbureau-a, gdje je ostao do god. 
1880. Malo prije, god. 1878. srpska je_narodna 
skupština posebnim zakonom priznala Banu na- 
cionalni rad kao godine službe i dala mu miro- 
vinu. 

Taj Matija Ban održao je prigodom proslave 
300-godišnjice Gundulićeva rođenja svečani go- 
vor u Srpskoj kraljevskoj akademiji u Beogradu. 
Svršetak toga govora donosi sada Car u svojem 
članku. Radi važnosti i zanimljivosti prenosimo 
to u cijelosti. Ban je svoj govor završio riječima: 

»Književnost, — i srpska i latinska, — tra. 
jala je u Dubrovniku koliko i njegova sloboda. 
Ona se ugasila 1806. godine, a nekom čudnom 
igrom sudbine, te iste godine je Srbija razvijala 
zastavu slobode, najpre u predgrađu, pa na zi- 
dinama beogradskoga grada... Kao što je u 
Srednjem veku srpska državna misao došla sa 
Jadranskoga mora, iz Zete u Rašku, tako se u 
veku našem srpska književna mi- 
sao preselila opet sa Jadranskog 
mora na Dunavi Savu, iz Dubrovni. 
ka najpreu Beograd pau Zagreb. Pre. 
ko dubrovačke knjige, književnim jezikom, spo- 
jiše se Hrvati sa Srbima. Ovaj Beograd, koji je 
po. nekim piscima osnovan dubrovačkom. nase- 
obinom, sad je Srbima središte i državno i knji- 

ževno. Dao Bog da kraljevina, kojoj je on pre- 
stonica, zahvativši hrabrošću, umom i rodoljub- 
ljem svojih sinova savprirodnisvojobim, 
tako dugo se u vekovima održi, kao što se odr- 
žao stari Dubrovnik! Dao Bog da se bogatstvom, 
naukom i svakojakim vrlinama tako proslavi u 
svetu, kao što se proslavila Gundulićeva otadžbi- 
na! Dubrovniku prošlost, Beogradu 
budućnostislava Gunduliću i svima 
srpskim sinovima koji, pošavši njegovim ple- 
menitim tragom, budu radili na korist i ponos 
svome narodu!« 

Marka Cara su oduševile Banove riječi. On 
u Banovu uskliku »Dubrovniku prošlost, Beogra- 
du budućnost« vidi »profetične reči«, koje su do- 
bile »svoje puno značenje istom danas, kad je 
Beograd postao glavni centar iradiacije i presto- 
nica celokupne jugoslovenske države i nacije«. 
Predsjednik Srpske književne zadruge u Beogra- 
du poziva današnje Dubrovčane, a to znači Hr- 
vate iz Dubrovnika, da idu putem Matije Bana. 
Kao prijekor odzvanja zaključak Marka Cara: 

»Neka bi te rodoljubive reči (t. j. riječi Ma- 
tije Bana) u starom dubrovačkom Gradu odjek- 
nule kao prekogrobna poruka i opo- 
mena jednog njegovog plemenitog sina da- 
našnjim svojim sugrađanima, i to u 
času kad se ceo oslobođeniiujedinje- 
ninarod sprema da proslavi 350 obljetnicu ro- 
đenja najvećeg predstavnika stare epohe naše 
književnosti, čuvenog i za naš narod besmrtnog 
pesnika »Osmana«. 

Tom željom u srcu, svi mi koji ovu zemlju 
volimo, osećamo danas kako nam se nezadržlji- 
vo iz usta otima poklik: Neka je čast i priznanje 
dičnome sinu staroga Dubrovnika, velikom pe- 
sniku naše nacije, slavnom Ivanu Gunduliću!« 

Marko Car, također rođeni katolik kao i Ban, 
hoće i danas nastavljati Garašaninovu politiku 
i raditi u »južnom dijelu« poput Matije Bana i 
prote Đorđe Nikolajevića, 

Na taj način hoće proslaviti obljetnicu veli- 
koga hrvatskog pjesnika Ivana Gundulića! 


CJELOKUPNA DJELA DŽIVA FRANA 
GUNDULIĆA F 


(Stari pisci hrvatski. Izdanje Jugoslav. akad. 

znanosti i umjetnosti. Knjiga IX. Treće izdanje. 

Za štampu priredio Đuro Korbler, a pregledao 
Milan Rešetar. Zagreb 1938. XVI + 680 str.) 

Nema sumnje, da je izdavanje cjelokupnih 
djela nekoga velikog pisca, naučenjaka ili pje- 
snika, najljepše priznanje, koje može narod iska- 
zati svome zaslužnom sinu. Zato Akademija nije 
mogla bolje učiniti, nego što je učinila izdavši 
cjelokupna djela Ivana Gundulića prigodom tri- 
stapedesete godišnjice rođenja i tristote godišnji- 
ce smrti njegove. 

Ovo treće izdanje prošlo je, u glavnom, kroz 
ruke dvojice stručnjaka: za štampu priređeni ru- 
kopis pokojnoga dra Kčšrblera naknadno je pre- 
gledao dr. Milan Rešetar, i držim, da nije suvišno 
istaknuti, da je razlika, koja postoji između me- 
tode Kć6rblerova i Rešetarova naučnoga rada i te 
kako išla u prilog znanstvenoj istini. Dr. Rešetar 
se, naime, za uspoređivanje tekstova obično slu. 


žio najstarijim izvorima, što je činio i pokojni 
dr. K&rbler, ali dok se ovaj strože držao toga na- 
čela, dr. Rešetar je odstupao od njega tamo, gdje 
je to smatrao potrebnim, služeći ge često i vari- 
jantama mladih rukopisa. Tako je na pr. za tekst 
»Osmana« upotrijebio Ohmućevićev i Vatikanski 
rukopis, a za varijante Akademijin i Valovićev. 
Svakako je ovakva metoda rada dala i sigurnije 
rezultate. 


Ovaj članak ima svrhu, da uglavnom upozori 
na jubilarno izdanje Gundulićevih djela, i zato 
ćemo se osvrnuti samo na najvažnije momente. 


Prozni dio pjesnikove knjige obuhvaća 135 
strana; ovdje je, pored pregledavačeva i izdava- 
čeva uvoda, prikazan život i rad pjesnikov s naj- 
novijim podacima o njemu koje je prikupio 
pok. dr, Kčrbler, uvelike pomognut- marljivim 
istraživaocem Nikom J. Gjivanovićem; osim 
toga navedeni su rukopisi, redakcije i izdanja 
pojedinih djela. 

U odsjek, koji obuhvaća pjesnikove pjesme, 
drame i epsku pjesmu »Osman« (od 157.—589. 
str.), ušla su sva djela iz II, Akademijina izdanja, 
pa i istim redom, a unesena je amo i lijepa pje- 
sma »U smrt Marije Kalandrice«, o kojoj se ina- 
če razilaze sudovi dra Korblera i Rešetara. Kor- 
bler je mislio, da je Gundulićeva Marija Kalan- 
drica istovjetna s Marijom »Calendari«, koju spo- 
minje zbornik »Genealogia delli cittadini Ragu- 
sei«, pa da su netočne samo one primjedbe »Điva 
Vlajki lijepe i vrijedne žene« i »Điva Vlajki že- 
ne«, koje nalazimo na nekim rukopisima, budući 
da Marija Calendari nije bila žena, nego punica 
Điva Vlajki (Vlaichi). Rešetar, naprotiv, misli, da 
je Kolendić (u 126. Glasu Srp. akademije) stvarno 
dokazao, da Gundulić nije mogao ispjevati tu 
pjesmu, jer je žena Điva Vlajki umrla 20 godi- 
na poslije Gundulića. Međutim, činjenica, da se 
u pjesmama sačuvanoga rukopisa o Mariji Ka- 
landrici opjevava i djevojka, koja je umrla u 
cvijetu mladosti, i udata žena, dovodi dra Fan- 
ceva_do posve novih zaključaka. (Vidi članak 
dra F. Fanceva u ovome broju »Hrvatske Rervije<). 


U Dodatku (str. 565.—658.) štampano je sve 
ono, što je dr. Kčrbler priredio za štampu, pa je 
tako u Dodatak ušlo i onih 9 pjesama iz Ohmu- 
ćevićeva rukopisa, koje dr. Rešetar ne smatra 
Gundulićevima. Ovdje je štampan i rijevod I. 
i Il. pjevanja Tassova >Jerusolima lolo dona. 
o kojemu je isti dr. Rešetar već prije (vidi »Sla- 
viju« II, 151—152) iznio mišljenje, da ga je pre- 
veo novolatinski pjesnik Vice Petrović (1677. do 
1754.). No, ako i nisu spomenuti stihovi Gunduli- 
ćevi, oni će, štampani uz ostala njegova djela u 
toj. knjizi, biti Pri ruci budućim istraživačima, 
koji će se dati na posao, da bolje osvijetle pita- 
nje autorstva. 


Napose bi trebalo govoriti o velikoj vrijedno- 
sti Gundulićevih djela, te istaći barem ljepote i 
odlike »Dubravke«, »Suza sina razmetnoga« i 
»Osmana«. Međutim to ne pripada u okvir ovoga 
prikaza. Ali, da još jednom naglasimo, Akade- 
mija je, izdavši sva djela Gundulića, najviše uči- 
nila, da ova dvostruka obljetnica velikog Dubrov- 
čanina bude zaista svečana. «BA 


SADRŽAJ 


GUNDULIĆ DŽIVO, Iz »Osmana< + 

GJIVANOVIĆ NIKO, Dživo Franov Gundulić 

KOMBOL M., Gundulić u hrvatskoj književnosti . 

LUKAS F., Zašto je Dubrovnik bio velik . Ž A 

HALER ALBERT, O Gundulićevim »Suzama sina danke a : 
FANCEYV FR. DR, Čije su tri pjesme »U smrt Marije Kalandrice«? . 3 
DEANOVIĆ MIRKO, O Gundulićevu jezičnom osjećaju s ozbirom na rječnik . 
ARANZA J. DR., Nov rukopis Gundulićeva »Osmana«, dosada nepoznat . 
NAGY JOSIP DR., Gundulićev Dubrovnik 


ČOVIĆ MIRKO FRA, Da li je Ivan Gundulić bio died i keliioni pri i 


MARAKOVIĆ LJUBOMIR, Gundulić u okviru baroka . 

—S, Da li je Ivan Gundulić bio isusovački đak?.. fou 

JELAŠIĆ FR. DR., Gundulić prema filozofiji cinquecenta .. :.. 

BARAC ANTUN DR., O Mažuranićevim pjevanjima »Osmana«-. : 
ARANZA J. DR., Kavanjin i Gundulićev »Osman« . č 

FOTEZ MARKO, Scenske vrednote Gundulićeve shaken : 

BUČAR FR. DR., Alfred Jensen i Gundulić . : 

VANINO MIROSLAV DR., Gundulići i dubrovački kolegij : ž 
POPARIĆ BARE, Gundulići u službi svoje oladžbine u srednjem sijeku 2 
MORTIĐIJA T., Političko značenje otkrića Gundulićeva spomenika . 
KUGAR NIKO, Sloboda! . . o ask BS: 
CARIĆ JAKOV, Dživu Fr. Conduliću E AM rei S 2 
KOMBOL M,, Jedna Gundulićeva baština . ' 

LOZOVINA VINKO, Gundulićeve »Različite pjesni« u s Mini sA g. :AŠEE, 
KRMPOTIĆ BRANKO, Historijski prikaz lokaliziranja Gundulićeva groba . 
ŠEPER MIRKO, Rendićev spomenik Gunduliću . No 
BAUER ERNEST, Stoosov govor o dvjestagodišnjici čadudituća smrti . 

M. T., Paton o Gunduliću i hrvatskoj književnosti . 

M., »Letopis Matice Srpske« o Gunduliću i Dubrovniku 

V. J., Cjelokupna djela Dživa Frana Gundulića , 


SLIKE 


Bilješka o smrti i ukopu Dživa Franova Gundulića . 
Bilješka o smrti i ukopu Dživa Franova Gundulića . 444 a 
Gundulićevo vlastoručno pismo s potpisom , +40 ae 


Strana 
593 
594 
602 


599 
600 
601 


608 


išivo. Brano. Gundušć. a s ja LEN JE e ia, S A AJ RI BAE 
BUKOVAC VLAHO, Gundulićev san 4 aaa T MENE 624 
RENDIĆ IVAN, Gundulićev spomenik u Dubrovniku... +4 ii 640 
Početak >Osmana« u rukopisu A. A. .— 40 ča dan I 642 
Bilješka u rukopisu A. A. o dva pjevanja kojih nema u »Osmanu« . 4. «7 > E IE: 645 
Svršetak »Osmana« u rukopisu A. A... BRE rone ne Ka E. a 


RENDIĆ IVAN, Basrelijefi Gundulićeva spomenika u Dubrovniku . «> 


čiči ij ji nj 


oHrvatska Revija« izlazi pomoću Matice Hrvatske. — Vlasnik izdavač i odgovorni urednik: Dr. Mile Starčević, Z, i 

Umjetnički uređuje : Vladimir Kirin. — Tisak Zaklade tiskare »Narodnih novina«, Zagreb, Frankopanska =, ox vein: Sa. — 

Viadimir Kirin, Deželićeva ul. 2. — Cijene za pretplatu: na godinu soo d za članove Matice Hrvatske i dake 180 d Me o aru . iasrd 
,Matičina ul. 2., telef, 3882. — Uredništvo ne vraća rukopise i ne odgovara na pisma. : Prava /Aagre 


ČASOPISI, KOJI DOLAZE UREDNIŠTVU: 


Beograd: Ruski arhiv. — Sukolska prosveta — Srpski književni glasnik. — Studentske novine. — 
Umetnički pregled. 


Borovo: Izbor najboljih savremenih članaka. 
Cetinje: Zapisi. 

Clucago: Jugoslavenski glasnik. 

Dubrovnik: Hrvatska Dubrava. 

Fiume: Teri 


Lwćw: Kwartalnik Historyczny. — Ruch slowiatiski. S 


Ljubljana: Dom in svet. — Ljubljanski zvon. — “Radio Ljubljana S 


Nitra: Nezavislost. ae Slotenska brazda. z 

Olimiuci Časopis vlasteneckćho spolku Mitla. — pinofeki Rome. — = 

Praha: Československo-jihoslovansk4 revue — Prager_ Presse, = Slavia. — Slovansky pfehled. 

Sarajevo: Glasnik društva Prosvete. — Muslimanska svijest. . Napredak, — Novi Behar. — 
Pregled. — Prosveta. Sam Ee E 


Sofija: Ttalo - Blgarsko spisanije. — Izkustvo i kritika. — Obzor.: — Otec Pajsij. — Slavjanski 
vesti. — Stožer. — Straž. — Zlatorog. e 


Split: Jadranska straža. — Jadranski dnevnik. — Podmladak Jadranske straže. 
Sušak: Mornar. 

Vilna: Kalosbse. 

Visoko: Franjevački vijesnik. 


Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 
“> Bogoslovska smotra. — Ekonomist. — Glasnik heraldike. — Grafička revija. — Hrvatska 
danica. — Hrvatska prosvjeta. — Hrvatska smotra. — Hrvatska tamburica. — Hrvatski 
akademičar. — Hrvatski jezik. — Hrvatski planinar. — Hrvatski radiša. — Internacional- 

ne književne novosti. — Književni horizonti. — Luč. — Mlada hrvatska. — Napredak. — 
Narodna starina. — Obitelj. — Obrtnički vjesnik. — Priroda. — Savremeni hrvatski me- 


dicinar. — Savremenik, — 7 dana. — Sklad. — Zlatno klasje. — Teozofija. — Vegetari- 
zam. — Život. 


